
PRAEFATIO. 



Dissertationes ad uarios scriptores Romanos uariis temporibus a 
me conscriptas necdum editas dum in unum corpus redigo , suauissi- 
ma subit memoria studiorum in opusculis illis condendis positorum, 
est hercle huius litterarum generis fructus dulcissimus ingens illa 
inter ipsa studia concepta uoluptas, cum discutiendis tenebris et 
ueritati uindicandae unice dedita mens omnes intendat uires ad id 
quod summum sibi proposuit adsequendum. innumeris adhuc uitiis 
obruti iacent ueteres scriptores; et quidquid anteriores philologi, 
dum illis nobiles et his Arg-oiwc numquam satis laudandas curas 
impendunt, praestiterunt, in multis tamen antiquitatis monumentis 
ita sese res habet ut non spicilegium sed integra messis sit relicta : 
leuiora pleraque, in uniuersum si rem spectas, illi curantes grauiora 
ac difficiliora posteris curanda tradiderunt, habet autem haec aucto- 
rum quos uocare consueuimus classicorum in integritatem restitutio 
aliquid , quod singulari quodam modo altiores animos adliciat attra- 
hatque. nam ubi unum aliquem illorum iterum iterumque perlegisti 
et singulos sensus uerbaque mente perspicere atque intellegere stu- 
duisti; ubi hoc ut ubique consequerere frustra laborasti saepeque 
dubius haesisti neque interpretes docti in usum uocati dubitationes 
tuas eleuarunt; ubi timido primum, mox magis magisque tuto 
securoque animo corruptelarum suspiciones firmatae et corroboratae 
sunt: quam pulcra tuae industriae tuique ingenii ope illas submo- 
uendi spes quantum menti uigorem alacritatemque subdit! iam sine 

a sententia siue a latinitate proprioque unicuique scriptori dicendi 
usu siue ab ipsorum codicum scriptura siue aliis e causis recepta 
lectio scrupulos iustos tibi mouit tam explicandi artificia quam 
coniectandi pruriginem leuitatemque peroso: quod illud gaudium est, 
scriptoris genio dictionique et loci cum maxime tractati colori co- 
nexuique conuenientia diligenter inquirere ; traditos codicum apices 
in genuina lectione reciperanda ita respicere ut ex certa et diuturno 
usu milleque codicibus identidem euolutis stabilita scientia eius 
rationis, qua scriptores Romani inde ab antiquo aeuo usque ad 
artem tvpographicam inuentam per singula saecula sint propagati , 
non opinionum commenta sequaris, sed spretis fabulis palaeographi- 
cis id quod hac a parte certum aut probabile sit restituere coneris ; 
deficiente leniora remedia ante temptata successu aliquid periclitari 
neque reformidare acriores medelas , cum ex assidua non unius sed 
quam plurimorum scriptorum tractatione , quae mentis oculos in dies 
magis acutos reddidit ad uaria librariorum uitia agnoscenda, ingen- 
tem textuum in libris mss. traditorum corruptionem cognitam habeas 
et quemuis morbum quamquam inueteratum , si non semper sanare , 
tamen certa ratione dinoscere et detegere atque aliquo modo lenire 
edoctus sis. et omnibus difficultatibus feliciter superatis si id ipsum 
quod omni a parte tutum dignumqne scriptore ait erueris , quam 
sincera laetitia mens tua perfunditur! adumbraui gaudium uulgatum 
cognitumque multis qui in hoc uel illo loco coniectura emaculando 
dextra fortuna uersabantur: mirum quanto maiorem et paucissimis 
notam uoluptatem percipit ille criticus (et hic non in scholae ali- 
cuius subselliis instituitur, sed nascitur), qui continua opera totum 
aliquem antiquitatis librum quantumuis paruum ita perpoliuit ut 
peraeque omnia menda, quoad eius fieri potuit, et nudauerit et 
probabili arte temptauerit , ut illud ad pristini status speciem quam 
proxime adduxisse possit censeri, id quo quis magis adsecutus sit, 
hoc eum critici nomine honoreque digniorem esse, prudentium 
uirorum sanxit auctoritas. 

Sed haoc studia critica cum tota uersentur in exploranda inda- 
gandaque ueritate, facile suspicentur ignari, et eos qui illis operam 
nauant ita ueritatis esse amantes ut bona certaque inuenta recta 
uoluntate accipiant, quod longe tamen secus se habet partim culpa 
naturae humauae ab inueteratis opinionibus desistere aegre Bustinen- 
tis, partim pessimo hominum uitio, inuidia maliuolentiaque. arte 
enim critica, quemadmodum nihil diuinius , ita nihil difficilius umquam 
extitisse omnes fatentur, iam , ut sunt homines multi , qua in 

disciplina frustra et sine euentu desudarunt, eam despiciunt fere 
pnsillanimi , artem coniecturalem fundamento certo ac stabili carere 
clamant, nihil prius atque antiquius habent quam aliorum beatiorum 
conatus quocumque modo falsitatis conuincere. utque cum aliqua 
saltim iuris specie ita agere uideantur, se solo3 exclusa omni 
temeritate atque lubidine unice ueras criticae factitandae normas 
tenere contendunt, decantatam illam mxppomvrp (quae, si altius 
introspicies, in istis quidem hominibus nihil aliud est quam mera 
ignauia atque inpotentia) iterum iterumque in medium proferunt, 
fronte censoria in uiris longe superioribus ea quae per mentis 
inbecillitatem non intellegunt reprehendunt contumeliose, criticam 
‘obiectiuam’ (sic enim stulti stultissime appellant) pessumdari fundi- 
tusque euerti maerentes atque querentes. et ut est inprudentium 
uulgus magnum, prudentium turba minuta, regnant isti seseque 
iactant ; eoque fere res hodie deuenit ut parua diligentia ac sedulitas 
pluris aestimentur in studiis philologicis quam indicium atque in- 
genium. sed quid quattuor saeculorum querelam perpetuam repetam? 
semper fuerunt eruntque pauci, qui in bis quaestionibus , quae sub- 
tilissimis animi facultatibus nituntur, ultra uulgus sapiant; pauci, 
qui ab aliis recte administrata lubentcr agnoscant propagentque. 

Numquam quidem defuerunt inter philologos rixae iurgiaque et 
partium studia; nouam uero et prioribus incognitam labem nostro 
aeuo his antiquitatis studiis asperserunt diuersae quae extiterunt 
scholae sectaeque. nam anterioribus saeculis certe optimus quisque, 
quidquid ab alio aliquo bene pulcreque inuentum erat, eo sincere 
gaudere et non aliter quam si ipse esBet auctor laetari solebant; 
eratque inter uiros egregios ingenua aemulatio et certamen honestum, 
nunc plerique obliti sunt consulere communi bono, praeualentque 
cum summa litterarum pernicie sodalitates, quarum non hoc quid 
uere recteque excogitatum sit, sed id quinam excogitauerit disqui- 
rere intereat, nam sectae gloria cum ante omnia sit fouenda augen- 
daque , illi addicti sociorum amicorumque quidem opuscula quantum- 
uis mediocria uicissim inter se qua publice qua priuatim conlaudant , 
ceterorum autem scripta aut neglegunt aut carpunt inridentque. sic eis, 
qui nulla a parte stant sed pro se soli his litteris promouendia inpen- 
dunt operam , plerumque studiorum uigiliarumque praemium apud 
istos quidem aut dissimulatio est aut cauil latio; maximeque id cadit 
in eos, qui ueritatis studio ducti illis, quos tamquam summos deos 
aut heroas schola colere ac uenerari didicit, obloqui sunt ausi, his 
nefariis spes nanciscendi in patria munus professorium procul relin- 

quenda eat (nam inimicorum potentium contra insidias clandestinas 
quomodo tete defendas?), hos in actis litterariis censurae maliuolen- 
tissimae inimicissimaeque expectant noua scripta edentes, hos tamquam 
praedam oblatam certatim et quasi signo dato diripit inuidorum scholae 
pedisequorum turba, dudurn sine dubio, lector perite, sensisti, quanam 
potissimum de factione uerba faciam, nec ulla umquam schola plus 
ueritati indagandae nocuisse putanda est quam ea quae sola ueritatis 
reperiendae mysterium tenere sibi uidetur, Lachmanniana scilicet, huic 
si credis, ex. gr. in elegiographis Itomanis uni Lachmannus Hauptiusque 
aliquid memoria dignum praestiterunt , ceterorum studia sordent 
iacentque; suntque multi qui dogma magna cum seueritate prolatum 
creduli acceperint, quanto igitur cum furore quantaque cum ira 
necesse erat Lachmanniani inueherentur in me , qui Catulli emen- 
dationi et protracto in lucem codice omnium optimo Oxoniensi 
primus fundamentum firmum subieci et meis ipsius correctionibus 
ex proborum iudicum sententia tantum profui quantum ante me pauci, 
et sat inepta huius furoris iraeque documenta ediderunt. 

Non dicam de programmatario isto Gryphiswaldensi, cui satis 
responsum est a nobis in Fleckeis. anu. a 1877, p. 409 sqq. : 
similis impudentiae eiusdemqne prosapiae hominem nunc castigare 
in animo est. peruenerunt enim his ultimis mensibus in manus 
nostras Friderici cuiusdam Leonis obserualiones criticae in Senecae 
tragoedias (Berolini 1878). quas ecquid boni conferant uisurus dum 
perlustro , ut alia perabsurda inueni , ita singularem quendam in 
nobis lacessendis lubidinem cum risu miratus sum. uelut p. 187 , 
not. 8 occasione ridicule arrepta haec iste in nos blaterauit: ‘Catuli. 
64 , 121 huc pertineret [!!!], nisi locum , qui post Lachmannum 
legebatur qualis a Catullo scribi potuit , editor nouissimus pessime 
corrupisset, sed de editione ista loqui sine indignatione non possum, 
et mecum sentire scio, quorumcumque [scilicet Lachmannianorum] 
interest ut uerum eruatur, non ut ingeniolorum istorum ludibria 
optimi poetae fiant’, ridere audio alios, alios anxie quaerere, quis- 
nam Fridericus iste Leo sit; nam si uerba spectes superba, sum- 
mum quendam magnaeque famae doctum sui nominis auctoritate 
fretum haec pronuntiare uideri. nolitote frustra intendere memoriam ; 
nam , ut facere solent istius modi homines , dictis magnificis et 
insolentibus ambitiose speciem quandam sibi circumdare cupiit, et 
asinum sub leonina pelle latentem facile deprehendes , si quomodo 
isti qui Lachmannianos se uocant uerum eruant intellexeris, quam 
in rem non eligam ex Leonis scriptiuncula nugas potissimas, sed 

continebo me in examinandis eius coniecturis pag. 2 et 3 proposi- 
tis ; quo simul et breuitati et iuBtitiae , quae etiam in hoste est 
obseruanda, studebimus. Troad. 513 (nam Phoenissarum locum 
difficillimum neque adhuc emendatum omittimus) Andromachae haec 
sunt uerba : 

succede tnmulo gnate, quid retro fugis 
turpesque latebras spernis ? 

quorum sententia est planissima: ‘quid tu latebras tamquam tibi 
turpes uultu auersaris?’, quod inlustratur uerbis insequentibus , in 
quibus mater suae ipsius rogationi ita respondet 'agnosco indolem, 
pudet timere’, quid autem Leo ? cum codex Florentinus sine sensu 
habeat ‘turrisque’, ille ‘uerum’ scilicet hac interpolatione recepta 
restituit ‘tutasque latebras’ ! genuinam autem ueritatem sic recipera- 
bimus , si Florentini ‘turrisque’ et alterius familiae 'turpesque’ scrip- 
turas ex uetere accusatiui forma in archetypo seruata ‘turpisque’ 
explicemus, et saepius hoc modo amborum testium differentiae inter 
se sunt conciliandae, sic ex. gr. Herculis furentis u. 1205 
quis potuit arcum flectere aut quae dextera 
sinuare neruum uix recedentem mihi , 
ubi in illis ‘uix recedentem’ et E et A consentire nunc scimus, 
‘neruum’ A , ‘neruos’ £ praebet, hinc Leo et ab arte et a sermone 
(nam ‘arcum’ singularis praecedit) pessime corrupit locum p. 22 
scribendo ‘neruos uix recedentes’, omnes scio mihi consensuros esse 
legenti 'neruom uix recedentem’; in quam accusatiui formam longe 
ultra Quintiliani tempora usurpatam haud raro ita saeuiisse librarios 
ut ‘os’ reponerent , sat constat : cf. praef. ad Tibullum p. XXI 
not. — deinde tractat Herculis Oetaei u. 321 , qui in £ est talis : 
angor, in istos terra consurget lares, 
quod lectionis monstrum interpolati codices magis deprauatum exhi- 
bent. et cum flagitetur quo ‘terra’ illa accuratius definiatur, Leo 
‘Graiorum’ uerum esse sibi persuasit; quod ut futtile reicient facti- 
tandae criticae periti , cum praesertim uerum multo facilius adsequi 
licuerit ita 'Argiua in istos terra.’ — tum ibid. 369 sqq. 

Arcadia nempe uirgo Palladios choros 
dum nectit Auge, uim stupri passa excidit 
nullamque amoris retinet Herculei notam 
non intellexit Zoilus noster ante omnia secundum usum linguae 
latinae corrigendum esse mutata simul interpunctione ‘uim stupro 
passa : excidit’ eqs ; nam ‘est’ nullo negotio suppletur, libri E autem 
scripturam ‘retinet Herculis notam’ iste uitio metrico ita purgaturus 

est 'nullamque amoris Hercules retinet notam’, quod de heroe 
amicae inmemore uult accipi, uellem felix iste ueri erutor exemplis 
optinuisset, ‘nota’ idem esse atque ‘memoria’, taceo de coniecturae 
uiolentia; nam hic quoque discrepantia familiarum A (‘herculei’) et 
E (‘herculis’) prouenit ex archetypi saeculo fere tertio exarati lec- 
tione ‘herculii’, quam recte in A sanauit interpolator, quodsi uerba 
illa de Telephi matre non sat apte sunt dicta, quanto praestabat 
reponere 'excidit /mllamque amoris retinet Herculei notam’ , id est , 
triste monumentum. — sed in eodem inter Deianiram et nutricem 
dialogo tractando — placet enim iterum paulisper a uia recedere — 
Lachmanni iste sectator (quamquam Lachmannum ipsum tales sec- 
tatores deprecaturum quam maxime fuisse credo) insigne amicis 
fautoribusque adulandi documentum exhibuit, leguntur uu. 385 sqq. : 
sic nostra longum forma percurrens iter 
deperdit aliquid semper et fulget minus 
nec illa Venus est: quidquid in nobis fuit 
olim petitum , cecidit. 

iam familiae A interpolator uerba ‘nec illa Venus est’ non tolerauit, 
sed more solito meras nugas dedit, adnotat Leo p. 195: ‘hoc ulcus 
Kiesslingius sanauit emendatione , quam non in rectis tantum , sed 
in elegantissimis recenseo, quae in hoc poeta factae sunt, scribit 
enim : haec illa Venus est : quidquid in nobis fuit eqs.’ mihi , cui 
elegantiae programmatarii istius Gryphiswaldensis omnino sunt 
suspectissimae , hic quoque longe secus uidetur ; et nescio an ceteris 
quoque eueniat , ut quod ali cibus est aliis fuat acre uenenum. nam 
totius loci colorem qui recte perspexerit , ei inulto magis connenire 
uidebitur id quod ego dudum adnotaueram ‘nec illa ue<us est’. — 
denique, ut pagg. 2 et 3 perconsendi munere perfungar, Phaedr. G49 

intimis ferit ferus 
uisceribus ignis mersus 

(sic enim sine interpolatione in A recepta tradit E) uerum non 
restituitur recepto Gronouii inuento ‘saeuit’, sed leniore mullo 
emendatione ‘feruit’, quam in editione nouissima Lipsiensi suppedi- 
tauit Peiperus. 

Satis dictum esse puto de obtrectatoris nostri nonissimi iudicio 
et artis criticae peritia, sed antequam hominem mitto, ostendam 
quibus ille artificiis utatur ad aduersarius impugnandos, agit pagg. 
214 sqq. de uoculae ‘ast’ apud poetas latinos usu, miris modis rem 
claram trahens atque disturbans, nam eam particulam , quae maxime 
in persona personisue ab eis de quibus antea agitur diuersis intro- 

docendis adhibetur, sua sponte intellegitur plerumque usu uenire 
in formulis quae sunt ‘ast ego , ast hic , ast ille’ similibusque , rarius 
seqni nomina substantiua uel adiectiua. iam noua atque inaudita 
proferendi cupiditas audi quo inimicum nostrum adduxerit, hoc enim 
magna uoce proclamat ‘paucissimi loci extant, in quibus particula 
ista nomina substantiua uel adiectiua antecedit : duo apud Vergilium 
(Aen. X 173; XI 293) unus apud Horatium (serm. II 8, 6) duo 
tresue apud Valerium (IV 407; VI 197; VI 332 loco non iniuria 
uiris doctis pridem suspecto)’, his ultimis autem uerbis notam subiait 
hanc 'uides quam peruersum sit quod ad 111 430 Aemilius fiaehrens 
adnotat: malim ait Argoa manui, nescis utrum Leonem stultius an 
fraudulentius haec dicere contendas, nam (ut paulisper istius rationem 
accipiamus) si duobus Valerii locis certis constat, hunc poetam id 
quod est ‘ast’ etiam ante nomina posuisse substantiua aut adiectiua, 
ante haec aliis quoque locis flagitante (ut III 430) sententia parti- 
culam istam optimo iure licebit restituere, sed enim Leo horum 
duorum locorum certorum per dolum malum subito quasi inmemor 
notam suam adiungit tertio loco ob causas longe alias addubitato, 
quasi habiturus lectores per disputationem specie suptilissimam imponi 
sibi patientes nec prae nouae sapientiae gaudio accuratius quid rei 
sit intuentes. dicam autem quod sentio: istiusmodi obseruationes 
infructuosae omnino nihilque profuturae sunt, quippe in ea uoce, 
quae propterea, quod uocabula a uocalibus incipientia multo sunt 
pauciora quam a consonantibus inchoantia, non ita saepe inuenitur, 
paruus exemplorum numerus nihil comprobat, et, quod summum 
est , idem in ‘at’ particula accidisse demonstrari nequit, itaque pru- 
dens harum quaestionum arbiter non dicet nisi hoc (quod iam ataui 
nostri non nescierunt), poetas Romanos (nam priscorum in uocula 
‘ast’ usus nihil ad rem) ‘at’ ante consonas, ‘ast’ ante uocales perae- 
que posuisse. — tandem ualedicam inimico nostro, si mihi res esset 
cum adulescentulo per solum aetatis feruorem praeceps dato, in 
memoriam ei reuocarem Catullianum illud ‘nimirum idem omnes 
fallimur’ eqs ; nunc autem Leoni similibusque simiis Lachmannianis 
sum auctor, ut, antequam procaciter impudenterque adlatrent 
uiros omnium sincerorum intellegentiumque doctorum opinione 
optime de his litteris meritos, ipsi aliquid praestent quod non 
amicorum fautorumque sed integrorum prudentiumque iudicum 
assensum ferat. 

Aegre inuitusque in arenam et ad pugnam descendi, sed quid 
facerem? nam — ut meos faciam Ennii versus dulcissimos apud 

Gellium VI 17 seruatos , sed neque olim neque nuper recte temp- 
tatos — 

nam uirum uera uirtute uiuere animatum addecet 
fortiterque innoxium obstare aduersum adueraarios. 
ei libertas est, qui pectus purum et firmum gestitat; 
aliei uero obnoxiosei nocte in obscura latent. 

Hunc autem librum , quamquam inuenturum inimicos multos mul- 
tosque, quibus ab uno uiro tantam coniecturarum molem accipere 
prope iniuria suae ipsorum uirtutis esse uideatur , securo tamen animo 
emitto ; nondum enim plane euanuerunt ei philologi , qui a saeculi 
labe inmunes unicaeque ueritati indagandae dediti aliorum bonis 
inuentis ita fruuntur laeti, ut de eis, in quibus illi luctantes ad 
ueritatem non emerserunt humane indicent. 

Scripsi Groningae m. Iunio a. MDCCCLXXYIII. 

AD FRAGMENTA POETARUM ROMANORUM. 



M. Terentii Varronis Reatini saturae Menippeae , cui titulus est 
Papiapapae siue -tpi ipxu>p(m , consilium institutumque uel ei laceris 
quae aetatem tulerunt reliquiis couiectare licet : falsas nimirum lau- 
dationes qua publicas qua priuatas castigare atque perstringere in 
animo erat, ueluti poeta neBcioquis in epithalamio quodam puellae 
ueneres uerbis nimis magnificis extulerat, cuius descriptionem dum 
imitatur Varro, uerbis delicatulis depingit bellam aliquam nouam 
nuptam, ad quam picturam pertinent fragmenta I — V in sylloga 
Riesiana. ex quibus primum etiam post praeclaras Scaligeri aliorum- 
que curas difficultatibus aliquot sat grauibus laborat, sic autem, 
nisi me fallit opinio , uersus ultimi pristinum nitorem recipient : 
oculi suppaetuli nigellis pupulis 
a! quam hilaritatem significantes annuunt! 
traditur autem in Nonii libris 'oculis supetulis nigellis populi quam 
hilaritatem significantes animi’ : uersum priorem ex Buecheleri , 

alterum ex mea emendatione dedi, fragmenti autem quinti sic resti- 
tuendi extiterim auctor: 

collum procerum , fictum leui marmore , 
regilla» tunicai definitur purpura. 

nam codices ‘regillam tunicam’ solita priscae genetiui formae corrup- 
tione habent, sed inmani poetae istius praedicationi suum Varro 
calculum subicere uidetur fragmenti octaui uerbis his 'imperito non- 
numquam conca uidetur margarita, uitrum smaragdos’, et similiter 

alia multa uexauit irrisitque. sed ut haud pauca eiusdem saturae 
fragmenta quo sint referenda nunc dispicere non possumus, ita 
obscurum est fragm. XI: 

ille ales gallus, qui Buscitabat Atticarum Musarum 

scriptores, an hic qui gregem rabularum? 
de quo paulo fusius sum disputaturus, apparet autem sententiam 
non constare, nisi Varronem in ‘gallus’ et ‘Gallus’ uocabulis lusisse 
sumimus; nam de hominibus agi manifestum est. et uehementer 
uocabuli illius ambiguitas Romanis placuit : cf. Cicero in Pison. § 67 
‘ubi galli cantum audiuit , auum suum reuixisse putat', Seneca apocol. 
7 ‘gallum in suo sterquilinio plurimum posse’ (uidendus ibi Bueche- 
lerus), Suetonius Ner. 45 ‘gallos eum cantando excitasse’, itaque 
de duobus Gallis uerba illa dicta sunt, quos poetas fuisse cum 
additum illud ‘ales’ , tum uero Musarum quae sequitur commemoratio 
demonstrat, eorum igitur alter galli gallinacei dormientes ex somno 
suscitantis instar ex longa obliuione, ut nunc quidem legitur, At- 
ticarum Musarum scriptores suscitabat, scilicet quorum studium 
commendaret popularibus suis, et haec quidem in uniuersum satis 
aperta puto ; illud difficillimum est dictu quinam sint Atticarum 
Musarum scriptores a Gallo aliquo poeta suscitati, ex quo enim 
tempore Romani poeticen auspicari coeperant , ad Atticorum scripto- 
rum exemplum normamque plerique sese derexerunt , ut satis docent 
Liuii Andronici, Naeuii, Ennii aliorumque scripta, sed quid plura 
ad impugnandum illud ‘Atticarum’, ipsi Nonii codices cum prae- 
beant ‘aitharum’? ex quo Popma scilicet prauam illam lectionem 
uulgatam extudit, non poteris autem corruptelam tollere, nisi de 
eis qui a Varrone laudantur poetis tibi constabit, iam quod alter 
ille Gallus dicitur ad rabularum gregem pertinuisse, indicium ueri 
continere mihi uidetur. ut enim statim id quod sentio aperiam: 
Valerii cuiusdam, Galli poetae, mentionem aliquis iniecerat. ex 
quo quaesiuit alter: 

ille ales Gallus, qui suscitabat Aithiqparum Musarum 

scriptores, an hic qui ad gregem rabularum — ? 
tribus igitur litterulis insertis ex ‘aitharum’ fecimus ‘Aithioparum’ ; 
contemptim enim hoc uocabulo Aegyptias Musas designaturus Varro 
utitur, quemadmodum etiam Horatius od. III 6 , 14; de forma 
adiectiui cf. Lucilius III 9 ‘rhinoceros uelut Aethiopus’. porro pro 
‘quia’ (sic enim Nonii codd.) reposui ‘qui ad’, ut ‘pertinet’ siue a 
Varrone ipso siue potius a grammatico excerpente librariisue de- 
scribentibus omissum mente supplendum sit. iam si loci hoc modo 

restituti sententiam inquiris, opponuntur inter se duo Galli, Caius 
Valeriu3 Catullus tamquam dux et signifer eorum poetarum Lati- 
norum, qui Alexandrinorum maximeque Callimachi uestigiis instite- 
runt, et Valerius Cato grammaticus idemque uate3 nobilissimus, 
qui, propterea quod tempore Sullano patrimonio exutus libellum, 
cui inscriptum erat ‘Indignatio’, emiserat, a Varrone rabularum gregi 
adnumeratus est. 

Vides uerbis istis Catullum studiorumque socios a Varrone irrideri, 
neque id mirum , cum hic non minus quam Cicero a poetis nouel- 
lis mente abhorruerit, errant autem qui Varronem Catullum, ut 
sane aequalium plerosque , numquam commemorauisse autumant, 
nam cura in libro de lingua latina [VII 50; p. 140 ed. 0. Mueller] 
haec legantur; ‘Vesperugo stella quae uespere oritur, a quo eum 
Opilio scribit Vesperum; itaque dicitur alterum: Vesper adest’, 
Alexander Riese in musei Rhenani vol. XXI p. 499 intellexit car- 
minis Cutulliani sexagesimi secundi initium laudari, hinc Schwabius 
[Fleckeis. ann. a. 1870 p. 351] uocem aperte corruptam ‘alterum’ 
sanare studuit scribendo ‘itaque dicit Valerius’, potuit leniore medela 
uti. nam si restitueris, ut feci ego in Catulli editione [p. 55], 
‘itaque dicitur apualerium’, id est, ‘aput Valerium’, causa erroris 
tibi in propatulo erit , nempe librarium a priore littera ‘a’ ad alte- 
ram aberrasse indeque ex ‘alerium’ necessario ‘alterum’ factum esse, 
recte autem Varro scribit ‘dicitur apud Valerium': nam uerba adlata 
apud Catullum puellarum chorus loquitur. 



De Publilii Syri sententiis nuperrime egregie meruit Guilelmus 
Meyerus eo libello , cui inscripsit ‘die Sammlungen der Spruchverse 
des P. S.’ (Lipsiae 1877). in cuius libri censura actis litterariis 
Ienensibus eiusdem anni inserta , quo modo uouae sententiae ab illo 
primum prolatae mihi emendandae uiderentur , significaui ; nunc de 
ueteribus et pridem cognitis pauca proferam, permouit enim me 
Meyeri opusculum ut anno superiore iterum Londinii moratus aliquot 
dies impenderem perlustrandis et musei Britannici et bibliothecae 
Lambethanae codicibus Syri collectionem continentibus, eius autem 
familiae, quae sententias cum prouerbiis prosariis mixtas Senecae 
attribuit, exemplar bonum repperi in codice Regio 12. C. I saec. 
XI — XII fol. 88 — 96, qui desinit in prouerbio 119 (WoelfT.); cum 
quo uel in minimis consentit Regius 7, A. III saec. XII (fol. 113 

o 

— 118). hi libri (quorum priorem accurate contuli) etsi idem fere 
atque ceteri eiusdem familiae codices exhibent, non tamen sunt negle- 
gendi ad huius formam primariam restituendam, eius generis codices , 
quales descripsit Meyerus pp. 21 sqq. , duos inueni, llarleianum 
2745 saec. XIV — XV et Addit. 10(308 saec. XIV. qui licet inter- 
mixti sint alienis multis (maxime ex Caecilio Balbo , quem uocant , 
petilis), propterea tamen quod ex collectionis Frisingensia exemplari 
integro fluxerunt summi sunt pretii atque haud raro egregias lec- 
tiones soli seruauerunt. ueluti in sententia 30: 

anus cum ludit, morti delicias facit, 
quam equidem non plane concoquo, Harleianus tradit ‘animus’, 
unde elicias: ‘animus cum ludit, menti delicias facit’, in sent. 100 
sensum idoneum non praebente : 

conscientia animi nullas inuenit linguae preces 
idem Harleianus exhibet ‘constaueiam amici nullius flectunt linguae 
preces’; ex quo euadit uera gnome aut haec ‘constantiam animi non 
flectunt linguae preces’ aut altera similis. — et multo certe melius 
quam uulgata se habet Harleiani in u. 42 lectio haec: 
amicum an nomine habeas , aperit calamitas, 
nam ceteri codd. ‘nomen’ praebent, et saepius, nisi fallor, non 
sine fructu ille (ut et Addit. 1GOOS) ab editore aliquo futuro in 
usum uocabitur. ceteri autem codices Londinienses (inusei Britannici 
Harleianus 103 saec. XIV— XV, fol. 81—84; Cotton. Vesp. B. XIII 
saec. XIII fol. 127 — 129; Lambethani 271 saec. XIII fol. 2 et 550 
saec. XIII fol. 21—23) nullius omnino pretii suut. 

His missis temptabo, num Syri sententiis ex coniectura possim 
aliquam opem ferre. — u. 105 : 

exuli ubi nusquam domus est, Bine sepulcro est mortuus 
alii aliter, ego hoc modo succurrere mihi uideor: ‘exuli quia nus- 
quam’ eqs. — 288 : 

inimico cxtincto exitium lacrimae non habent 
uocem ‘exitium’ recte adnotauit Ribbeckius sana ratione defendi non 
posse, ipse couiecit ‘pretium’ uel ‘causam’, Buechelerus ‘non habent 
lacrimae fidem', mihi certum e3t Syrum dedisse hanc gnomen : 
‘inimico extincto «itium lacrimae non habent’: inimico uiuo ut for- 
titer obniti debet uir uerus, ita eidem mortuo lacrimas dare eiusque 
merita candide agnoscere non dedecet, nescio an Publilius respexerit 
ad Caesarem uiso Pompei cxtincti corpore in lacrimas prorumpen- 
tem. — 501 : 

quamuis non rectum, quod adiuuat, rectum putes. 

Gruterus ‘quod iuuat’, Woelfflinus obscurius paulo ‘quoad iuuat’ 
scripserunt, uerum puto ‘quora adiuuat’. — 532: 

quae uult uideri bella nimium illi negat, 
sic codex sine sensu. Gruterus ‘nimis, nulli negat’, Nauckius ‘nimis, 
nulli placet’ proposuere, et ‘placet’ sine dubio egregie repertum est , 
cetera sic constitue : ‘quae uult uideri bella nimium, nil placet’. — 552 : 
qui pote nocere, timetur cum etiam non adest. 

‘adest’ non satis quadrat in sententiam; et Gruterus ‘nocet’ praetulit, 
puto ‘cum etiam non oiest’. — 632: 

unus deus poenam affert, quam multi cogitant, 
optime Gruterus ‘dies’ emendauit, reliqua sic emacula ‘quam multi 
exigant’, eiusmodi poenam, ut inde a longo tempore exigatur, tan- 
dem unus dies certus adfert. — 635: 

ubi sis cum tuis et absis, patriam desideres. 

‘non’ post ‘patriam’ addidit Bothius, pro ‘absis’ Buechelerus ‘bene 
si3’ coniecit. praeplacet : ‘ubi sis cum tuis et sal ait , patriam haud 
(siue hau) desideres’. — 655: 

contra hostem aut fortem oportet esse aut simplicem, 
ita Frisingensis , Monacensis ‘esse oportet aut supplicem’; et ‘sup- 
plicem’ nunc editores recipiunt, minus recte ut puto, nemo enim 
contra hostem, sed hosti supplex est; nemo aut fortem aut suppli- 
cem se gerit, sed tum cum frustra a fortitudine auxilium petiit ad 
preces descendit, lege ‘contra hostem aut fortem oportet esse aut 
rfuplicem’, id est, dolosum, uersutum. hoc uocabulum monachis 
insuetum non mirum est in uno codice in ‘simplicem’, in altero in 
‘supplicem’ mutatum esse. 



Poetae incerti fragmentum non uno nomine memorabile seruauit 
nobis Hyginus in fabula CLXXVH, quae agit de Callisto: ‘Tethys 
enim Oceani uxor nutrix Iunonis prohibet eam in oceanum occidere, 
[hic ergo septentrio maior.] de qua in creticis uersibus: 
tuque Lycaoniae mutatae semine nymphae, 
quam gelido raptam de uertice Nonacrinae 
oceano prohibet semper se tinguere Tethys, 
ausa suao quia sit quondam succumbere alumnae’, 
quos uersus qui fecit, eum fuisse in eorum poetarum nouellorum 
numero, qui sub finem liberae reipublicae extiterunt quique a Ci- 
cerone inridente cantores Euphorionis uoeitabantur , mihi sat constat. 

M 

non premo «nrowteaJVjvra ; sed Catulli memoriam utique prouocat totus 
horum uersuum color, et nescio an is qui Cirin epyllion composuit, 
ut ex ceteris eius aeui uatibus flores collegit, ita uersum fragmenti 
nostri quartum ob oculos habaerit, cum u. 83 Bcriberet ‘ausa quod 
esi mulier numen fraudare deorum’, num poetae nomen aliquando 
eruatur nescio; sed scio ubi idem lateat, nam ‘cretici uersus’ quia 
non sunt nisi qui in Creta insula et fiunt et canuntur, ideo docti 
multi excogitauere quod substituerent molestis illis ‘creticis uersibus’; 
ueluti Barthius ‘Arateis’, Bernhardyus ‘erutosthenicis’, M. Schmidtius 
‘eroticis’, denique Itob. Vngerus (teste Itiesio in Varron. sat. Menipp. 
fragm. p. 201) ‘Argonauticis Varronis’, uerum enim uero nihil 
impedit quominus Catulli aequalis nescioquis Alexandrinum aliquem 
poetam secutus uarios mythos ad Cretam pertinentes in uuum quasi 
cyclum collegisse eique syllogae titulum Creticorum imposuisse 
putetur, itaque ‘in Creticis’ mihi quidem sine offensione est, corrup- 
tio autem loci aperta in addito ‘uersibus’ sedem habere uidetur. 
pro quo si olim nomen auctoris legebatur scribae incognitum , facile 
intellegimus quomodo hoc in ‘uersibus’ potuerit abire, quippe quod 
ad illud ‘in creticis’ itidem obscurum adicieudum putauerit librarii 
simplicitas, itaque scribamus ‘in Creticis -t-uersibus-f’. et fortasse aut 
felix diuinatio aut noua fragmenta ex bibliothecarum tenebris pro- 
tracta aliquando lucem affundent inexpectatam. mihi uiam monstrasse 
sufficit; tutiusque credo abstinere hariolationibus, ubi certa, ut nunc 
sunt res, indagari nequeunt, erat autem cum mihimet ipse ualde 
placerem ad haec Cretica referens uersus scriptoris incerti apud 
Charisium (p. 287, 4) extantes: 

Luna, deum quae sola uides periuria uulgi, 
seu Cretaea magi3 seu tu Dictynna uocaris. 
in quibus ‘magis’ non potest retineri, nisi pro ‘a magis’ accipis, sed 
enim haec coniectura quam lubrica esset fallaxque, mox perspexi, 
quamquam Catulli aetate eorum auctorem uixisse, non ita dubium 
est; nam ad hos quoque uersus eum qui Cirin scripsit respexisse 
u. 305, non inepte statues. — nondum Creticorum fragmentum 
mittere licet, utpote cuius uersus primus flagitet auxilium, post 
aliorum autem conamina uana Schefferus ‘tuque Lycaonio mutata e 
semine nympha’ temptauit, felix ille in uerbis ‘Lycaonio e semine’ 
et in uocatiuo utique necessario ‘nympha' (nisi quod lenius multo 
erat formam graecam ‘nymphe’ restituere), infelix nero in retinendo 
illo ‘mutata’; nec enim Callisto, quae est semen Lycaonium, ex hoc 
mutatur, corrige : ‘tuque Lycaonio /jroynata e semine nymphe’. 

Ex carmine epico a L. Vario confecto et ‘de morte Caesaris’ 
inscripto uersus nonnullos Macrobius Saturnaliis suis inseruit, in 
quorum libri sexti capitis secundi § 20 quod legitur fragmentum 
sic uitiis nonnullis, quibus in nuperrima quoque Eyssenhardtii edi- 
tione commaculatum est , purgauerim : 

ceu canis umbrosam lustrans Gortynia uallem , 
si ce/eris powit ceruae conprendere lustra, 
saeuit in absentem et circum uestigia, /alrans 
aethera per nitidum, tenues sectatur odores, 
non amnes illam medii, non ardua tardant, 
perdita nec serae meminit decedere morti, 
uersu secundo ‘si ueteris’ codd. , quod bene correxerunt Wakefieldus 
et Weichertus; deinde eidem ‘potuit’ praue exhibent, cum non res 
iam facta sed facienda designetur, itaque ‘possit’ scripsi; quamquam 
‘pote sit’ fortasse praestat, praeterea nescio an rectius scribatur 
‘deprendere lustra’; nam ‘conprendere’ melius de ipsa cerua adhi- 
betur quam de eius lustris, uersu tertio in libris habetur ‘circum 
uestigia lustrans’, quod ortum est ex uersibus praecedentibus: ‘la- 
trans’ nere emendauit Vlitius. secutus autem sum Weichertum 
uerba ‘latrans aethera per nitidum' commatis includentem, licet 
canis illa per caelum latrans (expectes potius: caelum latratu im- 
plens) non mihi Boli, ut puto, nauseam moueat. et idem Vlitius 
‘aera per nitidum’ coniecit ; cuius suspitionem sic amplectendam 
censeo ut reponamus ‘circum uestigia latrans aera per lividum te- 
nues sectatur odores’ (nam ‘nitidum’ admodum languet), quam 
uocabulorum ‘aer’ et ‘aether’ confusionem notissimam nouo lubet 
inlustrare exemplo. P. Annii Flori opusculi, cui titulus est ‘Ver- 
gilius orator an poeta’, hoc est initium secundum codicem Bruxel- 
lensem : ‘capienti mihi in templo et saucium uigilia caput plurima- 
rum arborum amoenitate, euriporum frigore, aeris libertate recre- 
anti obuiam subito quidam fuere’, et primis quidem uerbis in- 
tegritatem reddidit Schopenus ‘capienti mihi quietem in templo’ 
reponens; idemque ‘aeris libertatem’ nullam esse sensit quidem, 
sed cum coniceret ‘aeris salubritate’ uerum non adsecutus est. 
emendandum potius ‘aeMcris libertate’ ; sic enim Quintilianus X 3,23 
‘illa caeli libertas locorumquo amoenitas’, et alibi ‘caelum liberum’ 
legitur, hoc nos hodie 'aera liberum’ uocamus. 

Suei carminum reliquias nuper collegit emendauitque ex parte 
Lucianus Muellerus Lucilii sui pagg. 311 — 14. et Annalium (his 
enim fragmenta duo sine libri nomine tradita, quae agmen apud 
Muellerum incipiunt, iure suo uindicasse puto Itibbeckium musei 
Hhenani uol. XXVII p. 1S2) uersus alter, qui in Macrobii codicibus 
talis legitur ‘uolucrumque uolatile telum’, sanus esse nullo pacto 
potest: nara teste Macrobio ‘uolatile telum’ pro ‘sagitta’ dictum e3t. 
hinc corrige : ‘Volrcumque uolatile telum’. 

Moreti autem fragmentum paulo longius pauci, credo, sic a 
Muellero pertractatum censebunt, ut nihil quod addas supersit, mihi 
uero ita ille operis summa infelix uidetur , ut non superfluum exis- 
tumem, totum locum secundum meam recensionem hic adponere; 
unde facile quibus lubido est possunt Muelleri et nostram operam 
inter se comparare: 

admiscet bacas «wcis. haec nu.r Pontica partim , 
partim Persica; quod nomen si de nuce fertur, 
propterea-rf, quod qui quondam cum rege potenti, 
nomine Alexandro Magno, fera praelia bell» 
in Persas tetulere, suo post inde reuentu 
hoc genus arboris in prolatis finibu Grais 
disseuere nouo3 fructus populari bu dantes: 
mollusca haec nux est, nequis forte inscius erret, 
‘prolatis’ et ‘disseuere’ Ribbeckius inmerito hic a Muellero spretus 
suppeditauit. 

In Pullorum denique frustulo primo, quod ita habent Nonii 
codices ‘sic incedunt et in labellis morsicatim lusitant’, columbarum 
fieri mentionem sane in propatulo est , uerba ipsa multae dubitationi 
obnoxia sunt, nam neque ‘sic’ neque uero ‘incedunt’ perspicuam 
habet sententiam ; unde parum profecit Muellerus metri gratia ‘in’ 
delens, lege ‘se incidunt , eadn labellis morsicatim lusitant*, nam 
‘incidere aliquem’ pro ‘in aliquem’ uel ‘alicui’ latine potest dici. 

Sicci sobriique hominis ieiunura languidumque opusculum , propter 
argumenti tamen grauitatem minime illud contemnendum, in hoc 
capite sum tractaturus: commentariolum dico petitionis a Q. Tullio 
Cicerone conscribillatum. neque enim iure suo A. Eussnerum in progr. 
gymn. Virceburgensis a. 1872 Quintum auctorem in dubitationem 
uocasse censeo, qua de re accuratius exponere nunc quidem non est 
animus : ad potiora propero, edidit nuper commentariolum uir elegans, 
Franciscus Buechelerus, in libro cui inscripsit: ‘Quinti Ciceronis 
reliquiae’ [Lipsiae 1809], innixus cum maxirne codici Berolinensi 
[ms. lat. fol. 252] saeculi aut undecimi exeuntis aut certe ineuntis 
duodecimi, prae hoc enim ceteros quos nouit libros mss. saeculi 
decimi quinti foede et deprauatos et interpolatos sordere intellexit, 
nesciit nimirum , superesse alterum codicem Berolinensi et aetate et 
bonitate praestantem , Harleianum 2682 saeculo XI ineunte exaratum , 
de quo nuperrime dixit Franciscus Ruehlius musei Rhenani uol. 
XXX p. 20 sq. hunc librum, cum a. 1875 Londinii uersarer, ipse 
euolui et commentariolum , quod optinet fol. 53' — 57' , quam 
accuratissime contuli, tot autem iu uitiis B (ita abhinc significabo 
Berolinensem) et 11 (quod esto siglum Harlciani) inter se mirifice 
consentiunt ut unum eorum archetypum fuisse nullus dubitem; II 
autem huius apographon multo fidelius quam B esse facile apparebit 
uarias lectiones infra enotatas percensenti, neque ex B (id quod 
Buechelerus, qui tum erat rerum status, putauit), sed ex // fluxisse 

codices nouicios iam apertura est. cuius libri egregii conlationem 
exhibiturus, ut breuis sim superfluaque promere parcam, ita rem 
instituam ut tantummodo quibus locis 11 a 11 differat indicem, ubi- 
cumque igitur nihil adnotatum inuenies, 11 plane eadem habere, 
quae in codicis Berolinensis discrepantia ex hoc adiulit Buechelerus, 
sumas; idque locum habet etiam in rebus minimis, ut in re 
orthographica , in qua 11 minime sibi ubiuis constat, inscriptio autem 
est haec: ‘Incip- comentariu consul petitionis feliciter. 1 QUINTUS 
M. rr. sat. dic.’ 

pag. 26 editionis Buechelerianae, lin. 2; ‘dies et noctes depeti- 
cione’ — 3 ‘addiscere s; ut’ [semper fere ‘s; = set’ 11 exhibet] — 

7 ‘descendenti’ habet — 12 ‘quicquid’, sed ‘quic’ supra lineam addi- 
tum — 15 ‘sotio esse’ 

pag. 27 , 1 ‘omnib ;’ — 2 ‘fere [sic] equestrum’ — 3 ‘ elegia = 
conlegia’ — 7 ‘que debent’ — 12 ‘adlegendum’ — 13 ‘est perauaden- 

dumque est his’ — 14 ‘pupularis’ 

p. 28, 1 ‘-GN-’ — 2 ‘possit’ — 3, 4 'adolescentis nobilis’ , supra 
utroque ‘is’ scripto ‘1 es’ — 4 ‘studiosios’ — 5 ‘adferrent’ — 8 ‘putunt’ 

suprascripto a m. 1 ‘e’ — 9 ‘illis’ habet 

p. 29, 1 ‘sint’ — 2 ‘Antonius et Catilina’ — ‘homini’ habet — 
3 ‘ap = aput’ — 4 ‘compeditores ambo apuericia’ — 11 ‘machimis’ 
— 'petitione’ habet — ‘caupadoces’, suprascripto a m. 1 ‘t caupones’, 
p. 30, 5 ‘sorore’, supra ‘e’ a m. 1 ‘um’ scripto — 7 ‘aditus in 

mus i 

equitibus R.’ habet — 8 ‘memini gallis q ~ 3 [‘q’ cum lin. trans- 

uersa] tu titimorum ac nannonV , ‘i’ supra ‘q’ a m. 2 , ut uid. , 
addito; in ras. uid. fuisse ‘m’ — 

p. 31 , 1 ‘catilina’ — 2 ‘optimumq ; caucilium’ — 5 ‘Karissimum. p. 
r.’ — 10 ‘fluxerunt’ — alterum ‘cum’ omittit — 13 ‘nequitia’ habet 
p. 32 , 1 ‘suspicionem’ — ‘curiose tannios' — 2 ‘pompolios’ , ‘i’ 
suprascr. a m. 1 — 3 ‘uittias’ — ‘audatiae’ — 4 ‘nequitiae’ habet — 
5 ‘constuprarit’ habet — 7 ‘praetermitt.’ habet 

p. 33 , 2 ‘fuerunt’ habet — 10 ‘coelius’ habet [non lin. 6 ] 
p. 34, 5 ‘uitiis’ habet — 8 ‘possis’ — 9 ‘petitionis’ habet — 10 
‘quin’ habet — 13 ‘ceteris’ — 15 ‘sis adeptus sis’ 

p. 35 , 1 ‘iuncti’ — 6 ‘circumspecto’, suprascr. a m. 1 ‘icito’ — 

‘GN. Pompei’ — 14 ‘iucunditate’ habet 

p. 30 , 2 ‘qui’ habet — 3 ‘uentitet [sic] is in amicorum numero’ 

— 5 ‘ineundum’ habet — 6 ‘ut quisquis est’ — 8 ‘est tum’ habet — 
10 ‘a’ et ‘Deinde’ 

p. 37, 2 ‘suffragandi st [= sunt] studia’ — 3 ‘adferunt’ — 5 
'tribunatum’ — 6 ‘beneficium aut ut habeant sperent’, iterum suprascr. 
a m. 1 ‘ut habeant’ — 7 ‘eos prorsus’ 

p. 38 , 1 (opere) ‘laborant’ sed ‘r’ litterae forma maiore — ‘a’ — 
3 ‘ex illo’ — 5 ‘sicuti’ — 7 ut B , nisi quod ‘chociuii’ 
p. 39, 1 ‘deferundis’ 

p. 40 , 1 ‘est’ habet — 3 'intellegant’ — ‘ad illud tempus’, suprascr. 

a m. 1 ‘aliud’ — 2 ‘quemadmodumemini nemini illorum’ [sic] 

p. 41 , 1 ‘intellegant’ — 2 ‘rebus homines maxime’ — 7 ‘fuisti 55 ’, 
eras, ‘s’ - - 8 ‘intellegant’ — 12 ‘tene,°tur’ — 15 ‘intellegant’ — 1G 
‘ab quoque proficiscatur. Tercium id’ 

p. 42 , 3 ‘amiticia’ — 5 ‘scias & quem’ — 6 ‘a q. exspectes — 
‘postulas’, suprascr. ‘e’ — 10 'hominum’ habet — 11 ‘a q. exspectes’ 

— 14 ‘ut’ omittit [cetera ut B ] 

p. 43 , 1 ‘alioquo’ — 2 ‘amicitiis’ habet — 3 ‘peticione’ — 4 ‘com- 
parantur’ habet — ‘ceteris’, — G ‘inimicitiam quibus si cu’ — 7 ‘alio’ 

habet — ‘post uideare’ extant uerba lin. 9 ‘ego — neminem’, sed 
punctis deleta — ‘petitione’ habet — 12 ‘intellegat’ — 13 ‘magni _j 
estimare’, eras, ‘s’ 

p. 44 , 2 ‘quid hoc’ — 4 ‘adferat uti’ — 5 ‘contempnenda’ — 8 
‘amiticiam’ — 13 ‘infamis’, supra ‘is’ scripto ‘a’ [sic] — 14 ‘esti- 

matione’, suprascr. ‘xi’ — 15 'neglegentiae’ 

p. 45 , 1 ‘ceterorum’ — 5 ‘adlegato’ — 7 ‘amiticiam’ 

p. 46 , 4 ‘paciare’ — 6 ‘adpetas’ — 8 ‘sunt’ — ‘ate’ — 10 ‘munici- 
pales’ habet — 11 ‘si nomine uobis noti’ — ‘se esse’ — 12 ‘praesidia 
alii quid’ — 13 ‘ceteri’ 

p. 47 , 4 ‘ambicionem’ — ‘apt’ [sic] — 5 ‘studiosios’ — ‘c e teros’ 

• C 

— G ‘apt’ — 7 ‘elegii’ 

p. 48, 4 ‘apeti’ — ‘adul.’ — 4 ‘sequuntur (‘e’ supra ‘u’ scr.) illi’, 
omisso ‘autem’ — 5 ‘adhibebitur’ — 6 ‘e : — as cent.’, eras, ‘t’ — 7 

i — 

adul.' — 8 ‘obediendo’ — ‘adsectando' — ‘nunt.’ habet — 9 ‘sunt’ 

t 

habet — ‘adsect.’ — 11 ‘ut arenam’ 

p. 49, 3 ‘tertia adsect.’ — G ‘uenient’ supra linea — 7 ‘renun- 

tient’ habet — ‘s°pe’ — 10 ‘deserunt ceteros monutatim’ — 11 

‘teneo’ — 14 ‘adfirmes’ — 16 ‘amicus esse nullo’ — 17 ‘esse’ omittit 

— ‘ut et quantum’ 

p. 50 , 1 ‘potuit’ — 3 ‘Tertia’ habet — ‘ad spectatorum’ — 4 ‘in- 
tellegant’ — 6 ‘exigitur’, ita — 7 ‘negotium’ habet — 8 constituunt’ — 
11 ‘a te defensi’, sed ‘s’ ex ‘d’ correctum — 13 ‘honestatem alii’ — 
14 ‘fortunis’, ‘a’ suprascr. — ‘futurum sit ubi’ 

p. 51 , 2 ‘oratio’ — 3 cauendus sit praetermittenda’ — 8 nox 
graeca sine accentu et spiritu — 9 ‘teneo’ — 13 ‘tertium’ habet 
p. 52, 2 ‘ad spem' — 7 ‘amicitias’ habet — 13 ‘in re.p.’ — 
14 ‘melius’ habet — 15 ‘Nilhil’ — 18 ‘negotio’ habet [ceterum ut B] 
p. 53, 3 ‘uitiosa’ habet et 4 ‘petitione’ — 4 ‘ad sectando’, supra 
‘ctando’ scripto ‘tatio’ — 5 ‘amiciciorem’ — 7 ‘conuenerit’ , ‘o’ ex 

‘u’ corr. — 11 ‘Romae aut in’ — 13 ‘su abste’, ‘u’ deleto et ‘i’ supra- 
ecripto. ‘su’ in fiue lineae 

p. 54, 3 ‘grata’ ita — 6 ‘diurni nocturnique’ habet — 7 ‘anima’, 

suprascr. ‘i’ — 8 ‘ac’, suprascr. ‘t ab’ [quae uaria lectio perti- 
nere ad id quod in B H legitur 'additam’ uidetur] 

p. 55, 1 ‘tum tuam’ — ‘iuc.’, ita — 3 ‘honeste’, suprascr. a. m. 

I ‘t honestu e’ — ‘non’ omittit — 4 ‘est’ omittit — 7 ‘te id rebus’ 

— 11 ‘ipso’ supra lin. 

p. 56, 1 ‘aliquod’, ita — 2 ‘adfuturuin’ — ‘eque disc.’ — 3 'iccirco’ — 
4 ‘negotiis’ , ita — 5 ‘aut aut ante’ — 8 ‘ap — 15 ‘mendatium’ 
p. 57 , 4 ‘ut’ omittit — ‘quam umeris (um 1 is) continuo’ — 6 ‘hi 
quem’, ita — 8 ‘a’ — ‘haec in haec in’ — 9 ‘hoc sequor’ habet — 

II ‘aliquod’ — 12 ‘negotiis’, ita — 14 ‘amiciciores’ — 16 ‘opinio 

sermone’ — 17 ‘cendum’ , ‘dum’ supra lin. scripto 

p. 58 , 1 ‘studia laus’ — 2 ‘adul. — 7 ‘omnium’ [sic] — ‘adsis 
satisfiat' 

e 

p. 59 , 3 ‘ornando’ habet — ‘rcip.’ — 4 ‘splendorum’ , suprascr. 
‘didorum’ — 6 ‘summam’ habet — 7 ‘rationis’, suprascr. ‘e’ — asequi 

— ‘ili. & spendida’, suprascr. ‘ut’ — 10 ‘siquae poscit' 

p. 60 , 4 ‘.r.p. capessensa’ — 7 ‘equites .r. (‘r’ litterae forma 
maiore) et’ — 8 ‘octii’ — 9 ‘tu taxat’ — ‘a’ 

p. 61, 5 ‘uitia’,ita — ‘arrogantia (ex ‘argontia’ corr.) contumacia 
multorum multorum maliu.’ — 7 subia’ (per ‘b’ lin. transuersa) — 

'odia’ — ‘proferenda’ — 9 ‘uitiis’, ita — 12 alterum ‘etiam’ habet 

p. 62, 3 ‘uitiosa’, ita — 5 ‘intellegas’ — 6 ‘Fac“t’ — 14 ‘renun- 
tient’, ita 

p. 63 , 2 ‘discribimus’ habet — 3 ‘metum’ supra lin. — 'aliqua 
coerc.’ habet — 4 ‘fit’, supra ‘t’ scripto ‘at’ — 7 ‘scripta ita sunt’ 
— 8 ‘omnis’ — ‘ad te petant proprie’ — 9 ‘tuam’ supra lin. — ‘tu’ 

et ‘esse’ omittit — 11 ‘commentariolum’ habet, subscriptione caret II. 

Codicis Harleiani ope quot locis commentarioli textus possit uere 
emendari , intenti lectores facile deprehendent ipsi : mihi nunc pro- 
positum est disserere de eis locis qui iam in archetypo corrupti 
legebantur quique etiam nuperrimorum editorum acumine nondum 
sanati sunt. *) 

I § 4 i rogandi omnei sunt diligenter et ad eos allegandum est persua- 
dendumque is , nos setnper cum optimatibus de re publica sensisse, legunt 
B 11 'hic rogandi’, unde ‘hice’ eruo, porro 'allegendum’ (‘adleg.’ II) 
quidem recte in ‘allegandum’ mutabant Itali , sed ‘ad eos’ stare non 
potest, nam ‘adlegare ad aliquem’ est ‘legatum ad aliquem mittere’; 
id quod hic flagitatur ‘apud aliquem aliquid in defensionem 
gratiamque alicuius proferre’ latine dicitur ‘alicui aliquid adlegare’. 
lege ‘et adeo adlegandum’; cf. VI 21 ‘rogandi sunt atque etiam in 
hanc opinionem adducendi’, denique cuin libris nouiciis secundum 
Harleiani uestigium repoue ‘adlegandum persuadendumque est liis’; 
nam ‘est’ eo dittographiae genere, quod inlustraui praefationis ad 
XH Panegyricos latinos p. XIV sq. , praue bis exaratum est. 

I § 8 ex senatu electum scimus optima uero censorum ejtislimalione. 
lege ‘uerorum censorum’. 

IH § 10 ad bustum egerit, ibi omni cruciatu lacerarit , uiuo stanti 
collum gladio sim dextera secuerit, cum sinistra capillum eius a uerlice 
teneret, non intellego illud ‘uiuo stanti.’ Flori [II 9] haec sunt 
uerba: ‘Marium, ducis ipsius fratrem , aput Catulli sepulcrum oculis 
effossis, manibus cruribusque effractis seruatum aliquandiu, ut per 
singula membra moreretur’, et similia alii rerum Romanarum aucto- 
res tradunt, talis autem homo non ‘uiuus’ est, sed semimortuus, 



*) quod I 2 proposui olim (Fleckeis. ann. 1872 p. 45) ‘proinde cotidie’, 
id non refutatum est eis quae Eussncrus contra monuit, immo hanc emenda- 
tionem, ut et ceteras, nunc non muto, nisi quod § 8 uocem ‘denique’ aliquo 
modo defendi posse concedo. 

non ‘stans’, sed humi prostratus, lege ‘uix oistanti collum sua 
dextera secuerit’; uam ‘gladio’ ineptum est glo-ssema. 

ibid. in quo, etiam si aliis culpa non esset, tamen ex sua nequitia 
dedecoris suspilionem relinqueret, corrige ‘etiam si ab aliis culpa 
non esset’. 

§ 12 qui nequaquam sunt tam genere insignes quam uiliis nobiles. 
Buechelerus rectissimo iudicio ductus ‘insignes’ delebat; magis mihi 
arridet correctio baece ‘tam genere insignes quam uitiis uiles' non 
ita raro autem ‘uilis’ siue ‘bilis’ in ‘nobilis’ corruptum est. 

IV § 17 deinde ut quisque est iniimus ac maxime domeslicue , ut is 
etiam eqs. cum H exhibeat ‘quisquis’, deleto ‘ut’ restituo: ‘deinde, 
quisquis est i. ac m. d. , ut is etiam’ eqs. 

§ 18 ad ius qptinendum magistratus, non assequor mente, quid 
‘ius’ hic quidem sibi uelit. num Quintus scripsit ‘ad decus optinendum? 

ibid. hos tu homines quibuscumque poteris rationibus, ut ex animo 
atque ex illa summa voluntate tui studiosi sint elaborato, in anacolutho 
illo ‘hos tu homines’ ultimum displicet uopabulum , cum de omnibus 
amicorum generibus inde a § 1(5 enumeratis haec dicta esse sequens 
doceat enuntiatum, emendo igitur ‘hos tu omnes' . optimo autem iure 
iam Buechelerus ‘illa’ suspectauit , quippe quod quietae hic sedatae- 
que Quinti orationi non conueniret. in II legitur ‘illo’, conicio: ‘ex 
animo imo atque ex summa uoluntate’. causam ob perspicuam in- 
terlapsum deinque inter lineas adseriptum ‘imo’ mox paululum 
mutatum falsoque loco insertum est. 

VI § 2 3 tertium illud genus est studiorum voluntarium, quod agendis 
gratiis eqs. prudenter disputauit de hoc loco Buechelerus, qui ‘stu- 
diorum’ eiecit. uellem etiam ‘illud’ extirpasset. pro quo cum H ‘id’ 
praebeat, elucet glossam quae olim fuit ‘id est studiorum’ irrepsisse 
in textum. 

ibid. significanda ergo illos pari voluntate, adducenda amicitia in 
spem familiaritatis et consuetudinis, comparat Buechelerus Liuii [I 
34, 12] uerba ‘eam notitiam in familiaris amicitiae iura adduxerat’, 
sed notitia a familiaritate et amicitia ualde differt : est enim quam 
germanice dicunt ‘Bekanntschafi’. ab hac est progressus magnus ad 
amicitiam ; amicitia autem et familiaritas et consuetudo synonyma 
sunt, quorum tam tenuis subtilisque differentia est ut ad nostrum 
quidem locum explicandum nihil ualeat. itaque hic quoque emen- 
darem ‘adducenda notitia in spem familiaritatis’ , nisi uel sic mo- 
lestissimum restaret ‘in spem’, recidendo igitur emblema sic scrip- 
serim ‘adducendo in spem familiaritatis’. 

VII § 28 : eximiam quandam gloriam et dignitatem ac rerum gesta- 
rum magnitudinem esse oportet in eo quem homines ignoti nullis suffra- 
gantibus honore afficiant: ut quidem homo nequam, iners, sine officio, 
sine ingenio , cum infamia , nullis amicis hominem plurimorum studio 
atque omnium bona existimatione munitum praecurrat , sine magna culpa 
neglegentiae feri non potest, in uerbis ‘nt quidem homo' nescio ego 
certe, num explicationem sententiae conexui aptam ‘quidem’ ad- 
mittat; id scio, ea uocula remota iam sine impedimento currere 
orationem, et ecce in eis quae antecedunt ‘in eo quem homines’ 
uox ‘quem’ ab B et // abest, quam latere puto sub ipso illo ‘qui- 
dem’; in hoc scilicet mutatum est ‘quem’ forte fortuna a sua sede 
reuolsum. beneficium autem est Ilarleiani, quod iam de illo ‘cum 
infamia’ nonnullis recte suspecto melius possumus iudicare ; ille enim 
‘cum infamis’ ita exhibet ut litteris ‘is’ suprascriptum sit ‘a’; et 
habet Berolinensis ‘cum infama’, hinc uidetur in archetypo duplex 
fuisse lectio ‘infamis’ et ‘cum iufamia’. Quintus procul dubio scrip- 
sit ‘sine ingenio, infamis, nullis amicis’. 

VIII § 29 : mulli homine* urbani industrii, multi libertini in foro 
gratiosi nanique uersantur. merito Huechelerus ‘gratiosi nauique’ ex 
linea praecedenti repetita exulare a textu iussit in adnotatione. qui- 
bus resectis genuinam formam reciperabis scribendo: 'm. h. urbani, 
multi libertini industrii in foro uersantur’. 

ibid. summa cura ut cupidi tui sint elaborato, appetito, allegato, 
summo beneficio te affici ostendito, dele ultimam uocem illi ‘adlegato' 
explicando adseriptam. 

§ 32: neque id tamen salis est, tametsi magnum est, sed sequitur 
spes utilitatis atque amicitiae, ne nomenclator solum sed amicus etiam 
bonus esse uideare. ita cum et hos ipsos, propter suam ambitionem qui 
apud tribules suos plurimum gratia possunt, studiosos in centuriis habe- 
bis , et ceteros qui apud aliquam partem tribulum propter municipii aut 
uicinitatis aut collegii rationem ualent , cupidos tui constitueris , in optima 
spe esse debebis, inter utrumque enuntiatum uinculum intercedit nul- 
lum ; neque uerba posteriora apte cohaerent nisi cum capitis sexti 
fine; quo transposita continuant ea quae initio § 24 incohata sunt, 
uelim autem aliquis mihi explicet, cuinam bono sit totum caput 
sextum eo quo nunc legitur loco, nam inde a capitis quinti § 16 
de amicorum studiis ita Quintus disserit ut primum de amicitiis 
iam partis fundatisque usque ad § 20 exitum , deinde a § 25 de 
amicitiis in ipsa petitione faciendis loquatur, iam quod iutercedit 
caput sextum (§ 21 — 24) non de amicis ueteribus agit, sed de 

nouis coociliandis. talis neglegentia cum minime cadat in eum, qui 
si non aliis uirtutibus certe materiae distributione cum putida nimis 
austeraque seueritate instituta insignis est (cf. Buechelerus proleg. 
p. 7; Eussuerus 1. 1. p. 8 — 12), § 21 — 24 traiciendas censeo post 
§ 32 uerba ‘bonus esse uideare'. qua transpositione facta restat ut 
uerba iam sese excipientia ‘bonus esse uideare. set quoniam tribus 
rebus homines maxime’ lenissima emendatione ita corrigamus ‘uidearis. 
et quoniam’, solet enim Quintus, qua erat miseranda ingenii pau- 
pertate, aut ‘quoniam’ (§ 13 , 41) aut ‘et quoniam’ (§ 34, 39) prae- 
ponere, ubi ad nouam rem transgreditur (ut similiter § 25 ‘et 
quamquam’), numquam ‘sed quoniam’. 

§ 33 : tam equitum centuriae multo facilius mihi diligentia posse 

teneri uidenlur. primum cognosce equites, pauci enim sunt ; deinde appete , 
multo enim facilius illa adolcscenlulorum ad amicitiam actas adiungitnr. 
deinde habes lecum ex iunentute optimum quemque et studiosissimum humani- 
tatis. tum autem emi quod equester ordo tuus est ; secunlur autem illi auctori- 
tatem ordinis , si absle adhibetur ea diligentia ut non ordinis solum uolunlale 
sed etiam singulorum amicitiis eas centurias confirmatas habeas, distinguun- 
tur clare aperteque ordo equester et adulescentes equum publicum ha- 
bentes ideoquo in equitum centuriis suffragia ferentes. B et 11 ‘cog- 
nosci’ et ‘appeti’ (siue ‘apeti’) habent; quae uerba ‘primum cognosci 
equites (pauci enim sunt), deinde appeti’ ita a coniecturis intactae 
esse debent, ut post ‘appeti’ lacunae signa ponamus; in qua lacuna 
cum id unde infinitiui illi pendent tum uero rei ipsius eiusque ad 
optinendum propositum grauitatis expositio et ad adulescentulos, de 
quibus plane eodem modo atque de equitibus (‘primum , deinde’) 
actum fuisse crediderim, transgressus hausta sunt, hinc uerba se- 
quentia ‘tum autem — ordinis' pessime deturpata suam accipiunt 
lucem, et ‘emi’ quidem inane sensuque cassum recte ut dittogra- 
phiam delebant Itali; cetera 11 Udissimum ducem secuti (exhibet 
autem ‘sequuntur’ in ‘sequentur’ correctum et deinde ‘autem’ omit- 
tit) ita in ueram formam redigemus: ‘tum autem, quora equester 
ordo tuus est, sequentur illi [scii, adulescentes] auctoritatem ordinis’, 
reliquom est uitium in illo ‘eas centurias’, pro quo in 11 primitus 
‘etas centurias’ extabat. num ‘etas’, id est ‘cunctas centurias’ latet ? 

VIII § 35 : si eum , qui libi promiserit , audieris fucum ut dicitur 
facere aut senseris, habent B et 11 ‘aut ut senseris’, potest subesse 
‘aut tu senseris’; nam ‘tu’ cum ui quadam pro ‘tu ipse’ est positum. 

ibid. scire autem oportet quo quisque animo sil, ut quantum cuique 

confidas constituere possis, extat in II ‘ut et quantum’, emenda : 
‘ut quid et quantum’, 

XI § 43: prodest quidem vehementer nusquam discedere, sed tamen 
hic fructus est assiduitatis , non solum esse Hornae atque in foro, sed 
assidue petere , saepe eosdem appellare , non committere ut quisquam pos- 
sit dicere quod eius consequi possis, si alsie non sil rogatum, de fructu 
assiduitatis non disputat Quintus, sed de officio eius, quod non 
perspexit librarius, qui uocabulo praecedenti ‘prodest’ inductus suae 
cogitandi rationi conuenientia dedit, cum dare deberet ‘sed tamen 
hoc mutius est assiduitatis’, finem enuntiati a uariis uarie temptatum 
in hunc fermo modum olim scriptum fuisse censeo: ‘ut quisquam 
possit dicere, quow eius consequi posses suffragium, se abste non 
esse rogatum’, et hoc quidem (‘se abste non esse') Itali iam inue- 
nerunt , cetera ego periclitatus sum , aliquod certe coniecturae meae 
adminiculum in eo quod II ‘su’ pro ‘si’ primitus habuit paratum 
esse ratus. — praeterea pro ‘discedere’ lege ‘decedere’. 

§ 44: quae, quamquam, ad multitudinem pervenire non potest , tamen 
ab amicis laudatur, multitudini grata est. lege ‘ab amicis laudata 
multitudini g. e.’ 

ibid. homines enim non modo promitti sili, praesertim quod a can- 
didato petant, sed etiam large atque honorifice promitti volunt, de qua- 
litate, non de quantitate promittendi est quaestio, itaque ‘large’, 
quod debetur correctoribus Italis , stare nequit. Ii et II ‘longe’ tra- 
dunt; ante quod ‘non’ intercidisse puto: ‘sed etiam non longe atque 
honorifice promitti’, est Germauorum ‘nieht weitliiufig’; ceterum 
cf. Seneca de benef. 11,8. 

§ 45 : nam cum id petitur , quod honeste aut non sine detrimento est 
nostro promittere non possumus, ita corrupte B ; ‘honeste (suprascrip- 
tum est ‘honestu 5’) aut sine detrimento nostro’ melius II, nisi quod 
turbarum in B originem non dispicis, agnoscere mihi uideor duplicis 
in archetypo scripturae uestigium ‘honeste’ et ‘honestum non est’, 
quamquam dubius haeres, cui lectioni te addicas: nam utrumque 
aeque bonum est. 

XII § 48 : qua re satius est , ex his aliquos aliquando in foro libi 
irasci quam omnes continuo domi, pro uocabulo omnium tritissimo 
‘omnes’ quoniam II ‘umeris’ praebet, nescio an reconditius aliquid 
lateat, fortasse scripsit Quintus ‘quam ««numeros continuo domi’. 

XUI § 50 : bene ut homines nosse, comiter appellare, assidue diligenter 
petere, benignum ac liberalem esse loquantur et existiment, inserunt 
nouissimi editores auctore Schuetzio ‘te’ post ‘bene’, nisi quod ex- 

titit qui ipsum ‘bene’ in ‘te’ mutaret, neutrum probandum duco; 
neque uidetur mihi Quintus aliter scribere potuisse quam hoc modo 
‘bene ut homines te se nosse’. porro concedendum puto Eussnero, 
uberius dicendi genus, quod in copulatis illis ‘assidue' et ‘diligenter’ 
apparet, hic tolerari debere, itaque lege ‘assidue diligenterq; petere’. 

§ 53 nec tamen in petendo res publica capessenda est neque in 
senatu neque in contione, sed haec tibi sunt relinenda ut senatus te 
existimet ex eo quod ita nixeris defensorem auctoritatis suae fore, quid 
sit ‘remp. capessere’ norunt pueri, hic ignorare uidentur docti de 
Bententiae absurditate plane securi, uerba praecedentia ‘uidendum 
est ut spes rei publicae bona de te sit et honesta opinio’ qui per- 
penderit, Quinto hoc fere obuersatum esse suspicabitur: nec tamen 
in ipsa petitione captanda est spes illa atque opinio , sed efficiendum 
est ut ex priore tua uita tam beneuole de te iudicent homine3. 
itaque uerba ‘res publica’ ex superiore linea praue repetita delenda 
censeo, ceterum ‘retinenda’ a Buechelero uix defensum in ‘optinenda’ 
corrigendum est. 

XIII § 54 : Haec veniebant mihi in mentem de duabus illis cogi- 

tationibus matutinis, quod tibi cotidie ad forum descendenti meditandum 
esse dixeram. Quintum tam insolenter scripsisse non credo equidem 
Buechelero, praesertim cum ‘quod’ ex coniectura sit profectum, ex 
librorum scriptura ‘quo’ eliciendum puto ‘quas’, nam ab bac con- 
structione, qua Lucretius ‘aeternas quoniam poenas in morte timen- 
dumst’ dixit, nec Marcus Cicero abstinuit. 

Inmensam licet operam per quattuor iam saecula uiri docti enar- 
randis emendandisque Horatii carminibus nauauerint, inmensa tamen 
etiamnunc supersunt et diligentiae adsiduitate eruenda et ingenii 
lumine inlustranda. neque id mirum in eo scriptore, cuius in textum 
miserrime deprauatum iniqua saeuiit Fortuna, quamquam si turbam 
librorum mss. ingentem contemplaris, optimo ei consultum esse 
facile tibi persuadeas, at qui non numerare, sed ponderare codices 
didicit, is de hoc beniuolo nimis propitioque indicio mox decedet, 
nam quemadmodum illi in leuiculis quibusdam lectionibus dissentiunt 
(ut fere fit in libris ex uno archetypo propagatis, quorum uariae 
deinceps existunt familiae), ita in omnibus grauioribus corruptelis 
certis indubitatisque ita consentiunt ut communis eorum fons in 
propatulo sit neque nisi ab hominibus talium quaestionum ignaris 
negari possit, neque ego dubito quin omnes codices Horatiani nobis 
superstites uel certe noti in ultima origine prouenerint ex gramma- 
tici nesciocuius sacculo quarto exeunte uiuentis recensione, depulsa 
enim ea quae per tempora antecedentia optinuit uastitato ac barbarie 
Symmachorum aetate uiros nonnullos egregios et scruandis antiqui- 
tatis monumentis moribusque intentos sese dedidisse ad optimos 
quosque anterioris aeui scriptores emendandos emendatisque exem- 
plaribus diuulgandos , hodie res notissima est. quibus uiris ut debemus 
sine dubio numerum haud paruum scriptorum Romanorum nobilis- 
simorum, ita culpae danda est ingens horum deprauatio. nam cum 

3 

studio per se laudabili menda uitiaque per saeculi maxime tertii 
tempora a librariis inscitis et semibarbaris inlata partim comparatis 
melioribus uetustioribusque libris (quorum iam tunc supererant pau- 
ci), partim sui qualiscumque ingenii ope remouere atque expellere 
studerent, aequalium quidem posterique saeculi studiis oppido pro- 
fuerunt, nobis autem difficultatum saepe uix extricandarum molem 
molestissimam pepererunt. uisne exemplum? proferam tibi Senecae 
tragoedias, quae, cum multifariam corruptae legerentur, eo quo 
dixi saeculo quarto exeunte diortbotae alicuius curas ita sunt ex- 
pertae ut nouam plane speciem induerent, quae recensio mox uulgata 
[cf. Useuerus in Mus. Rhen. uol. XXVIII p. 391] plurimis libris 
— inter quos sunt folia rescripta Ambrosiana saec. VII — etiam 
nunc nobis suppetit, quodni bona fortuna factum esset ut codex ab 
illa diorthosi inmunis et Senecae textum talem qualis ante eam 
legebatur fideliter exhibens seruaretur (ex quo descendit liber optimus 
Florentinus saec. XI), nunc in grammatici istius nugis ineptiisque 
friuolis nobis adquiescendum esset *). sed quod in Senecae tragoediis 
benigna Fortuna nobis indulsit, inuidit eadem in Horatii operibus, 
quippe quae ne in unico quidem codice ab ista grammatici Sym- 
inachorum aequalis interpolatione integro aetatem tulerint; certe talis 
codex fiagrantissimis nostris uotis expetitus usque ad hunc diem non 
comparuit. grammatici autem illius recensionem cum, si summum 
spectes, plane sequeretur Mauortius, qui ineunte saeculo sexto nouam 
Horatii editionem curauit, non mirandum est quod ea codicum nos- 



*) ut paucis adumbrem diortbotae consilium : Herculis furentis uu. 

19 — 21 ita antiquitus erant traditi (ut exhibet eos Florentinus): 

una me dira ac fera 
Thebana tellus nuribus sparsa impiis 
quotiens nouercam fecit! 

non raagna erat res uitiatam in uocabulo ‘nuribus’ prosodiam agnoscere, 
itaque grammaticus noster reposuit traiectis uocabulis : ‘Thebana nuribus 
sparsa tellus impiis’, uerboruni iustam legitimamque collocationem pessime 
subuertens. quamquam hoc non prohibuit editores quominus interpolationem 
reciperent ; neque eam reiecit qui nuper in Hermae Berolinensis uol. X data 
opera hanc fabulam tractauit. adeo nimirum dillicile erat intellegere in lec- 
tione illa antiquitus tradita unicam litterulam intercidisse: 

Thebana tellus nuribus a ! sparsa impiis, 
nam haec interlectio innumeris locis a scribis omissa Iunoni hoc ipsum quod 
tot Iouis paelices Thebae procreauerint dolenti (rhetorice autem rem exag- 
gerat) apprime apta est. 

trorum familia, quae textum Mauortianum praebet, raro omnino 
et tantum in leuioribus a ceteris libris msa. discrepat, itaque quae 
fata negabant , supplebimus , in quantum licet , nostramet prudentia 
atque sollertia in factitanda arte critica, cuius rei exemplum simul 
et specimen studiorum a me in Horatio positorum proferam emen- 
dationes ad aliquot Artis Poeticae locos. 

Horatium cum omnes Romani liberaliter instituti in amore atque 
deliciis haberent cumque idem mox inter poetas scolastica lectione 
tritos reciperetur, et haud pauci scriptores data occasione uersus 
illius suae orationi inseruerunt et extiterunt qui in puerorum usum 
commentarios componerent, quid quod grammatici quoque Horatium 
interdum in usum uocauerunt? quorum omnium ei qui ante saeculi 
quarti finem uixerunt summo opere nobis respiciendi sunt: possunt 
enim poetae uerba exhibere forma multo puriore quam codices noBtri 
ex diorthotae recensione orti, et Porphyrionem quidem saeculi se- 
cundi ludimagistrum — nam mitto nunc scholiorum quae sub Aero- 
nis nomine feruntur rudem indigestamque molem , cui ut mox 
editor idoneus contingat enixe optamus — praeclararum lectionum 
uestigia haud pauca seruasse , hac ipsa scriptione ut spero patefaciam, 
sed caute adhibendus est idem; nam lemmatis postea scilicet a li- 
brario aliquo inlatis ideoquo cum nostrorum librorum scripturis 
tantum non semper consentientibus [cf. Quii. Meyerus praef. p. VII] 
fides habenda nulla , sed ex scholiis ipsis quid Porphyrio legerit , 
quoad eius fieri potest, diuinandum est. quamquam multis locis ipsa 
quoque scholia truncata et ad posterioris aeui textum adaptata esse 
intellexisse mihi uideor. Porphyrionis autem scholia et ceterorum 
scriptorum testimonia quid boni interdum adferant, uno saltem 
exemplo hic statim ostendam, uu. 357 — 360 sic se habent in nostris 
codicibus : 

sic mihi qui multum cessat, fit Choerilus ille, 
quem bis terue bonum cum risu miror; et idem 
indignor, quandoque bonus dormitat Homerus: 
uerum operi longo fas eat obrepere somnum, 
uerba uulgo decantata ‘quandoque bonus dormitat Homerus’ Centleio 
non offensionem praebuisse aegre ferrem , nisi uiro egregio eandem 
quam Horatius Homero dedit excusationem libenter concederem, non 
fugit autem summa quae uersui inest prauitas Peerlkampium. ni- 
mirum Choerilo bis terue bono simpliciter Homerum tamquam bo- 
num oppositum esse a poeta non dormitanti , numquam credet cui 
sana mens iudiciumque constat: nam oppositio nulla est. Peerlkam- 

3* 

pius igitur coniecit 'quando usque bonus’, antithesi nimis arguta 
frigidaque. iam audi quid Hieronymus medio saeculo quarto scrip- 
serit in epistula ad Pammachium et Oceanum : ‘quod siquis ludas 
Zelotes opposuerit nobis errores eius , audiat libere : interdum mag- 
nus dormitat Homerus; uerum opere in longo fas est obrepere 
somnum’, qui cur ‘interdum’ de suo posuerit claret: neque enim 
potuit aliter dictum illud suis innectere uerbis. sed id quod est 
‘magnus’ num ex mero Hieronymi errore fluxit? ita sane docti om- 
nes uidentur statuisse, quibus ut ego quoque accedam, prohibet 
Porphyrionis scholion adhuc neglectum : ‘sed excusationem, inquit , 
Homerus mereri potest, si aliquid in tanto opere non respondet 
magnitudini carminis sui’, nonne eum hoc scribentem ‘magnus Ho- 
merus’ ob oculos habuisse ueri est simillimum? porro Quintilianum 
[inst. orat. X 1 , 24] dicentem ‘cum Ciceroni dormitare interim 
Demosthenes , Horatio uero etiam Homerus ipse uideatur’ parum 
probabile est, id quod iam Peerlkampius bene adnotauit, ‘bonus 
Homerus’ in Horatii textu legisse, adice denique quod ipse uates 
Venusinus loco simillimo [sat. I 10, 52] dixit ‘tu nihil in magno 
doctus reprehendis Homero?’ his fretus absonum illud ‘bonus’ ita 
expellendum censeo ut duce Hieronymo et adnuente scholiasta red- 
damus Horatio: 

indignor, quando magnus dormitat Homerus: • 
uerum opere in longo fas est obrepere somnum, 
nam etiam illud ‘opere in longo’ , quidquid contra dicit Bentleius , 
multo melius se habet quam quod nunc circumfertur ‘operi longo'. — 
sed his missis iam seruato uersuum ordine totam epistulam per- 
censebo. uu. 42 — 47 med. : 

ordinis haec uirtus erit et uenus , aut ego fallor , 
ut iam nunc dicat iam nunc debentia dici, 
pleraque differat et praesens in tempus omittat; 
hoc amet, hoc spernat promissi carminis auctor, 
in uerbis etiam tenuis cautusque serendis 
dixeris egregie eqs. 

post priorum de u. 43 dubitationes inutiles recte Sehneidewinus 
[Pbilol. X. p. 362] illud ‘pleraque’ in suspicionem uocauit: nimis 
enim uagum est uocabolum. neque quidquam interest, utrum multa 
an pauca scriptor omittat, modo id quod superfluum est recidat, 
quid quod pro uariis poematum argumentis etiam copia rerum 
differendarum uaria est, ut nec possint semper ‘pleraque’ omitti. 

eed Schneidewinus cum ‘reliqua’ propoDeret, uerum non adsecutus 
est. mutata una litttera me auctore repone : 

plwraque differat et praesens in tempus omittat, 
hoc est : et ut plura quam quae iam nunc dici debent differat et 
alio tempore magis apto promat, in eis quae secuntur Bentleius 
suam uersuum 45 et 46 transpositionem plerisque doctis persuasit, 
quamquam quid iam ‘carminis promissi auctor’ hic significet, neu- 
tiquam assequor, ita iure optimo audiit Vergilius, cuius Aeneis ab 
Augusto totoque populo Romano uehementer expectabatur; porro 
promissi carminis auctor erat Statius, qui teste Iuuenale [sat. VII 
82J diem recitationis promittens laetam urbem fecit, sed hi erant 
poetae iam probati ac nobiles , Horatius autem ad incipientes 
famamque ingressuros uerba dat. hinc n. 38 dicit simpliciter : 
‘sumite materiam ueBtris, qui scribitis , aequam uiribus.’ et quid 
aliud tota haec epistula sibi propositum habet quam ad adulescentes 
in arte poetica adhuc tirones praecepta exhibere 1 neque hercle Ho- 
ratius tam adrogans erat ut ea ad promissorum quoque carminum 
auctores spectare uellet. itaque hac difficultate integra manente 
(cetera autem doctorum conamina ad expediendum illud ‘promissum 
carmen’ uana atque inrita sunt) dubitare licet, num illa uu. 45 et 
46 traiectione Bentleius locum restituerit, et nescio an his potissi- 
mum rationibus adductus Mauricius Schmidtius [Horazische Bliitter 
p. 30] in textu exhibuerit: 

pleraque differat et praesens in tempus omittat; 
hoc auet hoc Bpernet promi, sit carminis auctor 
in uerbis etiam tenuis cautusque serendis, 
bene autem sese habet in hac scriptura ‘carminis auctor 1 (cf. n. 38), 
bene uerba ‘sit carminis — serendis’ proprium formant enuntiatum , 
cui illud ‘dixeris egregie’ eqs. tamquam noua sententia adiungitur. 
hactenus igitur recte Schmidtius; cetera improbo, cum neque boni 
critici esse putem, extra partem aegrotam procedere et sana quo- 
que attemptare, neque concoquam illam temporum mutationem 
‘auet — spernet’ (expectes ‘amat — spernit’) neque denique intelle- 
gam, quid ad ordinis uirtutes faciat, si altera re3 promi uelit, 
altera nolit, immo dispicere mihi uideor clausulam , qua uersuum 43 
et 44 summa ita fiat ut simul causa qua dicenda dicantur et superflua 
differantur uno saltim uerbo explanetur, lege: 

ut iam nunc dicat iam nunc debentia dici 
plaraque differat et praesens in tempus omittat, 
hoc amet hoc spernat pro re. sit carminis auctor 

in uerbis etiam tenuia cautusque serendis, 
sed pergamus*) ad grauiora. uersus 63 — 69 sunt hi: 
debemur morti nos nostraque: siue receptus 
terra Neptunus classes aquilonibus arcet, 
regis opus, sterilisue diu palus aptaque remis 
uicinas urbes alit et graue sentit aratrum , 
seu cursum mutauit iniquom frugibus amnis 
doctus iter melius, mortalia facta peribunt, 
nedum sermonum stet honos et gratia uiuax. 
uideamus primum de toto , cuius ad interpretationem post Prellerum 
nuperrime Adolphus Micbaelis [comment. philol. in hon. Th. Homm- 
seni p. 425 sq.] quaedam haud inscita protulit. Horatius ut illud 
in initio positum ‘debemur morti nos nostraque’ inlustret , clarissima 
aliquot opera recenset , quae aliquando interitura uaticinatur. in hac 
sententia offensioni utique grauissimae sunt ‘mortalia facta’, ut sen- 
sit magis quam dilucide exposuit Bentleius. nam quod ‘facta’ pio 
eo quod est ‘opera’ poni posse negauit, humane errauit; et idonea 
exempla collegerunt interpretes, rectius idem exclamat: ‘mortalia 
facta, hoc est, strigiles opinor et calcei peribunt, quid mirum si 
uoces ore et spiritu in auras difflatae pereant, cum manibus facta, 
nempe ollae et cacabi, intereant?’ nimirum si altius introspicias 
et quid uirum inmortalein ad tale iudicium ferendum permouerit 
disquiras, eum iure meritoque id desiderasse apparebit, quo ‘mor- 
talia facta’ ad ea quae antecedunt referri possit; nempe requirimus 
necessario tale aliquid : haec tam magna facta peribunt, neque si 
'mortalia facta’ nulla ad superiora relatione per se stant, ‘nedum’ 



‘) brcuiter dicam de u. 50 sq. : 

fingere cinctutis non exaudita Cethegis 
continget, 

ad quae Peerlkampius haec adnotat: 'quasi uern facillimum sit, siquis modo 
uelit, noua excogitare uocabula. historia litterarum docuit contrarium, non 
cuiuis, neque semper , quando quis uult, hoc ei continget, et ipse Horatius 
cautionem addit de licentia sumpta pudenter’, inest his aliquid ueri. nam 
etsi Peerlk. neglexit paucissimos illos locos, quibus suppressa boni euentus 
notione ‘contingere’ simpliciter ‘euenire’ significat (unde ‘fingere continget’ 
uertere possis: dann wird der Fall eintreten zu bilden), tamen ipsa sua 
dubitatione summam quae loco subest ambiguitatem patefecit, et mallem 
sane, Horatius scripsisset ‘oitinget’ aut, quem ad modum dixit u. 226, 
‘conveniet’, sed est hic locus unus ex eis , quibus incertus haeres utrum 
scriptorem an librarios correcturus sis. 

locum habet ullum, nam sermones, cum et ipsi sint mortale fac- 
tum , naturaliter cum ceteris operibus mortalibus interibunt , ut 
gradatio per ‘nedum’ facta hic plane inepta sit. uide etiam illa 

‘debemur morti nos nostraquo mortalia facta peribunt’: nonne 

egregie abundare uocem 'mortalia’ persentiscis? quippe bis idem 
adseritur , non fit (id quod faciendum erat) es priore posito in altero 
membro conclusio, omni tibi pignore spondeo, Horatium scripsisse 
(nam neque commento Bentleiano ‘mortalia cuncta’ neque uero 
Peerlkampiano 'mortalia saecla’ quidquam proficimus): 
doctus iter melius: mox talia facta peribunt, 
nedum sermonum stet honos et gratia uiuas. 
iam enim praeclare ex contrario sibi respondent cum ‘mox peri- 
bunt’ et ‘nedum stet’, tum ‘talia facta’ et ‘sermones’ ; et hoc quidem 
eodem plane modo, quo apud Catullum uel potius Callimachum 
coma a Berenicae uertice desecta, postqnnm ferro uel montem 
maximum succubuisse ostendit, gemibunda exclamat [u. 47]: ‘quid 
faciet crinit, cum ferro talia cedant?’ et quo iure ‘mox’ opera tam 
magna interitura esse uaticinetur uate3, inde apparet quod ad opus 
a Iulio Caesare incohatum et re uera breui tempore relictum uersi- 
bns suis adludit [cf. Michaelis 1. 1.]. quo mendo ex medio sublato 
agedum adgrediamar illud ‘diu palus’, de cuius corruptione neminem 
bene sanum hodie dubitare existumo; nam defensionem a L. Spen- 
gelio iu Philologi Gottingensis uol. XVIH p. 97 prolatam omittere 
praestat, in uitii autem remotione accidisse uidemus (id quod sae- 
pius obseruare licet), ut quam uiam is qui primus locum coniectui a 
temptabat iniit, eandem posteri omnes tererent, postquam enim 
Mareilius ‘palus aptataque' proposuit, Bentleius ‘palus priu3 apta- 
que’, Cuninghamus ‘palus dudum actaque’ (uel ‘palus agitataque), 
Marklandus ‘palus pulsataque’, J. M. Gesnerus ‘palus diu actaque’, 
Peerlkampius ‘palu3 olim actaque’ coniecerunt; et Gesneri mutatio- 
nem, quamquam nec ipsam a re metrica tutam (nam dissimilibus 
defendunt, recte ut iam Lebrsius adnotauit), nunc non pauci am- 
plectuntur. omnes igitur de re ipsa, quod palus remis apta dicitur, 
securi uerbis ad aliquam speciem restituendis intenderunt, quid 
autem? Horatius paludis habitum tristem ac deformem describens 
num credi potest commemorasse rem in illius laudem potius uer- 
tendam? nam si paludem remis pulsare licuit, habebant sane urbes 
adiacentes quo commercium facerent, neque uero ‘palus’ idem est 
atque ‘lacus’, immo imaginem stagnorum aqua fluenti carentium 
nobis in memoriam reuocat. unde emendo: 

sterilisue palus vix aptaque remis, 
ut per chiasmi figuram palus, quibus urbibus antea nullo in usu 
erat utpote inremigabilis , eas nunc alere, quaeque adhuc sterilis 
erat, iam graue aratrum sentire dicatur, de copula autem transpo- 
sita omnia nota. — uu. 102 — 105 *): 

si uis me flere, dolendum est 
primum ipsi tibi : tunc tua me infortunia laedent , 

Telephe uel Peleu; male si mandata loqueris, 
aut dormitabo aut ridebo. 

‘mandata’ uulgo explicant ‘ea quae poeta te recitare iussit’ relegant- 
que nos ad u. 176, ubi legitur ‘ne forte seniles mandentur iuueni 
partes pueroque uiriles.’ quo loco ut ‘mandentur’ (hoc est ‘commit- 
tantur’) optimum est , ita in nostro uersu interpretum mero arbitrio 
atque lubidine ea uoci ‘mandata’ inlata est significatio , quae et per 
se (nam alias mandata sunt imperia , iussa) ab illa aliena est neque 
e sententiae conexu ullam accipit probabilitatem, habetque haec 
interpretatio hoc quoque incommodi, qnod ‘male’ a ‘loqueris’, quo- 
cum sua quisque sponte statim coniungit, praue diuellere (ne ridi- 
cula scilicet existat sententia, quasi hic actoribus praeceptum detur) 
et ad ‘mandata’ (= si loqueris ea quae loqui te male iussit poeta) 
durissime referre coguntur, artificia tam contorta cum ultro uersus 
corruptelam euincant, tu sapere aude atque scribe: 
male si mala fala loqueris. 

quae enim calamitates antea ‘infortunia’ uocatae sunt, eae nunc 
uariandae orationis causa ‘mala fata' audiunt, cum praesertim in 
talibus copulationibus, ut hic ‘male mala’, ualde sibi placuerint 
Romani. — uu. 119 eqq. : 

aut famam sequere aut sibi conuenientia finge, 
scriptor honoratum si forte reponis Achillem, 
impiger iracundus inexorabilis acer 
iura neget sibi nata, nihil non adroget armis, 
de honorato illo Achille ita disseruit Bentleius ut prudentium om- 
nium plausum ferret +)• cuius contra coniecturam ‘Homereum’ (uel 



*) u. 92 bonorum aliquot codicum lectio ‘decentem’ unice probanda est; 
causam autem iustam . cur totum uersum eiciamus , non uideo . modo in 
huius partis initium, id est ante 89, transponatur. 

•}•) quamquam , cum ne hodie quidem desint qui scripturae conclamatae 
patrocinium suscipiant , non plane inutile duco nonnulla addere, ex locis ab 
interpretibus adlatis (quibus adice ex. gr. Cic. de legg. II 24 , 02 ; Propert. 

‘Homeriacum’) a recentiorum editorum nonnullis acceptam unum 
certe scrupulum acutissime uerissimeque mouit Peerlkampius, qui 
ita disserit: ‘si Achilles Homericus est qualem Homerus memoriae 
prodidit, Achilles Homericus est impiger, iracundus et acer. Bent- 
leius igitur Horatium fecit absurde dicentem: si reponis Achillem 
Homericum , repone Homericum , uel , si reponis iracundum , repone 
iracundum’, sed cum ipsius Peerlkampii commentura — ut erat uir 
ille acutissimus doctissimusque in indagandis falsis multo felicior 
quam in neris restituendis — nihilo se habeat melius , id autem quod 
Bouhierus inuenit ‘scriptor honoratus’ eadem de causa qua supra 
promissi carminis auctorem remouimus reiectaneum sit , nouain 
coniecturam faciendi alea est subeunda, qua in re uiam a Bouhiero 
monstratam secutus illi ‘scriptor honoratum’ similem sententiam 
inesse puto atque uu. 189, 90 ‘neue minor neu sit quinto produc- 
tior actu fabula , quae posci uult’. ad cuius loci analogiam conieci : 
scriptor bonornnrfiM si forte reponis Achillem , 
id est , si tamquam scriptor qui dignus est honorari (qui laudem meretur) 
denuo Achillem in scenam profers, fac ut famam sequaris et, sicut 
Homerus eum descripsit, sit ille iracundus et acer, eodem autem 
gerundiui usu legimus u. 331 sq. ‘speramus carmina fingi posse 
linenda cedro et leui seruanda cupresso’. — nu. 127 sqq. : 
difficile est proprie communia dicere; tuque 
rectius Iliacum carmen deducis in actus, 
quam si proferres ignota indictaque primus, 
qui modo posuerat ‘aut famam tequere aut sibi conuenientia fuge, 
sed hoc difficilius esse quam illud monuerat , idem non recte omnino 
uetare potuit quominus noua fingerentur (tu rectius materiam aliquam 
notam, uerbi gratia Homericam aliquam, inducis in scenam, quam 
si uellea inuisa inauditaque inuenire). quid enim si ingeniose felicitcr- 
que noua fingebantur? et cur omnino de tali coepto praecepta (uu. 
125 sqq.) Horatius dedit , si Pisones fratres utpote ei impares a 
conatu suscipiendo plane deterrere uoluit? id quod uerbis illis, ut 
nunc leguntur, non fieri non potuit, quod non latuit Bothium 
Peerlkampiumque conicientes ‘quam tic proferres’, in quibus ‘sic’ 
pro ‘leuiter, neglegenter’ positum esse uolunt. sed hoc dicendi 

V 11, 102 ‘cuius honoratis ossa uehantur anis’) apparet ‘honoratus’ fere 
idem significare atque germanum ‘g.'ehrt’ uel ‘chrenwerth’. iam recte quidem 
dices ex. gr. ‘der chrenwerthe Orelli’, sed ridiculo (siquidem serio loqueris) 
dices ‘der ehrenwerthe Schiller’ (Goethe, sim.), idemque cadit in Achillem. 

genus uitae cotidianae proprium (simillime Germani 'so so’ discincti 
loquimur) ideoque a solis poetis comicis usurpatum Horatio obtrudere 
nefas est. mihi miram illam uerborum plane tautologorum copiam 
'proferres (= inuenires) ignota indictaque primus’ contemplanti potius 
uisum est uoculam superuacuam ‘primus’ adhibere ad meliora reci- 
peranda. bene omnia current, ai scripseris: 

quam si proferres ignota indictaque praue; 
nisi forte comparato u. 140 ‘inepte’ praeferas *). — uu. 189 sq. 
neue minor neu sit quinto productior actu 
fabula, quae posci uolt et spectanda reponi, 
uerbum ‘posci’ non esse Horatii sed insciti librarii , certissime euicit 
Peerlkampius. nam primum omnium id agebatur ut nouus scriptor 
haberet auditores aulaea manentes et usque sessuros, donec cantor 
‘U03 plaudite’ dixit [uu. 154 sq.]. quodsi populus malam fabulam 
inridens iam ante exitum theatro decessit, quaenam spes flagitatae 
et repositae fabulae supererat? ‘spectanda’ autem in omnibus boni3 
antiquisque libris, ‘spectata’ uero in paucissimis et uix in censum 
uenientibus traditum est. itaque si secundum artis criticae legem 
primariam, qua lectiones ab optimis fidelissimisque codicibus exhibi- 
tas tamdiu retinere iubemur quamdiu salua sententia licet, lectio- 
nem nulli offensioni obnoxiam ‘spectanda’ reposuimus, corruit defensio 
Ribbeckii , qui uulgatam lectionem secutus ‘spectata’ ad prius quoque 
uerbum ‘posci’ pertinere noluit secundum usitatam Horatio uocabulo- 
rum ponendorum rationem , et integra manet Peerlkampii de uerbo 
‘posci’ corrupto opinio, qui de ipso reponendi uerbo non recte dubitans 
hic. quoque nimis uiolenta temptauit: ‘quae spectari et uult spectata 
reposci’, nos librorum mss. memoriam unica litterula inmutata uere 
corrigere nobis uidemur : 

fabula quae aosei uolt et spectanda reponi, 
cf. ex. gr. Terentius Hecyr. prol. 12 ‘perfeci ut spectarentur, ubi 
sunt cognitae, placitae sunt.’ — breuiter dicam de uu. 204 sqq. : 
(tibia) tenuis simplexque foramine pauco 
adspirare et adesse choris erat utilis atque 
nondum spissa Dimis complero sedilia flatu, 
quo sane populus numerabilis, utpote paruos, 
et frugi castusque uerecundusque coibat. 
in his ‘quo’ non admodum placet, tamdiu tibia utilis erat choros 



*) u. 154 id quod Peerlkampius et Meinekius inuenerunt 'spectatoris’ probo. 

comitari et angustum adhuc theatrum complere, quamdiu populus 
quoque paruus et simplex aderat, puto ‘quow sane populus’, ut 
‘quom’ et ‘postquam’ u. 208 sibi respondeant, quamquam ingenue 
fateor, etiam uoculam ‘sane’ plane superfluam me semper languore 
maximo affecisse, suspicatus sum ‘quom fano populus . . . coibat’, 
ex noto illud poetarum usu pro ‘in fano’ positum ; et Lucretius dixit 
‘in medio coire.’ sed ad certiora redeamus. — uu. 252 sqq. # ) : 
unde etiam trimetris adcrescere iussit 
nomen iambeis, cum senos redderet ictus 
primus ad extremum similis sibi; non ita pridem, 
tardior ut paulo grauiorque ueniret ad auris, 
spondeos stabilis in iura paterna recepit, 
inanem operam insumere mihi uidentur docti defendendis illis ‘non 
ita pridem.’ quod qui ad tragicos Romanos rettulerunt, non uiderunt 
uu. 251 — 58 breuem trimetri iambici apud Graecos historiam ideo 
praemitti ut inde a u. 258 uerbis ‘hic et in Acci’ Romanorum in 
eo adhibendo neglegentia castigaretur, quod qui agnouere, ‘non ita 
pridem’ — quod non potest non pertinere ad temporis spatium 
ab ipso Horatio haud ita remotum, ut sat. II 2, 46 annos fere 
LXXX elapsos significat — miro modo explicare studebant : cf. ex. 
gr. Orellius. nemo autem Romanorum melius quam Horatius me- 
moria tenuit, iam Archilochum trimetri iambici inuentorem non puris 
solummodo iambis usum esse, quodsi primam trimetri formam 
eam fuisse statuit ut primus pes ad extremum usque sibi similis 
esset, ex hac prima forma post paruom interuallum alteram illam , 
qua sedibu3 imparibus spondei recepti sunt, extitisse necessario adi- 
cere debuit, neque ullo modo id paulo ante Horatii tempora (aliter 
enim, ut dixi, uerba ‘non ita pridem’ accipere non licet) accidisse , 
sed paulo post inuentam speciem illam primariam usu uenisse 
dicendum erat, et hoc quidem bene sensit Ribbeckius, qui post u. 
254 duos fere uersus intercidisse putauit. mihi contra uerba ‘non 
ita pridem’ reposita uidentur a grammatico loci sententiam parum 
perspiciente, et Horatium ipsum sic fere scripsisse existumo: 

mox tamen idem, 
tardior ut paulo grauiorque ueniret ad auris, 
spondeos stabilis in iura paterna recepit. 



') u. 244 tandem agnoscant uelira ueritatera emendationis Marklandianae 
‘siluis educti.’ — u. 253 Ribbeckianum ‘momen’ bonum est. 

neque enim causam idoneam uideo, cur ‘paterna’ mntemus. in eis 
quae statim leguntur: 

hic et in Acci 
nobilibus trimetris apparet rarus, et Enni 
in scenam missos cum magno pondere uersus 
aut operae celeris nimium curaque carentis 
aut ignoratae premit artis crimine turpi 
plane adstipulor Bentleio, qui quod uersus iambicus talis qualem 
Graeci excoluerunt (ita ‘hic’ explicandum est) in uersus duros in- 
cultosque Ennii accusatoris partes suscepisse dicitur absurdissimum 
et Horatio indignum statuit, recte igitur ad anteriorum interpunc- 
tionem rediit ‘apparet rarus et Enni, in scenam’, deinde praeeunte 
Theodoro Marcilio ‘missus’ legit, qua in emendatione iure optimo 
reprehensum est quod uerbum ‘premit’ suo careat obiecto. quaprop- 
ter praefero: 'apparet rarus et Enni; in scenam missws quos magno 
pondere uersus’. Accium nimirum et Ennium uersus ipsorum pon- 
derosi , utpote spondeis nimis onerati , aut nimiae festinationis aut 
artis ignoratae crimine premunt, ‘quos’ facili errore in ‘quom’ indeque 
in ‘cum’ corruptum ansa fuit ut ‘missus’ quoque mutaretur. — uu. 
304 sqq. : 

ergo fungar uice cotis , acutum 
reddere quae ferrum ualet exsors ipsa secandi, 
munus et officium, nil scribens ipse, docebo, 
unde parentur opes , quid alat formetque poetam , 
quid deceat, quid non, quo uirtus quo ferat error, 
scribendi recte sapere est et principium et fons; 
rem tibi Socraticae poterunt ostendere cartae, 
uerbaque prouisam rem non inuita sequentur. *) 



') uu. 2G5 sqq. : 

idcircone uager scribamque licenter, an omnis 
uisuros peccata putem mea, tutus et intra 
spem ueniae cautus ? uitaui denique culpam , 
non laudem merui. 

quod ad uerba attinet ‘tutus et intra spem ueniae cautus’, res dudum ad 
liquidum perducta est, quamquam non accepere docti, si quis ita scribit ut 
omnes iudices (nam ‘non quinis uidet’ eqs.) peccata sua animaduersuros 
putet, etiam sine uenia illa uulgo concessa a reprehensione securus est. 
rectissime igitur Lambinus pro ‘intra’ scripsit ‘extra' ; totum autem recepta 
Doederlinii interpunctione ita restitue ‘putem mea, tutus ct extra spem ueniae? 

haec quotiens perlegi, totiens animus refugit atque perhorruit illud 
‘munus et officium’ tam nude positum, fac aliquem scriptorem ger- 
manum magna uoce clamare 'selbst nichts schreibend will ich Pflicht 
und Aufgabe lehren’: nonne eum inrisuros putas omnes quibus cor 
sapit? nam rem ipsam, cuiuB munus officiumque docere uelit, a 
poeta addi sensus flagitat communis, nam illa ‘unde parentur opes’ 
eqs ad implendum quidem officium ualent, sed omnium minime 
ipsam rem designant, tcribendi igitur munus officiumque se docturum 
esse , quamquam ipse nihil scribat , Horatius promittere debet, sic 
semper equidem ratiocinabar; et laetatus sum, cum postea Peerl- 
kampium, quo incorrupto ueri sensu fruebatur, plane idem monere 
uidi. transpositione autem ille succurrit hace : ‘munus et officium , nil 
scribens ipse , docebo scribendi recte ; quid alat formetque poetam , 
quid deceat quid non , quo uirtus quo ferat error , unde parentur 
opes : sapere est et principium et fons’, sed enim ita praue id quod 
in principio rerum ad scribendum necessariarum collocandum erat 
‘unde parentur opes’ in fine ponitur ; neque habent omnia ista ‘quid 
alat — opes’, unde apte pendeant; denique unius hemistichii in 
locum tam remotum transpositio non admodum probabilis est. alia, 
quamquam non dissimili, ratione totum ego uersum 309 traicien- 
dum putabam : 

munus et officium, nil Bcribens ipse, docebo 
scribendi recte ; sapere est et principium et fons , 
unde parentur opes, quid alat formetque poetam, 
quid deceat quid non, quo uirtus quo ferat error, 
quod ita interpretare: cuius rei (nam nullo negotio ad ‘principium 
et fons’ subaudimus ‘scribendi recte’) primarius fons est , scire unde 
auxilia arcessantur eqs. et iuraris ita Porphyrionem legisse, cuius 
hoc est scholion: ‘id est scire quid scribas; hoc enim sapere est’. 



cautus uitaui denique culpam, non laudem merui’; hoc est, ita si ago, 
nihil aliud feci quam, uno ut uerbo dicam , cautus effugi culpam , minimeque 
propterea laudandus sum. ad quales autem nugas interdum descendant docti 
nonnulli talibus difficultatibus perspiciendis expcdiendisque impares, inluslri 
aliquo exemplo demonstrabo, in editione ab Uoldero et Kellero curata haec 
legimus adnotatum: ‘sed hic locus nulla eget emendatione, uerum recta inter- 
pretatione uocabuli tutus , de quo cf. u. 28’. hoc u. 28 ‘tutus’ significat 
‘cautus’, ut hanc bellissimam nanciscamur sententiam ‘cautus et intra spem 
ueniac cautus’!! — u. 300 id quod iam Feerlkampio in mentem uenit et 
IUbbecldus reposuit ‘qui tribus' uerum puto. 



Digitized by Google 




46 



AD HORATIUM. 



quae interpretatio non quadrat in uulgarem uersus et collocationem 
et interpunctionem, secundum quam ‘sapere’ potius est ‘recte iudi- 
care de rebus humanis’, sed conuenit nostrae loci conformationi; 
iam enim 'sapere’ idem est atque ‘scire’, potuitque scholiasta uerbis 
‘quid scribas’ (quamquam malim ‘qui [= quomodo] scribas’) sententiam 
uersuum 307,8 breuiter circumscribere, sed ecce nonnulli irati hisce 
uocibus mihi instant : ergone uersum a patribus auisque nobis inge- 
stum tu criticas temerarius nobis eripies ? audio ; sed uelim aut 
idoneis uerisque rationibus fulciant id quod mihi, ut olim Peerl- 
kampio, plane intolerabile uidetur aut caueant ne in ipsos cadat 
quod uates Venusinus egregie dixit: ‘turpe putant parere minoribus 
et, quae imberbes didicere, senes perdenda fateri’, et fortasse aliquis 
damnum compensari putabit eo quod uersu 309 in suum locum 
reiecto Horatius iam sine molesta utique praefatione statim, unde 
parentur opes, demonstrat u. 310. de quo nunc mihi paucis agen- 
dum est. neque enim facile dixeris, cur Horatius ad philosophos 
potissimum, unde materiam sumerent, adulescentes in poesi uires 
temptantes rclegauerit. notum quidem est (et multis hoc iulustra- 
runt interpretes), Xenophontis inprimis et Platonis scripta praebere 
plurima et oratoribus et carminum maxime dramaticorum auctori- 
bus utilissima ad res ethicas spectantia, uerum enim uero ut ad 
eloquentiam tendentibus non id praecipiebatur ut ante omnia 
philosophicis studiis se dederent, sed tum his incumberent cum 
ceteris artibus bene instructi essent, ita nec poeticen auspicantibus 
hortator prudens philosophorum praecipue Socraticorum opera euol- 
uendi auctor facile extitit: alii enim atque ut ita dicam primarii 
fontes futuris et oratoribus et poetis quam diligentissime trac- 
tandi erant, rhetorum dico scripta; et satis constat quam accura- 
tam operam his impenderint inde a Ciceronis fere tempore Latina- 
rum quoque Musarum scriptores: cf. praeter alios Ad. Michaelis[de 
auctoribus quos Hor. in libro de arte poetica secutus esse uideatur, 
Kiliae 1857 , p. 33]. his aliisque causis adductus Horatium Pisonum 
adulescentium ei qui tragicae Musae cultor erat extiturus non tam 
philosophorum Socraticorum quam eius rhetoris studium , quem ipse 
non obiter lcctitauerat testibus uu. 304 — 306 (uidendi ibi interpre- 
tes), hoc modo commendasse puto: 

rem tibi /socraticae poterunt ostendere cartae. 
quod non meum est inuentum, sed uiri de litteris graecis egregie 
meriti, Alphonsi Qeckeri, qui in suo editionis Peerlkampianae 

exemplari *) hanc coniecturam nullis rationibus stabilitam adnotabat. 
licet autem Lucilius [V 13 ed. L. M.] ‘Eisocratium’ dixerit, nulla 
tamen est causa cur Horatium alteram et adiectiui formam et pri- 
mae syllabae quantitatem Graecos secutum adhibere potuisse nege- 
mus. — uu. 396 sqq. +): 

fuit baec sapientia quondam, 
publica priuatis secernere , sacra profanis , 
concubitu prohibere uago, dare iura maritis, 
oppida moliri, leges incidere ligno, 
grauem corruptelam u. 396 in fiue passus est. nam quo uinculo , 
quaeso, haec uerba cum eis quae antecedunt cohaerent ? nullo plane, 
ut neutiquam mirandum sit extitisse qui illis quae inde a u. 396 
'fuit' usque ad u. 401 ‘uenit’ leguntur obelum appingeret, pruden- 
tioris puto critici est grammatici malam sedulitatem agnoscere, qui 
deprauatam iu exemplaribus contractis uersus exitum quoquo modo 
corrigere studuerit, mihi Horatius dedisse uidetur: ‘fuit baec sapien- 
tiis anm, publica priuatis secernere’ eqs. postquam Orpheus et 
Amphion feros saeuosque agrestium etiam tunc hominum mores 
carminibus suis emolliuerunt , ea re uiri sapientes ita sunt usi ut 
animos iam mitiores paulatim adsuefacerent aliis quoque institutis 
ad meliorem uitae statum necessariis, de constructione cf. ex. gr. 
Verg. Aen. X 90. — uu. 422 sqq. : 

si uero est, unctum qui recte ponere possit 
et spondere leui pro paupere et eripere artis 
litibus implicitum , mirabor si sciet inter 
noscere mendacem uerumque beatus amicum, 
libere profiteor me non intellegere illud ‘unctum qui recte ponere’. 
Porphyrio explicat ‘si habeas eum qui cenam praeparet’, et Aero de 
conuiuio lauto et terso loquitur, his ducibus Lambinus ceteriqne 
fere omnes ‘unctum’ cenam sumptuosam atque opiparam intellegunt 
prouocantes ad epist. I 15, 44, ubi ‘unctius’, ut saepius, pro ‘lau- 
tius, diuitius’ positum habes, neque unum protulerunt locum, quo 
‘unctum’ simpliciter pro ‘cena benigna’ umquam dictum esse demon- 



') acceptum hoc debeo Guilelmo Hcckcro , Alphonsi fratri , collegae so- 
ceroque meo dilectissimo, praeter locum autem adlatum duobus aliis uir doc- 
tissimus coniccturas suas adseripsit: u. 7 ‘cuius, uelut aegri somnia uana, 
fingetur species’ et u. 405 ‘luctusque repertus et longorum operum finis’ 
(siue ‘modis lususque, repertus et 1. o. f.’). 

i) u. 395 ‘et fide blanda’ pulcherrime uerissimeque Peerlkampius emendauit. 

strarent. et hoc si poeta uoluisset , sine dubio scripsisset ‘unctam 
qui cenam ponere’, alii igitur, cum quam male se haberet a lati- 
nitate uulgaris interpretatio perspicerent, unctum explicauerunt ho- 
minem lautum ex balneis redeuntem , huic a diuite nostro locum 
commodum in conuiuio praeparato adsignari opinantes, sed iterum 
tam obscurum dicendi genus , quo notio principalis ‘in conuiuio’ 
omittitur, auersor atque refugio, et quanto tum melius Horatius 
dicturus fuisset: ‘uncto qui rectam ponere’; de ponendi enim uerbo 
— nam de recta siue cena recta satis constat — cf. Heinsius ad 
Ouidii a. a. I 231. quamquam nec homo iste ex balneis reuertens 
placet, optimum et Horatianum duco: ‘si uero est unctus, qui rectas» 
ponere possit et spondere leui pro paupere’ eqs. legimus uu. 421 
sq. diuitem ipsis opibus suis adlicere ad se adsentatorum genus ; iam 
pergitur: sin autem diues est homo munificus et genio suo indul- 
gens, qui conuiuium splendidum exhibere et egenis atque laboran- 
tibus succurrere possit, difficillime dinoscet ueros falsosque amicos, 
ceterum cf. epist. I 17, 11 sq. : ‘si prodesse tuis pauloque benig- 
nius ipsum te tractare uoles, accedes siccus ad unctum’, id est, 
pauper et esuriens adibis hominem diuitem et large lauteque uiuen- 
tem. *) — na. 438 sqq. : 

Quintilio siquid recitares, ‘corrige sode3 
hoc’ aiebat ‘et hoc’, melius te posse negares, 
bis terque expertum frustra, delere iubebat 
et male tornatos incudi reddere uersus. 
quidquid obstrepunt interpretes , suo iure Bentleius uersum ultimum 
in mendo cubare affirmauit. solebant poetae antiqui, ut operam 
limamque conficiendis carminibus adhibitam significarent , aut tomi 
aut incudis imagine uti. sed nemo umquam res diuersissimas , tor- 



') u. 430 sq. : 

si carmina condes , 

numquam tu fallant animi sub uolpe latentes 
non ructu Peerlkampium Kibbeckiumque haesisse et coniecturas temptasse 
puto, nam imago uolpis oru blandi , pectore dolosi ita mentibus nostris In- 
haeret ut speciei adfubilis notio praeualeat. quodsi animi fere sunt germanum 
‘Gcsinnung’, locum ita interpretare: numquam te fallant (effugiant) uera 
hominum consilia sub blandienti adfabilitate recondita, haec ideo commemoro 
quod ipse quoque de loci integritate olim ualde dubitabam ; eratque cum 
raihimet ipse plauderem conicienti ‘mimi uolpesque latentes’ , quod confirmari 
putabam Porphyrionis uerbis ‘simulatores eos ct iipwvas appellamus , qui ma- 
ligne inrident’. 

iram et incudem, simul in usum uocauit; nemo umquam ‘uersum 
tornatum incudi reddere’ ita dixit aut dicere potuit ut delendi no- 
tionem subesse uellet. et utinain bonus Fea et Orellius aliique os- 
tendissent, ea quae tornatoribus male cesserant (ligna, ebora simi- 
liaque) apud ueteres in incude, ferrariorum instrumento, diffracta 
esse, immo ‘incudi reddere’ non licet aliter accipere quam ‘iterum 
limare atque perpolire’, quodsi uersus iam antea in incude erant 
positi, non possunt eidem etiam ex torno prodiisse. haec omnia 
cum aperta sint et clara, de uersus quidem corruptela constat, non 
item de medela, nam Bentleio ‘et male ter natos’ restituenti res 
minime successit, an Quintilius iudex , quamquam uersus delere 
iussit, tamen eosdem incudi reddendos, hoc est, iterum limandos 
esse iussisse credendus est? ineptum hoc consilium atque absonum 
fuisset, nam si nulla omnino arte illi iam bis terque incudi inpositi 
meliorem formam induerunt, unicum restabat remedium prorsus 
abiciendi. itaque si amplectimur Bentleianum ‘ter natos’ (aut Guie- 
tianum ‘formatos’), supplenda erit haec coniectura ita ‘nec male ter 
natos (formatos) incudi reddere uersus’. iam uero examinemus ip- 
sum illud Bentlei commentum, et iam olim Peerlkampius contra 
illud ‘uersus ter natos’ nonnulla monuit, quibus ego haec addo, si 
comparaueris epist. II 1, 233 ‘Choerilus, incultis qui uersibus et 
male natis rettulit’ eqs. , quo modo uersus inculti et male nati inter 
se differant facile agnosces, in illis utpote forma externa laboranti- 
bus spes aliquando in melius redigendi superest, modo non plane 
sint inepti; at si eidem simul male nati, hoc est, per se praui 
peruersique sunt, nec emendandis uerbis umquam fiunt meliores, 
tales igitur uersus inde ab initio internis uitiis laborantes semel, 
non bis aut ter, male nascuntur, hinc autem concidit coniectura 
Bentleiana. sed ut uersus ter male nati pessime, ita optime uersus 
male nati hic commemorantur, corrigendi hoc illudue extiterat auc- 
tor Quintilius; responsum tulit, iam saepius id factum esse; tum 
intellexit ille, talibus uersibus non amplius succurri posse, quippe 
qui non a forma manci ac debiles, sed morbo interno affecti essent ; 
delere igitur , iam non denuo incudi reddere et mutare iussit ; 
frustra enim operam oleumque consumi, scribe : 

delere iubebat, 
et male non natos incudi reddere uersus. 
nam ‘et non’ pro ‘nec’ posuisse Latinos , si ip3i negationi uim ali- 
quam inesse uoluerunt, non ignotum est: cf. Seyffertus ad Cic. 
Lael. I 4. inter ‘male’ autem et ‘natos’ interponi ‘non’ (id quod hic 

4 

salua sententiae perspicuitate fieri licuit), non mirum erit ei qui 
exempla a Bentleio ad hoc ipsum optinendum congesta inspexerit, 
unum addo, eraut quibus conieclura Guieti et lleinsii ‘formatos’ 
ualde arrideret propter Bimilein ut putabant locum Sidouii Apolli- 
naris. apud quem epist. IX 13 legitur ‘Horatiana incude formatos 
Asclepiadeos’, quibus uerbis ille minime ad uersurn nostrum respexit, 
sed incudis imagine non ita insolita usus (quam uel apud prosae 
orationis scriptores habes, ut in Taciti dialogo c. 20 ‘iuuenes in 
ipsa studiorum incude positi’ et apud ipsum Apollinarem epist. IV 
1 ‘philosophica incude formatos’) hoc solum uoluit: Asci. Horatii 
more modoque factos, et ob internas causas illud ‘formatos’ reiculum 
esse deinonstrauimus. 



Absolutis quaestionibus in uerborum emendatione uersantibus fla- 
gitari a me sentio ut id quod de totius carminis condicione ac stata 
censeo aperiam, qua de re nunc eo lubentius dicam quo magis 
mihi quoque persuasissimum est eidem grammatico qui receptis 
male salsis coniecturis poetae uerbis tam grauia inflixit uulnera 
etiam maiores turbas imputandas esse. 

Ordo uersuum qualis in codicibus habetur num genuinus uerusque 
esset, inde a saeculo XVI usque ad nostrum aeuom multi eique 
clarissimi uiri dubitabant quam maxime, sed eidem, cum res eo 
perueniret ut, quam quisque carminis formam cogitatione sibi fin- 
xisset optimam, eam restituerent, tam diuersas in partes abierunt 
ut rarissime unus et alter in hac uel illa parte rectius collocanda 
consentirent, in summa autem quaestionis dissentirent omnes, quod 
non fieri non potuit in eis qui non tam quid Horatius scribere 
omnino nequisset seuere examinabant, sed qualem unusquisque pro 
sui ingenii modulo artis poeticae conscribendae imaginem conceperat 
talem Horatio quoque obuersari debuisse statuebant, ex parte de- 
cepti eo quod artis poeticae titulo, quem uulgo libellus noster non 
recte prae se fert (qua de re nuper quaedam monuit Vahlenus in 
Ilermae uol. XII p. 187), nimium tribuerunt, in tanta autem 
singularum sententiarum differentia facile explicatur quod plerique 
prae dubiis et incertis adquie3cere maluerunt in textu uulgato, 
cuius praesertim defensores specie strenui gnauique non deessent. 
at qui sine opinione praeiudicata neque inspectis aut defensitantium 
aut improbantium scriptis iterum iteruinque ipsam epistulam quam 

studiosissime perlegerit (et ego ipse tum demum, cum mea mihi 
sententia constabat, doctorum commentationes perlustraui), is neces- 
sario debebit agnoscere summam in nonnullis carminis partibus 
perturbationem, cuius Horatium quidem reum facere non sit au- 
surus. lubenter ei poetae, qui non tamquam rhetor grammaticusue 
totum artis poeticae systema per enchiridion discipulis traditurus 
sed ut amicus aetate proueclior sodalis carissimi filiis adulescentibus 
per epistulam potiora quaedam praecepta exhibiturus est, eam con- 
cedimus libertatem ut nec omnia in rem necessaria nec capita 
electa aequabiliter pertractet et materiam susceptam non instituta 
Beuera austeraque distributione sed eo qui ipsi nidetur ordine dis- 
ponat et, siquando lubet, extra ordinem euagatus paulisper a pro- 
posito degrediatur, ut tamen facilis in uiam sit reditus, denique 
tenuiore interdum filo singulas partes consuat conectatque. sed his 
omnibus concessis, iure optimo ut nos poscimus ita sine dubio 
Pisones ceterique lectores Romani poscebant ab Horatio, ut ne in 
his aberrationibus inmisccret a quaestione cum maxime instituta plane 
aliena et in longe alia parte proferenda peccaretque contra regulam 
primariam ab ipso tam egregie defensam, secundum quam suo 
unumquiduis tempore dicendum est. et in hanc regulam , siquidem 
codicibus nostris credimus, Horatius non semel turpissime peccat; 
peccatque ita ut minime intellegamus causam tam foede deflectendi 
a uera uia, quippe quae sine ullo labore patens uel mediocrem 
poetam latere nequiuerit. 

Itaque non iniuria tot uiri docti tradito uersuum ordine offensi 
periculum fecerunt, num transponendis his illia partibus dignum 
Horatio carmen efficere liceret, sed ut errores , quibus illorum conatus 
erant obnoxii, effugiamus et arte rationeque procedamus ac laboris 
nostri praemium referamus fructus solidos, ita haec quaestio erit 
dissoluenda ut quinam uersus in quo sententiarum nexu plane sint 
intolerabiles demonstremus, tum de iusto legitimoque eorum loco 
uideamus, denique num epistula sic reconcinnata omni ex parte 
possit placere examinemus. 

In uniuersum epistulam qualis nunc extat contemplanti mihi 
ultro sese obtulit tripartita materiae diuisio. quae res non satis dis- 
pecta transpositionum superfluarum et incredibilium peperit multi- 
tudinem. nam in prima parte (1 — 72) habemus generalia carminum 
condendorum praecepta quaedam unicuiuis poetae tironi adcommodata 
utiliaque. petito autem ex singulorum poeseos generum descriptione 
transitu (72 — 88) in fecunda parte agitur de uno genere dramatico, 

4* 

cui cum maxime Pisonum iuuenum alterutrum operam daturum 
fuisse non inprobabilis coniectura est. denique in tertia parte iterum 
Horatius adhortationes magis in generale spectantes facit de quali- 
tatibus poetae necessariis similibusque. et hanc quidem distributionem 
nebulis licet circumfusam uidere tamen etiamnunc mihi uideor. 

In prima autem parte cum recte omnia currant, in secundae 
initio statim legentis animus turbatur insertis loco ineptissimo uer- 
sibus 130 — 152. nam uu. 120 — 135 et 153 sqq. , id quod postea 
adcuratius docebimus , artissime cohaerent , pessime autem interrum- 
puntur eo quem dixi panno, quid enim, amabo, ad tragoediarum 
scriptorem pertinent illa: 

nec sic incipies, ut scriptor cyclicus olim: 
fortunam Priami cantabo et nobile bellum, 
quid cetera illa exempla ex Homero petita? quorum haec est sum- 
ma ‘primo ne medium, medio ne discrepet imum’, lege totum et 
dic mihi, quid lucri inde poetae dramatico redundet: respondendum 
tibi erit, siquidem uerus es, haec praecepta multo melius ad epicum 
dari eoquo spectare ut carmen ‘simplex et unum’ esse debere opti- 
neatur. hoc concesso iam perge et temet interroga, num appareat 
cur Horatius uu. 136 — 152 hic potius, ubi peruersissimi sunt, 
quam ibi, ubi optime leguntur ubique data opera de carminis et 
simplicitate et unitate agitur (1 — 23), collocare maluerit, iam ante 
nos Petrini us, Peerlkampius, Lehrsius uersus istos demouerunt reie- 
ceruntque in primam partem, et hos tu uiros propterea quod in uero 
conexu reciperando humane errauerunt aut recte obseruatis falsa 
admiscuerunt, omnino non sequendos esse pertinacius contendes? 
nonne potius meliora inueniendi conatum facies uidebisque, num 
uersibus ita mecum ordinatis: 1 — 13, 130 — 152, 14 — 23 aptior 
conexus restituatur? et confido te hunc conexum ultro agniturum 
esse aptissimum, quippe quo effectum sit ut omnia ad unum et 
simplex carmen pertinentia suo tempore et gradatim (‘nec sic inci- 
pies’ — ‘inceptis grauibus’) in medium proferantur. 

Iterum in secunda parte pergentis pedes labuntur obiectis tam- 
quam itineris continuandi impedimento uersibus 240 — 243. in 
longiore expositione de fabula satyrica (quam nescio an in scena 
llomana reponendam commendare uoluerit) Horatius, postquam neque 
uerba uulgaria huic dramati conuenire neque omnes eius personas 
uno codemquc modo loqui debere innuit (234 — 39), iam uu. 244 sqq. 
Faunis ipsis quonam modo eit dicendum declarat, ad haec autem de 
fabulae satyricae stilo praecepta nihil faciunt media illa (240 — 43) 

‘ex noto fictum carmen sequar — tantum de medio sumptis accedet 
honoris’, quorum haec una potest e3se sententia: notum carmen si 
sequor, potero inde nouum tanta cum arte fingere, ut omnes clament 
se idem praestituros, sed conati desperent: tantum ut internae 
carminis uirtutes ita id ipsum quod notam materiam secutus sum 
ualent. quis autem in his uerbis ‘ex noto fictum carmen sequar’ 
ultro cogitabit de elocutione, de qua et antea et postea ita disseritur 
ut quod addi uelis nihil sit? nisi forte, ut Orellii uerbis utar, dices 
‘totam sententiarum seriem nos haec quoque de elocutione siue stilo, 
non de argumento dramatis satyriei, interpretari cogere’, nimirum 
hoc est quod optime Lehrsius perstrinxit [praef. p. V]: ‘dass der 
gesunde Menschenverstand sich zu richten habe nach der Ueber- 
lieferung, nicht die Ueberlieferung ihr Urtheil zu erwarten habe 
aus dem gesunden Menschenverstande, nach dieser Norrn ist zwar 
von jeher in der Kritik mit ziemlicher Breite gehandelt worden , 
und breiter wohl nirgend, aus alter lieber Gewohnheit und paeda- 
gogischer Herzensangst , ais im Horaz’. tantum autem abest ut hi 
uersus omnino in hanc de satyris disputationem quadrent ut a loco 
plane alio male diuolsi uideantur, scilicet ab eo cuius initium est 
illud ‘aut famam sequere aut sibi conuenientia finge’, et hic quoque 
possum proferre qui ante me idem senserint, nam Desprezius, Peerl- 
kampius, Iiibbeekius, Mauricius Schmidtius, quantumuis in medela 
discedunt, ipsum tamen uulnus agnouerunt. ex quibus is quem 
primum nominaui a ueritate proxime abest, post u. 130 locum 
nostrum reponens, tu uero sic colloca: 119 — 135, 240 — 243, 153 
sqq. aut famam sequere, inquit Horatius, aut sibi conuenientia finge, 
illud si facis, cura ut characteres quales noti sunt seruentnr; sin 
noue formas aliquam personam , uide ut ea sibi constet; sed difficile 
tamen est eas personas quae ita inclaruerunt ut quasi communes 
sint sic refingere ut tuum proprium et uere nouae esse uideantur; 
meliusque facies si notam Iliada in seenara producis quam si noua 
praue inuenire uelles. hanc autem publicam materiam (ut Homeri 
mythos personasque) tum poteris in tuum usum uocare, si neque 
in fabulis iam nimis uolgatis tritisque moraberis neque exemplaris 
tui imitator existes timidus et anxius, possum ego ex tali carmine 
noto ita nouum fingere ut melius fingi omnino nequeat, idque debeo 
cum ei rei quod uetera bene callideque serere ac iungere in nouam 
aliquam speciem scio, tum uero ei rei quod materiam iam notam 
probatamque sumpsi, tu autem, si ita acturus es, nunc audi quid 
ego ceterique a te exspectemus. 



Digitized by Google 




54 



AD HORATIUM. 



Et aptiorem locum quam quem indicaui uu. 240 — 43 reddi posse 
nego, sic enim Horatius, antequam ad alia transgreditur u. 153 
sqq. id quod maxime commendat , famam sequendam esse , iterum 
in fine totius expositionis stabilit confirmatque. reposuimus autem 
uu. 240 — 43 eo, unde eiciendos esse uu. 13G — 152 supra uidimus. 
et habere mihi uideor , quomodo hoc explicem, intienit grammaticus , 
qui Horatii recensionem qualem nunc habemus instituit, in exem- 
plari suo inter uu. 135 et 153 signum lacunae; sed cum ad uu. 
240 — 43 casu quodam abruptos alterum signum non esset addi- 
tum, lacunam utcumque explere studuit receptis uu. 13G — 152, quos, 
quod u. 129 Homeri fieret memoria, ideo huc conuenire putauit. 

Vellem autem hic subsistere possem ; sed enim temptanti reliquum 
carmen procul habitis interpretum artificiis uere intellegere succes- 
sus defeeit. fungar igitur officio meo nudaboque difficultates omnes, 
et uersus quidem 251 — 274 et 285 — 294 cum interno quodam 
uinculo contineantur, hoc uinculum disrumpitur mediis uu. 275 — 
284; neque enim claret, cur dramatis graeci historia, quae in 
initio secundae partis tangenda erat, hoc demum loco adferatur. 
nam quod dicunt Graecos et llomanos hic inter se opponi, nugae 
sunt et ineptiae altius inspicienti facile perspicuae, et hac quoque in 
re consentientes mecum habeo haud paucos, iam uu. 285 — 294 
cum bene continuentur uu. 295 — 322, iterum ea quae uu. 323 — 
332 de Qraiorum ingenio atque ore rotundo continetur expositio 
bilem nobis mouet; quippe obscurissimum est quid haec degressio 
inter u. 322 et et 333 arte conexos sibi uelit; neque hoc intel- 
lexerunt Desprezius , Petrinius, Itibbeckius, Maur. Schmidtius; 
quorum doctorum primus tertiu.-que uu. 323 — 332 post 274, secun- 
dus quartusque post 2G9 posuerunt, mihi queque horum praecesso- 
rum ignaro optime illi post u. 274 collocari sunt uisi: lis enim 
Graeci (uos exemplaria Graeca — Grais ingenium) et Romani (at 
uestri proaui — Romani pueri) quam ualidissime inter se opponun- 
tur. quid autem feci ego? iterum ei loco, ex quo expellendum erat 
emblema ineptum, genuinum textum restitui , ut eodem plane modo 
quo supra causa transpositionis explicanda sit. remotis autem uu. 
322 — 332 egregie Horatius promisso suo uu. 3UG — 308 dato stat : 
nam illud ‘unde parentur opes’ u. 310 sq. , porro ‘quid alat for- 
metque poetam’ uu. 312 — 322, tuin ‘quid deceat quid non’ uu. 
333 — 340, denique ‘quo uirtus quo ferat error’ uu. 341—344 

explicatur. 

De uu. 275 — 284 autem , quos iam dixi initio partis secundae 

conuenire, postea uidebimus: nunc finem poematis perlustremus, 
et inde a u. 345 usque ad u. 300 recte omnia procedunt (neque 
enim uu. 3C1 — 65 nddubitaudi iustam causam uideo), sed un. 391 — 
407 cui bono liic essent et qnid ad rem facerent, omnes fere pru- 
dentes (nam interpretum nihil nescientium turbam mitto) ignora- 
bant iuxta cum ignarissumis : D. JIeinsius, Desprezius, Bouhierus, 
Ribbeckius, AI. Scbmidtius, qui tamen ingenio potius indulgentes 
quam arte hanc quaestionem dissolueutes uerum non attigerunt, 
nos hanc quoque difficultatem probabiliter mox sublaturos esse con- 
fidimus, si de eis quae sccuntur constabit, nam nec resectis uu. 
391 — 407 cohaerent uu. 408 — 418 cum u. 390; et praeter expectat- 
ioncm quaestio illa, ingeniumne an ars plus ualeat, hoc loco trac- 
tatur: nam antea u. 295 poeta de illa re egit, facileque intellegi- 
mus, sanum quidem scriptorem uu. 408 — 418 inter uu. 294 et 
295 collocare debuisse; postquam enim demonstratum est limae 
laborem moramque perosam esse poetis Romanis, egregie subiun- 
gitur hoc, utrum natura an arte carmen laudabile fiat (40S sqq); 
nec minus egregie quid hoc neglectum consequatur ostenditur copu- 
latis uu. 416 — 18 et 295 sqq. et horum saltim partem (401 — 418 
continuandos esse uersu 295) Ribbeckius quoque perspexit, iam 
Buperest ut unde uu. 391 — 407 huc delati sint enucleemus, nescio 
autem an idem ille grammaticus, quem iam bis signis in exem- 
plari suo positis ad faciendas transpositiones praue abusum esse 
coguouimus, ad uersum quoque 408 simile signum additum depre- 
henderit, quod false interpretaretur, nimirum cum duobus locis 
prioribus (inter u. 135 et 153, porro inter 274 et 285) asterisci 
notam • x • inueniret , ea quae hac nota omissa indicabantur sup- 
plebat quantum potuit arreptis superioris carminis particulis quibus- 
dam ; ad uersum autem 408 cum extaret asterisci cum obelo • x • — 
nota (quae secundum Suetonium ed. Reiff. p. 139 adhibebatur in 
uersibus non suo loco positis) , neglecto obelo simplicem asterncum 
uidere sibi nisus ante 408 quoque intrusit uersus ex alia parte 
sumptos, dixerit hic aliquis: ‘scio equidem ex Suetonio, Valerium 
Probum in Horatio notas adposuisse criticas [cf. Steupius, de Pro- 
bis grammaticis , p. 48 sqq.] ; at quomodo factum est ut duobu3 
aliis locis transponendis (240 — 243 et 323 — 332) non asteriscus 
cum obelo, inter uersum autem 295 et 296 non simplex asteriscus 
esset adfixus, unde facili opera genuinum conexum grammaticus 
tuu3 perspicere potuit V cui interrogatori cum alia possunt respon- 
deri tum hoc , nihil magis quam tales notas criticas obnoxias fuisse 

omissioni, neque hercle quidquam miri aut insoliti habet, quod, 
cum notae illae partim seruatae partim interlapsae essent, gram- 
maticus noster in errores inductus est. omniumque minime hominis 
huius in errando infelicem peruersitatem stupebit, qui totum gram- 
maticorum antiquorum genus pernouerit. denique hoc addam, non 
ideo notarum criticarum auxilium arcessiui ut transpositionibus meis 
maiorem adderem fidem; immo pristina epistulae forma ex internis 
rationibus eruta, cum ad harum difficultatum ut ita dicam recessum 
penetrare uellem , aduerterunt animum atque obstupefactum tenuerunt 
mirae illae errorum congruentiae supra expositae; et hinc quid rei 
esset explorans mox perspexi nihil mero casu peccatum esse , sed 
certa ratione omnium turbarum fontem posse patefieri. 

Itaque quos uersus 275 — 284 et 391 — 407 grammaticus ad 
lacunas explendas aliunde sumpsit, eos nunc in genuinum conexum 
restituamus oportet, continent autem breuem cum uniuersae poeseos 
tum singulorum eius generum historiam, ut prius fragmentum sua 
sponte sese prodat continuationem esse alterius, coniunctis autem 
uu. 391 — 407 et 275 — 284 pro epistulae distributione non aliu3 
est locus quam in transgressu a prima parte ad secundam facto, 
nisi quod dubium uidebitur utrum ante an post uu. 73 — 85 sint in- 
serendi. illud tamen ut potius quam hoc uerurn putem eo adducor 
quod rectius a descriptis principalibus poeseos generibus transeatur 
ad horum generum metra adumbranda quam ordine inuerso. 

Quaestionem densis adhuc tenebris obrutam, in quibus discutien- 
dis anteriores critici nimis effrenata lubidine acti aut nihil aut parum 
profecerunt, tandem ad liquidum perduxisse atque seruata epistularum 
Horatianarum indole atque proprietate auctori carmen dignum ita 
reddidisse mihi uideor ut simul perturbationum causa atque origo 
sit aperta, sed ueritas in lucem uindicata quo magis palam fiat 
utque ea eruta legentium animi cum uoluptate fruantur, totum 
carmen tale quale restituimus adponendum putauimus. 

HORATII EPISTULA AD PISONES. 

I. Humano capiti ceruicem pictor equinam 

iungere si uelit et uarias inducere plumas 
undique conlatis membris, ut turpiter atrum 
desinat in piscem mulier formosa superne : 

5 spectatum admissi risum teneatis , amici ? 
credite, Pisones, isti tabulae fore librum 

persimilem , cuius uelut aegri somnia uauae 
fingentur species, ut nec pes nec caput uni 
reddatur formae, ‘pictoribus atque poetis 
10 quidlibet audendi semper fuit aequa potestas.’ 

scimus, et hanc ueniam petimusque damusque uicissim; 
sed non ut placidis coeant inmitia, non ut 

13 serpentes auibus geminentur, tigribus agni. 

13(5 nec sic incipies, ut scriptor cyclicus olim: 

‘fortunam Priami cantabo et nobile bellum.’ 
quid dignum tanto feret hic promissor hiatu? 
parturiunt montes , nascetur ridiculus mus. 

140 quanto rectius hic, qui nil molitur inepte: 

‘dic mihi , Musa , uirum , captae post tempora Troiae 
qui mores hominum multorum uidit et urbes’, 
non fumum ex fulgore, sed ex fumo dare lucem 
cogitat ut speciosa dehinc miracula promat, 

145 Antiphaten Scyllamque et cum Cyclope Charybdim. 
nec reditum Diomedis ab interitu Meleagri , 
nec gemino bellum Troianum orditur ab ouo; 
semper ad euentum festinat et in medias res 
non secus ac notas auditorem rapit et quae 
150 desperat tractata nitescere posse, relinquit; 

atque ita mentitur , sic ueris falsa remiscet , 

152 primo ne medium, medio ne discrepet imum. 

14 inceptis grauibus plerumque et magua professis 

15 purpureus, late qui splendeat, uuus et alter 
adsuitur pannus, cum lucus et ara Dianae 

et properantis aquae per amoenos ambitus agros 
aut fiuraen Rhenum aut pluuius describitur arcus; 
sed nunc non erat his locus, et fortasse cupressum 
20 scis simulare: quid hoc, si fractis enatat exspes 
nauibus, aere dato qui pingitur? amphora coepit 
institui : currente rota cur urceus exit? 
denique sit quiduis , simplex dumtaxat et tinum. — 
maxima pars uatum , pater et iuuones patre digni , 

25 decipimur specie recli : breuis esse laboro , 
obscurus lio; sectantem lenia nerui 
deficiunt animique; professus grandia turget; 
serpit humi tutus nimium cautusque procellae; 
qui uariare cupit rem prodigialiter unam, 

30 delphinum siluis adpingit, fluctibus aprum: 
in uitium ducit culpae fuga, si caret arte. — 
Aemilium circa ludum faber unus et unguis 
exprimet et mollis imitabitur aere capillos , 
infelix operis summa, quia ponere totum 
35 nesciet: hunc ego me, siquid componere curem, 
non magis esse uelim, quam naso uiuere prauo , 
spectandum nigris oculis nigroque capillo. — 
sumite miteriain. uestris, qui scribitis, aequant 
uiribus et uersate diu, quid ferre recusent 
40 quid ualeant humeri: cui lecta potenter erit re 3 , 
nec facundia deseret hunc nec lucidus ordo. 
ordinis haec uirtus erit et uenu3, aut ego fallor, 
ut iam nunc dicat iam nunc debentia dici 
pluraque differat et praesens in tempus omittat, 

45 hoc amet hoc spernat pro re. sit carminis auctor 
in uerlis etiam tenuis cautusque serendis : 
dixeris egregie, notum si callida uerbum 
reddiderit iunctura nouum. si forte necesse est 
indiciis monstrare recentibus abdita rerum , 

50 fingere cinctutis non exaudita Celhegis 

conueniet; dabiturque licentia sumpta pudenter, 
et noua fictaque nuper habebunt uerba fidem, si 
Graeco fonte cadent parce detorta, quid autem 
Caecilio Plautoque dabit Romanus ademptum 
55 Vergilio Varioque? ego cur, adquirero pauca 

si possum, inuideor, cum lingua Catonis et Enni 
sermonem patrium dituuerit et noua rerum 
nomina protulerit? licuit semperque licebit 
signatum praesente nota producere nomen. 

60 ut siluae foliis prinos nudantur in annos 

primaque dant*): ita uerborum uetus interit aetas, 
et iuuenum ritu florent modo nata uigentque. 
debemur morti nos nostraque: sine receptus 
terra Neptunus classes Aquilonibus arcet, 

65 regis opus , sterilisue palus uix aptaque remis 
uicinas urbes alit et graue sentit aratrum. 



") ita <le conicctura incerta scripsi , quo legi saltim locus possit. 

seu cursum mutauit iniquom frugibus amnis 
doctus iter melius: mox talia facta peribunt, 
nedum sermonum stet bonos et gratia uiuax. 

70 multa renascentur quae iam cecidere, cadentque 
quae nunc sunt in bonore uocabula, si uolet usus, 
quem pene3 arbitrium est et ius et norma loquendi. 

11. 391 Siluestris homines sacer interpresque deorum 
caedibus et uictu foedo deterruit Orpheus, 
dictus ob hoc lenire tigres rabidosque leones, 
dictus et Amphion, Thebanae conditor urbis, 

395 saxa mouere sono testudinis et fide blanda 
ducere quo uellet. fuit haec Bapientibus ansa, 
publica priuatis secernere, sacra profanis, 
concubitu prohibere uago , dare iura maritis , 
oppida moliri , leges incidere ligno. 

400 sic honor et nomen diuini3 uatibus atque 
carminibus uenit. post hos insignis Homerus 
Tyrtaeusque mares animos in Martia bella 
uersibus exacuit; dictae per carmina sortes, 
et uitae monstrata uia est; et gratia regum 
405 Pieriis temptata modis; luctuequo repertus 
et longorum operum finis : ne forte pudori 
407 6it tibi Musa lyrae sollers et cantor Apollo. 

275 ignotum tragicae genus inuenisse camenae 
dicitur et plaustris uexisse poemata Thespis , 
quae canerent agerentque peruncti faecibus ora. 
post hunc personae pallaeque repertor honestae 
Aeschylus et modicis instrauit pulpita tignis 
280 et docuit magnumque loqui nitique cothurno, 
successit uetus his comoedia, non sine multa 
laude ; sed in uitiurn libertas excidit et uim 
dignum lege regi; lex est accepta, chorusque 
284 turpiter opticuit sublato inre nocendi. — 

73 res gestae regumque ducumque et tristia bella 
quo scribi possent numero, monstrauit Homerus. 

75 uersibus impariter iunctis querimonia primum, 
post etiam inclusa est uoti sententia compos; 
quis tamen exiguos elegos emiserit auctor, 
grammatici certant, et adhuc sub iudice lis est. 

Archilochum proprio rabies armauit iambo: 

80 hunc socci cepere pedem grandesque cothurni , 
alternis aptum sermonibus et popularis 
uincentem strepitus et natum rebus agendis. 

Musa dedit fidibus diuos puerosque deorum 
et pugilem uictorem et equom certamine primum 
85 et iuueuum curas et libera uina referre. 

Descriptas seruare uices operumque colores, 
cur ego, si nequeo ignoroque, poeta salutor? 
cur nescire pudens praue quam discere malo? 

92 singula quaeque lacum teneant sortita decentem: 
uersibus exponi tragicis res comica non uolt, 

90 indignatur item priuatis ac prope socco 
dignis carminibus narrari cena Thyestae, 
interdum tamen et uocem comoedia tollit, 
iratusque Chremes tumido delitigat ore; 

95 et tragicus plerumque dolet sermoue pedestri, 
Telephus et Peleus cum pauper et exui uterque 
proicit ampullas et sesquipedalia uerba, 
si curat cor spectantis tetigisse querella, 
non satis est pulcra esse poemata: dulcia sunto 
100 et, quocumque uolent, animum auditoris agunto, 
ut rideutibus adrident, ita flentibus adflent 
humani uoltus: si uis me flere, dolendum est 
primum ipsi tibi; tunc tua me infortunia laedent, 
Telephe uel Peleu; male si mala fata loqueris, 
105 aut dormitabo aut ridebo, tristia maestum 
uoltum uerba deceat, iratum plena minarum, 
ludentem laseiua, seuerum seria dictu, 
format enim natura prius nos intus ad omnem 
fortunarum habitum: iuuat aut impellit ad iram, 
110 aut ad humum maerore graui deducit et angit; 
post effert animi motus interprete lingua, 
si dicentis erunt fortunis absona dicta, 

Romani tollent equites peditesque cachinnum, 
intererit multum, diuosne loquatur an heros, 

115 maturusne senex au adhuc florente iuuenta 
feruidus, et matrona potens an sedula nutrix, 
mercatorne uagus cultorne florentis agelli. 

Colchus an Assyrius, Thebis nutritus an Argis. — 
aut famam sequere ani sibi conuenienlia finge. 

120 scriptor honorandus si forte reponis Achillem, 
impiger, iracundus, inexorabilis, acer 
iura neget sibi nata, nihil non arroget armis, 
sit Medea ferox inuictaque, flebilis Ino, 
perfidus Ixion, Io uaga, triutis Orestes. 

125 siquid inexpertum scenae committis et aude3 
personam formare nouam, seruetur ad imum 
qualis ab incepto processerit, et sibi constet, 
difficile est proprie communia dicere; tuque 
rectius Iliacum carmen deducis in actus ' 

130 quam si proferres ignota indictaque praue. 
publica materies priuati iuris erit, si 
non circa uilem patulumque moraberis orbem, 
nec uerbo uerbum curabis reddere fidus 
interpres, nec desilies imitator in artum, 

135 unde pedem proferre pudor uetet aut operis lex. 
240 ex noto fictum carmen sequar, ut sibi quiuis 
speret idem, sudet multum frustraque laboret 
ausus idem: tantum series iuncturaque pollet, 

243 tantum de medio sumptis accedit honoris. 

153 tu quid ego et populus mecum desideret, audi; 

spectatoris eges aulaea manentis et usque 
155 sessuri, donec cantor ‘uos plaudite’ dicat: 
aetatis cuiusque notandi sunt tibi mores, 
mobilibusque decor, maturis dandus et annis, 
reddere qui uoce3 iam scit puer et pede certo 
signat humum, gestit paribus conludere et iram 
1G0 colligit ac ponit temere et mutatur in horas, 
inberbus iuuenis, tandem custode remoto, 
gaudet equis canibusque et aprici gramine campi, 
cereus in uitium flecti, monitoribus asper, 
utilium tardus prouisor, prodigus aeris, 

165 sublimis cupidusque et amata relinquere pernix, 
conuersis studiis aetas animusque uirilis 
quaerit opes et amicitias , inseruit honori , 
commisisse cauet, quod mox mutare laboret, 
multa senem circumueniunt incommoda, uel quod 
170 quaerit et inuentis miser abstinet ac timet uti, 

uel quod res omnis timide gelideque ministrat 
dilator spe, longus, iners pauidusque futuri, 
difficilis, querulus, laudator temporis acti 
se puero, castigator censorque minorum. 

175 multa ferunt anni uenientes commoda secum, 
multa recedentes adimunt: ne forte seniles 
mandentur iuueni partes pueroque uiriles; 
semper in adiunctis aeuoque morabimur aptis. — 
aut agitur res in scenis aut acta refertur. 

180 segnius inritant animos demissa per aurem 

quam quae sunt oculis subiecta fidelibus et quae 
ipse sibi tradit spectator, non tamen intus 
digna geri promes in scenam , multaque tolles 
ex oculis quae mox narret facundia praesens. 

185 ne pueros coram populo Medea trucidet 

aut humana palam coquat exta nefarius Atreus, 
aut in auem Procne mutetur, Cadmus in anguem! 
quodcumque ostendis mihi sic, incredulus odi. — 
neue minor neu sit quinto productior actu 
190 fabula, quae nosci uolt et spectanda reponi, 
nec deus intersit, nisi dignus uindice nodu3 
inciderit; nec quarta loqui persona laboret. — 
actoris partes chorus officiumque uirile 
defendat, neu quid medios intercinat actus 
195 quod non proposito conducat et haereat apte, 
ille bonis faueatque et consilietur amice 
et regat iratos et amet pacare timentis, 
ille dapes laudet mensae breuis , ille salubrem 
iustitiam legesque et apertis otia portis. 

200 ille tegat commissa, deosque precetur et oret 
ut redeat miseris, abeat fortuna superbis, 
tibia non, ut nunc, orichalco uincta tubaeque 
aemula, sed tenuis simplexque foramine pauco 
adspirare et adesse choris erat utilis atque 
205 nondum spissa nimis complere sedilia flatu, 
quom fano populus numerabilis, utpote paruos, 
et frugi castusque uerecundusque coibat, 
postquam coepit agros extendere uictor et urbes 
latior amplecti murus uinoque diurno 
210 placari Oenius festis impune diebus 

accessit numerisque modisque licentia maior, 
indoctus quid enim saperet liberque laborum 
rusticus urbano confusus, turpis honesto? 
sic priscae motumque et luxuriem addidit arti 
215 tibicen traxilque uagus per pulpita uestem; 
sic etiam fidibus uoces creuere seueris, 
et tulit eloquium insolitum facundia praeceps, 
utiliumque sagax rerum et diuina futuri 
sortilegis non discrepuit sententia Delphis. — 

220 carmine qui tragico uilem certauit ob hircum 
mox etiam agrestis Satyro» nudauit et asper 
incolumi grauitate iocum temptauit eo quod 
inlecebris erat et grata nouitate morandus 
spectator functusque sacris et potus et exlex. 

225 uerum ita risores, ita commendare dicacis 
conueniet Satyros, ita uertere seria ludo, 
ne quicumque deus, quicumque adhibebitur heros, 
regali conspectus in auro nuper et ostro, 
migret in obscuras humili sermone tabernas, 

230 aut, dum uitat humum, nubes et inania captet, 
effutire leuis indigna Tragoedia uersus, 
ut festis matrona moueri iussa diebus, 
intererit Satyris paulum pudibunda proteruis. 
non ego inornata et dominantia nomina solum 
235 uerbaque, Pisones, Satyrorum scriptor amabo, 
nec sic enitar tragico differre colori, 
ut nihil intersit, Dauosne loquatur et audax 
Pythias emuncto lucrata Simone talentum, 

239 an custos famulusque dei Silenus alumni. 

244 siluis educti caueant me iudice Fauni, 

245 ne uelut innati triuiis ac paene forenses 

aut nimium teneris iuuenentur uersibus umquam , 
aut inmunda erepent ignominiosaque dicta: 
offenduntur enim quibus est equoa et pater et res, 
nec , siquid fricti ciceri3 probat et nucis emptor , 

250 aequis accipiunt animis donantue corona. — 
syllaba longa breui subiecta uocatur xamlu», 
pes citus; unde etiam trimetris adcrescere iussit 
momen iambeis, cum senos redderet ictus 
primus ad extremum similis sibi; mox tamen idem, 

255 tardior ut paulo grauiorque ueniret ad auris, 
spondeos stabilis in iura paterna recepit 
commodus et patiens, non ut de sede secunda 
cederet aut quarta socialiter, hic et in Acci 
nobilibus trimetris apparet rarus et Enni; 

260 in scenam missus quos magno pondere uersus 
aut operae celeris nimium curaque carentis 
aut ignoratae premit artis crimine turpi, 
non quiuis uidet inmodulata poemata iudex, 
et data Romanis uenia est indigna poetis. 

265 idcircone uager scribamque licenter, an omnis 
uisuros peccata putem mea, tutus et extra 
spem ueniae? cautus uitaui denique culpam, 
non laudem merui, uos exemplaria Graeca 
nocturna uersate manu, uersate diurna. 

270 at uestri proaui Plautinos et numeros et 

laudauere sales, nimium patienter utrumque, 
ne dicam stulte, mirati, si modo ego et uos 
272 scimus inurbanum lepido seponere dicto. 

323 Grais ingenium, Grais dedit ore rotundo 
Musa loqui, praeter laudem nullius auaris: 

325 ltomani pueri longis rationibus assem 
discunt in partes centum diducere, ‘dicat 
filius Albini; si de quincunce remota e3t 
uncia, quid superat? potem dixisse’, triens, ‘eu! 
rem poteris seruare tuam, redit uncia, quid fit?’ 
330 semis. — at liaec animos aerugo et cura peculi 
cum semel imbuerit, speramus carmina fingi 
332 posse linenda cedro et leui seruanda cupresso? 

285 nil intemptatum nostri liquere poetae 

nec minimum meruere decus, uestigia graeca 
ausi deserere et celebrare domestica facta, 
uel qui praetextas uel qui docuere togatas : 
nec uirtute foret clarisque potentius armis 
290 quam lingua Latium, si non offenderet unum 
quemque poetarum limae labor et mora, uos, o 
Pompilius sanguis, carmen reprehendite, quod non 
multa dies et multa litura coercuit atque 
294 perfectum deciens non castigauit ad unguem. 

408 Natura fieret laudabile carmen an arte 

quaesitum est: ego nec studium sine diuite uena 
410 nec rude quid prosit uideo ingenium : alterius sic 
altera poscit opem res et coniurat amice, 
qui studet optatam cursu contingere metam, 
multa tulit fecitque puer, sudauit et alsit, 
abstinuit uenere et uino; qui Pythia cantat 
415 tibicen, didicit prius extimuitque magistrum. 

nunc satis est dixisse : ‘ego mira poemata pango ; 
occupet extremum scabies ; mihi turpe relinqui est 
418 et quod non didici sane nescire fateri.’ 

295 ingenium misera quia fortunatius arte 
credit et excludit sanos Helicone poetas 
Democritus, bona pars non unguis ponere curat, 
non barbam, secreta petit loca, balnea uitat. 
nanciscetur enim pretium nomenque poetae, 

300 qui tribus Anticyris caput insanabile numquam 
tonsori Licino commiserit, o ego laeuos, 
qui purgor bilem sub uerni temporis horam! 
non alius faceret meliora poemata: uerum 
nil tanti est: ergo fungar uice cotis, acutum 
305 reddere quae ferrum ualet exsors ipsa secandi: 
munus et officium, nil scribens ipse, docebo 

309 scribendi recte, sapere est et principium et fons, 
unde parentur opes, quid alat formetque poetam, 
quid deceat quid non, quo uirtus quo ferat error. 

310 rem tibi Isocraticae poterunt ostendere cartae , 
uerbaque prouisam rem non inuita sequentur, 
qui didicit patriae quid debeat et quid amicis, 

quo sit amore parens , quo frater amandus et hospes , 
quod sit conscripti , quod iudicis officium , quae 
315 partes in bellum missi ducis: ille profecto 
reddere personae scit conuenientia cuique, 
respicere exemplar uitae morumque iubebo 
doctum imitatorem et uiuas hinc ducere uoces. 
interdum speciosa locis morataque recte 
320 fabula nullius ueneris, sine pondere et arte 
ualdius oblectat populum meliusque moratur 
322 quam uersus inopes rerum nugaeque canorae. 

333 aut prodesse uolunt aut delectare poetae. 

aut simul et iucunda et idonea dicere uitae: 

335 quidquid praecipies, esto breuis, ut cito dicta 
percipiant animi dociles teneantque fideles; 
omne superuacuum pleno de pectore manat, 
ficta uoluptatis causa sint proxima neris, 
nec quodcumque uolet, poscat sibi fabula credi, 

340 neu pransae Lamiae niuom puerum extrahat aluo. 
centuriae seniorum agitant expertia frugis, 
celsi praetereunt austera poemata Kamnes: 
omne tulit punctum , qui miscuit utile dulci , 
lectorem delectando pariterque monendo- 
345 hic meret aera liber Sosis, hic et mare transit 
et longum noto scriptori prorogat aeuom. 
sunt delicta tamen , quibus ignouisse uelimus : 
nam neque chorda sonum reddit , quem uolt manus et mens , 
poscentique grauem persaepe remittit acutum , 

350 nec semper feriet quocumque minabitur arcus. 

uerum ubi plura nitent in carmine, non ego pancis 
offendor maculis, quas aut incuria fudit 
aut humana parum cauit natura, quid ergo est? 
ut scriptor si peccat idem librarius usque 
355 quamuis est monitus , uenia caret , et citharoedus 
ridetur, chorda qui semper oberrat eadem: 
sic mihi, qui multum cessat, fit Choerilus ille, 
quem bis terue bonum cum risu miror; et idem 
indignor, quando magnus dormitat Homerus; 

360 uerum opere in longo fas est obrepere somnum, 
ut pictura, poesis: erit quae, si propius stes, 
te capiat magis, et quaedam, si longius abstes; 
haec amat obscurum, uolet haec sub luce uideri, 
iudicis argutum quae non formidat acumen; 

365 haec placuit semel, haec deciens repetita placebit, 
o maior iuuenum , quamuis et uoce paterna 
fingeris ad rectum et per te sapis, hoc tibi dictum 
tolle memor, certis medium et tolerabile rebus 
recte concedi; consultus iuris et actor 
370 causarum mediocris abest uirtute diserti 

Messalae nec scit quantum Cascellius Aulus, 
sed tamen in pretio est: mediocribus esse poetis 
non homines, non di, non concessere columnae. 

ut gratas inter mensas symphonia discors 
375 et crassum unguentum et Sardo cum meile papauer 
offendunt, poterat duci quia cena sine istis: 
sic animis natum inuentumque poema iuuandis, 
si paulum summo decessit, uergit ad imum, 
ludere qui nescit, campestribus abstinet armis, 

380 indoctueque pilae disciue trochiue quiescit, 
ne spissae risum tollant impune coronae : 
qui nescit uersus tamen audet fingere, ‘quidni? 
liber et ingenuus, praesertim census equestrem 
summam nummorum, uitioque remotus ab omni?’ 
385 tu nihil inuita dices faciesue Minerua: 

id tibi indicium est, ea mens: siquid tamen olim 
scripseris, in Maeci descendat indicis auris 
et patris et nostras, nonumque prematur in annum, 
membranis intus positis: delere licebit 
390 quod non edideris: nescit uox missa reuerti. 

419 ut praeco, ad merces turbam qui cogit emendas, 

420 adsentatores iubet ad lucrum ire poeta 
diuei agris, diues positis in fenore nummis, 
si uero est unctus, qui rectam ponere possit 
et spondere leui pro paupere et eripere artis 
litibus implicitum, mirabor si sciet inter 

425 noscere mendacem uerumque beatus amicum, 
tu, seu donaris seu quid donare uoles cui, 
nolito ad uersus tibi factos ducere plenum 
laetitiae; clamabit enim ‘recte! bene! pulcre!’ 
pallescet super his, etiam stillabit amicis 
430 ex oculis rorem, saliet, tundet pede terram, 
ut qui conductae plorant in funere, dicunt 
et faciunt prope plura dolentibus ex animo, sic 
derisor uero plus laudatore mouetur. 
reges dicuntur multis urgere culullis 
435 et torquere mero, quem perspexisse laborent, 
an sit amicitia dignus: si carmina condes, 
numquam te fallant animi sub uolpe latentes. 
Quintilio siquid recitares, ‘corrige sodes 
hoc’ aiebat ‘et hoc.’ melius te posse negares, 

440 bis terque expertum frustra: delere iubebat, 
et male non natos incudi reddere uersus. 

5 * 

ei defendere delictum quam uertere malles, 
nullum ultra uerbum aut operam insumebat inanem , 
quin sine riuali teque et tua solus amares. 

445 uir bonus et prudens uersus reprehendet inertis, 
culpabit duros, incomptis adlinet atrum 
transuorso calamo signum, ambitiosa recidet 
ornamenta, parum claris lucem dare coget, 
arguet ambigue dictum , mutanda notabit , 

450 liet Aristarchus nec dicet ‘cur ego amicum 
offendam in nugis?’ hae nugae seria ducent 
in mala derisum semel eiceptumque sinistre, 
ut mala quem scabies aut morbus regius urget 
aut fanaticus error et iracunda Diana, 

455 uesanum tetigisse timent fugiuntque poetam 
qui sapiunt; agitant pueri incautique secuntur. 
hic dum sublimis uersus ructatur et errat, 
si ueluti merulis intentus decidit auceps 
in puteum foueamue, licet 'succurrite’ longum 
460 clamet ‘io ciues!’, non sit qui tollere curet, 
si curet quis opem ferre et demittere funem, 

‘qui scis, an prudens huc se deiecerit atque 
seruari nolit’ dicam, Siculique poetae 
narrabo interitum, deus inmortalis haberi 
465 dum cupit Empedocles, ardentem frigidus Aethnam 
insiluit. Bit ius liceatque perire poetis: 
inuitum qui seruat , idem facit occidenti, 
nec semel hoc fecit, nec, si retractus erit iam, 
fiet homo et ponet famosae mortis amorem. 

470 nec satis apparet, cur uersus factitet, utrum 
minxerit in patrios cineres, an triste bidental 
mouerit incestus: certe furit, ac uelut ursus, 
obiectos caueae ualuit si frangere clatros, 
indoctum doctumque fugat recitator acerbus; 

475 quem uero arripuit, tenet occiditque legendo, 
non missura cutem nisi plena cruoris hirudo. 



Restat ut carmen eo quo descripsi ordine reformatum num omni 
ex parte placere possit examinemus, sed hoc officio tu ipse, lector 

candide, functus es perlegendo, quodsi epistularis huius opusculi 
naturae, qualem in initio disputationis meae adumbraui, bene memor 
perlegeris, concedas oportet in unaquaque parte singula ex singulis 
apta esse, omnia loco idoneo suoque proferri, denique iam poema 
Horatio auctore dignum haberi, sin erunt aliqui (nec omnibus mea 
me probaturum esse scio), quibus de hoc illoue supersint scrupuli 
quique unam et alteram rem uelint aliter esse institutam, ei remi- 
niscantur aliud esse munus criseos philologicae , aliud aestheticae. 
philologi est ea quae ob certas indubitatasque causas a scriptore 
aliqno dicta esse nequeunt demonstrare et pro uiribus emendare, 
hoc ego feci et ab his particulis, quas eis locis quibus in codd. 
extant ab Horatio ipso nullo pacto insertas esse inuictis argumentis 
apparet , profectus ad uerum eruendum processi , priores cum contra 
rationibus maxime aestheticis ducti et artis poeticae speciem quan- 
dam perfectam adferentes non possent non aberrare a uero. horum 
igitur exempla caueant isti mei reprehensores neue librariis ea dent 
culpae quae, si sunt uere culpanda, rectius imputabunt Horatio, 
qui tamen paratam habet apud omnes prudentes excusationem inde, 
quod artem poeticam consummatam edere neutiquam intendit. 

I 2, 9-14*): 

Aspice, quos summittat humus formosa colores 
Et ueniant hederae sponte sua melius ; 

Surgat et in solis formosius arbutus antris, 

Et sciat indocilis currere lympha uias. 

Litora natiuis collucent picta lapillis, 

Et uolucres nulla dulcius arte canunt. 

In uno enuntiato bis uocabulum ‘formosus’ praeter necessitatem 
esse adhibitum, non crediderunt qui de poetae Umbri arte rectam 
sententiam mente sibi formabant, compluria igitur u. 11 ab Hein- 
sio, Bentleio, Lachmanno temptata sunt, qui in criticae regulas pec- 
cauerunt, cum sedem uitii quaererent loco integerrimo, non ibi 
ubi sua sponte oculis attenti medici sese obfert uulnus. nam u. 9 
‘humus formosa’, quantumuis per se bona, in hac sententiarum 
serie mala est. animum aduerte ad singularem artem, qua in uno- 
quoque uersu poeta exprimit illud, natiuam pulcritudinem praeualere 
(u. 10 'sponte sua’; 11 ‘iu solis antris’, id est, desertis quae num- 
quam accessit pes humanus; 12 ‘indociles’; 13 ‘natiuis’; 14 ‘nulla 
arte’), et eundem poetam huius disputationis ita initium fecisse pu- 
tabimus, ut u. 9 poneret quod ambiguum esset quam maxime? 



•) numeros sequor editionis Lachmannianac minoris a 1829. 

quippe humua tam arte quam natura fit formosa, ut hoc nihil ad 
propositum pertineat, nam quod Lachmannus eumque secuti alii sibi 
persuaserunt , 'sponte sua' e uersu proximo huc arcessi debere , suo 
iure Keilius impugnauit [obseru. erit. p. 32], ‘quandoquidem id, 
in quo omnis uis posita est , in priore enuntiati membro omitti non 
poterat’, fitque ea arcessitio eo difficillima quod (ipso Lachmanno 
agnoscente) u. 10 claudicantem constructionem stabilire oportet re- 
cepta Italorum correctione ‘ut ueniant’. itaque criticus circumspectus 
ipsi illi ‘humus formosa’, non u. 11, inesse mendum iudicabit. 
periclitati sunt autem Heinsius ‘nemorosa’, Wakefieldus ‘non uorsa’, 
Keilius 1.1. ‘muscosa', quorum temptaminum primum ultimumque 
eadem qua lectio tradita ambiguitate laborat, secundum ineptum 
est. non dubito quin poeta uoci ‘humus’ epitheton adiecerit, in quo 
(quemadmodum u. 11 in ‘solis*) inculti notio cogitatione tantum 
adsumatur. corrige 'quos summittat humus rfamosa colores’; cf. Pla- 
cidus p. 32, 1 Deuerl. ‘dusmum, incultum’, et passim dumi et 
dumeta neglecta et auia audiunt, sub his autem dumis flores uarios 
bellosque sua sponte gigni et crescere, non ignorat qui rerum na- 
turam nouit. 

Ibid 23, 24: 

Non illis studium uulgo conquirere amantes: 

Illis ampla satis forma pudicitia. 

ridiculum uitium satis mirari nequeo nondum de medio esse subla- 
tum. nam pudicitia, siue hic pro appositione siue pro ablatiuo su- 
mis, nullam dat formam, heroinae illae uu. 15 — 20 enumeratae non 
studebant formae cultu atque elegantia amatorum de uulgo multi- 
tudinem, qua ut Thais Laisque et Phryne gloriarentur, ad se ad- 
licere ; sed summa illis laus erat uni uiro placere unique castitatem 
seruare. lege ‘illis ampla satis fama pudicitia’, similiter habes I 15 , 
22 ‘Argiuae fama pudicitiae’. 



1 5, 7-12: 

Non est illa uagis similis collata puellis: 
Molliter irasci non solet illa tibi. 

Quod si forte tuis non est contraria uotis. 

At tibi curarum milia quanta dabit 1 
Non tibi iam somnos, non illa relinquet ocellos: 
Illa feros animis adligat una uiros. 

Guilelmus Fischer in dissertatione Bonnensi a. 1863 , cui ‘de locis 
quibusdam Propertianis’ est titulus, inter alia minime inscita de 
hoc loco ita egit ut ‘conlata’, prorsus quippe superfluum languidum- 
que, a Propertio uenisse negaret, cuius rationi nemo non, puto, 
lubenter adstipulabitur, nemo non aduersabitur eidem temptanti 
‘contacta’, sed ambigua est emendatio, et olim quidem, ‘conlata’ 
non pro ‘comparata’ sed ex noto participii usu pro ‘comparabilis’ 
sumendum esse ratus, ualde mihi placebam iu hoc inuento ‘similis 
conlataq; uellis’, hoc est, ‘conlataque bellis.’ sed scrupulum mox 
iniecit, quod ‘bellae’ numquam substantiue (quemadmodum non ita 
raro ‘formosae’ apud Propertium) ponitur, itaque nunc eo adducor, 
ut rescribam ‘similis con parque puellis’, nam ‘par’ et ‘similis’ saepe 
a Latinis coniunguntur: cf. Fr. Haasius ad Senecae uol. I praef. 
p. VII et Priapei XXXVII u. 12 ‘conpar consimilisque’. ceterum 
prouenit istud 'conlata’ ex elegiae superioris u. 9. 

Versus Bequentis corruptio non fugit doctos, et in plerisque qui- 
dem editionibus receptum est Italorum commentum haud inficetum 
‘non sciet illa tibi.’ sed hoc quoque habet, quo offendamur, quid 
enim? num uagarum leuiumque puellarum est proprium (hoc autem 
necessario statuendum est recepto illo ‘non sciet illa’) molliter tan- 
tummodo amatoribus irasci et grauem furorem omnino nescire? 
incongrua ista oppositio est. nihilo autem melior fit res Lachmanni 
coniectura ‘non solet illa : time’, tu uero emenda : 
molliter irasci non solet illa «ibi. 

Propertius igitur Cynthiam (quam aliis quoque locis segregat a 
turba uulgarium et sponte peccantium mulierum) ut inuite peccare, 
ita, cum peccauerit, uix sibi ignoscere et iram de se conceptam in 
miserum corruptorem effundere (u. 10) affirmat, mirum autem est 
ita u. 9 de eadem Cynthia dici , quasi facile sit morem gestura 
Gallo, sed hic dubitantibus nobis ipsi succurrunt codices, nam illud 
‘tuis uotis’ in libris interpolatis (ut Groningano) habetur: boni fide- 
que digni (quorum praeter Neapolitanum conlatos habeo non paucos) 
legunt ‘quod si forte ruis non est contraria nostris’, ut hoc in ar- 
chetypo olim lectum fuisse extra dubitationem sit positum, ex quo 
iam anteriores critici alia extuderunt , ut ‘ausis’ uel ‘animis nos- 
tris’, in eo falsi quod ‘nostris’ retinuerunt; nam uerba ad Gallum 
spectantia potius ‘uestris’ flagitant, itaque Heinsius ‘ausis — uestris’ 
probante Hemsterhusio praetulit, et ‘uestris’ pro ‘nostris’ refictum 
(sexcentiens autem has uoculas commixtas esse nemo nescit) ut nos 
quoque probamus , ita longe abicimus ‘ausis’, nam magnum aliquid 

commemoretur oportet, cui tandem Cynthia quaai coacta cessura 
sit. et , qui tum erant Romae mores , una res fere omnes puellas 
uel castas bonasque corrumpere ualuit, scilicet aurum, et his pelliciis 
quam facile Cynthia quoque succumberet, ipse Propertius eum 
summo suo dolore expertus non ignorabat, quam sententiam in hunc 
ferme modum poeta exprimere potuit: 

quodsi fortunis non est contraria «cetris, 
nam ‘uester’ pro eo quod est ‘tuus’ dici constat; singularem autem 
et pluralem (‘ut hic ‘uestris’ et ‘tibi’) itidem iuxta positos habes I 
12, 1 sq. 

His curis , pergit poeta , illa nullam iam quietem , nullum fas- 
tum tibi esse patietur; illa enim ‘feros animis adligat una uiros’, 
in his uerbis ‘animis' internretantur ‘iracundia’ aut ‘fastu et uehe- 
mentia’. sed his nulla puella ad se uincire solet amatores, quos adligat 
potius corporis pulcritudine formaque. huic si (ut in Cynthia) ac- 
cedunt animi mentisque bona, potest talis femina ita uiros capere 
captosque tenere, ut superbae fastum patienter tolerent omniaque 
eius iussa exequantur. ‘animis’ igitur rectum non est. praeterea quo 
in uersu illo uox ‘una’ spectet non satis dispicitur, qua duce resti- 
tue oppositionem frequentissime apud poetas latinos obuiam (cf. ex. 
gr. Prop. I 13, 25); 

illa feros omttit adligat una uiros. 

Cynthia eis quibus excellit uirtutibus instructa potest una omnes 
uiros quantumuis feros durosque ita ad se uincire ut firmiter ad- 
haerescant seruiantque fideliter; unde tibi quoque in amore illo 
certum auguror seruitium. quod accuratius definitur eis qui eecuntur 
uereibus. 



In libri primi elegia septima Guil Fischerus rectissime uersus 
ultimos 25 et 26 traiecit post u. 14. uellem, etiam distichon an- 
tecedens, uu. 23 et 24, ibidem collocasset (hic ut uersuum ordo 
existat: 1 — 14; 23 — 26; 15 — 22). nam, quod est propositum car- 
minis , in uerbis ‘tunc ego Romanis praeferar ingeniis’ apte claudi- 
tur; iuuenum autem commemoratio post illa est otiosissima, iuste 
fit post uu. 9 — 14. nam iuuenum illam in poetae sepulcro excla- 
mationem (u. 24) cur medio carmini adsignare non liceat, mente 
non adsequor Fischerique ea de re disputationem minime comprobo. 

18, 21—24: 

Nam me non ullae poterunt corrumpere taedae, 

Quin ego, uita, tuo limine uerba querar. 

Nec me deficiet nautae rogitare citatos 
‘Dicite, quo portu clausa puella mea est?’ 
dominae licet periurae numquam se et ipsum fidem esse negaturum 
promittit poeta, quo durae puellae animum tangeret; uel absentis 
in limine querellas se profusurum nec quidquam quominus de eius 
fatis certior fieret praetermissurum, inest autem uerbis supra excrip- 
tis macula orationis : quam antequam tollam , breuiter dicam , pro 
‘taedae’ (quod debetur correctoribus Italis) omnes codices integros 
‘de te’ exhibere, non extat alter locus , quo ‘taedae’ aeque ac ‘faces’ 
amores significent ; nam pro puellis ‘taedas’ dici , id quod ipse olim 
cum aliis multis opinabar, recte reiecit Lachmannus ad Prop. II 
7 , 8. neque est cur aut spernamus illud ‘de te quin ego — querar* 
aut in ‘non ullae’ (scii, puellae) substantiue posito offendamur, iam 
uertamus nos ad eam quae minori uersui insedit corruptelam sanan- 
dam. in duas autem partes priores discesserunt, cum hi in uoce ‘uita’ 
illi in eo quod est ‘uerba’ uitium quaererent; sed neutri protulerunt, 
in quo scrupulus non restet, equidem accedo eis, qui ex ‘uita’ ge- 
nuinam lectionem eliciendam censuerunt. nec enim bene fieri potest 
ut poeta, quam u. 1 ‘dementem’ et u. 17 ‘periuram’ uocauit, ean- 
dem u. 21 blandissima usus adlocutione uitam suam appellauerit. 
qui si u. 40 hoc suum carmen uocat ‘blandum’, magis sensus tener- 
rimi amoris plenos quam uerba fortia et subdura spectauit. hinc 
illi ‘uita’ siue ‘tuta’ (ut nonnulli codd. habent) substituendum puto 
epitheton in querellis sollemne : ‘de te quin arg uta tuo limine uerba 
querar’. 

Ibid. 39—42: 

Hanc ego non auro, non Indis flectere conchis, 

Sed potui blandi carminis obsequio. 

Sunt igitur Musae, neque amanti tardus Apollo, 

Quis ego fretus amo: Cynthia rara mea est. 
de uoce ‘obsequio’ recte hic interpretanda despero; uide an dignius 
sit poeta hoce ‘blandi carminis orf/oquio’. confidentius disserere posse 
uideor de u. 42 nec enim Apolline Musisque fretus amat , sed flectit 
obstinatam duramque puellam et uictoriam reportat, lege ‘quis ego 
fretus ovo : Cynthia rara mea est', non paucis autem locis ouandi 
uerbum librariorum neglegentia in amandi corruptum est; sic ex. 
gr. in Auiani fabulae XY1II u. 4 'rursus et e pastu turba rediret 

amans’ nox ultima in longe plurimis eisque antiquissimis libris extat , 
id quod uerum est ‘ouans’ duo codices seruauerunt. 



I 9, 1—16: 

Dicebam tibi uenturos, irrisor, amores, 

Nec tibi perpetuo libera uerba fore. 

Ecce iaces supplexque uenis ad iura puellae, 

Et tibi nunc quouis imperat empta modo. 

5 Non me Chaoniae uincant in amore columbae 
Dicere, quos iuuenes quaeque puella domet. 

Me dolor et lacrimae merito fecere peritum: 

Atque utinam posito dicar amore rudis! 

Quid tibi nunc misero prodest graue dicere carmen 
10 Aut Amphioniae moenia flere lyrae? 

Plus in amore ualet Mimnermi uersus Homero: 

Carmina mansuetus lenia quaerit Amor. 

I, quaeso, et tristis istos compone libellos, 

Et cane quod quaeuis nosse puella uelit. 

15 Quid si non esset facilis tibi copia? nunc tu 
Insanus medio flumine quaeris aquam, 
u. 4 'quouis' Itali dedere interpolatione obuia, cum ‘quaeuis’, quod 
libri fide digni tradunt, ut reliqua uerba leguntur, nihili sit. iam 
‘empta’ uulgo accipiunt (et aliter accipi sane nequit) de seruula ali- 
qua a Pontico adamata; id quod iure meritoque iam Heimreichio 
[nouae quaestt. Propert. p. 669] bilem mouit. ceteris autem rationi- 
bus non ineptis adicere omisit uir ille doctus causam praecipuam, 
cur ‘empta’ illa sit ficticia putanda, nempe quanam puella Ponticus 
flagraret, omnino nesciit Propertius; id quod ita ut dubitationi non 
sit locus indicant carminis nostri uersus ultimi: ‘quare, si pudor 
est , quam primum errata fatere : dicere , quo pereas , saepe in amore 
leuat’. itaque non in ‘quaeuis’, sed in ‘imperat empta’ mendum 
cubat, restitue : ‘et tibi nunc quaeuis it dea , tempta modo’ ; id est , 
omnes puellas antea contempsisti , quas nnnc unius amore saucia 
pro deabus habes, ‘it dea’ pro ‘est dea’, ut II 1,8 ‘gaudet laudatis 
ire superba comis’ et saepius, ‘tibi’ autem idem fere atque ‘secun- 
dum tuam sententiam' ualet : cf. Catulli 86 , 1 ‘Quintia formosa est 
multis, mihi candida, longa, recta est’ aliaque. 

Nullum uatem certiorem esse in diurnandis iuuenum amoribus 

quam se, poeta affirmat in eia quae secuntur; nam omnia amoris 
mala in semet ipso expertum nosse se, quibus indiciis pectoris aes- 
tus prodatur, sed si eidem mille per annos Cynthiae fastus perpeti 
per fata humana licuisset, numquam credo eo scientiae peruenturus 
fuisset ut ‘quos iuuenes quaeque puella domet’ edicere posset, quod 
quo modo, per deos te oro, consequeretur? scripsisse potius uidetur 
‘quos iuuenes quamque puella domet’, hoc sensu : possum ego certe 
dicere, qui iuuenes quantopere (siue leniter siue uehementer) puel- 
lae alicuius amore ardeant. quod ad illud ‘quos quamque’ attinet, 
cf. ex. gr. Nepos Timol. 2 ‘oculis cerneretur, quem et ex quanto 
regno ad quam fortunam detulisset’, olim conieceram ‘quos iuuenes 
quando puella domet’ (de ‘quando’ cf. L. Muellerus d. r. m. p. 
337); sed mitius remedium praefero. 

Verbum dicendi quod intra qnatuor uersus (6 — 9) ter est repeti- 
tum , in hoc poeta tersissimo excusari nequit, et iam saepius memo- 
rari alibi, idem uocabulum, si absunt figurae rhetoricae, demum 
tertio quoque uersu a bonae notae poetis latinis iterari solere, corrige 
ergo u. 9 ‘atque utinam posito dacar amore rudis’: utinam me 
habeant uocentque homines in amore rudem , modo hunc ipsum 
ponere liceat, u. 13 anteriores critici recte improbabant illud 'tristis 
istos compone libellos’, nam etsi ‘componere’ interdum aequat fere 
‘deponere’ (adferunt ‘componere arma’ similiaque) , tamen ‘componere 
libellos’ unam habet certam stabilemque sententiam , qua ipse Pro- 
pertius carminis septimi itidem ad Ponticum dati u. 19 dixit ‘et 
frustra cupies mollem componere uersum’. tristis autem libelli, ut- 
pote mollibus oppositi , cum sint carmina seuera ac grandia (ut 
Pontici Thebais) , ‘depone’ uel ‘sepone’ coniecerunt. tu restitue potius 
‘tristis istos iam pone libellos’; nisi forte ‘istos compesce libellos’ 
magis tibi adridebit. 

Versus ultimos post priorum hariolationes bene Hertzbergius ita 
expediuit, ut ad illud ‘facilis tibi copia’ supplendum diceret ‘canendi’, 
nam quod I 7, 19 sq. praedixerat poeta, nunc accidit: carminibus 
amatoriis condendis imparem se profitetur Ponticus, hoc praemisso 
lectorem attentum non fugiet, uerba ‘quid si non esset’ uix sana 
esse, quorum forma genuina haec debet fuisse: ‘quid? sic non extet 
facilis tibi copia?’, i. e., in hoc rerum statu, cum tu incensus sis 
amoris aestu , non facile mollia poemata compones ? hoc mihi indicio 
est, te tua bona non nosse, te nondum uero amore tactum esse 
(u. 17 sq.). 

I 15, 29—34: 

Muta prius uasto labentur flumina ponto, 

Annus et inuersas duxerit ante uices 

Quam tua sub nostro mutetur pectore cura: 

Sis quodcumque uoles, non aliena tamen; 

Quam mihi ne uiles isti uideantur ocelli. 

Per quos saepe mihi credita perfidia est. 
incredibile est pessimam Mureti coniecturam ‘muta’ (nam codd. 
‘multa’ tradunt) potuisse a Lachmanno , Hauptio , L. Muellero in uer- 
borum contextum recipi, quid enim illi inest, quod rerum naturae 
repugnet? uide Rhenum in hac Batauia senis instar cursum longum 
peragentem: quam ille mutus mari influit! solitam autem poetis 
latinis in bis d<W«x f imaginem, qua flumina ad fontes ‘uersa’ 
dicuntur, propterea hic uitauit Propertius, quod statim uersu 
sequenti ‘uices inuersaa’ posuit, dudum autem tam bona correctio 
huic loco inuenta est, ut quomodo ea ab quoquam sperni potuerit 
difficile sit intellectu, quid enim apertius est Passeratii commento 
‘nulla prius uasto labentur flumina ponto’? cf. aetatis Neroneae poeta 
iu Anth. lat. 1 440, 5 sq. ‘Ante ... et Rhodanus nullas in mare 
ducet aquas’, hactenus alienae coniecturae adsertores extitimus : nunc 
nostram rem agemus, nam id quod in u. 33 initio legitur ‘quam’ 
ab sententia respui, consentiunt fere docti, qui cum ‘nam mihi’ 
aut ‘tam mihi' similiaue conicerent, omiserunt non ‘mihi’, sed ‘tibi’ 
praeberi a codd. optimis, et alio quam quo illi tetenderunt ducit loci 
eonexus , secundum quem dicit poeta : tu , qualiscumque es , semper 
mihi cara eriB, modo ne adeo contemnas oculos tuos (quibus ego, 
quamuis fallacibus, lubeuter tamen saepe credidi), ut per eos per- 
iures, immemor deorum poenae (u. 35 sqq.). itaque ad id quod 
posuerat u. 32 condicionem quandam subiungit, plane ut I 2, 
31 sq. : ‘his tu semper eris nostrae gratissima uitae, taedia dum 
miserae sint tibi luxuriae’, hinc corrige ‘non aliena tamen, dum tibi 
ne uiles isti uideantur ocelli’, eo autem facilius ‘dum’ in ‘quam’ de- 
prauatum est, quod haec uocula iam u. 31 praecessit. 



I 17, 9—12: 

Tu tamen in melius saeuas conuerte querellas: 
Sat tibi sit poenae nox et iniqua uada. 

An poteris siccis mea fata opponere ocellis, 
Ossaque nulla tuo nostra tenere sinu? 

ab Italia repositum eat ‘opponere ocellis’, testes luculenti cum de- 
monstrent archetypi fuisse scripturam ‘reponere ocellis’, hoc nauci 
esse, non latuit nimirum priscos saeculi XV doctos, latuit recen- 
tiores interpretes nauiter defendentes (ueluti ‘reponere’ explicant ‘ante 
oculos ponere’ uel ‘seponere’, quod fere sit ‘interitum meum non 
curare’, et quae sunt similes nugae), sed quod substituere Itali ‘op- 
ponere’ non maioris est pretii; nam Ciceronis (pro Quint. 14) 
exemplum ab Hertzbergio adlatum alienissimum est. sententia poetae 
est haece: desine mihi mala imprecari; sis contenta eo, quod in 
litore deserto tempestatibus attineor; an tu eo usque saeua es, ut 
mortem meam cupias nihilque mei uelis retinere? lege: ‘siccis mea 
fata reposcere ocellis’, simillime habes II 1, 71 ‘quandocumque igitur 
uitam mea fata reposcent’, et , ut Horatius aliique , aliquotiens uerba 
cum ‘re’ composita pro simplicibus adhibet Prop. (cf. II 29, 5 ‘retinere’). 



Unum ex suauissimis tenerrimisque Propertii carminibus est illud , 
quo poeta siluis et rupibus queritur iniuriam a Cynthia sibi inlatam 
(I 18). cuius opnsculi uersibus nonnullis iam alii medebantur, sed 
restant praeter dubia quaedam*) in fine aliquot corruptelae certa ni fallor 
emendatione sanabiles, totum locum adponam , qualis est in codicibus : 
16 An quia parua damus mutato signa colore, 

Et non ulla meo clamat in ore fides? 

Vos eritis testes, siquos habet arbor amores, 

20 Fagus et Arcadio pinus amica deo. 

Ah quotiens teneras resonant mea uerba sub umbras, 
Scribitur et uestris ‘Cynthia’ corticibus! 

An tua quod peperil nobis iniuria curas, 

Quae Bolum tacitis cognita sunt foribus ? 

25 Omnia consueui timidus perferre superbae 
Iussa, neque arguto facta dolore queri. 

Pro quo, diuini Fontes, et frigida rupes 
Et datur inculto tramite dura quies: 

Et quodeumque meae poterunt narrare querelae 



*) ut u. 15 sq. ‘et tua flendo lumina deicctis turpia sint lacrimis', in 
quibus uerbis ‘flendo’ otiosissime cum illo ‘deiectis lacrimis’ copulatur, ut 
merum glossema uideatur esse quamquam incerta est emendatio, tamen 
od loci Catulliani 'tua nunc opera meae puellae flendo turgiduli rubent ocelli’ 
similitudinem non male conicias ‘et tua per me lumina’ eqs. 

30 Cogor ad argutas dicere solus aues. 

Sed qualiscumque es, resonent mihi ‘Cynthia’ silnae, 

Nec deserta tuo nomine saxa uacent. 
u. 17 dudum Itali uere ‘calore’ restituere; colore’ enim (qnod 
probi codd. praestant), quidquid de amantium pallore identidem 
monent, propterea non locum habet quod non tam de amoris initio, 
in quod unum coloris mutatio conuenit, sed de ueteris amoris uin- 
culo per rixam aliquam interrupto agitur, sed quid iam fiet toto 
illi ‘parua damus mutato signa calore’? multi (cf. Hertzbergius) 
dictum sumunt pro : ‘parua signa caloris damus , unde calorem 
mutatum conicias/ qualis sententia latinam formam habet hanc 
‘mutati signa caloris’, ut ‘mutati’ per prolepsin sit explicandum; 
sic legitur IV 8, 9 ‘ueri dantur mihi signa caloris’, ablatiuum 
‘mutato calore’ qui praetulit, is per illum designabat causam, cur 
parua daret signa, iam res ipsa, cuius signa dantur, ex causa ad- 
dita (seu , ut Lachmannus sit , ex adiectis) nullo pacto patet, intue- 
aris exempla a Lachmanno congesta: Ouidii fast. II 152 ‘magnaque 
discedens signa reliquit hiems’ (ubi , quia ‘hiems’ regit enuntiatum, 
facile ‘signa sui’ explicamus ; sed nihil hic locus ad nostrum defen- 
dendnm ualet); porro metam. VII 725 ‘culpa domus ipsa carebat 
signaque casta dabat’ (hoc est: signa castitatis), denique Lucretii 
III 523 ‘ergo animus , siuc aegrescit , mortalia signa (= signa 
mortalitatis) mittit.’ qui loci ut Lachmanni sententiae pondus nul- 
lum addunt, ita uiam ad rectum inueniendum monstrant, modo 
abiectis uanis interpretationibus uersum nostrum de corruptela 
suspectum esse candide agnoscas, lege : 'an quia dura damus mutato 
signa calore?’, hoc est, propter mutatum amorem duritatis in te 
signa exhibemus, de uocabulo ‘durus’ in his amantium litibus sol- 
lemni non est quod multis disseram ; nam quotiens altera pars 
alteri obicit atque obprobrio uertit aut crudelitatem aut amoris 
refrigerationem aut obliuionem, illo utitur; cf. ex. gr. I 6, 18 
'et nihil infido durius esse uiro.’ 

Hoc igitur duritiae in Cynthiam opprobrium fictum reiecturus 
aduocat poeta noster tamquam testes fagos pinusque in montibus 
desertis, ubi uersatur, extantes. in qua aduocatione ‘tenerae umbrae’ 
inexpectatae adsunt, nam utut umbras accipis (et non sine proba- 
bilitate ramos foliaque arborum esse uult Hertzbergius) : utrum illae 
tenerae an grandes (leues an densae) sint, nihil hic quidem refert, 
sed nec Schraderi et Koppiersii ‘uestras sub umbras’ et ‘teneris cor- 
ticibus’ scribentium diuinatio, quam ceterorum commenta longe 

superare recte contendit Lachmannus, certam ob causam admitti 
potest, quae enim, quaeso, sunt uerba illa? quomodo Cynthiae 
amorem non mutatum animumque ab omni duritie alienum com- 
prohabit poeta, si uerba sua resonare sub umbras fagorum pinuum- 
que his ipsis testibus euicerit? corrige ‘a, quotiens tenera ha» 
resonant mea uerba sub umbras’; nam et ‘has umbras’ unusquisque 
intellegit eas, sub quibus poeta humi stratum se fingit, ct ‘tenera 
uerba’ (uide autem, quam efficax sit opposito inter ‘dura’ u. 17 
et ‘tenera’, quo illi respondetur) sunt mollia, delicata, amatoria; 
cf. Ouidus a. a. II 273 ‘teneri uersus’ , am. III 8 , 2 ‘tenerum 
carmen’; Claudianus, rapt. Pros. I 323 ‘tenero sermone’ similiaque. 

Pedetemptim in hoc loco progrediendum est: tam grauia ulcera 
praefert, stupere autem licet in u. 23 singulare quoddam Lach- 
manni artificium, qui seruaturus codicum apices haec adnotat: ‘at 
poeta, an, inquit, tristitae tuae causa est (id et huic uersu et 17 
ex decimo applicandum), quod infidiam tuam me aegre tulisse cre- 
dis? mene iuiuria tua offendi potuisse? ego omnia iussa tua timidus 
fero, nec me iniuria tibi mutare potest.’ haec ille peruersissime ; 
neque enim uu. 17 et 23 ex u. 10 pendent, sed una cum u. 10 
ex nono, qui est hic ‘quid tantum merui? quae te mihi crimina 
mutant?' iam ipse poeta sibi fingit crimina, quibus irata sit Cyn- 
thia. hinc u. 10 quaerit ‘an noua tristitiae causa puella tuae?’ id 
est, aemula aliqua a me tibi praelata, quo crimine reiecto iterum 
u. 17 quaerit ‘an quia dura damus mutato signa calore?' hoc 
quoque postquam diluit, tertium u. 23 testibus codicibus quaerit: 
‘an tua quod peperit nobis iniuria curas?’ sed hoc quam absurde 
quaesitum sit, statim semel monitus agnosces, nara iniuria a Cyn- 
thia inlata curaeque inde Propertio natae ueutiquam numerari pos- 
sunt inter crimina a poeta commissa, quibus ab hoc puella alienata 
sit. id simplici quo fruebantur recti pulcrique sensu docti quidam 
Itali uiderunt reposueruntque ‘ah tua quot peperit nobis iniuria 
curas’ , egregie hoc quidem , siquidem et anaphora sic reciperata 
nihil hic fingi potest accommodatius et iam quaestionibus illis u. 
10 et 17 propositis ita respondetur, ut nou a poeta Cynthiae, sed 
a Cynthia poetae iniuriam esse factam pateat, sed neque Itali illi 
neque posteriores critici summam uersus subsequentis prauitatem 
animaduertebant. iniuriam illam illasque curas solum ‘tacitis foribus’ 
cognita esse si re uera adfirmauit Propertius, tam puerili leuitate 
consilii sui institutique oblitus est ut aut miserationem mereretur 
aut contemptum, nam loca deserta propterea appetiuerat, quod 



Digitized by Google 




AD PROPERTIUM. 



81 



essent ‘taciturna querenti* et inpune ibi liceret ‘occultos proferre 
dolores’ (uu. 1 — 3). et tenera illa uerba snb umbras arborum reso- 
nantia ecquid aliud erant quam molles de iniuria sibi facta deque 
curis suis querimoniae cum perpetui in Cynthiam amoris adfirma- 
tionibus mixtae? in solitudine autem has querellas ideo edidit, quia 
eo seruitutis peruenerat ut iam omnia puellae superbae iussa ferret 
nec alta uoce palamque eius facinora dolere sustineret, in hac quo- 
que re Cynthiae aeternas amatoris querimonias perosae obtemperans, 
itaque occultorum hucusque dolorum lenimen quaesturas aufugerat 
in siluas, unde ianuam tacitam eius querellas audiuisse per se 
parum est probabile; eandem uero solam illas audiuisse, totum car- 
men redarguit, lege 'quae solum tacitis cognita sunt foliis', id est, 
siluis ; cf. Propertii locus infra in fine exhibitus, et est haec senten- 
tia uere poetica, secundum quam arborum frondes participes fiunt 
miseriarum, quibus premuntur amantes, nolo ad nostri aeui poetas 
prouocare, cum ab ipsis ueteribus talia non sint aliena : cf. Lydiae, 
carminis pseudouergiliani , initium. — u. 27 , cum uerborum 
'diuini Fontes’ corruptio in oculos incurrat, omnium optime Hein- 
sius emendauit ‘dumosi montes’; nisi quod paulo propius a traditis 
litteris ‘cliuosi montes’ abesse alicui poterit uideri. 

Postquam Propertius causam solitudinis petitae exposuit, quid- 
quid queri uellet possetque, ad argutas aues solum dicere se cogi 
in tine adicit. hoc rursus adeo sensu idoneo caret, ut a poeta nostro 
pronuntiatum esse nequeat, non quia ipsa sententia non decet poetam 
(et erunt qui me relegent ad illud Propertii I 17, 2 ‘nunc ego de- 
sertas alloquor alcyonas’ ; cuius loci etsi similis tamen alia est ratio ; 
nam ut tunc non habuit poeta nisi illas, quibus mala sua quere- 
retur, ita ab eisdem ut mare placatum redderent precatus est); sed 
quia is qui cogitur ad certum aliquem dicere praeterea ad quem 
dicat non habet, ueruin enim uero cum siluis saxisque iam dolores 
suos communicauerat poeta, omnis autem uis enuntiati posita est in 
uoce ‘solus’ (a domina dura quominus ederet questus prohibitus in 
exilium et solitudinem est pulsns), ut ad uerba ‘dicere solus’ nihil 
desideremus additum nisi forte comparationem, corrige : 
cogor ut arguta* dicere solus aues. 
cum de omnibus auibu3 in siluis querentibus (cf. Hor. epod. 2, 26), 
tum de philomela potissimum cogitat Propertius, quae sub nocte 
sola cantus maestos profundit, et cum hac homines querellas lugu- 
bres edentes haud raro comparantur: cf. Catulli G5, 12 ‘semper 
maesta tua carmina morte canam, qualia sub densis ramorum 

concinit umbris Daulias absumpti fata gemens Itylei.’ quem locum 
imitati sunt auctor epistulae Sapphus 153 — 156 (155 sq. : ‘ales 
Ityn, Sappho desertos cantat amores; hactenus in media cetera 
nocte silent’) ct Seneca in Hercule Oetaeo 193sq. ; et ita ipse 
Propertius 111 20, 5 ‘non tam [quam Cynthia queritur] nocturna 
uolucris funesta querella Attica Cecropiis obstrepit in foliis.' 



1 20, 3 sq. ; 

Saepe imprudenti fortuna occurrit amanti. 

Crudelis Minyis dixerit Asacnius. 

uersum pentametrum ita explicant: hoc (scii, imprudenti amanti 
occurrere fortunam) Ascanius fluuius, Minyis ille crudelis, ostende- 
rit (= ostendat), 'i. e., non modo tunc docuit, sed nunc et omni 
tempore’ (Hertzbergii sunt uerba). sed desidero uel unicum exem- 
plum quo ‘dicere’ idem atque ‘docere, ostendere’ esse comprobetur, 
certe ei adferendo pepercere interpretes, est autem ‘dixerit’ merus 
calami error in Neapolitauo; nam ‘dixerat’ in archetypo fuisse tra- 
ditum, ceterorum librorum fere omnium consensus docet, emacula- 
tur hoc modo uersiculus : ‘crudelis Minyis gic erat Ascanius’ : ita , 
scii, dum aduersatur nocetque Herculi imprudenti, Minyis crudelis 
extitit Ascanius. 

In Hylae rapti historia deinde narrata indignam subiere fortunam 
puellae fontium, Ilydriades. quod nomen scribis insuetum cum in 
codd. corruptum extet, editores eas in Dryadas, Adryadas, Hama- 
dryadas, diuersa longe numina, de suo mutauerunt; neque nuper- 
rimus editor, L. Muellerus, has nugas expulit, quamquam iam 
Lachmannus u. 12 ‘nou minor Ausoniis est amor Adryasin’ ex 
tradito illo ‘adriacis’ elicuerat ‘Hydriasin’, mira ille inconstantia 
intactos relinquens ceteros uersus. a quo coeptum perfecit E. Unge- 
rus, uir inpen.se doctus, cum Analect. Prop. pag. 25 — 27 data 
opera de hac re egit, hic negari non potest quin u. 45 ‘cuius ut 
accensae Dryades candore puellae’ certa emendatione ‘Hydriades’ 
restituerit, sed u. 32 , qui iam restat , cum traditum sit ‘a dolor 
ibat Hylas ibat amadrias hinc’, male Ungerus coniecit ‘at dolor 
ibat Hylas , ibat at Hydriasin.’ nam particula aduersatiua in altera 
certe enuntiati parte admitti non potest, immo Alexandri Aetoli 
uersum ab ipso Ungero citatum, qui est hic airJ? i' e's vo/ipa? w^cr 
'EfuipiaSai (Parth. cpwr. sui?. XIV 22), Propertio obuersatum esse ueri 

duco simillimum, reddamus igitur poetae aut ‘Ephydriasin’ aut, quo 
litterae magis ducunt , ‘Enydriasin’, hoc modo : ‘a , dolor ! ibat Hylas, 
ibat Enydriasin’. 



H 1 , 30 sqq. : 

Aut Ptolomaeei litora capta Phari 
Aut canerem Aegyptum et Nilum, cum tractus in urbem 

Septem captiuis debilis ibat aquis, 
in libris cum Bit u. 30 ‘Et ptol.’ et u. 31 ‘Aut canerem’, recte 
Schraderus uoculas ‘Et’ et ‘Aut’ traiecit, ut haec omnia ad unam 
Aegyptum pertinerent, sed cum Pharo et Nilo satis terra Aegyptia 
designetur, non est ratio interpositae uocis ‘Aegyptum’, quam resti- 
tuerunt prisci editores utpote in loco ualde corrupto, codices autem 
hic quoque in duas partes discedunt, nam una eaque melior familia 
ita praebet u. 31 ‘Aut canerem cyptum (ciptum) et nilum cum 
attractus (atractatus) in urbem’, altera sic habet ‘Aut canerem cyprum 
et nilum cum tractus in urbem’, omnia autem sanae artis praecepta 
nos monent ut priorem scripturam utpote a melioribus libris exhi- 
bitam et per se difficiliorem olim in archetypo extitisse sumamus, 
alteram ut planam abque Italis restitutam abiciamus. et illud qui- 
dem ‘cyptum’ siue ‘ciptum’ pridem emendaui in ‘Coptum’ adsentieD- 
tibus L. Muellero aliisque. ‘attractus’ autem (siue ‘atractatus’) nunc 
non corrigendum censeo in ‘tractus’, sed uoci illi subesse puto ali- 
quid exquisitius, nam ut Statius loco iam olim a me adlato [Theb. 
1 , 2(34 sq.] dixit ‘aerisoni lugentia flumina Nili’, ita hic Propertius 
Nilum lugentis more modoque in urbem incessisse, nisi plane fal- 
lor, finxit, emenda: ‘Et canerem Coptum et Nilum, cum alraAis in 
urbem Septem captiui3 debilis ibat aquis’, notum est , ‘atratum’ dici 
eum qui ueste lugubri indutus est: 



II 2, 5—8: 

Fulua coma est longaeque manus et maxima toto 
Corpore, et incedit uel Ioue digna soror, 

Aut cum Dulichias Pallas spatiatur ad aras, 

Gorgonis anguiferae pectus operta comis, 
inludunt interpretibus uerba ‘uel Ioue digna soror’, nam si Proper- 

tius hoc uoluit ‘Cynthia incedit tamquam altera luno’, quidni uitata 
omni obscuritate scripsit ‘ceu Iouis alma soror’? cur praetulit quod 
nemo Romanorum intellexit? missis igitur nugis Lachmannus pro- 
posuit ‘incedit uel loue dignus amor’, uiolentiore quam qua opus 
est mutatione, recte enim procedunt illa ‘incedit uel loue digna’ : 
cf. I 13, 29 ‘nec mirum, cum sit loue digna (scii, amasio), et 
proxima Ledae’, in ‘soror’ autem latere puto ‘so lo: cf. Verg. Aen. 
IV' 177 ‘ingrediturque solo’, in terra incedit, quamquam caelo ad- 
eoque loue digna. — in sequente uersu Liuineius probante Lach- 
manuo coniecit ‘ut cum’; et certe subest uitium. lege ‘aut ceu 
Dulichias’. 



II 3, 21, sq: 

Et sua cum antiquae committit scripta Corinnae , 
Carminaque Erinnes non putat aequa suis, 
miro consensu omnes codices probi tradunt ‘carmina quae quiuis 
non putat aequa suis’, nisi quod unu3 eorum in margine habet 
adscriptum ‘uel lyrines’, unde in libro3 aliquot interpolatione cor- 
ruptos irrepsit ‘lyrines’ uel ‘lyrnes’. quae lectio praua Antonio Volsco 
ansam dedit ad coniciendum ‘Erinnes’ ; quod commentum sane quam 
ingeniosum fere omnium nanctum est assensum plane inmerito. nam 
illud ‘lyrines’ uix aliud est quam glossa ad uocem ‘Corinnae’ adpo- 
sita. deinde cum omnium codicum Propertianorum unus idemque 
fuerit archetypus (id quod certo mihi certius est), quomodo factum 
est ut fida eius apographa, uariis ea gradibus inde saeculo XIV 
profecta, ad unum omnia ‘quiuis’, pauci tantum eique pessimae 
notae libri ‘lyrines’ similiaue exhibeant? arti igitur rationique dant 
colaphos, qui in emendando loco ab eo quod est ‘quiuis’ recedunt, 
quid quod hinc minimo negotio suum Propertio restituere licet? 
emenda: ‘carminaque a uiuit non putat aequa suis’. Cynthia car- 
mina sua cum antiquae Corinnae scriptis comparat , uiuorum scripta 
plane imparia putans, quod iudicium superbae et fastidienti mulieri, 
qualem ex Propertii poematis nouimus, optime conuenit. ceterum 
animum aduerte ad egregiam oppositionem ‘antiquae’ et ‘uiuis’. in 
poetica autem oratione non raro origo alicuius rei non per gene- 
tiuum, sed per ablatiuum cum ‘a’ praepositione iunctum exprimi- 
tur; ‘carmina a uiuis’ igitur pro ‘carmina uiuorum’ eodem modo 
dictum est quo legitur apud Verg. Georg. II 243 ‘dulces a fonti- 

bu3 undae’ (= fontium undae); idem Buc. I, 8 ‘nostris ab ouilibus 
agnus’, et hoc genus alia, ad homoioteleuton ‘uiuis — suis’ quod 
attinet , cadit hoc in primum consonantiae poetis concessae genus a 
Lachmanno edit. mai. p. 22 expositum. 



II 5, 27 sq.: 

Scribam igitur quod non umquam tua deleat aetas: 

‘Cynthia forma potens, Cynthia uerba leuis’. 
insolite hoc dictum est , Cynthiae uitam , licet longissimam , num- 
quam uersum illum maledicum esse deleturam, quod qui agnouit 
ante me pluribusque explanauit, H. A. Eochius in symb. philol. 
Bonn. p. 323, excogitauit hoc ‘carmen quod numquam ulla eluat 
aetas’, quod num ullum praeconem sit habiturum dubito, et certe 
a lenitate mutationis praestat: 'quod non umquam tua deleat acta': 
eorum quae tu egisti memoria uersu meo erit aeterna, perpetuo 
stigmate factis tuis inusto. 



II 6, 37 sq.: 

Quos igitur tibi custodes, quae limina ponam, 

Quae numquam supra pes inimicus eat? 
risui est ‘quae limina’, quasi uero uaga dubiaque, non certa ac 
stabilia illa fuissent, egregie igitur a sententia Iieinsius coniecit ‘ad 
limina’ (quod cum Lachmannus in 'quae ad limina' mutaret, in 
peius mutauit), sed a palaeograpbica ratione praeferendum est 'cus- 
todes per limina ponam’ (‘per’ noto poetarum usu pro ‘in’: cf. in- 
terpp. ad Valer. Flacc. IV 750). nam ‘per’ et ‘qui’ nel ‘quae’ com- 
pendiose scripta interdum locura inter se mutarunt, ceterum nec 
illud 'quos custodes’ integrum habeo , et eo paene adducor , ut ‘quor’ 
pro ‘quos’ reponam. 



II 7, 11 sq. in codicibus integris extat: 

Ah, mea tum qualis caneret tibi tibia somnos, 

Tibia funesta triBtior illa tuba! 

Itali ingrato puto sono uerborum ‘tibi tibia’ offensi e coniectura ‘tibi 

Cynthia’ scripsere; quod in libris interpolatis receptum est. nec 
tamen ita sustulere uitiuin altius reconditum, numquam euentnrum 
esse innuerat poeta uu. 7 — 10, ut ipse alterius feminae maritua 
tactus Cynthiae limina transiret, hoc recte accipiunt de pompa nup- 
tiali, qua tempore uespertino coniuges ad mariti domum deduce- 
bantur. tum autem quomodo l’ropertii tibia Cynthiae somnos canere 
potuit? immo intellegendus est ille tibiae cantus, quo pompae co- 
mites coniuges in cubile procedentes prosequebantur, itaque 'mea' 
sua sponte corruptelam prodit; praeterea a latinitate suspectissima 
est locutio ‘somno3 canere.’ quam qui explicant ‘canendo somnos 
facere et conciliaro’, nec ratione nec analogia sese defendere possunt, 
erat cum sub litteris ‘ah mea’ uocabulum ‘Hymen’ latitare putarem ; 
nunc totum uersurn sic refingo : ‘carmina tum qualis caneret sub 
tibia somnos’, innisus cura maxime aperta Ouidii imitatione in he- 
roid. XII 139 sq. : ‘tibiaque effundit socialia carmina uobis , at mihi 
funerea flebiliora tuba’. 

Hia adiciam , ex fragmentorum cumulo praecedenti (eleg. 6) pan- 
num ultimum (u. 41 sq.) olim in hac elegia, et in ea quidem la- 
cuna, quae est inter u. 12 et 13, collocatum fuisse uideri. 



II 9, 17—20: 

Tunc igitur ueris gaudebat Graecia natis. 

Tunc etiam felix inter et arma pudor. 

At tu non una potuisti nocte uacare. 

Impia, non unum sola manere diem, 
prole non notha spuriaque tunc Graeciam gauisam esse, nihil ad 
rem facit, adductae sunt Penelope, ‘tam multis femina cincta precis’ 
(sic enim u. 4 ex Guyeti emendatione legendum est) et Briseis, 
Achillis amica, tamquam certae fidei exempla, quibus Cynthia leuis 
et inconstans opponitur, olim conieci ‘fidis gaudebat Graecia nup- 
tis’, cum Neapolitanum aliosquo libros ‘uiris’ exhibere uiderem; nunc, 
ubi nonnullos codices non minus probos ‘castis’ praebere scio, dif- 
ferentiam illam utique memorabilem (‘uiris’ et ‘castis’) ita explican- 
dum censeo, ut in communi archetypo uoculain lectu difficiliorem 
extitisse dicam, usui Propertiano adcomuiodatum est simulque libro- 
rum uarietatem explicat hoc: ‘certis gaudebat Graecia n«/>tis’. nam 
uocabulum quod est ‘certus’ in deliciis habet poeta noster fidei no- 

tionem expressurus, uix est quod moneam, u. 17 ad Clixis uxorem , 
u. 18 ad Briseida spectare. 



III (II) 13, 45—50: 

Nam quo tam dubiae seructur spiritus horae? 

Nestoris est uisus post tria Baecla cinis. 

Quis tam longaeuae minuisset fata senectae 
Gallicus Iliacis miles in aggeribus , 

Non ille Antilochi uidis3et corpus humari , 

Diceret aut ‘o mors, cur mihi sera uenis’. 
u. 47 ita dissentiunt boni codices, ut partim ‘minuisset’, partim 
‘meminisset’, partim ‘iurasset’ praebeant, unde archetypi scriptura 
obscurior uidetur fuisse, sed huius uersus emendatio pendet e se- 
quenti. in quo 'Gallicus miles’, quem uolunt esse Phrygium, scilicet 
a Gallo amne dictum, cordatis sapientibusque criticis haud paucis 
nauseam mouit. neque hic de uiolenta Nestoris morte per hosticum 
militem accepta dici potuit secundum sententiarum seriem, quae 
negatam a fatis uitam longam commemorari flagitat, certam mede- 
lam non possum applicare loco desperato, audaciore coniectura pe- 
riclitatus : ‘cui si tam longae renumet fata senectae Alropot , Iliacis 
miles in aggeribus non ille Antilochi uidisset corpus humari’, in 
his ‘cui si tam longae’ a Santenio sum mutuatus; Atropos autem 
quam bene inlata sit, docet comparatio uu. 43 sq. ; porro ipse Nes- 
tor audit ‘miles’ plane ut Protesilaus apud Catullum LXVIIIA 40 
‘si miles muros isset ad Iliacos’; denique ‘ille’ cur sollicitetur non 
habeo causam iustam (nam eam uocem in Neap. solo librarii errore 
omissam esse ceterorum librorum consensus ostendit), reliquum est 
mendum in u. 50, ubi neque tempus imperfectum (post ‘uidisset’) 
neque ipsa particula ‘aut’ placet, corrige uera emendatione ‘humari, 
diceret unde: ‘o mors’ eqs. 

Pergitur ita uu. 51 — 56: 

Tu tamen amisso non numquam flebis amico: 

Fas est praeteritos semper amare uiros. 

Testis, cui niueum quondam percussit Adonin 
Venantem Idalio uertice durus aper: 

Illis formosum iacuisse paludibus, illuc 
Diceris effusa tu, Venus, isse coma, 
deprauatam uocem ‘iacuisse’ blanda quidem, sed a sensu falsa mu- 

tatione Scaliger in ‘lauisse’ corrigi uolnit , refutatus ille certissimis 
rationibus a Broukhusio et Guil. Fischero [1. 1. p. 1(3]. alii deinceps 
docti ‘fleuisse’ uel ‘gemuisse’ uel ‘planxisse’ uel ‘clamasse’ uel 
‘uocitasse’ similiaue temptabant, et recte de mortui inuocatione cogi- 
tasse uidentur; sed nemo quod a palaeographia probaretur protulit, 
lege ‘ciuisse’. de quo uerbi usu cf. Yerg. Aen. III, (58; de forma 
perfecti (sunt enim qui de ea dubitant) Ouid. met. VII, 248. 



HI (II) 15, 37 sqq. : 

Quod mihi si secum tales concedere noctes 
Illa uelit, uitae longus et annus erit; 

Si dabit haec multas, fiam immortalis in illis, 
in uerbis ‘si secum tales concedere noctes’ et ‘si dabit haec multas’ 
nulla aut oppositio aut ad maius adscensio inest. in praecedenti 
elegia, in qua eandem noctem felicem praedicat, poeta u. 9 sq. 
dicit: ‘quanta ego praeterita collegi gaudia nocte; immortalis ero, 
si altera talis erit.’ in nostro carmine ratione paulo alia sed simil- 
lima immortalitatem a multis noctibus sibi concessis sperat; itaque 
uitam longam ut ab altera tantum nocte permissa expectet, flagitat 
illa intor u. 37 et 39 responsio, ipsi autem codices probi ‘tecum’ 
pro ‘secum (quod languidissimum est) exhibentes uerum quasi digito 
intento monstrant, nam ‘si tecum tales’ olim librarius reposuit, cum 
scripturam antiquitus traditam ‘si iterum tales’ biatu intolerabili 
laborare perspiceret, tu uero transpositione lenissima refinge: ‘si 
tat et iterum concedere noctes.’ praeterea nescio an potius ‘si dabit hinc 
multas’ a Propertio uenerit ; certe ‘baec’ post ‘illa’ mirifice abundat 
languetque. 

Porro leguntur uu. 41 sqq. haec: 

Qualem si cuncti cuperent decurrere uitam 
Et pressi multo membra iacere mero : 

Non ferrum crudele neque esset bellica nauis, 

Nec nostra Actiacum uerteret ossa mare , 

Nec totiens propriis circum oppugnata triumphis 
Lassa foret crines soluere Horna suos. 

Haec certe merito poterunt laudare minores: 

Laeserunt nullos pocula nostra deos, 
secundum Romanorum opinionem bellum Actiacum excitum erat ab 
Antonio et Cleopatra per ebrietatem ad quidlibet sperandum incita- 

tis: cf. ex. gr. Florus II 21 ‘hinc mulier Aegyptia ab ebrio impe- 
ratore pretium libidinum Romanum imperium petit.’ et. de Antonii 
uinulentia (quam Propertius quoque III 11 , 56 tangit bis uerbis 
‘et assiduo lingua sepulta mero’) res nota est; de Cleopatra uide 
ex. gr. Horatii od. I 37, 14. his ita se habentibus num ulla ratio 
potest excogitari, cur Propertius affirmet, si omnes homines sem- 
per amori uacare uelint semperque uino sopiti iacere, tum nulla 
futura bella, nulla ad Actium praelia? quid enim facias Passeratii 
aliorumque interpretamento huice: ‘fingit sibi Prop. rempublicam 
quandam «tmircuv et uoluptati indulgentium , eamque admiratur et 
laudat, quasi humano generi minus noxiam futuram quam sobrio- 
rum quidem, sed ambitioni seruientium’? nullo uersuum 43 — 46 
respectu habito plane illi obliuiscuntur, bellum Actiacum propter 
Antonii et in Cleopatram amorem et nimia pocula commotum esse, 
deinde in bello illo sobrius erat Octauianus. unde huic tamquam 
nimis ambitioso culpam belli a poeta imputari sequitur, quod a 
Propertio tam cupido Augusti admiratore quam acri Antonii inimico 
alienissimum est. equidem hic non aliam spem salutis uideo quam 
a coniectura. lege 'nec pressi’, id est , si uni amori , non etiam nimio 
uino homines indulgere uellcnt, bene esset de tranquillitate publica, 
uide, cum his quam egregie conueniant illa ‘laeserunt nullos pocula 
nostra deos’: parca nostra pocula non mouerunt iram deorum, ut 
Antonii Cleopatraeque ausa temeraria per ebrietatem concepta, nam 
de nimio uini usu uerba ‘pressi multo membra iacere mero’ acci- 
pienda sunt; cf. Ouidius rem. am. 806. 

Adhuc menda nonnulla leuiora auxilium poscunt, nam u. 45 
‘oppugnata’ ut cedat uoci ‘expugnata’, omnia suadent ; siquidem non 
obsessi sed capti et triumphum comitantes solutis crinibus ire sole- 
bant. u. 47 autem in bonis libris extat ‘Nec certe’, pro quo Itali 
aut ‘haec’ (debuerunt ‘hoc’) aut ‘me’ reposuerunt, sententiae magis 
aptum est ‘Nos certe’, quod ad Propertium Cynthiamque pariter 
spectat. 



III (n) 17, 5 sqq. ; 

Vel tu Tantalea moueare ad flumina sorte , 
Ut liquor arenti fallat ab ore sitim, 
Vel tu Sisyphios licet admirere labores, 
Difficile ut toto monte uolutet onus : 

Durius in terris nihil est quod uiuat amante. 

Nec , modo si sapias, quod minus esse uelis. 
quantumuis animo commonearis Tantali Sisyphique uanos semper 
labores respiciens , maiorem tamen commiserationem meretur is qui 
amat, in hac sententia absonum est admirandi uocabulum. emenda: 
‘Sisyphios licet a ! miserere labores’. 



III (II) 18, 29 sq. : 

De me, mi certe poteris formosa uideri; 

Mi formosa satis, si modo saepe uenis. 
triplex uitium haec deformauit. et duo quidem menda egregie pur- 
gata e8se , gaudere licet, nam Heinsii commento ‘formosa sat es’ 
fere omnes applamerunt. in uerbis autem ‘mi certe poteris formosa 
uideri’, cum quo pacto (i. e. sine cultu) placere possit puella neces- 
sario fuerit addendum , primus Iloeufftius (iterum deinde protulit 
Lachjnannus) pro ‘certe’ emendauit ‘per te’, restat emendandum ‘de 
me’, quod explicant ‘quod ad me pertinet’, hoc ut latinum esse 
concedam (quod tamen aegre facio), nihilo secius languet quam 
maxime, nam ‘mi’ illo per anaphoram in utriusque enuntiati initio 
repetito poeta ita ut fortius non posset suam ipsius personam extu- 
lit. sensit id aliquatenus A. Kiesslingius, qui in programmate uni- 
uersitatis Qryphisvraldensis a. 1875 sat inepte coniecit ‘dementi 
certe poteris’, nolo urguere omissam notionem ‘hoc cultu’; sed 
rustici est inficetissimi , aliis in tali re sentiendi discrepantiam 
tamquam dementiam exprobrare, nam Cynthiam quod familiaritatis 
iure usus ob cultura illum u. 1 ‘dementem’ uocat poeta, libenter 
ferimus, an dementem illum admiratorem respectu Cynthiae dementis 
hic commemoratum esse sibi persuasit programmatarius Grypbis- 
waldensis, recordatus illud lleinii ‘ein Thor ist immer tvillig, wenn 
eine Thdrin will’? eodem iure dicas, Cynthiae dementiam et criti- 
castrum istum nostrum reddidisse dementem, sed satis uerborum de 
infelicissima ista coniectura; tu inserta una litterula restitue: 
‘desine : mi per te poteria formosa uideri , mi formosa sat es , si 
modo saepe uenis’. 

m (U) 21, 11 sq. : 

Colchida sic hospes quondam decepit Iason: 

Eiecta est, tenuit namque Creusa domum, 
uersus minor cum habeat quo displiceat , multas uirorum doctorum 
coniecturas mouit. sed infirmo illi nitebantur fundamento, cum non 
proficiscerentur ab optimorum codicum scriptura, quae est haec 
‘Eiecta est tenuis namque Creusa domo’, in his primum ‘tenuis 
Creusa’ non sollicitanda est. quippe ‘tenuis’, ubi ad homines refer- 
tur, significat ‘gracilentus, macer’ (sic ‘Thaida tam tenuem’ Mar- 
tialis XI, 101, 1); et quamquam de Creusae gracilitate nihil habeo 
cognitum , aptissime tamen Glaucen tenuem et grandem illam Col- 
chida ivavTtuu poni putaueriin (uertas germanice ‘die schmachtige 
Creusa’), porro ‘eiecta’ iam Iiroukhusius et Santenius corrigebant 
in ‘electa’; unde, cum iam ‘electa domo’ (ut taceam datiui formam 
poetis certe latinis insolitam : cf. praef. ad Val. Flacc. II , 593) 
stare nequeat, totum uersum in hunc modum refingo: ‘Etecta est 
tenuis namque Creusa (oro. 



m (II) 23, 21 sq.: 

Et quas Euphrates et quas mihi misit Orontes 
Me capiant : nolim furta pudica tori, 
confugiunt hic ad adamatam sibi hypallagen , ‘furta pudica tori’ 
pro ‘furta tori pudici’ accipientes, sed enim si qua nupta se impuro 
dedit adulterio, num eius torus iam iure uocatur ‘pudicus’? ‘furta 
tori’ sua sponte , quae est series sententiarum , intelleguntur amores 
furtiui cum nuptis: cf. Ouid. met. IV , 174 ‘furta tori furtique 
locum raonstrauit’. eo autem omnia redeunt ut 1’ropertius uno uerbo 
cur spernat uxorum amores indicet, rescribe: ‘furia pude»<fa tori’, 
ipsi scilicet amatori siue deprehenso siue alias ob causas furta illa 
sunt pudori. 



HI (II) 25, 21—28: 

Tu qnoque, qui pleno fastus adsumis amore, 
Credule, nulla diu femina pondus habet. 
An quisquam in mediis persoluit uota procellis, 
Cum saepe in portu fracta carina natet, 

Aut prius infecto deposcit praemia cursu 

Septima quam metam triuerit ante rota? 

Mendaces ludunt flatu3 in amore secundi. 

Si qua uenit sero, magna ruina uenit. 
uetat poeta, ne quid ante finem feliciter finitum putetur, saepe in 
ipso portu tempestate percellitur nauis (cf. IV, 7, 36 ‘fallit portus 
et ipse fidem’; Ouid. am. II, 9, 31 sq.); itaque ne quis ante tel- 
lurem prensam se mare effugisse credat, sed tum demum cum 
litus tenet uoturn soluat. in sententia aperta nimium et ridiculum 
est illud ‘in mediis persoluit uota procellis’, potest nauta adhuc in 
aperto mari uersatus, sed portum longinquum ante oculos habens, 
quamquam false, tamen aliqua iuris sjecie ad metam peruenisse 
sibi uideri ; sed nemo umquam (nisi forte mente plane captus) tum , 
cum circum saeuiunt tempestates, uoti compotem se putat; immo 
tum omnes deos enixe rogat auxilium et uota uotis cumulat, tu 
corrige : ‘in mediis persoluit uota fluentis. nolim enim commendare 
‘profundis’, quippe cuius pluralis apud bonos scriptores non inuene- 
rim exemplum. 

Sequuntur haec uu. 29 — 34: 

Tu tamen interea, quamuis te diligat illa, 

In tacito cohibe gaudia clausa sinu: 

Namque in amore suo semper sua maxima cuique 
Nescio quo pacto uerba nocere solent. 

Quamuis te persaepe uocet, semel ire memento: 

Inuidiam quod habet, non solet esse diu. 
quid in lectione tradita ‘semel ire memento’ praui inesset, exposuit 
Lachmanuus, falsus ille in coniectura sua ‘semel ire timeto’, nullo 
enim modo Propertius dissuadere potuit, puella persaepe uocante 
ne persaepe etiam iret amator; sed hoc unum licuit monere, ut, 
etiamsi persaepe ille iret , ne semel quidem prae gaudio id palam 
faceret, scilicet ut abesset inuidia. restitue igitur ‘semel ire negato' — 
quoniam incidi in hunc locum , non tacebo quem scrupulum mihi 
mouerit uox ‘maxima.’ noni quid sint ‘magna uerba’; sed num 
eodem sensu ‘maxima uerba’ dicatur nescio, et superlatiuus per se 
suspectissimus est. ‘sua cuique uerba superba in amore nocent’ ratio 
communis postulat , reicit ‘superbissima’, adde quod in uerbis ‘in 
amore suo’ uox ultima et superflua est et sequente rursus ‘semper 
sua maxima’ insuauissima. uide igitur an totum distichon debeatur 
manui interpolatrici. 



Digitized by Google 




AD PROPERTIUM. 



93 



Ibid. 47 aq. : 

Cum satis una tuis insomnia portet ocellis, 

Una sit et cuiuis femina multa mala, 
in utraque enuntiati parte plane idem dicitur sine consilio. Burman- 
nus coniecit 'Una dat et cuiuis f. m. m.’ quod commentum quo- 
modo meliorem reddat locum, non adsequor. hoc uult poeta: una 
femina cum iam satis dolorum tibi possit parare, una esto contentus 
neue plures puellas ames, uerba autem ‘multa mala’ foedam inter- 
polationem praeferentes repositae esse uidentur post genuinae lecti- 
onis interlapsum. sententiae conuenit: ‘una sit et cuiuis femina 
cura sua’, id est, amasia sua. hoc modo initium finisque elegiae 
optime congruunt. 



III (II) 28, 59—62: 

Tu quoniam es, mea lux, magno dimissa periclo. 

Munera Dianae debita redde choros, 

Kedde etiam excubias diuae nunc, ante iuuencae, 

Votiuas noctes et mihi solue decem, 
carmen tam serium ioco turpiusculo conclusum esse non credo 
equidem, nomina propria saepissime deprauata sunt in Propertii 
codicibus; et hoc loco peccandi siue interpolandi ansa librario sub- 
tilioris cuiusdam regulae metricae ignaro dabatur, si antiquitus erat 
traditum ‘iuuencae : uotiuas noctes Isidi solue decem.’ nam in hac 
uoce ultimam syllabam correptam abhorruit ille. 



IH (II) 29 , 35—39 : 

Apparent non ulla toro uestigia presso, 

Signa uoluptatis, nec iacuisse duos. 

Aspice, ut in toto nullus mihi corpore surgat 
Spiritus , admisso notus adulterio. 

codices integri tradunt ‘uoluntatis’, unde iam Itali elicuerunt ‘uolu- 
tantis’. nam ut ‘uoluere’, ita ‘uolutare’ neutraliter pro ‘se uolutare’ 
ponitur; et est hoc uerbum in rebus uenereis non insolitum: cf. 
Petron. 79 ‘uolutatusque liberius cum fratre non suo’, porro libri 
boni ‘non iacuisse’ praebent, totum ergo uersum sic scripserim : 
‘signa, uolutantis coni acuisse duos’, nam casui attribuendum est 

qnod coniacendi uerbura nisi apud ultimae aetatis scriptores nunc 
non inuenilur. eandem sententiam iam Iacobsius uoluerat : ‘uolutan- 
tes hic iacuisse duos.’ — u. 38 quod adnotaueram ‘admisso natus 
adulterio’, nunc praeoccupatum uideo a Broukhusio. alii minus bene 
‘motus’. 



Elegiae XXXII initium ualde turbatum est in libris mss. , pro- 
ueneruntque hae turbae ex unius distichi transpositione, nam u. 7 
‘hoc utinam spatiere loco’ quonam referas dubius haeres neque facile 
interpretibus adeo es credulus ut Romam scilicet significari tibi 
persuadeas, porro si pergentem audimus poetam ‘sed (ita boni codd.) 
tibi me credere turba uetat , cum uidet accensis deuotam currere 
taedis in nemus et Triuiae lumina ferre deae’: statim ex illo in- 
terrogamus cur solummodo turba in Ariciae nemore conspicua, cur 
non et turba Praeneste et Tusculum et Tibur uiamque Appiam 
complens credere uetet. et responderet sine dubio poeta ex inferis 
rediuiuus, non sibi culpam imputandam esse, quippe qui hoc modo 
reliquisset uu. 3 — 18 : 

Nam quid Praenesti dubias, o Cynthia, sortes, 

Quid petis Aeaei moenia Telogoni? 

5 Cur ^ua te Ilerculeum deportant esseda Tibur? 

6 Appia cur totiens te uia Lanuuiuml 

9 Cur uidet accensis deuotam currere taedis 

10 Te nemus et Triuiae lumina ferre deae? 

Scilicet umbrosis sordet Pompeia columnis 
Porticus aulaeis nobilis Attalicis , 

Et creb ris pariter platanis surgentibus ordo 
Flumina suspenso quaeque Jnione cadunt 

15 E» leuiter lymphis toto crepitantibus orbe, 

16 Cum subito Triton ore reefudit aquam. 

7 Hoc utinam spatiere loco, quodeumque uacabis, 

8 Cynthia! sed tibi me credere turba uetat. 

17 Fallis, et ista tui furtum uia monstrat amoris: 

Non urbem, demens, lumina nostra fugis, 
in quibus praeter u. 9 et 10 nonnulla quoque alia mutauimus e 
coniectura; u. -ripsi , cum ‘curua ta’ uel ‘cur 

uatem’ sit ii^codd. ak. liter sanabant. — u. 6 ‘te uia 

dio B maledicendi 

causa, uulgo scribitur ‘anus’, epitheto uiae Appiae hic otiosissimo, 
omnino uerissimam duco docti Angli in Miscell. Obseru. II p. 10C 
emendationem ‘te uia Lanuuium’. — u. 13 diuersorum librorum 
testimonia eo ducunt ut in archetypo ‘et creber pariter platanis 
urgentibus ordo’ lectum fuisse sit ueri simile, in qua scriptura 
‘urgentibus’ facillimam diuque repertam emendationem habet ; ‘cre- 
ber’ autem adsimilatum uidetur uoei sequenti ‘pariter’, nec enim 
crebra series platanorum, sed una aderat, itaque ‘crebris’ dedi. — 
u. 14 ingeniosissimam Marklandi coniecturam ‘suspenso — Anione’ 
exhibui: ‘sopito — marone’ codd. obscurissime. — u. 15 in libris 
extat ‘et lcuiter nymphis (‘lymphis’ Itali) tota crepitantibus urbe’, 
sermo est dc silano in media porticu posito et per Tritonis os aquas 
fundente, quae aquae non 'tota urbe’ crepitant (quo ineptius fingi 
nequit) sed ‘toto orbe’ (id quod ante me N. Heinsius perspexit); 
praeterea ‘en’ pro ‘et’ rescripsi. — u. 16 codd. ‘ore recondit aquam’, 
quibus uerbis medelam necessariam adhibui. — denique u. 17 ‘fal- 
leris ista’ habetur in libris, at recte Lachmannus ‘non fallebatur 
Cynthia’ inquit , ‘sed fallebat’ ; itaque ‘fallor et’ proposuit, ego prae- 
tuli ‘fallis et’. 

Ibid. 29—32: 

Sin autem longo nox una aut altera lusu 

Consumpta est, non me crimina parua mouent. 

Tyndaris externo patriam mutauit amore 

Et sine decreto uiua reducta domum est. 
uerba ‘sino decreto’ carent sensu, postulatur fere a sententia ‘salua 
honestate.’ quod non latuit Broukhusium audacias temptantem ‘et 
sine dedecore est uiua redacta domum.’ fortasse ‘decreto’ corruptum 
est ex ‘iactura’, postquam ipso compendio ‘iacra’ false intellecto 
‘iacreta’ est exaratum. Bic u. 21 habes ‘famae iactura pudicae’, 
unde quaenam iactura hic dicatur facile adsequeris. quamquam et 
absolute uocabulum illud ponitur , ut ex ipso conexu res quae damno 
adficitur pateat: cf. Ouidius am. I 15, 15 ‘nulla Sophocleo ueniet 
iactura cothurno’, scii, gloriae famaeque. 



III (II) 34, 5—9: 

Polluit ille dens cognatos, soluit amicos, 

Et bene concordes tristia ad arma uocat. 

Hospes in hospitium Menelao uenit adulter: 

Colchis et ignotum nonne secuta uirum est? 
iure suo L. Muellerus: ‘belle sane’ inquit, ‘quasi hospes non pos- 
set uenirc in hospitium.’ itaque reponi uult ‘Tros et in hospitium.’ 
non placet, puto ‘hunc per in hospitium.’ nota sunt ex Vergilio 
aliisque ‘per’ praepositionis postpositae exempla. — in uersu minore 
quamquam interrogatio defendi potest, tamen me iudice Propertius 
scripsit ‘Colchis et ignotum nocte secuta uirum est.’ 

Ibid. 45 sq. : 

Tu non Antimacho , non tutior ibis Homero ; 

Despicit et magnos recta puella deos, 
ut multis aliis Propertii locis, ita hoc socordiam admirari licet 
interpretum, qui adlato Hermesianactis fragmento et Antimachum 
et Homerum Amori succubuisse demonstrantes optime rem gerere 
sibi uidentur. at in hac sententia: tu aeque atque Antimachus Ho- 
merusque non efTugies amorem , ipsum tempus futurum est moles- 
tissimum. iam enim Lynceus idem patiebatur, quod illi, si fabulis 
credimus, sunt passi, et quid tali sententiae cum uersu sequenti? 
hae rationes, ut puto, Lachmannum permouerunt, ut coniceret: 
‘tu non Antimachus, non tutior ibis Homerus’, i. e., non plus 
efficies, si Antimachum aliquem aut Homerum sibi amatorem fore 
puella sciat, sed hoc reiectaneum est hanc ob causam , quod iam 
non tempus est docendi poesin epicam nihil in amore ualere, hac 
de re cum antea sit actum eamquo uu. 31 — 44 successerint ad 
aliud genu3 transeundi cohortationes, his autem datis ita fere per- 
gendum erat: tu si disticha mollia , quibus amores tuos canas, scri- 
bes, nihil quidem proficies, tamen utpote in amore nouus docendus 
es. itaque e nostra sententia mutata interpunctione uu. 45 — 50 
hanc nanciscantur formam : 

AVh , non Antimachus tu tutior ibis Homero 
(Despicit et magnos recta puella deos); 

Sed non ante graui taurus succumbit aratro 
Cornua quam ualidis haeserit in laqueis. 

Nec tu tam duros per te patieris amores: 

Trux animi a nobis ante domandus eris, 
si tu non solum ut Homerus epe condes, sed etiam ut Antimachus 
praeter haec elegias atque alteram Lyden compones, non maior 
quidem successus te prosequetur - nam fida et constans est puella mea # ) 

’) de Cynthia u. 46 intellegendum esse ostendunt luce clarius uu. 1 — 24, 
qui proprium formant poema. 

et uel ipsos deos summos contemnit — , sed uiam tamen tibi tironi 
monstrabo, et quantum nunc in deperdito huius elegiae statu quasi 
per tenebras licet dispicere , id ipsum summum propositum carminis 
esse uidetur , ut adductis Vergilii aliorumque exemplis Lynceus 
moneatur ne praeter epe leuioribus quoque et amatoriis uersibus 
operam nauare dedignetur. superest ut correctionem a me u. 45 
factam stabiliam adlato loco simillimo, qui legitur II, 8, 27 ‘non, 
non humani partus sunt talia dona’, et ad exprimendam certissimam 
de Cynthiae constantia persuasionem negationis repetitio ualde confert. 

Inter uu. 50 et 51 lacuna est statuenda, nam ‘harum’ quo uere 
pertineat frustra quaeris, oportet autem leuium uulgariumque puel- 
larum commemoratio praecesserit: cf. I, 9, 13 sq. ‘tristis istos 
compesce libellos et cane quod quaeuis nosse puella uelit’. 

Ibid. 61 sq. : 

Actia Virgilium custodis litora Phoebi, 

Caesaris et fortes dicere posse rates, 
ad uocem ‘Virgilium’ subintellegendum dicunt e u. 59 ‘iuuet’. hoc 
per se non impugno; sed secutus codices fidos ‘uirgilio’ exhibentes 
litterulam ‘0’ inserendam puto: ‘Virgilio e»t custodis litora Phoebi, 
Caesaris et fortes dicere posse rates’, quod secundum notum poeta- 
rum latinorum usum a Graecis mutuatum ‘Virgilius potest dicere’ 
ualet: cf. Tibuli. I, 6, 24; Pseudotib. III, 1, 3. 

Ibid. 83 sq. : 

Nec minor hic animis aut, si minor, ore canorus 
Anseris indocto carmine cessit olor, 
in hexametro emendando inriti adhuc erant omnes, propterea quod 
uersui minori parum idoneam adplicabant enarrationem, breuiter 
patefaciam id quod sentio: ex poetae alicuius Alexandrini officina 
prouenit ista comparatio, ex qua, qui grande carmen epicum fabri- 
cat, cum olore, qui leuiora et minuta poemata, cum ansere confer- 
tur. nunc sententiarum seriem tecum reuolue: Propertius dum 

amicum in sua castra uult trahere, uel ip3um Vergilium (quem ut 
summum Romanorum epicum iam tum nondum euulgata Aeneide 
praedicabat fama) praeter seria opera etiam lasciuiori Musae uacare 
Bucolicis maxime condendis comprobat *). neque tamen, pergit, 



*) in hac poesis Vergilianae descriptione sane haud pauca ita temporum 
iniuria sunt obscurata, spes inlustrandi ut in omne tempus uideatur abicienda. 
certe non uidi qui probabiliter summas difficultates enuclearet neque urendo 
secandoque proficimus hilum. 

7 

haec leuioris materiae tractatio obfuit uatie musae seu erae, his ita 
expositis uideamus de codicum scriptura, quae est hacc ‘non minor 
his animis aut sim minor orc canorus’, in qua qui ‘his animis’ per 
enallagen pronominis defendunt, operam perdunt oleamque. sed 
supersedeo his similibusque nugis refellendis, a quibus auersatur 
abhorretque quioumque adridentibus Gratiis Musisque est natus, 
uere enim emendare mihi uideor ‘nec, minor hinc animis aut hinc 
minor ore , canorus anseris indocto carmine cessit olor’, id est , 
neque hinc, quod leuioris generis uersus factitans tamquam anser 
rudem incultumque strepitum edidit, aut animis aut ore (quibus ad 
grandia maximeque heroica carmina opus est) minor redditus et 
quasi debilitatus cc3sit cuanuitque canorus ille olor, ad anaphorae 
figuram Propertio adamatam quod attinet, cf. cx. gr. II, 16, 41 
‘Caesaris haec uirtus et gloria Caesaris haec est’. 



IV (III) 5, 3— G: 

Nec tamen inuiso pectus mihi carpitur auro. 

Nec bibit e gemma diuite nostra sitis. 

Nec mihi mille iugis Campania pinguis aratur, 

Nec miser aera paro clade, Corinthe, tua! 
absunt a me , inquit Propertius , auarilia et luxuria, illius exemplum 
auri agrorumque cupiditas, huius sunt pocula gemmea et uasa Co- 
rinthiaca. in uersu ultimo etsi ‘miser’ explicari potest per se, tamen 
reliquis uerbis coarguitur falsitatis. nam haec ‘aera paro clade, Co- 
rinthe, tua’ ita sunt dicta, quasi unusquisque uasa illa sibi com- 
paraturus incenderet Corinthum, reddas ocius poetae ‘nec mi xla aera 
paro clade, Corinthe, tua’. 

Ibid. 7 sqq. : 

0 prima infelix fingenti terra Prometheo! 

Ille parum caute pectoris egit opus: 

Corpora disponens mentem non uidit in arte. 

Recta animi primum debuit esse uia. 

‘uidit’ pro ‘prouidit, respexit, curauit' positum (sic enim placet 
interpretibus) plane est insolitum, et dubito aliquantum , num corpus 
humanum a Prometheo dispositum sed mentis adhuc expers recte 
‘ars’, id est, opus artificiosum uocetur. scripsit, nisi me fallunt 
omnia , Propertius ‘mentem non iWidit a«te\ 

Ibid. 18: 

Optima mors parca quae uenit apta die. 

sic libri boni fere omnes, ut 'acta’ Neapolitani lectionem ex errore 
esse natam pateat. Lachmannus, ‘apta mors’ quae sit, neminem fa- 
cile expediturum opinatur, mihi ea dici uidetur, quae apto iustoque 
tempore uenit. ‘mors acta’, quae est uiolenta (cf. IV 6, 30: ‘ista 
per humanas mors uenit acta manus’) et ‘Parcae dies’ (sic enim 
Lachmannus correxit), id est, seu naturalis seu properatus uitae 
finis, huc non quadrant, exposuit poeta uu. 13 — 16, nihil prodesse 
mortuis diuitins potentiamque; de recto uitae usu idem dicit in eis 
quae inde a u. 19 leguntur, itaque, cum uox ‘die’ flagitet quo ac- 
curatius definiatur (nam Hertzbergianam scripturae traditae defen- 
sionem mitto), hoc remedio succurro uersui: ‘optima mors, c&rpla, 
quae uenit apta die’, i. e. postquam uita recte sumus usi. in omnium 
uersatur ore illud ‘carpe diem’. 

Ibid. 43 sq. : 

Num tribus infernum custodit faucibus antrum 
Cerberus, et Tityo iugera pauca nouem. 

Tityon per nouem iugera porrectum cum tot poetarum loci celebrent, 
non tamen inuenies, ubi hoc spatium uix corpori illius par fuisse 
designatur, neque hoc disquirere in animo est poetae, sed id, num 
re uera sit apud inferos Tityos, lege ‘et Tityo iugera operta nouem’, 
scii. ‘sunt’. 



Septima huius libri elegia , qua agitur de Paeti morte , singulari 
arte eminens inter carmina Propertiana egregium optinet locum, ita 
de restituto in integrum statum poemate iudico, non de eo, quale 
nunc secundum codices Lachmanno auctore circumfertur, nam cum 
Scaliger, quamuis alias temeritatis ueneno acrius fugiendae reus, 
hoc tamen in opusculo traditum nersuum ordinem suo iure impugnas- 
set, transpositiones ab eo sane euentu non ita felici factas Lach- 
mannus adeo uituperauit ut alios a similibus conaminibus deterreret, 
nimirum cum merito uiri ingeniosissimi sed in hac litterarum parte 
nimis sibi indulgentis lubidini obuiam iret, haud raro iusto seuerius 
iudicauit et defendendi studio abreptus parum considerate egit, ue- 
luti si affirmat familiare esse Propertio, a tertia persona ad secun- 
dam transire *) , hac obseruatione certe initium carminis nostri non 



*) exempla nonnulla adtulit ad IV 12, 44, sed ut neque in certas 
classes ea discriberet neque corrupta a genuinis segregaret. 

7* 

elabilitur. in quo Propertius Pecuniam ailloquitur uu. 1 — 10 (‘ergo 
sollicitae tu causa, Pecunia, uitae es’ eqs.), subito autem uu. 11 
et 12 ad ipsum Paetum (‘sed tua nunc uolucris’ eqs.) nullo huius 
mutationis iudicio praemisso uerba derigit, ut is qui legit hic etiam 
Pecuniae fieri adlocutionem non possit non putare, hoc nec in infi- 
mae notae poeta tolerandum est, nedum Propertius tale uitium ad- 
miserit. et, siquid aliud, hoc mihi certum est, uu. 11 et 12 locum 
reddendum esse post u. 18 : 

17 Paete, quid aetatem numeras? quid cara natanti 

18 Mater in ore tibi est ? non fauet unda adeo ! 

11 Sed tua nunc uolucris adstaut super ossa marinae, 

12 Nunc tibi pro tumulo Carpathium omne mare est! 

19 Nam tibi nocturnis ad saxa -j- ligata procellis 

20 Omnia detrito uiucula fune cadunt. 

ueram esse hanc traiectionem cum res ipsa, tum epigramma grae- 
cum ab Huschkio Anal. erit. p. 12G adlatum euincit, in qua legitur 
aC/TTj jzdrn ddXaaaa iuXcto ydp au •/ jsj.\ causa igitur redditur, cur 

Paeto ait tumulus totum mare Carpathium, scimus e u. 53 (‘hunc 
paruo ferri uidit nox improba ligno’). Paetum trabi (Germani 
uocamus ‘Planke’) funibus adligatum (scilicet ut ligno ad terram 
adpulso ipse, si non uiuus euaderet, saltim rite humaretur) fluctibus 
iactatum esse, sed enim funibus ui tempestatis detritis uincula 
cadebant, ut eluso consilio ille in uasto mari nataret. — ceterum 
u. 18 ‘non habet unda deos’ codicum est scriptura inepta, cum 
eosdem deos, quos postea iu auxilium corpori humando uocaturus 
est, hic non possit negare poeta. Burmannus ‘non pauet unda deos 
coniecit, mihi meum inuentum magis adrisit. u. 19 ‘saxa’, cuius 
deprauatio non latet intentos , non habeo quomodo probabiliter emen- 
dem. nam ‘tigna’ nimis remotum. 

Iam uersus conexi accuratius contemplandi sunt, continent autem 
responsionem poetae ad Paeti querellas uu. 57 — 114 editas, quo 
intellecto (neque enim credo fore qui rem doctus in dubium uocet) , 
cum responsio non praecedere sed subsequi soleat, particula illa post 
u. GG alicubi inseri debet. 

Sed antequam pergimus, ipsis Paeti querellis aliquantulum in- 
moremur. uu. 57 — G0: 

Di maris Aegaei, quos sunt penes aequora, uenti 
Et quaecumque meum degrauat unda caput. 

Quo rapitis miseros primae lanuginis annos? 

Attulimus longas in freta uestra manus. 

'quo rapitis’ mutandum censeo in 'quor rapitis’; nam non 'quem in 
finem’ (quid mecum facturi), sed ‘quam ob rem’ (quod meum ad- 
missum ulturi) flagitat sententia, in uersu autem ultimo longas 
manu3, quas sane in honore apud Romanos fuisse constat, pulcras 
accipiunt, sed quid, quaeso, hoc ad rem? quis iudicii non expers, 
cum a pulcritndine miserationem uult excire , ita exclamat ‘en , 
adtuli longas manus’? praeterea in talibus precationibus tenellam 
aetatem et matrem erepto filio orbam apte testari licet, non item 
corporis formam, erant igitur qui corruptelam suspicarentur, quibus 
accedens ego repono ‘at tulimus sanctas in freta uestra manus.’ 
quibus uerbis uitam pie actam conuenienter commemorat Paetus, 
idem igitur adfirmat quod u. 16 Propertius ad Neptunum conuersus. 

Duas carminis particulas certo fundamento subnixus traiciendas 
demonstraui ; adiciam nunc tertiam , in qua certe omnibus nugarum 
inimicis non minor appareat transponendi necessitas, u. 43 ‘quodsi 
contentus patrio boue uerteret agros’ nel Laehmannus Scaligero con- 
cessit , per ‘quodsi’ coniungi quae coniungi non deberent, nec tamen 
ulla , ut putabat ille , litterarum mutatione hoc remouetur. nam 
accedit alter maiorque scrupulus, nonne enim mirum est quam maxime, 
poetam ceteroquin nominandi Paeti tam prodigum in hoc enuntiato 
(u. 43 sqq.) nomini illi adferendo pepercisse? cum tamen per tot 
uersus praecedentes Paeti non fiat mentio et is qui u. 41 sq. ad- 
fertur Ulixes necessario in errorem inducat lectores, nullo igitur 
emplastro hoc uulnus sanatur, sed id quod solum tam acri morbo 
potest mederi remedium acccrsondum est. quodsi tu uu. 43 — 66 post u. 
10 collocaueris , iara maxima ex parte sanum tibi carmen spondeo. 

Iterum paulisper subsistamus, minoribus aliquot uulueribus uer- 
suum 43 — 66 operam daturi, u. 45 sq. : 

Viueret ante suos dulcis conuiua penates 

Pauper, at in terra nil ubi flere potest, 
in terra nil esse flebile, merito doctis adeo absonum uidebatur, ut 
ad coniecturam confugerent, et adnotat Laehmannus, non ‘potest’, 
sed ‘poterat' aut ‘posset’ aut ‘potuisset’ de mortuo debuisse dici. 
Iacobus ‘flare’ scripsit, non ita bene, quia nec terra uentis caret. 
Laehmannus autem ‘potis’ restituens prius sententiae incommodum 
non respexit, aliam igitur emendandi uiam iDgressus hoc ego doc- 
torum iudicio examinandum propono: ‘at infestum nil ubi flere 
poti.»’. — inter uu. 48 et 49 oportet interciderit distichon ; nam 
uinculum, quo illi uere cohaereant, non adest, uersus autem 51 et 
53, ut iusta existat gradatio, locum inter se mutare debent. 



Digitized by Google 




102 



AI) PROPERTIUM. 



In tribua traiectionibus indubitatas ob causas factis prudentium 
applausum me nancturam esse confido, sequuntur autem illas neces- 
sario minores nonnullae distichorum inmutationes. sed totum tibi 
adscribam carmen, quo facilius ipse possis de restitutionis nostrae 
ueritate iudicare. 

Ergo sollicitae tu causa, Pecunia, uitae? 

Per te inmaturum mortis adimus iter, 

Tu uitiis hominum crudelia pabula praebes, 

Semina curaram de capite orta tuo. 

5 Tu Paetum ad Pharios tendentem lintea portus 
Obruis insano terque quaterque mari. 

Nam dum te sequitur, primo miser excidit aeuo, 

Et noua longinquis piscibus esca natat; 

Et mater non iusta piae dare debita terrae, 

10 Nec pote cognatos inter humare rogos. 

43 Quodsi contentus patrios bone uerteret agros 
Verbaque duxisset pondus habere mea, 

45 Viueret ante suos dulcis conuiua penates, 

Pauper, at infestum nil ubi flere potis. 

Non tulit hoc Paetus, stridorem audire procellae 
Et duro teneras laedere fune manus. 



Sed Chio thalamo aut Oricia terebintho 
50 Et fultum pluma uersicolore caput. 

Hunc paruo ferri uidit nox improba ligno, 

Et miser inuisam traxit hiatus aquam, 

Huic fluctus uiuo radicitus abstulit ungues: 

Paetus ut occideret, tot coiere mala. 

55 Flens tamen extremis dedit haec mandata querellis, 
Cum moribunda niger clauderet ora liquor: 

‘Di maris Aegaei, quos sunt penes aequora, uenti 
Et quaecumque meum degrauat unda caput, 
Quor rapitis miseros primae lanuginis annos? 

60 At tulimus sanctas in freta uestra manus. 

A miser! alcyonum scopulis adfligar acutis! 

In me caeruleo fuscina sumpta deo est! 

At saltem Italiae regionibus aduehat aestus: 

Hoc de me sat erit, si modo matris erit’. 

65 Subtrahit haec fantem torta uertigine fluctus : 

66 Ultima quae Paeto uoxque diesque fuit. 

29 Ite, rate3 cumae, et leti contexite causas: 

80 lata per humanas mors uenit acta manus! 

Terra param fuerat fatis: adiccimus undas, 

Fortunae miseras auximus arte uias. 

Ancora te teneat, quem non tenuere Penates? 

Quid meritum dieas, cui sua terra parum est? 

35 Ventorum est, quodcumque paras: haud ulla carina 
Consenuit; fallit portus et ipse fidem. 

Natura insidians pontum substrauit auaris : 

Ut tibi succedat, uix semel esse potest. 

Saxa triumphales fregere Capharea puppes , 

40 Naufraga cum uasto Graecia iacta salo est. 

Palantum socium iacturam fleuit Ulixes, 

42 In mare cui solum non ualuere doli. 

21 Sunt Agamemnonias testantia litora curas, 

Qua notat Argynni poena minantis aquae. 

Hoc iuuene amisso classem non soluit Atrides, 

24 Pro qua mactata est Iphigenia mora. 

17 Paete, quid aetatem numeras, quid cara natanti, 

18 Mater in ore tibi est? non fauet unda adeo! 

11 Sed tua nunc uolucris adstant super ossa marinae, 

12 Nunc tibi pro tumulo Carpathium omne mare est. 

19 Nam tibi nocturnis ad saxa ligata procellis 

20 Omnia detrito uincula fune cadunt. 

13 Infelix Aquilo, raptae timor Orithyiae, 

Quae spolia ex illo tanta fuero tibi? 

15 Aut quidnam fracta gaudes, Neptune, carina? 

16 Portabat sanctos alneus ille uiros. 

67 0 centum aequoreae Nereo genitore puellae, 

Et tu materno tacta dolore Theti: 

Vos decuit lasso subponere brachia mento: 

70 Non poterat nestras ille grauare manus. 

25 Reddite corpus humo, positumque in gurgitis ora 

Paetum sponte tua, nilis arena, tegas. 

Et quotiens Paeti transibit nauta sepulcrum, 

28 Dicat : ‘et audaci tu timor esse potes !’ 

71 At tu, saeue Aquilo, numquam mea uela uidebis. 

Ante fores dominae condar oportet iners. 

IV (HI) 8, 11—18: 

Quae mulier rabida iactat conuitia lingua 
Et Veneris magnae uoluitur ante pedes, 

Custodum gregibus circa seu stipat euntem , 

Seu sequitur medias, Maenas ut icta, uias, 

Seu timidam crebro dementia somnia terrent, 

Seu miseram in tabula picta puella mouet: 

His ego tormentis animi sum uerus aruspex, 

Has didici certo saepe in amore notas, 
custodum cateruis se saepire, feminarum Romanarum mos erat (cf. 
ex. gr. IV 14, 29), ut ex hac quidem re nullum uehementis 
amoris indicium capere liceret, codices ‘circa se stipat’ tradunt; 
quod qui ante nos corrigebant, cum id quod modo exposui non 
respicerent, recte in usum uocare nequiuerunt. sedem autem uitii, 
quod uersus contraxit , utique quasi intento digito monstrat pluralis 
‘gregibus’, non conucniens ille singulari ‘quae mulier’, corrige ‘custo- 
dum grege non circa se stipat euntem , s ed sequitur medias Maenas 
ut icta uias’. ipsum ‘sed’ in ‘seu’ propter huius particulae uicinitatem 
corruptum turbas mouit. ad uersus minoris sententiam cf. Ouidius, a. a. 
709 sq. — u. 10 de tabulis pictis est sermo, in quibus miseri 
maximeque naufragi casus suos repraesentabant, quo hominum miseri- 
cordiam mouerent stipemque colligerent, iam cum quae mulier ad has 
tabulas moretur alienis malis commota inlacrimansque , hanc proprio 
malo tactam esse facilis augur innuit Propertius, sed non bene idem 
animum muliebrem nosset , si feminam illam alterius puellae casibus 
pictis motam diceret, immo quaelibet infortunia illius animum men- 
temque excitant, et sine dubio dedit poeta : ‘seu miseram in tabula 
picta pericla mouent’. 



IV (HI) 12, 13 sq.: 

Neue aliquid de te flendum referatur in urna; 

Sic redeunt, illis qui cecidere locis, 
peruersum est ‘sic redeunt’, quid enim, si interfectorum ossa dis- 
persa erant (cf. ex. gr. I 22, 7 sq.)? codices ‘si creduDt’ uel ‘credent' 
praebent, lege ‘referatur in urna, si redeunt, illis qui cecidere locis’. 
eBt enim ‘si’ saepe idem atque ‘si modo’; cf. et IV (III) 7, 64: ‘hoc 
de me sat erit, si modo matris erit’. 

IV 13, 37—42: 

Pinas et incumbens lentas circumdabat umbras, 

Nec fuerat nudas poena uidere deas , 

Corniger atque dei uacuam pastoris in aulam 
Dux aries saturas ipse reduxit oues; 

Dique deaeque omnes, quibus est tutela per agros, 
Praebebant uestris uerba benigna focis, 
u. 37 ‘lentas umbras’ recte perosi mutant in ‘laetas’ uel ‘latas’, at 
multo suauius ipsi amantes sub umbra strati dicuntur ‘lenti’ (cf. 
illud Vergilii ‘tu, Tityre, lentus in umbra’): ‘Pinus et incumbens 
lentis circumdabat umbras’, deum pastorem unus Iacobus sibi uide- 
batur posse explicare Apollinem uel vipum uel Admeti bubulcum (sed 
hic ipse reduxit oues, ut cornigero duci arieti nullus sit locus), 
priores autem postpositis nugis simpliciter se haec non intellegere 
fatebantur. Antonius Volscus ‘Idaei’ pro ‘atque dei’ coniecit; quam 
in sententiam facilius ille ‘aque Ide’ scribere potuit, sed nec hoc 
nimis laudaueriro , cum remaneat epitheton hic otiosissimum ‘uacuam’. 
Heinsius malebat ‘atque sui uacuam pastoris’, bene quod attinet ad 
‘sui’, emenda: ‘corniger atque tui uacuas pastoris in aulam dux 
aries saturas ipse reduxit oues’, id est, oues carentes pastoris sui, 
quippe etiamtunc in umbra lenti et apud amasiam suam retenti. — 
ad uerba ‘uestris focis’ Lachmannus multos collegit locos, quibus 
Propertio morem fuisse, a tertia persona ad secundam transire, osten- 
deret. sed certum est, ut alia exempla, ita nostrum uersum in 
mendo cubare; neque enim solent poetae latini, nisi addita utique 
aliqua inuocatione, ita mutare orationem, hic, ubi sanctitas morum 
in priscae aetatis amantibus conspicua laudatur, corrigendum est 
‘praebebant iusli» uerba benigna focis’: cf. Catullus G4, 397. 

Ibid. 63 — 66: (Cassandra) 

Sola Parim Phrygiae fatum componere, sola 
Fallacem patriae serpere dixit equum. 

Ille furor patriae fuit utilis , ille parenti : 

Experta est ueros irrita lingua deos, 
immo Cassandrae uaticinantis furor uon utilis fuit Troiauis quippe 
eam neglegentibus, nam quod interpretantur ‘utilis futurus fuisset, 
si illi credidissent’ respuit latinitas, emenda ‘patriae vili* fuit, ille 
parenti’, traiectio secuta est uocis ‘uilis’ in ‘utilis' deprauationem 
non ita raram. 

IV (III), 15, 31—35: 

Ac ueluti, magnos cum ponunt aequora motus, 

Eurus ubi adnerso desinit ire Noto, 

Litore si tacito sonitus rarescit arenae, 

Sic (cadit inflexo lapsa puella genu) 

Sera , tamen pietas : natis est cognitus error, 
orationem perplexam et comparationem praue claudicantem critici 
fecerunt, dum sana magis quam corrupta temptant. codice3 plerique 
u. 32 ‘Eurus in aduersos desinit ire notos’ dant, idque recte: 
Eurus iam non pugnat cum inimico antea Noto. u. 34 ‘sic tacito’ 
extat in eisdem, hinc me suasore repone: ‘ac ueluti, magnos cum 
ponunt aequora motus. Eurus in aduersos desinit ire notos Litoreae 
in tacito sonitus rarescit arenae: Sic, cadit ut flexo lapsa puella 
genu, Sera tamen pietas natis et cognitus error’. 



IV (III), 22, 39 sqq. : 

Haec tibi, Tulle, parens, haec est pulcherrima sedes, 

Hic tibi pro digna gente petendus honos, 

Hic tibi ad eloquium ciues, hic ampla nepotum 
Spes et uenturae coniugis aptus amor, 
absurdissimum est, ei, cui adhuc uentura est coniux, iam spem 
nepotum facere, uerum est , nisi me fallit opinio , ‘hic ampla 
/wiaturn spes’. 



V (IV), 7, 77 sq.: 

Et quoscumque meo fecisti nomine uersus, 

Ure mihi: laudes desine habere meas, 
his interpretes nihil profuerunt inlustrandis. Propertii est ‘ure: mihi 
laudes me sine habere meas’, ueretur umbra (ut docet distichon 
antecedens), ne nouao amusiae obferantur uersus in ipsam adhuc 
uiuam compositi, ‘sibi aliquam rem habere’ quid significet, norunt 
pueri. 

Carmina duo philologorum cognitione dignissima, ‘Precatio Terrae 
matris’ et ‘Precatio omnium herbarum’ inscripta, ad aetatem nostram 
propagauerunt quattuor codices hice: 

1) cod. Leidensis [M L. V. Q. 9] saec. VI, cuius descriptionem 
diligentem exhibuit L. Muellerus in noui musei Rhenani uol. XXIII 
p. 187 sqq. in hoc libro post herbarii alicuius inediti reliquias p. 
26. 'Precatio Terrae’, deinde post antidotum quoddam a nostris 
carminibus alienum p. 28 ‘Precatio omnium herbarum’ legitur, se- 
cuntur post alia Antonii Musae de herba uettonica opusculum et 
herbarium Apulei Platonici, hunc codicem, quem A littera notaui, 
ipse contuli a. 1875. 

2) cod. Vratislauiensis [cod. bibi, uniuers. III F. 19] saec. XI 
(non IX), cuius primam notitiam communicauit C. E. Chr. Schnei- 
derus in indice lectionum hib. uniu. Vratisl. a. 1839. uaria de 
herbarum uirtutibus opuscula excipiunt fol. 21* — 22* Precationes 
nostrae, post quas Antonii Musae idem illud de herba uettonica 
opusculum aliaque extant. ad npographon accuratissimum Schneideri, 
qui inde carmina 1. 1. edidit, iterum codicem beniuolentissime mihi 
contulit Martinus Hertzius. B esse uolui. 

3) cod. Lanrentianus plut. LXXIII, 41 saec. XI ineunte cha- 
racteribus langobardicis exaratus, quem descripsit Bandini, codd. 
lat. IU p. 77 sqq. extant Precationes fol. 11* — 12*, succedunt 
eadem quae in A opuscula et praeterea eiusdem generis alia multa ; 
ipse a. 1876 excussi. C siglum habeto. 

4) cod. Laurentianus plut. LXXIII 16 saec. XIII; cf. Bandini 
1. 1. p. 35 sqq., ubi carmina nostra ita ut leguntur in libro illo 
primum typis expressa sunt, post Platonis herbarinm fol. 13 b Pre- 
catio Terrae, deinde post Hippocratis ad Maecenatem epistulam fol. 
17 b Precatio omnium herbarum extat, quae excipiunt Antonius Musa 
et alia multa. D nobis est. 

Praebent autem ABC carmina illa in scriptura continua tam- 
quam prosam orationem, solus D in qnandam uersuum speciem 
discripsit uel potius corrupit, cuius rei imaginem , cui libido est , 
ex Bandinio cum possit petere , nos hoc non magis adnotabimus 
quam tenuia interpunctionis in A extantis uestigia aut litteras ini- 
tiales in B C hic illic distinctas: nam ad rem criticam ista omnia 
nihil conferunt, ceterum quod quattuor codicum ad aestimationem 
attinet, caue ne A propter ‘horrendam uetustatem’ plus iusto prae- 
ponas reliquis, immo sic se res habet, ut saeculi XIII soboles 1) 
nonnullas lectiones plane egregias (cf. ex. gr. II 9 et 21) seruauerit, 
prae quibus sordent in ABC tradita, quamquam igitur ad unum 
archetypum omnes illi libri redeunt, tamen A neque unicum (ut 
ex quo ceteri fluxerint) neque uero optimum illius apographon est; 
itaque ad illum reciperandum omnium codicum testimonia sedulo 
inter se comparentur oportet, ei autem qui ante me carmina edide- 
runt cum solis A et B uterentur contemptis aut ignoratis C et D, 
iam bitic ad errores nonnullos delabebantur necessario, falsis prae- 
terea et praeiudicatis opinionibus de inmani uersuum in sermonem 
prosarium dissolutorum corruptione et de metrorum natiua elegantia 
imbuti urendo plerumque sccandoque magis quam adhibitis lenibus 
et humanis medelis sanare studebant, itaque mirum non est quod 
et A. Riesius, qui in Anthologiae suae parte priore sub numeris 
5 et 6 Precationes edidit, et Mauricius Schraidtius eius recensioni 
in programmate Ienensi a. 1874 epicrisin adiungens plurima reli- 
querunt criticorum posteriorum acumini diligentiaeque. 

Sed ad artem criticam recte exercendam plurimum ualet accurate 
scire, quanam aetate is cui impendis operam scriptor floruerit. 
Plautinos autem numeros cum iam Schueiderus agnouisset, Riesiu3 
ad Apulei fere aetatem poemata illa detrusit, quippe qua rei metricae 
Plautinae instauratio usu uenisset. multo longius processerat L. 
Muellerus, qui 1. 1. p. 189 Martiani Capellae trimetros in compa- 
rationem uocauit. ego non uideo causam idoneam, cur recedamus 
a librorum C D testimoniis Antonium Musam auctorem adserentium. 
nam cum in A et B subscriptio desit , in C haec ‘herbarii, precatio : 

antonimusa que. tradidit, magno : agrippe. casari : expiet’, in D 
autem ‘herbarium Antonii Mu se quem tradidit M. Agrippe Cesari 
explicit’ extat. ea autem in carminibus nostris infucata sermonis 
latini apparet simplicitas, quae tam longe a calamistrata Apulei aut 
Martiani oratione abhorret quam prope accedit ad Augusteae aetatis 
dictionem auream, et pro certo potest adfirmari, materiam illam 
aetate posteriore multo maiore cum uerborum tumore et adbibitis 
orationis flosculis esse tractatam. 

De Antonii Musae operibus quamquam (ut iacent adhuc situ et 
squalore obruti rei medicae scriptores antiqui longe plurimi) non- 
dum data opera inquisitum est, tamen id quod in A praecedit her- 
barium ad Musam referendum esse certum uidetur. nam inscriptionem 
in A praefixam (est autem haece : ‘herbarium salubrium legendarum 
praecatio terrae matris carmen sic dicis’, in qua inter ‘legendarum’ 
et ‘praecatio’ apparet intercidisse ‘explicit. incipit’; ceteri codd. sim- 
pliciter inscribunt ‘incipit precatio terrae’), hanc inquam inscriptionem 
in A Precationi Terrae praefixam si cum librorum C D subscrip- 
tionibus comparaueris , Precationes olim clausulas herbarii alicuius 
sub Antonii Musae nomine circumlati fuisse elucebit, quem uerum 
esse auctorem herbarii, cum hoc nondum sit editum, nunc quidem 
affirmaro non licet; adferam tamen quod sententiam meam oppido 
corroboret. Pliuius enim cum naturalem historiam simillime clau- 
dat his uerbis ‘salue, parens rerum omnium Natura, teque nobis 
Quiritium solis celebratam esse numeris omnibus tuis faue’, nescio 
an ad ha3 Antonii Musae Precationes in fine operis de herbis salu- 
bribus positas respexerit, quid quod in omnibus codicibus carmina 
nostra excipit Antonii Musae de herba Vettonica scriptiuncula ? 
quae utrum pro se edita sit an particula integri herbarii olim 
fuerit , itidem nunc diiudicari nequit, sed sperandum est tandem 
aliquando extiturum esse qui his aliiaque quaestionibus lucem adsper- 
gat exoptatissimam, interim non sine iure meo Antonio Musae uin- 
dicasse mihi uideor Precationes illas, quarum sermo incorruptus 
optima imperii Romani tempora redoleat, in opere autem medico et 
non tam doctorum quam populi usibus destinato ipsa rea populare 
et dicendi et rei metricae genus postulabat, itaque non fronte nimie 
censoria examinabimus carmina illa neque ut numeri ubique elegan- 
tissime cadant neque ut sermonis abundantia plebi consueta absit 
flagitabimus, superflua aut hominum cultiorum auribus ingrata 
recidentes, haec reputanti secum saepenmnero emendationes multo 
leniores erunt praesto quam quibus antea carminum textum emacu- 

lare studebant, quod non ita me uelle accipi, quasi omnes sordes 
patienter ferendae sint a scribis inscitis inlatae, uix est quod moneam, 
carmen igitur prius sic correctum habeto. 

I. 

PRECATIO TERRAE MATRIS. 

Dea sancta Tellus , rerum naturae parens , 
quae cuncta generas et regeneras indidem, 
quod sola praestas gentibus «italia , 
caeli ac maris diua arbitra rerumque omnium, 

5 per quam silet natura et somnos occipit , 
itemque lucem reparas et lucem fugas: 
tu Ditis umbras tegis et inmensum chaos 
uentosque et imbres tempestatesque attines 
et, cum libet, dimittis et misces freta 
10 fugasque sole* et procellas concitas, 

itemque cum uis hilarem promittis diem ; 
tu alimenta uitae tribuis perpetua fide, 
et, cum recesserit anima, in t ele refugimus: 
ita, quidquid tribuis, in te cuncta recidunt. 

15 merito uocaris Magna tu Mater deum, 
pietate quia uicisti diuum numina; 
tuque illa uero es gentium et diuum parens , 
sine qua nil maturatur nec nasci potest : 
tu es Magna tujwe diuum regina es, dea. 

20 te, diua, adoro tuumque ego numen inuoco; 
facilisque praestes hoc mihi, quod te rogo, 
referamque grat/s , diua , tibi merito fide, 
exaudi me, quaeso, et faue coeptis meis; 
hoc quod peto a te, diua, mihi praesta uolens. 

25 herbas, quascnmque generat maiestas tua, 
salutis causa tribuis cunctis gentibus; 
hanc nunc mihi permittas medicinam tuam, 
ueniat medicina cum tuis uirtutibus: 
quidque ex his fecero, habeat euentum bonum; 

30 cuique easdem dedero quique easdem a me acceperint, 
sanos eos praestes, denique nunc, diua, hoc mihi 
maiestas praestet tua , quod te supplex rogo, 
paucis uerbis defendam mutationes a me factas, codicum lectionibus 

potioribus adscriptis (ceteras ex Riesii editione et Bandinio petas), 
u. 2 ‘indidem’ scripsi coli. Catulli LXI 107 : ‘sidus’ codd. , quod 
diuersis modis sanabant. — u. 3 ‘uitalia’ dedi (coli. Liuii VI 49 
‘abstinere eo quod uitale est’): ‘tutela' codd., cui lectioni insistentes 
uiolentissima quaeque excogitarunt. — u. 4 ‘arbitra rerumque’ D 
suppeditauit : ‘arbitrarumque’ BC ‘arbitratumque’ A. — u. 5 ‘natura 
et somnos capit’ codd. hiatu intolerabili. Schmidtius ‘captitat’ coniecit; 
ego praefero uel ‘accipit’ uel ‘concipit’. — 8 ‘attines’ scripsi: ‘con- 
tines’ codd., librariis pro uocabulo prisco et insueto unlgariuB 
substituentibus, retento ilio ‘contines’ transpositionibus plerique indul- 
serunt. — 10 ‘soles’ ego: ‘solem’ codd. iterum hiatu iniucundissimo : 
scribae hic quoque pluralem sibi incognitum perhorruerunt. — 12 
‘tu alimenta’ conieci: ‘et alimenta’ codd.; uulgo ‘et’ delent. — 13 
‘in te refugimus’ correxi. — 17 ‘tum (‘tu’ A) illa uer et (‘uere’ A 
‘uero’ D) gentium’ codd. ; quod posui , meum est ; nisi quod fortasse 
‘tute’ melius ponetur. — 18 ‘sine qua nec maturatur quicquam nec 
nasci potest’ codd.; malui ‘nil’ restituere pro ‘nec quicquam’ (quod 
ut scriberent, librariis causa erat sequens ‘nec’) quam aut ‘quicquam’ 
aut ‘nasci’ reicere in uersum insequentem cum summo huius detri- 
mento. — 19 ‘tu es magna tu es diuum regina dea’ codd., corri- 
gere studui, decessores delendo mutandoque nil effecerunt. — in uu. 
20 — 24 Schmidtius , cum poetam terquo quaterque idem dixisse et 
uanos uerborum tinnitus edidisse parum duceret probabile, delenit 
uu. 22 — 24. sed enim ne auerseris hanc loquacitatem iterum iterumque 
easdem sententias recoquentem populo non ingratam, conferas ex. 
gr. Amphitruonis Plautinae prologum. — 22 ‘gratias diua tibi 
merito fide’ codd. ; pro ‘gratis’ forma breuiore hic et II 20 pleniorem 
librarii posuerunt: quam remoui. nam etsi Musa more Plautino u. 
20 ‘tuum’ u. 31 ‘eos’ una syllaba, u. 30 ‘easdem' bisyllabe dixit, 
ab hac synizesi tamen abstinuit sine dubio in ‘gratias’ uocabulo, 
quod nec priores aliter quam tribus syllabis pronuntiabant. — 23 
‘exaudi quaeso’ codd. ; ‘me’ inserui. — 20 ‘tribuis’ B C D (cf. II 
3 sqq): ‘tribuas’ A. — 27 ‘nunc’ addidi: omittunt codd. — 28 ‘ueniat 
medicina cum’ scripsi; ‘ueniat ('ueni ad’ A) me cum’ codd. — 29 
‘quidque’ ego: ‘quidquam’ uel ‘quicquam’ codd. — 31 ‘sanos eos- 
demque praestes’ codd. , in qua scriptura emendanda uiam monstrauit 
Schmidtius ‘eos fac. denique’ conicions. sed 'praestes’ retineri potuit, 
tum quod habent libri ‘nunc diua postulo ut hoc (‘hoc’ om. B) 
mihi’, glossemate deprauatum esse perspexit Schmidtius; nam 'pos- 
tulo ut’ ab harum precum reuerentia alienissimum est. 

Alterum carmen sic legito : 



n. 

PRECATIO OMNIUM HERBARUM. 

Nunc uos potentis omnes herba3 deprecor, 
exoro mniestatem nostram , quas parens 
Tellus generauit et cunctis dono dedit : 
medicinam sauitalis in uos contulit 
5 maiestatemque, ut omni generi identidem 
humano sitis auxilium utilissimum, 
hoc supplex exposco el precor: ueloeius 
huc huc adeste cum uestris uirtutibus, 
quia, quae creauit, ipsa permisit mihi, 

10 ut colligam uos; fautl Aie etiam, cui 

medicina tradita est. quantamque uestra nunc 
uirtus potest, praestate medicinam bonam 
causa salutis, gratiam, precor, mihi 
praestetis per uirtutem uestram, ut omnibus 
15 in rebus, quidquid ex uobis ego fecero 

cuiue homini dedero, habeatis euentus bonos 
et effectum celerrimum, ut semper mihi 
liceat fauente uestra maiestate uos 

colligere , 

20 ponamque uobis fruges et gratis agam 
per nomen Macris , quae uos iussit nascier. 
in hoc quoque carmine seuerissima adhibebant remedia anteriores, 
ego nil magis caui quam ne elegantius redderem quam ab ipso 
Musa confectum est. 1 , 2 ‘deprecor exoro maiestatemque uestram 
U03 quas parens’ codd ; in qua scriptura ‘que’ uidetur ex dittographia , 
‘uestra u03’ ex duplice lectione ('uostram — uestram’) ortum esse, 
quamquam etiam Schncideri coniectura ‘maiestatemque uestram exoro’ 
habet quo se commendet. — u. 3 ex librorum lectione ‘et cunctis 
gentibus dono dedit’ apertum emblema ‘gentibus’ (secundum I 26 
inculcatum) deleui. — 5 ‘ut’ A: om. B C D ; deinde expleui uersum 
inserta uoce ‘identidem’, quam ut minus sibi tritam et salua senten- 
tia omittendam abiecere scribae. — 7 ‘h. s. exposco pr(a)ecorue’ 
codd., nisi quod ‘et posco’ D; hic in archetypo uidetur fuisse la- 
cuna, quam utcumque suppleui. — 8 ‘huc’ bis posui: semel codd. — 
9 ‘quia qui’ ABC', ‘quaque’ D cum ueri indicio certissimo; nam 

designatur Tellus herbarum creatrix, ergo ‘quia quae’ correxi, porro 
‘creauit uos’ libri ; eieci uoculam et superfluam et metro officientem 
(neque enim in mensura uocis ‘ipsa’ Plauti sectatorem fuisse Musam 
credo), ceterum ‘ipsa’ B C D: ‘ipse’ A interpolate. — u. 10 iterum 
librarios suam loquendi consuetudinem secutos uidemus; nam cum 
antiquitus esset traditum ‘fauit hic etiam, cui medicina tradita est' 
(sic enim ex nostra emendatione restituimus) , illi ‘fanente hoc’ (nam 
quod A habet ‘fauentem’ merum est uitium) posuerunt , puto ut asynde- 
ticam tollerent orationem, intellegendus est autem Aesculapius. — 11 
‘quantumque uestra’ codd. , cum tamen ‘quantamque’, scilicet ‘medi- 
cinam’, flagitari appareat, syllabam autem in fine interlapsam aut 
‘nunc’ aut ‘iam’ addendo explebis. — 13 ‘causa’ D: ‘causam’ ceteri 
codd. , deinde omnes libri ‘sanitatis’, quod bene Schmidtius comp. 
1 26 in ‘salutis’ rautauit. — 14 ‘uirtutem’ BCD : ‘tutelam’ pes- 
sime. — 15 ‘in rebus’ scripsi: ‘uiribus’ A C D ‘uirtutibus’ B. ‘ego’ 
Schmidtius: om. codd. — 16 ‘habeatis’ scripsi: ‘habeat' codd., 
eidemque ‘effectum celerrimum et euentus bonos’, quod traiciendo 
in metri formam redegi. — 18 ‘uestra maiestate’ Schmidtius: 
'maiestato uestra’ A, ‘uestra’ om. BCD. — 19 lacunam indicauit 
Schmidtius. — 20 ‘gratias’ codd., correxi. — 21 ‘matris’ (scii. 
Terrae) scripsi: ‘maiestatis’ codd. — ‘quae’ D: ‘qui’ ceteri. 



8 

Unicum fabulae praetextae exemplum, quod nobis seruatum sit 
integrum, ob res quoque narratas miro modo adlicit legentium 
animos atque attrahit Octauia, inter Senecae tragoedias, a quibus 
alienissima est, casu quodam ad memoriam nostram tradita, neque 
miror extitisse qui eam poetae nobilissimo Curiatio Materno uellet 
nindicare. quod quamquam nec demonstrari potest nec sane ueri 
est simile, id tamen sententiae illius auctor, Franciscus Ritterus , 
bene sensisse uidetur, scriptam esse fabulam ab homine Neronei 
imperii aequali non multo post tyranni mortem (Oct. ed. Ritt. praef. 
p. VTII sqq.). tam uiuidis certe coloribus et ciuium fidorum Octauiae 
miserae timentium et aliorum a Neronis Poppaeaeque partibus stan- 
tium et uirorum studia contraria inter se conciliantium imago ocu- 
lis nostris subiecta est, ut qui depinxit omnibus illis rebus non 
possit non interfuisse testi3 oculatus, quid quod Tacitum hac fabula 
tamquam fonte usum esse aliquot indiciis deprehendisse sibi uide- 
batur Ritterus? non infimi autem ordinis poeta erat, quippe qui 
quae dramatis persouae singulae cogitarent seutirentque bene expri- 
meret. sed qua suauitate nos quidem, quotienscumque perlegimus, 
adfecerit fabula, grato animo testaturi sumus adlatis in medium 
emendationibus nonnullis coniecturisque. his enim non raro etiam- 
nunc textus indiget, cum et recentibus tantum codicibus (saeculi 
XIV et XV) ex uno archetypo ductis ualdeque corruptis utamur 

neque uiri docti subtiles ubique curas eidem impenderint # ). sic 
uitiosa sunt quae statim in initio (nam recte Peiperum uu. 35 — 57 
traiecisse censeo) extant: 

Fulgore primo captus et fragili bono 
fallacis aulae quisquis attonitus stupet: 
subito labantis ecce fortunae impetu 
modo praepotentem cernat euersam domum, 
nemo enim fragili bono aulae attonitus eat, nisi qui summam rerum 
aulicarum specie sublimium atque magnificarum uanitatem penitus 
perspexit; hic autem homo in his rebus nouus et spectaculo insolito 
obstupefactus designatur, neque numerum singularem ‘bonum’ pro 
plurali ‘bona’ similiter umquam positum puto; nam inter utrumque 
aliquid interest. ueluti , ut Senecae tragoedias percenseam , Thaed. 
769 ‘anceps forma bonum mortalibus’, Oedip. 6 ‘quisquamne regno 
gaudet? o fallax bonum (scii, ei qui possidet), quantum malorum 
fronte quam blanda tegit’, Thyest. 205 ‘maximum hoc regni bonum 
est , quod facta domini cogitur populus sui tam ferre quam laudare’ 
recte se habent; nam de uno aliquo bono unius hominis siue rei proprio 
est sermo, ubi autem de regia fortuna, qualis sese offert humilium 
oculis, agitur, non locum habet nisi pluralis ‘bona’; hinc legimus 
Agam. 57 sq. ‘o regnorum magnis fallax Fortuna bonis’, Oedip. 
687 ‘solutus onere regio regni bonis fruor' et in ipsa Octauia 575 
‘inter laeta fortunae bona’, noli igitur dubitare, quin illud ‘fragili 
bono’ debeatur monacho ‘o uanitas uanitatum’ clamanti et uerba 
non intellecta pro suo captu deformanti, itaque dubia erit uocis 
‘fragili’ emendatio, certa est illius ‘bono’ correctio, propono: ‘ful- 
gore primo captus et cultu bona fallacis aulae quisquis attonitus 
stupet’, et apud Calpurnium ecl. 7 , 36 sqq. pastor Neroneum quod- 
dam spectaculum admiratus similiter ait: ‘sic undique fulgor per- 
cussit; stabam defixus et ore patenti cunctaque mirabar necdum 
bona singula noram’, sed dubium, ut dixi remanet ‘cultu’; pro quo 
alia (ut ‘fastu’) aequa probabilitate conicias. incerta est etiam uer- 
bus 37 lectio, ubi ‘sub imo’ parlim, partim ‘sub uno’ codd. tradunt, 
sed omnes pariter ‘latentis’, conieci ‘sub uno inania ecce fortunae 



’) scripta est haec commentatiuncula haud paucos ante annos editurque 
nunc additis nonnullis et deletis paucis quibusdam , quae interim alii uiri 
docti aut praeceperunt aut melius constituerunt. — numeros editionis Teub- 
nerianae sequor. 

impetu’; quod commemoro ideo ut aliorum excitem ingenia, non 
quasi ipse mihi satisfaciam, sed nullus dubito quin uu. 42 , 43 : 
en qui Britannis primus imposuit iuga 
ignota et ante classibus texit freta 
redeundum sit ad codicum scripturam ‘iugo (interpolati libri : 
‘iugum’) ignota tantis’ hoc modo : ‘imposuit iugum , ignota tantis 
classibus texit freta’, nam ‘tantis’, ut saepe, ‘tot’ significat; ceterum 
cf. ex. gr. Lucan. X 537 ‘densae praetexunt litora classes', illud 
‘et ante’, quod Lipsius scripsit , mihi quidem nimis prosam sapit. et 
oratio asyndetica hic non displicet. — uu. 48 sqq. odium , quod 
Octauiam inter et Neronem erat, ita describitur: 
nec graues luctus ualet 
ira coacta tegere, crudelis uiri 
secreta refugit semper, atque odio pari 
ardens mariti mutua flagrat face. 

ita enim uulgo scribunt, cum codices tradant ‘quem (que) secreta’; 
unde facili opera eruo: ‘ira coacta tegere crudelis uiri, quem sprela 
refugit semper; atque’ eqs. sed ea quoque quae subiciuntur uitiis 
non sunt inmunia. et ‘mariti’ quidem Gronouiu3 recte mutauit in 
‘maritus’; nam, ut uerba ‘odio pari’ docent, iam de Nerone agitur, 
sed illud ‘mutua flagrat face’ nondum aut explicatum aut sanatum 
est. nego enim atque pernego, Ititterum bene interpretatum esse: 
Nero aliam amat ab eaque uicissim amatur ; quod uerbis ipsis minime 
inest. Gronouius autem cum totum locum sic restituere conaretur: 
‘ardet maritus: mutua flagrant face’, legitimos concessosque emen- 
dandi fines transgressus est , qui circumscribendi sunt uerbis 'mariti 
mutua.’ propono ‘atque odio pari ardens marita* aemula flagrat face’ , 
hoc est secundum dicendi genus poetis usitatum : amore aemulae ; 
quae erat Poppaea Sabina. — u. 53 sq. : 

pietasque frustra: mutat inmitis dolor 
consilia nostra. 

id quod plurimi libri habent ‘mittit’ indicio mihi est , uerbo a sen- 
tentia minus apto ‘mutat’ substitui debere hoce: ‘uertil inmitis dolor 
consilia nostra’. — uu. 18 sqq.: 

o lux semper funesta mihi, 
tempore ab illo nox es tenebris 
inuisa magis. 

plerique codd. dant ‘lux est’ ; pauci ‘nox est’, equidem neutrum 
probe intellego, scribo 'longe es tenebris’ (siue: longe ’s). — u. 105 
sq. Octauia nullo pacto dixit: 

toleranda quamuis patiar: haud umquam queant 
nisi morte tristi nostra finiri mala, 
nam intoleranda potius se pati, eadem tota hac oratione declarat, 
lege ‘toleranda iam uix patior’ ; fefellit librarium uerborum collocatio 
insolentior. — u. 175 sqq. de Britannico legitur: 
saeua cui lacrimas dedit 
etiam nouerca, cum rogis artus tuos 
dedit cremandos membraque et uultus deo 
similes uolanti flamma feruens abstulit. 

‘saeua nouerca’ posset Agrippina uocari, ei mortem Britannici inten- 
disset. nunc autem cum ex Tacito (ann. XIII 14 — 18) sat constet, 
illam de priuigni (quo ad terrendum Neronem utebatur) nece 
maestam fuisse atque mente consternatam, ‘saeuam’ illam nouercam 
mutabimus in ‘scaeuam’, id est tristem, uerba sequentia 'dedit cre- 
mandos’ nata sunt ex neglegentia librarii uocabulum iam u. 175 
scriptum iterum praue ponentis; Ritteri enim defensionem reprobo, 
neque adeo leniter haec corruptela tolli potest, nam si Taciti ea 
de re narrationem (ann. XIII 17) sequimur, nocte imbribus turbi- 
dissima ipsam Agrippinam mortuum rogo imposuisse parum fit 
probabile, puto ‘*»dit crematos’ scii, ex arce regia, nam ‘uidit’ in 
‘dedit’ corruptum necessario uocem sequentem traxit, denique codices 
probi legunt ‘feruens flamma abstulit’, quod uitium remonetur quidem 
transpositis, ut factum est in editionibus anterioribus, uocabulis; 
sed pulcrior a sententia neque plus a probabilitate externa recedens 
erit mutatio haece: ‘eaeuiens flamma abstulit’. — u. 201 nutricis 
de Acte Neronis paelice uerba sunt haec: 

subiecta et humilis, atque monumenta extruit. 
aegerrime in his ad priora uerba ‘est’ supplemus, nescio an ‘atque’ 
corruptum sit ex glossa ‘acte’, quae expulerit genuinam lectionem, 
fortasse ‘subiecta et humilis alta monumenta extruit’. — u. 408 sqq. : 
tunc illa uirgo, numinis magni dea, 

Iustitia caelo missa cum sancta Fide 
terrae regebat mitis humanum genus, 
ex lectione librorum ‘terra’ recte anteriores fecerant ‘terras’, quod 
ita est recipiendum ut simul ‘mitis’ (hic enim de solo genere 
humano agitur) mutemus ita : ‘terras regebat , mite et humanum 
genus’; quo respiciunt uerba u. 417 sq. : ‘alia sed soboles minue 
conspecta (concepta?) miti». — in dialogo inter Neronem et Senecam 
constituto u: 472 habetur: 

despectus ensis faciet. — hoc absit nefas. 

non satis faciunt coniecturae Lipsii ‘conspectus’ (uel ‘detectus’) et 
Ritteri ‘dispectus’ [quibus accessit nuperrime Buechelerus ‘respectus’ 
suspicatus], fortius ualidiusque uocabulum cum requirant Senecae 
uerba cum summa indignatione prolata ‘hoc absit nefas’, cogitat 
enim Nero non de minis terroribusque, sed de caedibus, ut innuit 
u. 481 ‘tollantur hostes ense suspecti mihi’ et 542 sq. ‘nos quoque 
manebunt astra, si saeuo prior ense occuparo, quidquid infestum 
est mihi’, melius autem, quam Raphelingii commentum ‘destrictus’ 
mihi uidetur hoce: 'derectus ensis faciet’, nam de forma ‘derectus’ 
in longe plurimis codd. obuia sat constat [neque probantur mihi 
quae nuperrime de quodam discrimine, quod deprehendisse putabat, 
disseruit Voelkelius in Fleckeis. ann. 1877 p. 853 sqq.]. — u. 497 
sqq. apponam emaculatos : 

inuidia castris uicta consensu pio; 
cessit senatus; equitis accensus fauor; 
plebisque uotis aJqne iudicium patrii 
tu pacis auctor, generis humani arbiter, 
electus orbem iam sacra specie regis, 
mortuo enim Claudio Nero in castra praetorianorum progressus 
imperator consalutabatur; atque hanc militum sententiam (cf. Tacit. 
ann. XII 69; Sueton. Ner. 8) sequebatur senatus (inuitus sine 
dubio atque haerens initio , ut par erat , in successore non legitimo , 
sed temporibus cedens) et fauore paulatim exceperunt equites, sed 
quo minus nobiles aliquamdiu dubitasse (unde Neronis in eos odium) 
negari potuit , eo magis Seneca non ut callidus adulator sed discipuli 
indolem naturamque bene notam respiciens e re putauit adicere, 
plebis uota cum Claudii patris uoluntate consensisse in eligendo 
imperatore nouo; quamquam Claudium ultimo uitae tempore longe 
aliter sensisse , non ignorabat, et ‘castris’ quidem , cuius loco libri 
‘tristis’ habent, plane necessarium esse primus uidit Graeuius (ad 
Suetonii 1. 1.) silentio fere omissus a nuperrimis editoribus, ‘adque 
iudicium patris’ autem nos correximus, cum codd. praebent ‘atque 
iudicium patrum est’, ortum inde quod senatus quae antecedit mentio 
induxit scribam ut ‘patrum’ poneret; quod suprascriptis litteris ‘is’ 
correctum , ut fere fieri solet , peperit lectionem codicum nostrorum, 
ceterum cf. Plinius in panegyrico c. 10 ‘ad hoc audiebas senatus 
populique consensum: non unius Neruae iudicium illud, illa electio 
fuit’, et alibi quoque hoc Claudii iudicium in partes uoeat Seneca; 
cf. u. 598 ‘merita te diui patria’, porro notae sunt locutiones ‘ad 
nutum’, ‘ad uoluntatem alicuius' similesque. — u. 584 sq.: 

rix sustinere posset hos thalamos dolor 
fidesque populi, sancta nec pietas sinat 
aperte rescribendum est ‘possit.’ — u. 593 corrigo: 

exprimere ius est ferra, quod nequeunt preces? 
unde fortior euadit oppositio; et fauent huic correcturae libri mss. 
‘ferro’ maximam partem uitiose exhibentes (‘ferre’ uulgata). — 
u. 602 sq. 

et ipse populi uota iam pridem moror, 
cum portet utero pignus et partem mei. 
concinnius foret 'et ipsa populi uota’; quod ad reliqua, non credo 
Itittero adnotanti: 'quod subiecti nomen (Poppaea) lectori supplen- 
dum relinquitur, cum aliquo uerecundiae sensu institutum ridetur*, 
nam neque alias hanc uerecundiam praefert Nero et omisso Poppaeae 
nomine hic non potuit obscurius id quod dicendum erat dici, inter- 
cidit sine dubio post 603 uersiculu3 Poppaeae mentionem cum 
amoris flagrantis significatione continens, [idem nuper Buechelerus 
in musei Rhenani uol. XXVII p. 475 censuit, qui tamen minus 
probabiliter Poppaeae nomen latere putauit in u. 602 sic fere refin- 
gendo ‘iam pridem et ipse uota Poppaeae moror’; nam populi stirpem 
legitimam ex Nerone desiderantis commemoratio hic aptissima est.] 
— in uu. 301 — 312 (nam ordinem nuperrimae editionis sequimur) 
non tam interpolatio statuenda quam iustus conexus facta aliquot 
uersiculorum transpositione recipcrandus erat in hunc modum: 
illi reges hac expulerant 
urbe superbos ultique tuos 
sunt bene manes, mactata tua 
miseranda manu, nata Lucreti, 
stuprum saeui passa tyranni, 
te quoque bellum triste secutum est, 
uirgo dextra caesa parentis, 
ne seruitium paterere graue et 
improba ferret praemia rictrix 
dira libido. 

nam triste illud bellum Virginiae necem secutum intestina est dis- 
cordia seditioque populi, ceterum ‘rictrix’ illa ‘libido’ iu mentem 
mihi reuocat Lirii historici locum, cui grata degressione paulisper 
a uia instituta deflectentes opem ac salutem feramu3. legitur apud 
illum I 58, 5 ‘quo terrore cum uicisset obstinatam pudicitiam uelut 
rictrix libido’, quibus in uerbis postquam mendum agnouit Mark- 
landus infeliciter ‘uelut ultrix libido’ proponens, Maduigius (emend. 

Linian. p. 54) non ita felicius ‘uel ni uictrix libido’ scripsit, si 
enim terrore dedecoris inlato uicit libido, ni non opus erat in fem- 
ina prae summo metu stuprum patienter ferente, scripsit me iudice 
Liuins ‘quo terrore cum uelul uinrisset obstinatam pudicitiam uictrix 
libido.’ uitio uulgatissimo pro ‘uinxisset’ librarius respectu uocis 
sequentis ‘uictrix’ scripserat ‘uicisset’; quae causa erat ut postea 
‘uelut’ in locum ut uidcbatur aptiorem transponeretur, sed in uiam 
redeamus, de Agrippina fraude Neronis in mare missa et (naue 
demersa) cum fluctibus luctanti haec leguntur u. 361 sqq. : 
mansit tacitis in pectoribus 
spreta tristi iam morte fides: 
multi dominae ferre auxilium 
pelago fractis niribus ardent, 
brachia quamuis lenta trahentes 
uoce hortantur manibusque leuant. 
commemorat rem Tacitus ann. XIV 5 his uerbis : ‘Agrippina . . . 
nando, deinde occursu lenunculorum Lucrinum in lacum inuecta 
uillae suae infertur.’ sed quinam erant ‘multi’ illi, qui spreta Neronis 
ira certaque morte Agrippinae laboranti succurrerunt? fidi sine 
dubio ministri, qui ex uilla mari adiacenti naufragium uiderant; 
ut docet illud ‘dominae’, nescio igitur an pro ‘multi’ reponendum 
sit ‘famuli.’ sed utut hoc se habet, certa medela praesto est sequen- 
tibus. nam famuli, dum dominae uiribus pelago fractis auxilium 
ferunt, nauigiis utebantur teste Tacito; unde illi ineptissime dicun- 
tur ‘quamuis brachia lenta trahentes’, quod non quadrat nisi in eos 
qui natantes subueniunt ipsique deficiunt, et ecce ipsi codices meli- 
ores ‘trahentem' cum praebeant, ueri indicium nobis seruauerunt 
(nam sic quoque ‘quamuis’ absurdum est) , unde genuinam poetae 
manum indubitate licet restituere: ‘brachia quam (scii, dominam) 
uix lenta trahentem uoce hortantur manibusque leuant (in lenuncu- 
los)’. — u. 665 Octauia secundum codd. pessime dixit: 
dabit hic nostris finem curis 
uel morte dies. 

laetatur enim puella misera, quod nuptiis Neronis et Poppaeae 
institutis ipsa iam soror imperatoris nec amplius uxor est, unde 
uitam abhinc tutam possit degere, hinc u. 672 sq. exclamat 
‘absint tandem tristes poenae letique me/ut.’ et testatur idem (bene 
adnotante iam Rittero) Tacitus ann. XIV 64 : ‘paucis debinc inter- 
iectis diebus mori iubetur, cum iam uiduam se et tantum sororem 
testaretur.’ itaque diem illum festum, quo Nero Poppaeam uxorem 

duxit, Octauia praedicare debuit tamquam curas sibi eximentem, 
aut omnia igitur fallunt aut sic locuta est: ‘dabit hic nostris finem 
curis tine morte dies.’ nam antea ab una morte curarum lenimen- 
tum sperauerat. possis etiam ‘nec morte.’ — u. 674 sq. chori sunt 
uerba : 

scelerum diri, miseranda, uiri 
potes heu domens sperare memor? 
pro ‘heu’ codd. ‘hic’ uel ‘hoc’ uel ‘hec’ exhibent, poetarum usus 
flagitat ‘o demens.’ — u. 708 sqq. nutrix Poppaeae blandiens haec 
uerba facit : 

Caesari iuncta es tuo 
taeda iugali, quem tuus cepit decor 
et culpa Senecae : tradidit uinctum tibi 
genetrix amoris, maximum numen Venus. 

Senecae culpam cum alii aliter, modo ad persuadendum accommodato 
nemo, interpretati esseDt, nuper Adolphus Stahrius in libro quem de 
uita moribusque Agrippinae conscripsit (p. 291) eo referendam esse 
censuit, quod Seneca Neroni nesano Poppaeae amore correpto dis- 
suasisset nuptias, colligens cum maxime tyranni uerba (u. 600) 
‘desiste iam grauis nimium mihi instare: liceat facere quod Seneca 
improbat’, quae interpretatio nimis scilicet contorta minime mihi 
adridet. nam praeterquam quod si auctor haec dicere uoluisset, aliis 
certe eisque haud ita obscuris uerbis uti licuisset, non conuenit 
nutrici in adulationem et alumnae laudes effusae talia profari, quasi 
nero magna gloria sit, alterius culpa aliquid nancisci! haec mihi 
reputanti sic poeta scripsisse uidetur: ‘quem tuus cepit decor et 
cultas; ecee tradidit uinctum tibi’ eqs. est autem cultus accipiendus 
de elegantiore uitae externae specie ac splendore: cf. ex. gr. Tacit. 
annal. XIII 46 ‘illum animo et cultu magnificum’; et de Poppaea 
cf. ibid. 45. 

Ceterum ut crimen sublati de medio Senecae nominis redimam, 
ostendam ubi idem sit restituendum. Tacitus ann. XIV 15 haec de 
Nerone narrat: ‘postremus ipse scenam incedit, multa cura temptans 
citharam et praemeditans adsistentibus phonascis, adeesserat cohors 
militum , centuriones tribunique , et maerens Burrus et laudans, 
tuneque’ eqs. ad uerba ‘et maerens Burrus et laudans’ adnotant Bur- 
rum, cum maereret animo, uoce tamen laudasse principem; ‘et’ 
igitur pro 'et tamen’ accipiunt, quod iam per se habet quo ualde 
displiceat, praeterea quis credat, ita egisse Burrum, quem num- 
quam non et militariter strenuum et ueritatis pronuntiatorem in- 

corruptum et qua3i quoddam priscae uirtutis exemplar obuium ha- 
bemus? et de hoc uiro Tacitus semper data occasione cum uerecundia 
quadam ac reuerentia loquitur (cf. ex. gr. uerba de Burro mortuo 
c. 51: ‘ceterum grande eius desiderium mansit per memoriam uir- 
tutis’) opponitque Senecae utpote in adulationem nimis profuso (ut 
XIV 7). igitur ut Burrum macula moribus eius integris seuerisque 
temporum iniuria librariorumque socordia inusta liberemus, ita 
rescribamus ‘et maerens Burrus et laudans Seneca, tuncque’ eqs. 
atque ceteri rerum Romanarum auctores tantum abest ut hanc 
emendationem refellant, eam ut egregie stabiliant atque confirment : 
cf. Sueton. Ner. 21 (‘iuxtaque amicorum intimi') et Cassius Dio 
LXI 20 diserte Burrum et Senecam simul commemorans. — reuer- 
tamur ad Octauiam, in qua fabula u. 772 sqq. Poppaea haec dicit: 
ut expientur noctis et somni minae 
terrorque in hostes redeat attonitus meos, 
et uota pro me suscipe et precibus piis 
superos adora, maneat ut praesens metus, 
hic primum ‘adtonitos’ reponendum esse , miror quod adnotare mihi 
reliquerunt anteriores, melius eidem uiderunt, per ‘et uota’ praue 
hic procedere orationem ; itaque Gronouius ‘tu uota’, Heinsins ‘i 
uota’ coniecerunt. lenissimum idemque aptissimum erit ‘en , uota 
pro me suscipe’: nam in talibus adhortationibus particula illa usi- 
tatissima est. in uerbis denique ‘maneat (sic enim fidelissimi libri 
tradunt) ut praesens metu3’ nou rectum est ‘praesens metus’, iam 
enim Poppaea sedato animo metus timoresque abiecerat. itaque 
non ‘maneat’, id quod priores arbitrabantur, sed ‘metus’ correctione 
eget, lege ‘maneat ut praesens quies ’ , quod librarius sententiam 
non perspiciens mutauit secundum u. 738 ‘coacta praesenti metu’, 
[nuper Buechelerus 1.1. ‘praesens status’ proposuit ; etiamnunc ‘quies’ 
mihi praeplacet]. — u. 787 sqq. 

formam Sparte iactet alumnae 
licet et Phrygius praemia pastor, 
uincet uultus haec Tyndaridos, 
qui mouerunt horrida bella 
Phrygiaeque solo regna dedere. 

unice aptum est tempus praesens ‘uincit’ ; futurum reposuit libra- 
rius praua comparatione u. 782 sq. ‘quae regit et nunc deseret 
astra, petet amplexus, Poppaea, tuos’, porro dubito num recte di- 
catur ‘Phrygiae regna solo dare’ putoque librarium more consueto 
uocabulum ex uerbis proxime praecedentibus memoriae inhaerens 

substituisse, lege ‘JViawique solo regna dedere’, id est, Troiam; et 
sic u. 832 'regna euertit Priami’. — u. 815 sqq. : 
saepire dammis principis sedem parant, 
populi nisi irae coniugem reddat nouam , 
reddat penates Claudiae nictus suos. 

‘dare’ uel 'concedere populi irae’ latinum est, non item ‘reddere’, 
neque repetitura reddendi uocabulum hic, ubi rhetorica uis nulla est, 
placet. Qrotius proposuit ‘dedat’, quod uerburn suapte natura minus 
conuenit. lege ‘coniugem cedat nouam’. — u. 872 sqq. hic eitat 
Neronem inter et praefectum dialogus: 

Praef. poenam dolor constituet in ciues tuos? 

Nero, constituet, actas nulla quam famae eximat. 

Praef. qua temperet nos ira, non noster timor, 
uerba ultima sensu idoneo carent, lege ‘qua temperet uotlra ira, 
non noster timor’, hoc est, qua poena tua quidem ira lenimentum 
capiat, non tamen noster timor, est enim ‘uestra’, ut saepe, pro 
‘tua’ positum ; sic quae u. 952 sq. in chori cantu leguntur ‘animum 
firment exempla tuum , iam multa domus quae nostra tulit’ neces- 
sario sunt mutanda in ‘domus quae uestra (= tua, scii. Octauiae) 
tulit’, ut habent aliquot libri. — u. 881 praefectus interrogat: 
estne qui sontem arguat ? 

cui Nero respondet: 

populi furor, 

non plane id quidem absurde; sed multo melius, nisi fallit me 
opinio, dixit ‘populi fi/nor.’ et saepius ‘furor’ et ‘fanor’ uocabula in 
hac fabula sunt confusa; populi furorem sumere potuit librarius e 
u. 862. — u. 936 sqq. : 

quis mea digne deflere potest 
mala? quae lacrimis nostris questus 
reddet aedon? 

codicum proborum lectio ‘redderet’ me adducit ut rescribam ‘quae 
lacrimis nostris questus reddere aedon ?’, scii, digne potest. — u. 
947 sqq.: 

regitur fatis mortale genus, 
nec sibi quisquam spondere pote6t 
firmum et stabile; 
per quae casus uoluit uarios 
semper nobis metuenda dies. 

totum locum esse corruptissimum , omnia clamant, nec in ‘per quae’ 
aliud quam ‘Parcae’ latet, siquidem cum 'per* et ‘par’ tum ‘ce’ et 

‘que’ perpetuo inter se commixta eunt, deinde post ‘stabile’, ubi 
sane facillime intercidere potuit, intersero ‘stamen’, nullam enim 
nec productio ultimae in uoce ‘stabile’ syllabae ante ‘stamen’ (cf. 
L. Muellerus de r. m. p. 32G) nec uero unica Parca habet offen- 
sionem. est autem ‘firmum et stabile stamen’ filum non rupturum 
duraturumque ; ut similiter dixit Vergilius ‘conubio iungam stabili’; 
cf. etiam Calpurnius ecl. IV 139 ‘mortale resoluite pensum et date 
perpetuo caelestia fila metallo.’ ad sequentis uersus emendationem 
proficiscendum est a scriptura librorum bonorum ‘uoluitur uarios’, 
ex qua extundo ‘noluit uolucris uarios’, nisi malis ‘uolucer’ [de forma 
feminina ‘uolucer' cf. Neue, lat. Form. II p. 10 ed. sec.]. totum 
igitur locum in hanc refingimus speciem: 
regitur fatis mortale genus; 
nec sibi quisquam spondere potest 
firmum et stabile stamen Parcae: 
casus uoluit uolucris uarios 
semper nobis metuenda dies. 

cf. Horatius od. III 28, 6 ‘ueluti stet uolucris dies’; IV 13, 16 
‘inclusit uolucris dies.’ 

Inter Taciti scripta et ob traditionem et ob deprauationem ingen- 
tem libellus de Agricolae uita et moribus singularem tenet locum; 
quippe seorsim a ceteris illius operibus penienit ad nos codice quo- 
dam antiquo , quem saeculo decimo quinto medio inuenit Pomponius 
Laetus, cuius ueteris exemplaris nunc deperditi duo extant apograpba , 
quorum unum idque melius est codex Vaticanus 3429 manu Pom- 
ponii Laeti intra a. 1464 et 1471 scriptus, alterum neglegentius 
factum est codex Vaticanus 4498 eodem fere tempore exaratus: 
utriusque lectiones summa cum accuratione nuperrime enotauit 
C. L. Drlicbsius in sua Agricolae editione, quae Wirceburgi a. 1875 
prodiit, ex quibu3 libris etsi facile reciperari potest communis arche- 
typi scriptura, tamen hic ipse archetypus uitiorum omnium multi- 
tudine horrenda laborauit saeculorum antecedentium culpa cumu- 
lata. praetereo menda uulgaria, quorum nullo non genere textus 
inquinatus est: unum praeter cetera corruptionis genus grauissima 
libello damna intulit, nam erat olim scriba quidam, qui nimis ad 
finem properans saepissime siue singulas siue complures uoculas 
omisit; quae postea ab ipso uel potius a correctore et in margine 
et inter lineas additae turbas innumeras exciuerunt eo quod alter 
librarius correcturas parum intellegens plurimas uoces non recte in 
uerborum seriem recepit, et transpositionibus sanandum esse Agri- 
colam, hic illic iam anteriores critici perspexerunt; sed quam late 
pateret quantamque stragem edidisset hoc corruptionis genus, 

nemo diuinando adsequebatur; ut immanis opusculi huius deprauatio 
latuit omnino plerosque. nam et editores criticique , ne Bcilicet locis 
nimis multis mutarent lectiones traditas, plus iusto cauti timidique 
extiterunt et tenacissimi apicum interpretes (ut Kritzius, Peterus 
aliique) exemplis alienis adlatis fucatam ueritatis speciem circumda- 
bant eis, quae simplicis et ab artificiis abhorrentis iudicii homines 
corrupta esse agnoscunt, accessit ad augendam calamitatem, quod 
de Tacito res erat breuitatis quam maxime studioso: hinc enim 
paratum semper et satis commodum auxilium ad ineptissima quae- 
que gnauiter defendenda petere licebat, sed enim brachylogiae quoque 
certos firmosque esse fines apud scriptorem non mediocrem , non 
uidentur illi secum reputasse; neque ad hoc satis animum aduerterunt, 
Agricolam et colorem plane alium quam scripta historica prae se ferre 
et, ad tempus quod attinet, inter dialogum imperante Tito conscriptum 
editumque et reliqua opera medium optinere locum , ideoque breuilo- 
quentiae , quae in Historiis et Annalibus magis magisque exculta appa- 
reat , in Agricola semina tantum atque initia deprehendi, de isto autem 
editorum interpretumque numero unum, ut par est, excipio Peerlkam- 
pium , uirum et ingeniosissimum et in ueritate indaganda strenuissi- 
mum. qui admirabili ueri aptique sensu ductus optimo iure plurima 
in su8pitionera uocauit, quae priores nimis patienter tulerant, quodsi 
idem tam felix in emendationibus suis quam in lectionibus receptis 
falsitatis conuincendis fuisset, omnium optime de Agricola meritus 
esset, sed cum coniecturas procuderet saepenumero admodum impro- 
babiles et praeterea haud raro argutius quam uerius scripturas sa- 
nissimas elegant, issima quaeque Tacito reddendi feruore abreptus 
inpugnaret terminos criticis constitutos transiliens, mirandum non est 
quod apud plurimos insequentis temporis doctos editio illius minore 
in honore habebatur atque etiam male audiit, qui si non deterriti 
mutationibus a uiro egregio parum prospere factis potius rectis 
uerisque eius obseruationibus dubitationibusque uti et insistere uo- 
luissent, ne illi multo melius Tacito quam nugas traditas semper 
semperque reccquendo consuluissent, eo autem magis Peerlkampium 
debita cum laude hic commemorare me impellit animus, quo 
saepius cum hoc uiro me consentire in uulgata scriptura addubitanda 
cognoui. — perpetuo commentario critico, quod iam exhibemus, hoc 
habeo praemittendum, editionum siue omnia Taciti opera siue solum 
Agricolam continentium praeter Oberlinianam nuperrime acceptam 
tantummodo recentiores (inde a Rothiana) praesto mihi fuerunt, 
quibus accesserunt pauci libelli scholastici (ut Henrichseni). quodsi 

hic illic (quod tamen non puto accidisse) ab anterioribus iam in- 
uenta protulimus , non nobis id uitio uertant sed nuperrimorum edi- 
torum silentio. 

Cap. I. at nunc narraturo mihi uilam defuncti homini* uenia opus 
fuit, quam non petiissem incusaturus tam saeua et infesta uirlutiius 
tempora, de hoc loco quamquam multi multa disseruere , nemo tamen 
aut explicationem aut emendationem protulit eam, qua omnes dif- 
ficultates tollerentur, et ‘nunc’ quidem quod nonnulli significatione 
latius patente (‘in der Jetztzeit’ uertit Peterus) ad Domitiani quoque 
imperium pertinere affirmant, falsissimum est. nam qui uoci ‘nunc' 
subiungil ‘narraturo mihi’, is non potest in animo habere nisi id 
ipsum quo scribit tempus, porro num credibile est, Tacitum hoc 
loco ‘nunc’ aliter posuisse quam initio capitis tertii, ubi uerbis 
‘nunc demum redit animus’ ad Traiani imperatoris, sub quo libellum 
suum composuit, aeuum spectauit? abicienda est igitur ista uoculae 
‘nunc’ interpretatio utcumque excogitata ab eis qui de uerbis 'opus 
fuit’ sustinendis desperarent, nam illud artificium, quo 'opus fuit’ 
nonnulli ex epistulari dicendi genere defendunt, in hoc Taciti opus- 
culo uanum cassumque esse , sane in propatulo est. itaque cum illis 
'nunc narraturo mihi’ tempus praeteritum ‘fuit’ nullis machinis con- 
ciliari potest, hinc natae Niebuhrii qui ‘nunc’ in ‘nuper’ mutabat, 
et Spengelii, qui ‘nunc’ delebat , conieciurae inprobabiles. egregie 
autem succurrit C. L. Rothius unica lineola (fuit) addita scribens 
‘opus fuerit’; et saepius ita Tacitus in Agricola loquitur: c. 9 ‘in- 
iuria uirtutum fuerit’, c. 33 ‘nec iDglorium fuerit’, c. 46 ‘praece- 
perim’. difficiliora sunt ea qnae secuntnr ‘quam non petiissem incu- 
saturus’. quae per latinitatem quidem non aliter interpretari licet 
quam ita : quam non petissem , si uellem incusare, quae uerba 
neutiquam is facere potest, qui statim in capite secundo (ut in 
toto omnino libello) adiecturus est incusationem grauissimam acer- 
bissimamque. itaque Puteolanus ‘ni cursaturus’ , Lipsius ‘ni incusa- 
turus’ proposuerunt, quae num a sermone latino stare possint, 
nolo nunc explorare: nam a sententia male se habent, quid enim? 
ideonc Tacitus excusationem petit quod Domitiani tempora saeua 
et truculenta incusaturus est ? hoc nulla excusatione egebat, 
cur igitur illi opus est uenia, id est, beniuola indulgentia (sic 
enim ‘uenia’ accipiendum esse recte monuit Wexius prolegg. p. 
158)? nimirum propter mutatam plane temporum condicionem, 
qua factum erat ut et homines iam minore in honore haberent ut 
ipsas uirtutes ita uirorum uirtutibus praeclarorum descriptiones et 

scriptores ipsi tamdiu silere coacti loquela rudi incultaque uterentur, 
lianc ob causam Tacitum uenia sibi opus esse putasse , ut huius 
enuntiati cum prioribus conexus ita caput tertium recte perpensum 
persuadent, unde autem mutatio ista temporum ? Domitianei hoc 
uitium erat imperii diri , quo uirtutum amor in hominum animis 
extinctus et scriptorum ingenia studiaque oppressa essent, huic igi- 
tur eius rei, quod ueniam petiit, culpam dare licuit, quid multa? 
scripsit Tacitus: ‘quam quod petii, sum incusaturus tam saeua et 
infesta uirtutibus tempora.' quibus uerbis aptus ad sequentem in 
capite secundo incusationem fit transitus. 

Cap. II. Legimus, cum Aruleno Rustico Faetus Thrasea, Herennio 
Senecioni Priscus lletuidius laudati essent, capitale fuisse, uarie expli- 
cabant ‘legimus’; et plerique quidem adquieuerunt in eo, ut ad 
acta diurna referrent, sed in facinore tam atroci et nuperrime facto , 
quod ut summam mouerat indignationem ita in aequalium omnium 
memoria uigebat recenti quodque praeterea plurimi suis ipsi oculis 
uiderant (cf. cap. 45), legendi uerbum locum habet nullum, nam 
quod uir quidam uersutus Tacitum haec de se absente dixisse arbi- 
ti abatur: et in hoc capite et in eo, quod est quadragesimum quin- 
tum , scriptor de aequalibus omnino loquitur (‘dedimus profecto’, 
‘perdidissemus’, cet.). coniecerunt Lipsius ‘uidimus’, Peerlkampius 
‘meminimus’; ego praefero ‘fleuimus’; cuius uocis littera prima cum 
non scripta esset utpote a rubrieatore in initio noui capitis addenda 
neque ab hoc adderetur , ex ‘leuimus’ postea fecerunt ‘legimus’, 
poetarum autem usum, ut adamat, secutus Tacitus flendi uocabulnm 
cum infinitiuo construxit. 

Gap. III. Nunc demum redit animus; et quamquam primo statim 
beatissimi saeculi ortu Nerua Caesar res olim dissociabiles miscuerit, 
principatum ac Ubertatem , augeatque eqs. praue nonnulli recentium 
editorum Spengelii coniecturam ‘rediit’ receperunt admissa simul 
Bipontinorum lectione ‘sed quamquam’, neque enim hic agitur de 
re iam perfecta, Bed de ea quae paulalim ac lento progreditur; ut 
ex eis quae secuntur dilucido apparet (‘natura infirmitatis humanae 
tardiora sunt remedia quam mala’), maiore iure in illo ‘res olim 
dissociabiles' offendissent, duplicem significationem habet uocabulum 
‘dissociabile’, aut actiuam (quod dissociat) aut passiuam (quod dis- 
sociari potest), at idem , siquidem interpretibus et lexicographis 
fidem damus , sententiam plane contrariam nactum est hance ‘quod 
sociari nequit’, quod commentum plane incredibile est. quando enim 
ex. gr. ‘dissolubile’ (= quod dissolui potest) ualet ‘quod solui nequit'? 

intulerunt nempe boni isti homines de seruando aliter Taciti loco 
desperantes ex arbitrio atque lubidine id quod suapte natura uoca- 
bulum illud respuit, colligunt Horatii (od. I 3, 22) ‘oceano disso- 
ciabili’, qnod tamen priore illa significatione actiua (oceano dissocianti) 
accipiendum esBe et Naegelsbacbius (Lat. Stil. § 117, 2) multis 
exemplis docuit et Silius Italicus (XIV 20) Horatium respiciens 
confirmat, porro quem Klotzius adduxit Claudiani locum (in Rufin. 
II 138) ‘non dissociabile corpus coniunctumque sumus', is recte 
explicatus — scii, ita: sumus unum corpus coniunctum et qnod 
dissociari nequeat — nihil comprobat, denique si comparant uerbum 
‘dissocialis’ apud Rutilium Namatianum (I 384) obuium, huic quoque 
iuata interpretatio adhibenda est. nam dictum notissimum , hominem 
animal esse sociale , Rutilius ita inuertit ut Iudaeum animal humanis 
cibis dissociale (quod se dissociet a ceterorum uictu) uocaret. itaque 
neutiquam ostenderunt, ‘dissociare’ esse posse ‘non sociare’ et ‘dis- 
sociabile’ id quod sociari non potest, accedit quod Tacitus hoc desig- 
naturus alibi uerbo ‘insociabilis’ utitur: cf. ann. IV 12; XHI 16; 
XV 68. iam cum nec altera significatione uocabuli passiua quidquam 
proficiamus (nam res inde ab Augusto semper dissociatas nemo scriptor 
prudens uocat ‘olim dissociabiles’), uerbum illud in mendo cubare 
autumauerim. et ipsi codices inter se dissentiunt : A ‘dissotiabiles’, B 
‘dissolubiles’ praebent, unde in archetypo uocabuli exitum lectu 
difficiliorem fuisse puto. Tacitus nescio an scripserit ‘res olim disso- 
ciatas’. 

ibidem : pauci et uti dixerim non modo aliorum , sed etiam nostri 
superstitet sumus, in his ‘et’ abundat, ‘uti dixerim’ non latinum est. 
sed Rhenanus , qui deleto ‘et’ rescripsit ‘ut ita dixerim' (quod Woelffli- 
nus secundum usum Taciteum refinxit in ‘ut sic dixerim'), soli 
latinitati consuluit, non item sententiae, recte dicunt formula ‘ut 
sic (ita) dixerim' locutionem aut notionem aliquid insoliti habentem 
aliquatenus mitigari: cf. interpretes ad Germ. c. 2. non indigent 
autem, id quod bene monuit Peerlkampius , addito illo uerba ‘non 
modo aliorum superstites sumus’: res enim omnium uulgarissima 
est. itaque saltim scribendum erat ‘pauci non modo aliorum, sed 
etiam , ut sic dixerim , nostri superstites sumus’, quamquam uel hoc 
‘sui (sibi) superstitem esse’ nihil insueti praefert, neque in eis quae 
Seneca a Woelfflino comparatus (epist. 30 , 5) scribit : ‘Bassus noster 
uidetur mihi prosequi se et componere et uiuere tamquam superstes 
sibi’ id quod est ‘tamquam’ extenuat locutionis audaciam (quae nulla 
est), sed hoc fere ualet ‘uiuit ut aliquis qui sibi est superstes’, itaque 

cum Rhenani emendationes minime sufficiant, ego in ipso illo ‘uti 
dixerim’ uitium latere suspicor ita tollendum : ‘pauci et utique (utiq.) 
miseri’, quibuscum uerba sequentia ‘exemptis e media uita — uenimus’ 
egregie coniunguntur. possis quoque conicere ‘pauci et, ut sic dixe- 
rum, miseri nam hoc ‘miseri’, cum inpoatuxijrm sit, additum illud 
tolerat. — ceterum pro 'aliorum’ Peerlkampius uoluit ‘illorum’, scii, 
qui siue fortuitis casibus siue saeuitia principis interciderunt; quod 
ualde arridet. 

Cap. IV. studium philosophiae acrius, ultra quam concessum Romano 
ac senatori, hausisse *). Tacitus cum saepissime synonyma in scriptis 
praesertim minoribus coniuugat, numquam tamen damti ™ »? coni ungit, 
nam unicum, quem sexcentis additae copulae exemplis obstare uideo, 
locum Germaniae c. 14 ‘illum defendere, tueri’ unusquisque semel 
admonitus intellegit repetitis duabus litterulis ita esse restituendum 
‘illum defendere et tueri’ : cf. Dialog. 7 ‘tueri et defendere’, neque 
in Agricolae loco oratione asyndetica ius alterutrum uocabulum 
eiciendi nobis dari existumo; iinmo hic quoque unica littera iterata 
‘acrius ultraq. quam’ rescribendum est. nam inprobandam quam 
maxime duco coniecturam Andreseni ab Halmio laudatam , qua pro 
‘acrius’ reposuit ille ‘ac iuris’; quippe de sola philosophia hic agi ex 
fine capitis elucet +)■ 

Cap. V. Prima castrorum rudimenta in Britannia Suetonio Paulino , 
diligenti ac moderato duci, adprohauit , electus quem contubernio aestimaret. 
interpretes hic ualde aestuant, sed unum omnes praeteruiderunt. ad 
'electus' enim cum subaudiamus ‘Suetonio Paulino’ (datiuum ex more 
Taciteo pro ablatiuo cum ‘ab’ accipias) , hoc ‘Agricola Suetonio electus 
est quem contubernio aestimaret’ per latinitatem nihil aliud potest 
significare quam hoc ‘electus est ut eum (Suetonium) aestimaret 
contubernio', quae sententia peruersissima est. illud autem quod 
subesse putant , Paulinum scilicet Agricolae in contubernium recepto 
aestimationis signum uoluisse exhibere, Tacitus, siquidem latine 
scribere intellexit, ita debuit exprimere ‘electus qui contubernio 
aestimaretur’, sed ipsum illud 'contubernio aestimare’ non mediocriter 
scrupulum mihi mouet. nam quod explicant ‘recipiendo in contuber- 



*) quae in initio capitis leguntur ‘pater Iulii Iulius Graecinus, senatorii 
ordinis' melius Lipsio molestum illud ‘Iulii’ delenti correxit Woelfllinus , qui 
secundum usum Taciteum ‘illi’ reuocauit: cf. Philo). XXVI p. 140. 

f) in fine capitis ‘uehementius quam caute’ Nipperdeius scripsit ‘cautius’; 
sed recte defendit traditam scripturam Woclfilinus (Philol. XXV p. 118). 

nium indicare quanti aestimaret’, fictum est arbitrarie neque ubu 
comprobatur, nam in locutione ‘aliquem (aliquid) aliqua re aestimare' 
ablatiuus rationem iudicii designat, ueluti quae apud Quintilianum 
(X 1, 10) leguntur de Socrate: ‘sic egit ut qui poenam suam hono- 
ribus summis esset aestimaturus' explicanda sunt ita : honores summi 
qui eum apud posteros manebant causa erant ut de poena sua eam 
quam habuit aestimationem haberet (ex honoribus illis poenam metie- 
batur). itaque cum dictiones, quales sunt ‘aliquem paruo, magno, 
uita aestimare’, hic non liceat comparare, quid illi 'contubernio 
aestimare’ faciamus incerti haeremus, nam si uelis interpretari (id 
quod nonnulli fecerunt) ‘adprobauit, postquam Paulinus eum elegit 
quem ex contubernio metiretur’, hoc rerum naturae repugnat, cum 
adprobationem potius secuta sit electio; et remanet altera difficultas 
in ratione grammatica posita, ex his angustiis quomodo me expediam 
non habeo nisi ita ut ‘aestimaret’ a librario quodam adiectum dicam , 
postquam ‘electus que"’ deprauatione obuia ex ‘electusque e” corruptum 
est. iam ‘hoc adprobauit electusque est contubernio’ breuiter et con- 
cinne dictum Tacito est dignissimum. — paucis dicam de uerbis 
proximis ‘nec Agricola licenter more iuuenum’ eqs. , in quibus 
Heraeus uoculam interlapsam esse agnouit. sed prae eius coniectura 
‘licenter egit’ malo hoce ‘nec agebat Agricola licenter’, eadem im- 
perfecti et perfecti uicissitudine quam habemus in fine capitis 
(‘agebantur, cessit’). 

ibidem: simulque et anxius et intentus agere, interpretes ‘anxius’ 
accipiunt pro ‘cautus’, id quod prorsus insolitum est. quam signifi- 
cationem ut uocabulo inesse statuerent adducti sunt eo quod intel- 
lexerunt , quamuis etiam in imperatores utpote homines cadat anxie- 
tas (cf. ex. gr. Sallustii Iug. 55, 3; 93, 1), eandem tamen num- 
quam homini militari laudi datam esse nec dari posse, neque uero 
Agricola tum erat dux uarios casus belli futuros sollicite diligenterque 
perpendens, sed tiro nouicius, cui mandata a duce imposita strenue 
erant eiequenda. quid igitur multa? scripsit Tacitus ‘et enixus et 
intentus agere’, haec autem bene iunguntur. nam qui enixe rem 
aliquam agit , facile feruore suo impetuque in praeceps datus neglegit 
circumspecte procedere, hoc Agricola uitabat simul intente agendo, 
uertas germanice ‘zugleich eifrig und aufmerksam’. — deinde in 
uerbis ‘non sane alius exercitatior magisque in ambiguo Britannia 
fuit’ recipienda est Buchneri emendatio ‘excitatior’; nam quid inter 
duo illa uocabula interesset, bene demonstrauit Woelfflinus (Philol. 
XXVI p. 142). porro retinenda est codicum lectio 'intersaepti exer- 

citus’: cf. L. Urlichsii commentatio de uita et honoribus Agricolae 
p. 23 not. 2. 

ibidem: quae cuncta etsi consitio ductuque alterius agebantur ac 
summa rerum et reciperalae prouinciae gloria iit ducem cessit, artem et 
usum et stimulos addidere iuueni. mirifice se torquent interpretes in 
explananda illa ‘summa rerum’, uertunt ‘das Ganze, das ganze Ver- 
dienst’ siue ‘der Erfolg im Ganzen’. quibus missis accuratius quid 
rei sit uideamus. ‘summa rerum’ triplicem habet intellectum : ualet 
‘summum imperium’, quod iam dudum erat ducis ideoque non tunc 
in eum cessit; ualet ‘summa pars rerum gestarum', quae quoniam 
ab eo qui consilio ductuque suo omnia gessit perfecta est, itidem 
non potest dici cessisse in ducem ; ualet denique ‘salus , uita’ (cf. 
exempla a Peerlkampio adlata) , quod si hic ita locum haberet ut 
ad proxime praecedentia ‘tum de salute , mox de uictoria certauere’ 
respiceret, additum oporteret ‘defensa’ uel ‘restituta’ uel simile ali- 
quid. Peerlkampius igitur coniunxit ‘summa gloria rerum et reci- 
peratae prouinciae’. sed in his ‘summa’ non recte se habet, nam si 
merum est epitheton , egregie abundat, sin pro ‘praecipua’ est posi- 
tum , inde consequitur aliquam tamen gloriam in iuuenem cessisse ; 
at huic tantummodo ‘artem et usum et stimulos addidere’ cuncta 
illa quibus praesens interfuit, neque fama separat ea quae dux 
expeditionis auctor quaeque eius ministri gerunt (nisi forte singulari 
aliquo facinore eminent) , sed in ilium omnem gloriam confert, 
quapropter ego in uerbis ‘summa rerum’ uitium odoratus bene 
coniungi puto ‘fama rerum et reciperatae prouinciae gloria' : cf. ex. 
gr. Hist. IV 39 ‘claros rerum fama’, nulla autem confusio frequen- 
tior est in codicibus quam litterarum cum ‘s’ et ‘f ’, tum ‘u’ (uel 
‘u’) et ‘a’. 

Gap. VI. mox inter quaesturam ac tribunatum plebis atque ipsum 
tribunatus annum quiete et otio transiit , gnarus sub Aerone temporum , 
quibus inertia pro sapientia fuit, idem praeturae certior et silentium. 
ad priora uerba inter quaesturam ac tribunatum suppleri uolunt 
‘annum’, ualde dubito num Tacitus tam neglegenter scripserit, po- 
tiusque librariis uocem ‘annum’ inter lineas adseriptam errorum 
ansam dedisse putauerim. lego: ‘inter quaesturam ac tribunatum 
plebjs annum atque ipsum tribunatu»;’, unde colorem uere Taciteum 
accipit oratio; sic statim ‘sub Nerone temporum’ et saepius simi- 
lia habes, in uerbis ‘certior et silentium’ spretis Rhenani ‘tenor’ et 
Ritteri ‘otium’ conicientium commentis (nam non minus illa lan- 
guent atque abundant quam quod Urlichsius proposuit ‘terror’ et 

quod ego ipse aliquando conieci ‘torpor 1 ) unice sequendum censeo 
Peerlkampium lenissima traiectione uerborum restituentem ‘quibus 
inertia certior et pro sapientia fuit, idem praeturae silentium’, nam 
ob summam litterarum similitudinem ‘certior et’ post ‘inertia’ in- 
tercidit. 

ibidem : ludo s et inania honoris medio rationis atque abundantiae 
duxit, ‘ludos ducere’, quocumque modo explicare conaris , latinum 
non est. itaque locum non intactum ad nos peruenisse recte haud 
pauci sumpserunt. Gotbius et Peerlkampius ‘media’ scripserunt, 
quod esse uoluerunt ‘media inter rationem et luxuriam esse opor- 
tere duxit’, sed hoc ipsum ‘oportere’ deesse omnino nequit, unde 
etiam Lipsii refutatur conicctura ‘ludos atque inania honoris mode- 
rationis a. a. duxit', in qua itidem necessario ‘esse oportere’ desi- 
deratur. equidem ante 'medio rationis' interlapsum puto ‘moderanda’ ; 
et sic Cicero loco iam a Petero adlato (de OfT. II 60) : ‘tota igitur 
ratio talium largitionum genere uitiosa est, temporibus necessaria; 
et tamen ipsa ad facultates accommodanda et mediocritate mode- 
randa est’. 

Gap. IX. iam uero tempora curarum remissionumque diuisa : ubi 
conuentus ac iudicia poscerent, granis intentus seuerus et saepius mise- 
ricors: ubi officio satisfactum, nullam ultra dignitatis personam; tristi- 
tiam et arrogantiam et auaritiam exuerat, primum praua sunt illa 
‘seuerus et saepius misericors’, ubi duae res diuersae ita opponuntur 
ut alterutra saepius quam altera usu uenire dicatur, sic fere Tacitus 
loquitur: Agrie. 19 ‘nec poena semper, sed saepius poenitentia 
contentus esse’; ibid. 38 ‘aliquando frangi aspectu pignorum suorum, 
saepius concitari’; Germ. 42 ‘raro armis, saepius armis iuuantur’; 
Aun. IV 1 ‘eiusque causa modo largitio et luxus, saepius industria 
ac uigilantia’; et sic ‘modo — saepius’ habes etiam Ann. XI 16 et 
XIV 10. iam cum ea , quae Xipperdeius (opusc. p. 240) attulit , 
hinc aliena sint, locis autem eis qui exlant Aon. XII 7 et 46 
formula ‘et (ac) saepius’ non tam res contraria, sed noua inducitur 
(uertas : und auch ofters) , apparet Tacitum nostro loco scribere 
debuisse: 'seuerus aliquando, saepius misericors’, sed ita orationis 
tantum forma correcta foret, nempe alterum idque maius incom- 
modum in eo est positum, quod soceri misericordiam hic quidem 
commemorare non quadrat in Taciti consilium, acriter enim distin- 
guit inter Agricolam legatum prouinciao et hominem priuatum : 
tamquam legatus strenue ille atque seuere fecit id quod officii sui 
erat , tamquam priuatus erat humanus ciuilisque. misericordia autem 

cum proprie sit eius qui humane sentit agitque, in tam accurata 
quidem distinctione non potuit ut uirtus legati praedicari, quid 
quod conuentus ac iudicia minime poscebant misericordiam? quid 
igitur uerbis traditis 'et saepius misericors’ faciemus ? Wexius eumque 
secutus Feerlkampius ut spuria eicienda putabant, sed quod Wexius 
discrepantiam inter uerba illa et praecedentia ‘facile iusteque agebat’ 
deprehendisse sibi uisus est, bene hoc quidem diluit Nipperdeius 
(opusc. p. 239). praeterea interpolationis suspicio tum demum firmo 
nitetur fundamento, si quaenam interpolandi causa librario fuerit 
certis rationibus demonstrabitur, quod hic demontrari nequit, itaque 
periclitemur num coniectura liceat medellam adferre. Tacitum puto 
in Agricola legato hoc laudasse: ‘grauis intentus seuerus et , ai opu», 
•«misericors’, in quibus haut. superflue additur ‘si opus’, cum inmi- 
sericordia ultimum ad quod ille descendit remedium fuerit, hoc 
autem ‘si opus’ deprauatione obuia in ‘sepius’ mutatum causa erat 
ut monachus quidam Christianae misericordiae sectator ‘inmisericors’ 
in ‘misericors’ de suo corrigeret, iam ad sequentia non minus cor- 
rupta transeamus, uulgo pro ‘nullam ultra potestatis personam’ ex 
Rhenani coniectura scribunt ‘nulla ultra potestatis persona’ (scii, 
erat), mibi uero accusatiuus in codicibus seruatus quasi intento digito 
uidetur ostendere, uerbum unde ille penderet intercidisse, bonum erit: 
'nullam ultra potestatis personam geaait ' ; cf. Cicero de Off. I 34, 
124 ‘est igitur proprium munus magistratus intellegere , se gerere 
personam ciuitatis’. possis alia quoque supplementa excogitare, ut 
‘tulit’ uel ‘tenuit’ uel ‘sustinuit’; sed ‘gessit’ praefero, accuratius 
autem , quomodo Agricola per horas otio deditas legati personam 
abiecerit, explicant uerba proxima itidem dubitationibus maximis 
exposita, haec quoque deleuda censuerunt Feerlkampius Wexiusque, 
quibus disputatione diligenti instituta accessit Nipperdeius (opusc. 
p. 241 sqq.). sed nimis seuere triumuiros illos iudicasse puto, induit 
Agricola , si prouinciae praesidi conueniebat , grauitatem , uultum 
intentum, seueritatem atque adeo inmisericordiam ; easdem qualitates 
remissus otiosusque exuebat, induimus aliquid ad tempus: cf. Tac. 
Ann. IV 12 ‘senatus populusque habitum ac uocem dolentum simu- 
latione magis quam libens induebat’; Ann. VI 20 ‘qualem diem 
Tiberius induisset, pari habitu’; Ann. VI 48 ‘plurimum adulationis 
Seleucenses induerant’; Ann. XV 69 ‘quia speciem iudicis induere 
non poterat’; Ann. XVI 28 ‘proditorem palam hostemque Thrasea 
induisset’ aliaque exempla multa, quae ad tempus induimus, ea 
exuimus si amplius non opus est eis aliaue de causa : Tac. Ann. 

m 7 ‘exuto institio [quod induerant] reditum ad munia’; Ann. III 12 
‘obsequium erga imperatorem exuit’; Ouidiua Am. III 4, 43 ‘uul- 
tusque seueros exue’ aliaque haud pauca, induimus autem atque 
exuimus ea quae non in natura nostra posita , sed extrinsecus accer- 
sita sunt; hinc explicandus est locus Annalium VI 25 ‘sed Agrip- 
pina . . . uirilibus curis feminarum uitia exuerat’ , hoc est , uitia quae 
facile mulieres induunt, quibus assuefiunt, abiecerat; non intellegenda 
eunt uitia a natura insita atque ingenerata, itaque si Tacitus dicit, 
socerum remissionum tempore exuiese tristitiam atque arrogantiam, 
quid aliud innuit quam eas Agricolae non fuisse naturales sed ad 
tempus adsumptas? id quod uiri indoli moribusque, quales ex toto 
libello maximeque ex capite 44 cognouimus , apprime conuenit. 
iam Tacitus dicturus, socerum grauitatem uultumque intentum et 
seueritatem atque inmisericordiam, ubi priuato permissum esset, 
exuisse, uariandae orationis cau3a non eisdem quibus antea uerbis 
utitur, sed easdem res significaturus ponit ea quibus grauitas in- 
tentio seueritas inmisericordia cernebantur, scilicet tristitiam oris et 
arrogantiam habitus et uerborum acerbitatem, itaque in uerbis ‘tris- 
titiam et arrogantiam exuerat’ nullam omnino offensionem inesse 
puto: nam prouincialibus arrogantibus opponere arrogantiam saepe 
praesidi omnino necessarium erat, quippe arrogans non solum is 
dicitur qui plus quam iure suo sibi sumere potest flagitat , sed etiam 
hic qui omnia debita atrocissime sibi uindicat; hinc Paulinus cap. 
16 'arroganter in deditos prouinciales consulere’, hinc c. 42 Domi- 
tianus in arrogantiam compositus audit, sed plane absurdum est 
quod tertium adicitur ‘et auaritiam’. quae et uitium naturale est et 
semper pro turpi in magistratibus Romanis macula habebatur, et 
hanc Agricolae a Tacito obiectam esse cum per se incredibile egt, 
tum refutatur uerbis proximis ‘integritatem atque abstinentiam in 
tanto uiro referre iniuria uirtutum fuerit’, itaque inest uitium ; quid 
sententia postulet , paulo ante significaui. repono ‘amaritiem’ siue 
potius ‘amaritiam’ ; nam Tacitus in substantiuis simul in ‘es’ et ‘a’ 
desinentibus hanc formam alteram praefert: cf. Woelfllinus in Philol. 
XXV p. 102. soli autem casui tribuendum est, quod formae ‘ama- 
ntia’ nunc non extat testimonium praeter glossariorum hoc: ‘ama- 
ritia, amaritudo acrimonium’. 

ibid. minut triennium in ea legatione deleniut ac ttalim ad tpem 
comula /ut reuocatm eit. Peerlkampius uerba ‘ac statim’ e textu eiciebat, 
eorum prauitatem recte perspiciens, ‘statim’ enim reuocari potest 
qui triennium expleuit ; qui hoc tempus legitimum nondum absoluit. 

non statim sed subito et ante tempus reuocatur. nam interpretum 
est artificium merum, quo ‘statim’ artius cum illo ‘ad spem’ con- 
iungunt. et Peerlkampii coniecturam cordati aliquot critici compro- 
bauerunt; neque ego illius rationes reprobo, id tamen male me 
habet, quod cur uerba illa librarius in sententia planissima adiecerit 
non dispicitur, porro quaero, quae sana sententia inesse possit 
proximis illis ‘ad spem consulatus reuocatus est’, de quorum integri- 
tate neminem dubitasse adhuc ualde miror, in initio capitis legimus, 
Vespasianum Agricolae administrationi Aquitaniae praeposito spem 
consulatus fecisse, hac igitur spe cum ille iam tres fere per annos 
teneretur, quomodo iterum ad spem consulatus reuocatus esse dici 
potuit? quid quod re uera iam consul factus ad suscipiendum munus 
reuocabatur? nam ut Urlichsii (comment. p. 24) uerbis utar, ‘post- 
quam die IX m. Ianuarii anni 77 consul suffectus alterius nundini 
in curia designatus et in campo paulo post renuntiatus est, proximo 
fere mense in urbem rediit, cum aliquot menses ad triennium deessent'. 
denique a latinitate uerba illa suspecta, ad ‘reuocatus est’ subintellegunt 
‘Romam’ ; quod uereor ne nemo Romanus ita acceperit, nam reuocatur 
ad alicuius rei spem , qui ueterem spem iam abiectam dentio 
amplectitur, num ergo Agricolae in legatione uersato causa erat 
dubitandi de Vespasiani propensa in se uoluntate? parum hoc probabile, 
uides undecumque difficultatibus nos urgueri, ex quibus ita emerge- 
mus , si non illa ‘ac statim’, sed sequentia uerba ‘ad spem consulatus’ 
a librario exordii huius capitis male memori adscripta esse agnoueri- 
mus. traxit autem haec glossa loci corruptelam, nam eius rei ad 
quam Agricola reuocatus sit commemoratio aut ego egregie fallor 
aut latet iu corrupto illo ‘ac statim’. scilicet glossa ista in textum 
recepta cum iam ita locus scriberetur ‘detentus ad calatum ad spem 
consulatus reuocatus est’, ecquid mirum est hoc enuntiatum sensu 
commodo destitutum sic esse reformatura ut ea quam nunc in 
nostris codicibus habemus lectio euaderet? uidelicet etiam medii aeui 
monachi, cum quod legi et intellegi posset uellent habere, criticorum 
munero haud raro sunt functi infelicissime, et hoc seinper tenendum 
est, haud pauca uitia non semel sed per uarios corruptelae gradus 
ueterum libris inlata esse, quisquis autem fuit qui ‘ac statim' repo- 
neret ex coniectura , recordabatur is Bine dubio eorum quae cap. 7 
legerat ‘deprehensus ac slalim in partes transgressus est’, itaque 
reddamus Tacito ‘detentus ad consulatum reuocatus est’. 

Cap. X. Britannia insularum qua» Romana notitia complectitur 
maxima, hoc 'Romana notitia’ pro ‘Romani nouerunt (nouimus)' dic- 

tum in re simplici ac tenui iure optimo Peerlkampio grandius et 
ornatius uidebatur. sed quid in coniectura proposita ‘Romana ditio’ 
displiceret, ipse perspexit, mihi in mentem uenit, Tacitum aut ‘hu- 
mana notitia’ aut ‘Romana natio’ scripsisse. 

ibid. in orientem Germaniae, in occidentem Hispaniae obtenditur , 
Gallis in meridiem el inspicitur, sic codices; uulgo pro ‘et’ scribunt 
‘etiam’, sententia non plane recta, transposito uno uocabulo iusta 
eadem euadet: ‘in meridiem et (= etiam) Gallis inspicitur’. 

ibid. et est ea facies citra Caledoniam , unde et in uniuersum fama 
est transgressis ; sed immensum el enorme spatium eqs. inepte ‘trans- 
gressis’ explicant: qui ex continenti in Britanniam transgressi sunt; 
nam nihil hoc ad rem. quod bene sensit Rhenanus, qui ‘fama est 
transgressa’ restituit, nisi quod ‘transgressa’ abundat, itaque primu3 
Doederlinus, tum Peerlkampius, denique Maduigius (aduers. erit. 
II p. 567) traiectione succurrerunt hac ‘fama est. sed transgressis’ , 
scilicet in Caledoniam, legitur transgrediendi uerbum absolute posi- 
tum c. 18 et 24; poniturque ‘transgressis’ ut mox c. 11 ‘in uniuer- 
sum aestimanti’, sed in hac quoque emendatione unum restat quod 
tollere uelis. nempe usus Taciteus respuit illud ‘est’ ad ‘fama’ addi- 
tum. unde Schoemannus recte ‘fama, set transgressis’ posuit; et 
ostendit Woelfflinus (Philol. XXVI p. 144), uitium inde prouenisse 
quod librarius , postquam ‘est’ pro ‘set’ praue scripsit , errorem 
suprascripta uocula ‘sed’ correxit; eaque uocula textui false inserta 
est. superest ut corrigatur ‘in uniuersum’. quod etsi formula uere 
Tacitea est, hic tamen locum non habet, cum certa ad quam 'nni- 
uersus’ pertineat notio praecedat, scilicet Britannia, itaque Schelio 
auctore saltim ‘in uniuersam’ reponendum erat; id quod alii quoque 
suaserunt, uidetur tamen ‘in’ ex mera interpolatione eius qui codicem 
B scripsit profectum esse. A in textu ‘et uniuersum’, in margine 
‘al. unde et uniuersis fama' praebet, hinc olim ‘uniuerse’ exaratum 
fuisse suspicor, cuius uocis littera ultima euanida modo pro ‘is’, 
modo pro ‘u’ acciperetur: ‘unde et uniuersac fama, set transgressis 
immensum’ eqs. 

ibid. dispecta est et Thule, quia hactenus iussum et hiems appetebat', 
sed mare pigrum et graue remigantibus perhibent ne ventis quidem pro- 
inde attolli, interpretes ad breuiloquentiam Taciteam, ut adamant, 
confugientes ita exponunt: dispecta est etiam Thule, sed tantum 
dispecta, quia — . sed haec est breuitas ea quam nemo Romanus 
intellexit, quod si noluisset Tacitus, quidni scripsit: ‘Thule tantum 
dispecta est, quia’ eqs? Drlichsius igitur nuperrime proposuit ‘dispecta 

est et Thule, sed omissa quia h. i. e. h. appetebat, mare pigrum’ 
eqs. et recte ille praecedentibus aliis uidit , ‘sed’ in initio sequentis 
enuntiati positum stare non posse; nihil enim quod prioribus oppo- 
natur subest. quod ad cetera, leniore mutatione potuit perfungi, nam 
apparet librarium duo uocabula transposuisse : 'dispecta est et Thule; 
ted hactenus iussum et hiems appetebat, qua mare pigrum’ eqs. nam 
illis ‘sed’ et ‘qua’ semel traiectis necessario ‘qua’ in ‘quia’ abiit, ita 
autem si scribis, ex ipso ‘sed’ facillime intellegis, propterea quod 
hactenus iussum erat et hiems appetebat, Thulen non esse aditam. 
Peerlkampius , dum totum locum uiolentissime sanare studet, etiam 
‘iussum’ in dubitationem uocauit. quod ita licet defendere ut prae- 
fecto classis ne ex conspectu litoris in mare apertum procederet 
mandatum esse sumamus, sed medicam manum flagitat adhuc illud 
‘proinde attolli’, uoce autem ‘proinde’ non potest hic, ut cap. 33 
extr. , ex eis quae antecedunt conclusio fieri, nam quod pigrum et 
uix remigantibus aptum esset , ideo ne uentis quidem mare attolli 
Tacitus hercle non tam ineptus erat ut contenderet, itaque multi ex 
Grotii coniectura ‘perinde attolli’ scribunt, habet Tacitus aliquotiens 
formam ‘haud perinde’, qua qui dicunt ita illum uti ut rei alicuius 
comparatae respectus non habeatur, falsissime dicunt, nam ‘haud 
perinde’ ubique nihil aliud ualet quam ‘non aeque’ uel ‘minus quam’; 
semperque id quod comparatur , si non additur , tamen ex praeceden- 
tibus aut ex tota sententia facillime mente suppletur, plani sunt 
loci Germaniae c. 5 ‘possessione et usu haud perinde (= possessione 
non aeque quam usu) afficiuntur’ et c. 34 ‘aliaeque gentes haud 
perinde (scii, quam modo nominatae) memoratae’, porro si habes 
Ann. II 81 ‘(Arminius) Romanis haud perinde celebris’ ex superi- 
oribus unusquisque subintellegit ‘quam apud barbaras nationes, apud 
quas ille canitur’, denique Hist. II 84 ‘ipso Vespasiano inter initia 
imperii ad obtinendas iniquitates haud perinde obstinante’ ex illo 
‘inter initia imperii’ ad ‘haud perinde' statim cogitatione adicimus 
‘quam postea’ et Hist. IV 62 ‘quippe intra uallum deformitas haud 
perinde notabilis’ conexus ipse legenti suppeditat ‘quam extra uallum 
in campo’, corrigendum est igitur id quod Nipperdeius ad Ann. II 
88 affirmauit , ‘haud perinde' absolute apud posteriores poni et idem 
fere significare quam germanum ‘nicht so sehr, nicht besonders’. 
iam uero scire uelim , quaenam Agricolae loco , Bi Grotii amplexa- 
mur coniecturam , comparatio subsit, itaque illa abiecta alia circum- 
spicienda est emendatio, ad quam uiam mihi monstrauit codicis B 
lectio ‘actolli’. corrigendum puto: ‘ne nentia quidem proinde ac 

no»trum attolli’; cf. c. 24 ‘nostri maris insulas superat’, aberrauit 
enim librarius oculis ab ‘ac’ ad ‘attollit' intermisitqua media, nam 
‘proinde ac’ (uel ‘quam’) latiue posse dici , etsi nonnulli secus sta- 
tuerunt et ‘perinde ac (quam)’ maluerunt, recte Draegerus (Sy ntax 
u. Stil d. Tac. p. 59) collegit ex locis aliquot Lucretianis. et 
‘proinde quam’ in Mediceo extat Ann. IV 20 Ilist. I 30; IV 72 ; 
‘proinde ac si’ efficitur ex eiusdem lectione ‘prode’ Ann. XII 60; 
‘haud proinde quam’ habetur Hist. II 27 et 39. aliis autem locis 
cum ‘perinde quam (ac)’ legatur, utramque formulam in promiscuo 
habuisse Tacitus uidetur. — in fine capitis recipienda est Peerl- 
kampii emendatio Wexio quoque probata ‘nec litore tenus adcrescere 
ac resorberi’, ut postulat et res et dicendi usus, sed in eis quae 
paulo ante extant ‘multum fluminum huc atque illuc ferre’ idem 
haerere non debuit: cf. Varro de r. r. III 17, 9 ‘maritima flumina 
in piscinas inmittere’. 

Cap. XI. teu procurrent ibu» in diuerta terris potit io caeli corporibut 
habitum dedit, quemnam habitum dedit ? 'eundem , parem’ aiunt inter- 
pretes , adfertque Peterus ut ‘idem’ a Tacito interdum omissum os- 
tendat Ann. I 9 ‘quod Molae in domo et cubiculo, in quo pater 
eius Octauius, uitam finiuisBet’. uellem circumspectius bonus Peterus 
egisset, nam in unaquaque lingua sequente enuntiato relatiuo, quo 
accuratius res designatur, omittere licet id quod est ‘idem’ uel 
similia (ut in germanica: in dem Zimmer, in welchem). quodsi 
Tacitus scripsisset 'habitum quem Gallis dedit’, bene se haberent 
omnia ; tali autem addito si caret sententia , caret notione principali, 
neque uero adeo breuitatis studiosus erat Tacitus, ut omitteret quae 
omitti salua perspicuitate nequirent, scripsit igitur sine dubio 'habi- 
tum eundem dedit’, cf. Germ. 4 ‘habitus quoque corporum idem 
omnibus’, et apparet, cur uocabulum illud perierit. — non abs re 
duco quaedam adicere de uerbis sequentibus ‘eorum sacra deprehen- 
das superstitionum persuasione’, de quibus accurate, ut solebat, 
Nipperdeius (opusc. p. 246) disseruit, qui adductus est eo ut uerba 
‘superstitionum persuasione’ tamquam librarii Christiani emblema 
abicienda statueret, mihi adquiescendum uidetur in optima Glueckii 
emendatione ‘eorum sacra deprehendas , superstitionum persuasiones’, 
quod eadem asyndeti enumeratiui (de quo copiose egit Nipperdeius 
ad Ann. IV 43) figura dictum est, qua paulo ante legitur: ‘nam- 
que rutilae Caledoniam habitantium comae, magni artus Germanicam 
originem asseuerant'. neque recte obieeit Ilalmius desiderari ‘eaedem’; 
nam ‘eorum’ in initio sententiae positum ad utrumque colon pariter 

pertinet, plane ut in hoc ipso capite habes: ‘Silurum colorati unitus, 
torti plerumque crines’, nam haec cohaerent et his tamquam nouum 
adiungitur ‘et posita contra Hispania', sunt autem ‘sacra’ et ‘super- 
stitiones’ ita copulatae rea diuersae: illa ad cultum publicum, has 
ad priuatas persuasiones referas. 

Cap. XII. In pedite robur, quaedam nationes et curru praelianlur : 
honestior auriga, clientes propugnant, olim regibus parebant, nunc per 
principes factionibus et studiis distrahuntur, nec aliud aduersus ualidis- 
simas gentes pro nobis utilius quam quod in .commune non consulunt, 
rarus duabus tribusque duitatibus ad propulsandum commune periculum 
conuenlus: ita singuli pugnant, uniuersi vincuntur, ad uerba ‘pro nobis 
utilius’ defendenda adferunt Hist. I 5 ‘uox pro rep. honesta’, ibid. 
III 7 ‘decorum pro causa’, in quibus ‘pro’ germanice uertas ‘zu 
Gunsten Ton.’ sed minime inde defenditur ‘pro aliquo utile est’ ; 
neque facile in lingua uernacula dixeris ‘zu Gunsten von Jemanden 
niitzlich.’ egregie igitur, nostra ut fert sententia, Peerlkampius 
correxit ‘porro’, quod respondet eis quae praecedunt ‘olim’ et ‘nunc’, 
tum quid sensus communis postulet (nam alia est ratio capitis 27 
in fine), iam Lipsius uidit pro ‘conuentus’ coniciendo ‘consensus’; 
quem prudentissimus quisque criticorum secutus est. eandem tamen 
sententiam leniore utique medella restitues reposito uocabulo ‘con- 
centus.’ quod idem plane ualet atque ‘concordia’ uel ‘consensus’ (est 
nostrum: Harmonie), quibuscum tamquam synonymum interdum 
coniungitur, ut in Plinii panegyrico (c. 4): ‘quanta concordia 
quantusque concentus omnium laudum’, et habet ipse Tacitus Ger- 
maniae c. 3 ‘uirtutis concentus.’ — ceterum eapp. X — XIII mate- 
riam susceptam ordine peruersissimo esse tractatam , primus Wexius 
perspexit; qui capp. XII ‘caelum crebris imbribus’ eqs. — XIII non- 
dum ut seruiant’ ante cap. XI transposuit, sed in hac collocatione 
utique offensioni sunt uerba ineuntis cap. XIII ‘ipsi Dritanni delec- 
tum — nondum ut seruiant’. neque enim in conexum ita restitutum 
quadrant, alio modo soluenda est quaestio, postquam c. X de situ 
Britanniae dictum est, ipsa res ferebat ut de antiquissimis incolis 
disputaretur; quos ubi ex Gallia olim inmigrasse probabile redditum 
est, iam locus erat de caelo soloque Britanniae disserendi; tum de 
incolarum, ut tunc erant, moribus bellicis institutisque adicere non- 
nulla par erat, nullo autem pacto excusari potest quod haec de 
hominum Britanniam incolentium in republica et bello consuetudi- 
nibus disputatio interrumpitur et in duo quasi fragmina discinditur 
interposito de Britanniae caelo soloque excursu, cohaerent apertissime 

uerba supra excripta cum initii cap. XIII uerbis ‘ipsi Britanni 

delectum — nondum ut seruiant.’ distributio tam indisposita cum 

Tacito imputari nequeat, iam id quaeritur, utrum fragmentum 
prius an posterius loco sit mouendum. quam quaestionem dirimere 
licet comparato Germaniae exordio; cuius cap. I de terrae situ in 
uniuefsum disceptatur, tum c. II — IV Germanos indigenas fuisse 
comprobatur, porro cap. V de solo, denique c. VI de incolarum 
armis et re militari agitur, ad quam similitudinem in Agricola 

optime c. X excipitur capite XI; hoc autem sequi debet c. XII inde 

a uerbis ‘caelum crebris imbribus’, quibus de Britanniae caelo solo- 
que exponitur; tum demum de ipsorum Britannorum indole moribus- 
que agi debet, itaque uerba illa, unde degressi sumus, releganda 
sunt in cap. XIII post illa ‘nondum ut seruiant.’ — mox in eis 
quae codd. praebent ‘dierum spatia ultra nostri orbis mensuram' 
omnino necessarium est, adici tempus anni quo illud usu uenit. 
adstipulor igitur Peerlkampio, qui collatis locis Caesaris, Melae, 
Plinii , Bedae in initio inseruit ‘aestate.’ 

ibid. solum , praeter oleam uitemque et celera calidioribus terris oriri 
sueta, patiens frugum , fecundum : tarde mitescunt , cito proueniunl. hoc 
asyndeton ‘patiens, fecundum’ cura intolerabile sit, fuerunt qui aut 
‘fecundum’ delerent aut cetera uarie mutarent, simplicissima emen- 
datione legendum est ‘patiens frugum et fecundum.’ nam ‘et’ (in 
codd. est ’/) quam saepe librariorum oscitantia interciderit notum 
est. solum et patitur natura sua fruges (praeter commemoratas) et 
benigne profert, uerba ultima secundum rerum naturam inuerso 
potius ordine posita uoluit Peerlkampius. sed ut talia Sirrepa npoztpa 
non rara sunt apud ueteres, ita habes in Antonii Musae carminis 
I 18 (cf. supra p. 110) ‘sine qua nil maturatur nec nasci potest.’ 
Cap. XIII. igitur primus omnium llomanorum diuus Iulius cum 
exercitu Britanniam ingressus, non habet uox ‘igitur’ quo pertineat. 
Wexius aliique putant Tacitum post degressiouem inde a cap. X 
factam iam transire ad rem propositam, sed qui, postquam de situ 
Britanniae populisque disseruit, historiam expeditionum a Komanis in 
terra illa factarum exhibiturus est, is neque in uiam redit, ut Drae- 
gerus uolt, neque transit ad id quod magis proprium e3t huius 
libelli, ut Wexii uerbis utar, sed pergit in degressione nouam rem 
adiungens superioribus, aliam uiam explicandi ingressus est Pete- 
rns. ‘igitur’ enim in transitu ad narrationem instituendam usurpatur, 
ei in eis quae proxime antecedunt scriptor uelle se de aliqua re 
uerba facere professus est. hanc autem professionem Peterus sibi 

persuasit inesse uerbis quae in codd. praecedunt ‘ipsi Britanni — 
nondum ut seruiant’. quod incredibiliter fictum est. tu si compara- 
ueris Ann. XII 24, XV 72 aliosque locos, facile intelleges Tacito 
potius haec fere praemittenda fuisse : ‘nec absurdum reor noscere , 
quibus initiis Britannia populi Romani prouincia facta sit’, si ‘igi- 
tur’ enuntiati sequentis initium esse uoluit. sensit id incorrupto 
quo excellebat iudicio Peerlkampius , qui uoculam suspectam trans- 
poni uoluit in locum sane alienissimum, mihi ‘igitur’ delendum 
uidetur ut dittographia siue eius quod iam praecedit ‘uincuntur’ 
eiue eius quod sequitur ‘primus.’ in tanta enim quae inter ‘g’ et 

i i 

‘p’ intercedit similitudine aliquis scripserat ‘g pmu’, sed delere lit- 
teram false scriptam omisit, quae deinceps pro noto uocis ‘igitur’ 
compendio habebatur, iam deleto superfluo additamento respondent 
sibi id quod hic legitur ‘primus omnium Romanorum’ et id quod 
in initio c. XVI extat ‘consularium primus.’ 

ibid. diuus Claudius auctoritate operis, ‘auctoritate’ unanimo con- 
senBu omnes damnant, scribunt nunc longe plurimi ‘auctor iterati 
operis’, quod Maduigius (aduers. erit. II p. 5G7) in ‘iterandi’ refinxit. 
non agnouerunt tamen , Claudium non iterasse opus , quippe quod 
Caesar minime primus aggressus sit. bic enim ostendit Britanniam 
posteris, non tradidit, itaque non Claudius et Caesar, sed Claudius 
et Caligula inter se opponuntur: hic agitauit, ille fecit opus, lege 
auctor patrati operis’. — in capite XIV medio aegre fero indubitatas 
Rhenani correcturas posthabitas esse nuperrime prauis commentis, 
deinde auctore Rittero ‘Didium Q. Veranius excepit’ reponendum est. 

Cap. XV. aeque discordiam praepositorum, aeque concordiam subiectis 
exitiosam, anaphorae figurae quantumuis amans erat Tacitus, num- 
quam tamen inepte adhibuit eandem, inepta autem quam maxime 
hoc loco est uocis ‘aeque’ repetitio, mutandum igitur alterum ‘aeque’ 
in ‘atque’. — in uerbis ‘alterius manus centuriones, alterius seruos’ 
iterum miror luculentas Puteolani Rhenanique emendationes post 
egregiam Peerlkampii de uocabuli ‘manus’ significatione disputatio- 
nem sperni prae dubiis uiolentisqne mutationibus, tum tandem 
intellegant uelim uere Heinsium correxisse ‘diripi domos’. 

ibid. neue praelii unius aut alterius euentu pavescerent : plus impetus, 
maiorem constantiam penes miseros esse, in priore membro deesse ali- 
quid, iam olim Acidalius uidit; qui uoluit ‘plus impetus integris’. 
Peerlkampius proposuit 'plus illis (scii. Romanis) impetus’, quod 
nimis languet, alii alia inserueruut, ut nuperrime Eussnerua ‘plus 

impetus penes malos’, qui cur respuerit ‘malis’ multo simplicius , 
non intellego , cum in Agricola quoque uariandae orationis studiosus 
Tacitus dixerit ex. gr. c. 22 ‘comis toni», ita aduersus malo» iniu- 
cundus’. neque tamen ‘malis’ hic aptum est a sententia, ‘miseri’ cum 
subiecti audiant, opposita flagitatur dominorum mentio, unde emon- 
daui ‘plus imperantibus impetus’: cf. c. 31 ‘uirtus porro ac ferocia 
subiectorum ingrata imperantibus’, amat autem Tacitus cohaerentia 
discindere interpositis aliis; sic paulo ante legitur 'quantulum enim 
transisse militum’ , et similia saepius. — in fine capitis Lipsii correctio 
‘qui religatum in alia insula exercitum detinerent’ unice uera est. 

Cap. XVI. (Paulinns Britanniam) ueleri patientiae restituit tenentibus 
arma plerisque, quos conscientia defectionis et propius ex legato timor 
agitabat, nequaquam egregius celera arroganter in deditos et ut suae 
eiusque iniuriae ultor durius consuleret, missus igitur Petronius Turpi- 
lianus tamquam exorabilior, haec ualde foedata, et in ‘nequaquam’ 
quidem nil aliud latere quam ‘ne quamquam’ agnouit Walchii amicus 
quidam, sed in his ‘quamquam egregius cetera' egregie ‘quamquam’ 
abundat, id quod iam Peerlkampius exemplis congestis comprobauit. 
iam in uerbis ‘tenentibus arma plerisque’, ut ostendit Nipperdeius 
(opusc. p. 260 sq.), desideratur particula concessiua; unde scripsit 
bic ‘etsi tenentibus’ , Ritterus ‘tenentibus tamen arma’, equidem 
praetulerim ‘quamquam’ illud suo loco superuacaneum reicere in 
lineam superiorem: ‘restituit, quamquam tenentibus arma plerisque, 
quos .... agitabat, ne, egregius cetera, arroganter’ eqs. ceteras 
difficultates, quas hic deprehendisse sibi uidebantur docti , cum idem 
Nipperdeius optime explanauerit, reliquom est ut succurramus illis 
‘suae eiusque iniuriae'. pro ‘eiusque’ coniecerunt Puteolanus ‘quoque’, 
Peerlkampius ‘exercitusque’, Wexius ‘cuiusque’, Nipperdeius ‘quisque’, 
H. L. Schmittius (testante Halmio) ‘communisque’. probabilius hic 
quoque uoculam intercidisse statues, uaria excogitare licet; non 
indignum Tacito erit hoce ‘ut suae eiusque inprouisae iniuriae ultor’, 
nam iniuriae ab his unde minime expectamus inlatae maxime nos 
pungunt. 

ibid. nec Fellius Bolanus , manentibus adhuc ciuilibus bellis , agUauil 
Britanniam disciplina : eadem inertia erga hostis, similis petulantia 
castrorum, nihili esse 'agitauit Britanniam disciplina' Maduigius 
(aduers. erit. II p. 568) significauit coniecitque ‘castigauit’ aut ‘fati- 
gauit’. altius haeret malum, nam Britanniae plane praeter necessi- 
tatem fit mentio, lege ‘agitauit disciplinam’, quod utique Taciti 
breui et conciso sermone uidetur dignius quam quod itidem in men- 

tem uenit 'agitauit io Britannia disciplinam’, nam uirgula in uoce 
'disciplina' omissa interpolationem , ut puto , procreauit. 

Cap. XVII. el Cerialis quidem alterius successoris curam famamque 
obruisset, sustinuitque molem Iulius Frontinus , uir magnus, quantum 
licebat, per latinitatem quidem ‘alterius successoris’ hanc unam ad- 
mittit explicationem, ut ‘quam Frontini’ cogitatione subintellegamus, 
itaque Frontinus dux unicus tum fuisse dicitur, qui Ceriali succedere 
mereretur. uideamu3 quid dignum tanto ferat hic promissor hiatu. 
Cerialis cum primus in populos ualidissimos antehac Romanis illa- 
cessitos arma moueret uixdum composito partis a prioribus consu- 
laribus subactae statu , ingentem belli molem ubique ciuerat. hanc 
molem Frontinus quantum licebat sustinuit, hoc est, illi non suc- 
cubuit. nimirum uua Silurum gente subacta in ceteros hostes ex 
parte atrocisssimos , Brigantes aliosque, nihil ausus Britanniam 
bellis flagrantem Agricolae successori tradidit, ita qui sustinuit 
quidem onus impositum cauitque ne quid damni res Romana acci- 
peret , tamen praeclara decessoris Cerialis facta egregiis ipsius faci- 
noribus non continuauit, hic num re uera unu3 solusque fuit 
successor, cuius famam curamque non obscurauit rebus a se gestis 
Cerialis? non nimis absoue illa dicta essent, si ab hoc optime in- 
cohata ille ad aliquem certe finem perduxisset, sed enim longe 
plurima absoluenda reliquit Agricolae, apparet igitur , uerba ‘alterius 
successoris’ non integra esse, sed ex uirorum doctorum commentis 
nullum plausu est dignum; nam nec Nipperdeius (opusc. p. 520 — 
525 ) ‘successoris’ ut glossema delendo lucem huic loco attulisse 
putandus est. certa autem emendatio pendet ex alterius rei inuesti- 
gatione. recte enim haud pauci docti suspicati sunt deesse enunti- 
atum, a quo coniunctiuus ‘obruisset’ pendeat. inde omnium optime 
Nipperdeius 1. 1. suppleuit ‘obruisset, nisi in medio rerum prospe- 
rarum cursu inuidia reuocatus esset’, nisi quod ‘inuidia’, ut statim 
uidebimus, praue se habet, et sine dubio, quanam sub condicione 
Cerialis aliorum labores gloriamque praeoccupaturus fuisset, uno 
saltim uerbo hic pronuntiandum erat, itaque cum alter ille successor 
ad inferos sit relegandus , in hoc ipso quasi sub tegumento latere puto id 
quod ad ‘obruisset’ requiritur enuntiatum condicionale, hinc scripsi: 
‘et Cerialis quidem, detentus ulterius, successorum curam famamque 
obruisset’, nam uocula ‘detentus’ semel omissa (nisi forte haec ex 
ipso ‘quidem’ elicienda est) ansam dedit mutandi illud ‘ulterius suc- 
cessorum’ iam sensu cassum, dictum est autem ‘detentus’ — pro 
quo erunt qui ‘retentus’ malint ; cf. tamen c. 9 — pro ‘si detentus 

esset’, ut c. 16 ‘ne arroganter in deditos (= ai sese dedidissent) 
consuleret’ et Ann. III 13. Taciti igitur sententia est haec: si Ce- 
rialis non subito reuocatus esset, feliciter incepta ita perpetrasset 
ut Britanniam totam sub dicionem populi Romani redigeret atque 
successoribus spatium uirtutum ostendendarum famaeque comparandae 
clauderet, neque talis Taciti adfirmatio aut de soceri gloria quidquam 
detrahit aut nimia est quod ad Cerialem attinet, quippe cuius euen- 
tus prosperrimi optimam maximamque spem excitauerint. consulto 
autem simpliciter ‘detentus ulterius’ scripsit causa reuocationis non 
adiecta. quae siue consulatus suscipiendus (quem initio a. 74 p. 
Chr. Cerialem gessisse notum est) siue inuidia Vespasiani erat, 
utique omitti potuit , cum ad rem propositam nihil pertineret ; neque 
puto Tacitum summum Vespasiani admiratorem prolaturum fuisse, 
quae in huius uituperationem acciperentur. — in uocula subse- 
quenti ‘sustinuitque’ cum copula male sit addita, erant qui ‘successit 
(uel ‘subiit’) sustinuitque’ proponerent, quod a Taciti breuitate utique 
alienissimum est, ut iam Peterus monuit, alii alia non minus infe- 
liciter experiebantur, tutissimum igitur uidetur auctore Vielhabero ab 
Halmio commemorato ‘que’ delere; nam in copula aut addenda aut 
subtrahenda mirum quantum inconstans fuit scribarum natiuncula. 

Cap. XVIII. cum et milite» uelut omina expeditione ad securitatem 
et hostes ad occasionem uterentur, media aestate Agricola in Britannia 
aduenit, cum tempus nouas expeditiones suscipiendi elapsum erat 
opinione militum priores duces et caeli Britannici condicionem res- 
picientium. itaque, ut est istud hominum genus ad bona omnia 
credendum pronum ac facile, hac re, quod illo quidem anno expe- 
ditiones non initae erant, ita sunt usi , ut quasi secura omnia tutaque 
putarent, lege ‘milites omissa expeditione uelut ad securitatem . . . 
uterentur’, iam uero illo ‘uelut’ in suum locum reiecto retineri 
potest id quod A praebet ‘uterentur’ (B interpolate ‘uerterentur’) : 
cf. in fine capitis ‘nec Agricola prosperitate rerum in uanitatem 
usus’. 

ibid. non ignarus instandum famae ac, prout prima cessissent, ter- 
rorem ceteris fore, cedendi uerbum cum sua natura ambiguum sit, 
ut addito aut ‘bene’ aut ‘male’ opus sit si quomodo quid cesserit 
accurate uelis indicare, cnm ‘prout’ coniunctum apparet nihil aliud 
significare quam 'siue bene siue male cedere’, iam si in dubio est 
num bene an male res aliqua cessura sit, non potest bene sanus 
scriptor adicere, hinc terrorem fore, quid enim? male si cessit coep- 
tum Romanis, nonne inde laetitia potius hostibus exoriebatur? ita- 

que Tacitus, siquidem scripsit 'prout prima cessissent', pergere 
debuit 'terrorem aut laetitiam ceteris fore’, quemadmodum recte 
dixit Ann. XII 31 ‘gnarus primis euentibus metum aut fiduciam 
gigni’, cum autem in eas cogitationes, quibus bic cum maxime 
Agricola incumbit , non quadret fortunae aduersae recordatio , sed 
boc solum ille secum mente uoluat, si euentus prosper arma sua 
in initio prosequatur, ceteris hostibus fore terrorem, colligitur uer- 
bis ‘prout prima cessissent’ inesse uitium. neque enim audiendi 
sunt interpretes, qui aliena exempla comparantes bic quoque breui- 
tatem Taciteam in partes uocant. immo Tacitum bene sciuisse quo- 
modo recte scripturus esset, demonstrat locus ex Hist. II, 20 peti- 
tus bic : ‘gnarus , ut (= ubi) initia belli processissent , famam in 
cetera fore’, ad quod exemplum nostro loco ex ‘prout prima cessis- 
sent’ unius syllabae traiectione faciendum esse ‘ut (== ubi) prima 
processissent’, quis non lubenter mibi concedet ? unde consectarium 
est ut pro ‘ac’ reponamus formam pleniorem ‘atque’, quae sexcen- 
ties in breuiorcm cessit, ceterum sensit borum aliquid Peerlkampius , 
sed a simplici ueritate aberrauit. — in uerbis proximis ‘Monam 
insulam , cuius possessione reuocatum Paulinum . . . memoraui’ haud 
pauci editores secuti Bipontinos ‘a cuius’ scripserunt, sed enim 
‘reuocare’ cum nudo ablatiuo coniungi, aptis Vergilii et Liuii exem- 
plis demonstrauit Draegerus. 

ibid. obstupefacti hostes , qui classem , qui nauis , qui mare expecla- 
bant. res est animi plena, conferre inter se interpretum in explican- 
dis utcumque uerbis ‘qui mare’ desudantium conamina uana atque 
inrita. Wexius totum uertit ‘sie dacbten nur Flotte, Schiffe, Meer’; 
‘mare’ Rothius ‘Bewegung des ganzen Meeres’, Walchius teste llen- 
richseno ‘Widerstand des Meeres’, Draegerus (quamquam recte adi- 
ciens ‘sehr auffallend’) ‘ein Unternebmen zur See’, Henrichsenus 
‘(sie saben aus) nach Wasser, wie zur Zeit der Fluth’ interpretan- 
tur. Peterus denique eam quae expectandi uerbo inest notionem 
primariam (‘prospectare in’) premendam sibi persuasit , cum tamen 
usus, quem penes arbitrium est et ius et norma loquendi, num- 
quam illam seruauerit. sic dum interpretes alius alium refellentes 
nouam quisque ingrediuntur exponendi rationem, quid quaeso aliud 
comprobant quam corruptum esse locum? neque hercle ullis umquam 
machinis efficies ut uerba ‘qui mare’ bonum iustumque accipiant 
Bensum. praeterea hoc uelim animaduertas. Tacitus quantumuis 
anaphorae amans , tamen in Agricola quidem nusquam plus quam 
bis idem uocabulum per anaphoram repetit; qua in re in scriptis 

demum posterioribus processit ulterius, unde tertium illud ‘qui’ per 
se fit suspectum, hinc ego emendationi adminiculum quaerens 
scripsi: ‘qui classem, qui nauis per mare expectabant’. quod dictum 
est breuitate quadam apud Tacitum certe ferenda, qua ‘uenientes’ uel 
simile suppleas; dedi aliquot exempla in praefat. ad Valer. Flacc. p. 
XLV sq. exarauit librarius ‘q’ (cum lineola transuersa) pro ‘p’ (cum 
lin. transu.) , cum eius animo duplex illud ‘qui’ adhuc inhaereret. 

Cap. XIX. omnia icire , non omnia exequi. dum certatim student 
OBtendere ‘exequi’ significare ‘punire' uel ‘ulcisci’, obliti sunt expla- 
nare quaenam sint illa ‘omnia’; cum tamen ipsum Suetonii (Iui. c. 
67) exemplum ‘delicta neque obseruabat omnia neque pro modo 
exequebatur’ omissam aliquam uoculam demonstret, nam si Krit- 
zius ‘scire omnia’ exponit scire quae a quoque agerentur, 'etiam 
delicta’, consueto artificio id ipsum quod a bono scriptore nullo 
modo omitti debuit de suo infert, intercidit ‘delicta’ uel potius ‘com- 
missa’; et hoc melius ante quam post ‘omnia’ inseres. 

ibid. frumenti et tributorum exactionem in aequalitate munerum 
mollire, circumcitis quae in quaeitum reperta ipto tribulo grauint tole- 
rabantur. uulgo deleta uocnla ‘in’ ex 1’uteolani coniectura scribunt 
‘aequalitate’, pro quo Muretus ‘aequitate’ maluit, possunt quidem 
munera frumenti ceteraque tributa molliri aequitate (hoc modo ut 
pecunia imperetur pro frumento eis ciuitatibus, quibus huius copia 
non est), sed haec aequitas nihil commune habet cum exactione, 
exactio quo uno modo eleuata sit aperiunt sequentia ‘circumcisis quae 
— tolerabantur’, quibus uerbis cum molliendi ratio explanetur, 
illud ‘aequalitate' siue ‘aequitate munerum’ abundat, neque lucramur 
quidquam , si auctore Henrichseno ‘circumcisisque quae’ rescribimus, 
nam remanet molestia in eo posita quod aequalitus munerum minime 
pertinet ad exactionem, hic ueri uestigium certissimum praebet op- 
timus codex A , qui ‘in aequalitate monerum’ exhibet a manu prima , 
a correctore mutatum illud in ‘inaequalitate munerum’, unde litteras 
male diremptas coniungendo fit ‘frumenti et tributorum exactionem , 
inaequalitatem onerum mollire circumcisis quae’ eqs. , in quibus habes 
asyndeton enumeratiuum supra a me tractatum, onera sunt ‘Frach- 
ten, Ladungen'; eorumque inaequalitas in eo cernebatur quod dui- 
tates nonnullae , cum proxima essent militum Romanorum hiberna , 
in remotas atque auias regiones frumenta deferre iubebantur, scilicet 
ut frumentariis Romanis hinc quoque lucrum existeret. nam quomodo 
hae duae res, frumenti exactio et onerum inaequalitas, Britannis 
fuerint molestae, in eis quae iam secuntur accuratius inlustratur. 

ibid. namque per ludibrium assidere clausis horreis et emere ultro 
frumenta ac ludere pretio cogebantur, ludunt pretio non Britanni, sed 
frumentarii Romani, uaria proposita sunt, inter quae placere sane 
posset Hutteri inuentum ‘ac recludere (scii, horrea) pretio’, modo 
ne naturalis rerum ordo flagitaret ut primum adsidendi , deinde 
recludendi , denique emendi mentio fieret, unde ego ‘ac ludere 
pretio’ lenissima mutatione in ‘recludere pretio’ correctum transposui : 
‘assidere clausis horreis, recludere pretio et emere ultro frumenta’; 
neque enim copula in altero tripartiti enuntiati membro egemus : 
cf. Draegerus, Synt. u. Stil d. Tac. § 106. qua traiectione facta 
‘ultro’ optime se habet; nempe pecunia ut reserarentur horrea impe- 
trabant, pecunia insuper etiam frumenta emebant. — deinde omnium 
optime Ritterum ‘ciuitates proximae hibernis’ coniecisse existumo; 
sed quid ultimis huius capitis uerbis faciam nescio; nisi quod fere 
constat interpretando nihil profici. — in fine capitis XX praeeuntibus 
aliis repono ‘praesidiis castcllisque circumdatae sunt tanta ratione 
curaque , ut nulla ante Britanniae noua pars sic illacessita trans- 
ierit’. nam pro ‘et’ , quod Rhenanus ut dittographiam delebat , 
Dronckius bene posuit ‘sunt’, (quod compendiose scribitur ‘st’); et, 
cum ante ‘illacessita' aperte hiet oratio, ‘sic’ uel ‘ita’ (ut uoluit 
Emestius) facillime inseritur. 

Cap. XXI . . . laudando promptos et castigando segnes: ita honoris 
aemulatio pro necessitate erat, necessitas aliqua extitit solummodo eis 
qui laudis et honoris certatim cupidi erant, non segnibus quique 
legati de se opinionem nihil curabant, lege 'ita honoris aemuli.» 
mutatio pro necessitate erat’. — paulo post in his ‘paulatimque 
discessum ad delenimenta uitiorum’ recte omnino Pichena emenda- 
uit ‘descensum’; nam ‘discedere’ non ualet ‘a recta uia aberrare’, et 
‘decedere uia’ potius latinum est. alia ad commendandum Pichenae 
commentum scite protulit Peerlkampius. ceterum ‘delinimenta’, quod 
A praebet, fortasse retineri potest; haud raro enim ‘delinire’ forma 
in codd. obuia est. 

Cap. XXII. nec Agricola umquam per alios gesta auidus intercepit: 
seu centurio seu praefectus incorrupti facti testem habebat, ‘auidus’ 
absolute positum pro ‘laudis auidus’ non esse latinum sensit Peerl- 
kampius. sed prae huius coniectura ‘inuidia’ placet Bauptiana’ liuidus*. 
tollendus est etiam naeuus in eis quae deinceps leguntur, nam habe- 
mus facti testem, qui praesens spectauit: cf. Nepos Att. 21, 5. sed 
praeliis circa singula castella tempore hiberno hio illic factis Agri- 
cola nullo pacto ipse interesse potuit, lege ‘seu centurio seu praefectus 

ul incorruptum facti testem habebat’. — in exitu capitis cur a 
scriptura tradita ‘ex iracundia nihil supererat secretum , ut silentium 
eius non timeres’ recedamus, non uideo iustam causam, nempe 
Agricola totam iram semel effudit, neque restabat quod altius in 
pectus descenderet et in aliud tempus seponeretur, nescio antem an 
Tacito haec scribenti Domitianus obuersatus sit odium semper tegens 
cuiusque silentium sane quam maxime timendum esset ; ad quem 
adludens Plinius in panegyrico c. 66 ait 'principum illorum , quibus 
tanta leuitas, tanta fraus, ut facilius esset iratos quam propitios 
cauere’; ita enim hunc locum emendauimus in Mus. Rhen. uol. 
XXX p. 465. 

Cap. XXIV. quinto expeditionum anno naue prima transgressui, in 
loco difficillimo omniumque fere consensu corrupto, sed a nemine 
dum sanato , breuiter dicam me coniecisse ‘in ulteriora transgressus’, 
tum in uerbis ‘haud multum a Britannia differt; in melius aditus 
portusque per commercia et negotiatores cogniti’, cum non liceat 
‘in melius’ cum ‘cogniti’ coniungere (nam locutiones, quales sunt 
‘in maius augere’ similesque, hic alienae), plerique copulauere 'differt 
in melius’, sed uix in Hiberniae populis etiam tum fere incognitis 
tam Bubtile discrimen erat obseruatum; nec ‘differt in melius’, sed 
'in melius differt' (ut recte statuit Peerlkampius) scribendum fuit, 
itaque erant qui uerba ‘in melius’ inducerent, utpote ex Solini cap. 
22, 2 interpolata, neque hoc uerisimile est. redeamus ergo (nam 
alii non meliora protulerunt) ad Rhenani emendationem ‘differunt; 
melius aditus portusque . . . cogniti’, ortum est enim uitinm ex 
correctura praue intellecta ‘differt un melius’, solet autem Tacitus, 
ubi duas res inter se comparat, interdum eam rem, quae superior 
euadit ex comparatione , solam ponere , alteram lectoribus supplendam 
relinquens, sic habes c. 6 ex Peerlkampii emendatione ‘qnibus inertia 
certior (scii, quam uigor et industria) fuit’, c. 9 ‘ac plura manu (scii, 
quam uerbis) agens; Germaniae c. 22 ‘statim e somno lauantur, 
saepius calida (scii, quam frigida)’; ibid. 19 ‘melius quidem adhuc eae 
ciuitates (scii, quam eae, in quibus non uirgines nubunt)’; Ann. 

I 43 ‘melius et amantius ille, qui gladium offerebat (scii, quam 
qui detrahebat)’; ibid. IV 38 ‘melius Augustum, qui sperauerit’. ad 
horum exemplorum similitudinem ad 'melius aditus portusque cog- 
niti’ supplendum est 'quam interiora’, interpolauit igitur Tacitum 
Ritterus, cum scribere uellet ‘interiora parum, melius’ eqs. 

Cap. XXV. quia motus uniuersarum ultra gentium et infesta hostilis 
exercitus itinera timebantur, lenissima loci u&rie temptati medella 

erit, si inserta una litterula ‘p’ (cum lin. transu.) scripseris ‘infesta 
per hostilis exercitus itinera’. 

ibiil. . . . tamquam aperto maris sui secreto ultimum uictis perfugium 
clauderetur, ad manus et anna conuersi Caledoniam incolentes populi 
eqs. librarius, dum a similibus ad similia aberrat , intermisit uocu- 
lam necessariam, lege : ‘clauderetur, igitur ad mauus et arma'; quam 
particulam nusquam, ubi (ut hic) flagitatur, Tacitus omisit. 

Cap. XXVI. ita ancipi/i malo territi Britanni, et liomanis rediit 
animus, ac securi pro salute de gloria certabant, oppositio requirit 
‘Britanni ; at Komanis’. — in capitis sequentis uerbis ‘at Britanni 
non uirtute, sed occasione et arte ducis rati’ nihil praestantius noui 
Henrichseni inuento ‘duci se’; nam per zeugmatis figuram Tacito ada- 
matissimam facile ex hoc ad prius illud ‘uirtute’ uerbum magis in 
uniuersum patens supplebis. 

Cap. XXVIII. Iris liburnicas adactis per uim gubernatoribus ascen- 
dere ; et uno remigante, suspectis duobus eoque interfectis, nondum 
vulgato rumore ut miraculum praevehebantur, neque ‘remigrante’ aut 
‘remeante’ (nimis debile utrumque uocabulum) neque ‘renauigante’ aut 
‘regente’ in locum quadrat, unus ex gubernatoribus clam refugit, inde 
duo reliqui suspecti interfectique sunt, lege ‘uno reaalaute eoque suspec- 
tis duobus interfectis’, nam Usipi remigantes, quamdiu litus praeter- 
uehebantur, non egebant gubernatore; sed mox in altum delati per 
inscitiam regendi naues amiserunt, deinde in eia quae secuntur non 
atrocissimis mutationibus improbabilia erant restituenda, sed lacuna 
imius fere lineae agnoscenda; ‘mox ad aquam atque utilia * * * 
raptis secum, plerisque Britannorum sua defensantium praelio con- 
gressi ac uietores aliquando, saepe pulsi’ eqs. nam poeticum ser- 
monem expressit TacituB congrediendi uerbum cum datiuo construens, 
praeterea prueeunte reerlkampio uerba codicum ‘ac saepe uietores 
aliquando pulsi’ ita ut feci transponenda erant, denique uerba ‘pri- 
mum a Sueuis, mox a Frisiis intercepti sunt’ me quoque non intel- 
legere fateor , ut iarn Peerlkampius de se fatebatur, latetne ‘partim’ 
in ‘primum’? 

Cap. XXIX. Initio aestatis Agricola eqs. solet Tacitus accuratissime 
singulas aestates discernere: cf. initia cap. XXII — XXV. hoc loco 
eo minus numerum debuit omittere, quod lectores interpositis tot 
aliis iam non memoria tenebant, quotus annus significaretur, et 
praeterea de nonae aestatis initio agi minime per se intellegebant, 
non fugit hoc Broterium, Ernestium, Peerlkampium unria conicien- 

tes. optimum idemque a re palaeographica tutissimum uidetur ‘initio 
ultimae aestatis’. 

Cap. XXX. magnus mihi animus eat hodiernum diem coneenaumque 
ueatrum initium liberlatia toti Britanniae fore, nam et uniuersi seruitutis 
expertes , et nullae ultra terrae, explicantur causae belli et necessitas 
Caledoniorum. et necessitas quidem optime inlustratur illis ‘nullae 
ultra terrae ac ne mare quidem securum’ ; sed quomodo causae belli 
inde quod uniuersi Caledonii seruitutis adhuc expertes erant repeti 
potuerint non elucet, quid quod ne recte quidem boc dictum est, 
cum haud paucae Caledoniae ciuitates (nt ex capp. 24 et 25 appa- 
ret) iam armis subactae domitaeque erant? causa autem belli iustis- 
sima exoriebatur Caledoniis inde quod soli ex parte nondum ceruices 
sub ingum flexerant inque eis solis spes Britannorum omnis erat 
posita, ita cum illi uni imperii Romani inmunes totius Britanniae 
in libertatem uindicandae auctores existere possent cumque aliam 
terram , in quam confugerent , iam non haberent , sane et causa belli 
et necessitate impellebantur ad fortissime dimicandum atrociBsimeque 
resistendum, itaque abiectis in uoce ‘uniuersi’ ultimis syllabis ex 
uoce sequenti ‘seruitutis’ per dittographiam repetitis scribendum 
est: ‘nam et uni seruitutis expertes’. 

ibid. priorea pugnae, quiius aduersue Romanoe uaria fortuna cer- 
tatum eat, apem ac aubeidium in noalria manilma habebant, quia nobi- 
liaeimi totius Britanniae eoque in ipais penetralibus siti nec sentientium 
litora aspicientes oculos quoque a contactu dominationis inuiolatos habe- 
bamus. in bis inesse ualde absurda , plerique perspexerunt , sed minus 
bene uoculae ‘eoque’ corrigendae operam dabant, immo in illo 
‘nobilissimi’ uitium haeret, cum et talis iactantia ab ipsis Caledo- 
niis prolata (quidquid dicunt de iusta legitimaque autochthonum 
superbia) hic ridicula sit neque pertineat ad Bequentia. ita enim 
construendum est: ‘Britannis antehac subactis spes aliqua supererat 
in nobis, quia oculos quoque a contactu dominationis Romanae 
inuiolatos habebamus utpote nobilissimi eoque in ipsis penetralibus 
siti nec sentientium litora aspicientes' uides hinc quoque ‘nobilis 
simi’ sensu uacare. propterea autem Caledonii in ipsis penetralibus 
siti erant neque adspiciebant seruientium litora, quod ultimi totius 
Britanniae extabant. hac ratiocinatione ductus dudum conieceram 
‘nouissimi’; postea hoc ipsum ab Ernestio propositum esse uidi; 
quamquam ne uerbo quidem uerissimam hanc emendationem nuper- 
rimi editores commemorant. 

ibid. recessus ipse ac sinus famae in hunc diem defendit, nullus 

est 'sinus famae’, gnauiter licet defensantibus interpretibus, ‘reces- 
sus ac sinus’ optime copulantur, abundat ‘famae’, neque adsentior 
Peerlkampio docte interpretanti ‘famae (= a fama) defendit.’ nam 
ut ad uitandam ambiguitatem ‘in hunc diem famae defendit’ dici 
debuit, ita ‘defendere aliquid alicui’ ualet ubique ‘arcere’, quod hic 
non conuenit. Urhchsius ‘famae’ traiecit post ‘omne ignotum’, non 
male id quidem , nisi multo lenius praesto esset remedium boce : r. 
i. a. sinus fenne in hunc diem defendit.’ et rectissime ‘ferme’ adi- 
citur ; quippe iam anno superiore Romani Caledoniam ingressi 
erant; simillime autem c. 46 ‘formamque’ in ‘famamque’ abiit. — 
uerba sequentia a multis immutata sic fere explicanda puto: antea 
quidem nouissimi inque penetralibus siti (recessus ac sinus) ab Ro- 
manis tuti eramus, sed nunc finem illi Britanniae patefecerunt 
uideruntque procul Caledoniam nostram; atque terra incognita (ut 
omnia inuisa in maius efferimus cogitatione) eos adduxit ut in- 
uaderent. sed nobis non sunt, ut erant ceteris Britannis, terrae 
refugium praebentes et gentes spem uictis suppeditantes : despera- 
tio summa nos circumuenit. — deinde in illis ‘quorum superbiam 
frustra per obsequium ac modestiam effugeris' cum codex B ‘exfu- 
geris’, A ‘fugeris’ suprascriptis ‘ef’ litteris habeat, haec lectionis 
diuersitas indicio est certissimo in communi archetypo formam 
librariis illis insuetam ‘ecfugeris’ fuisse scriptam, cuius exempla 
aliquot (quibus multa possunt addi) collegit Neuius, lat. Form. II 
p. 7G6 sqq. ed. ait. alias quoque apud Tacitum formae priscae 
latent sub corruptelarum inuolucris. ueluti in Germaniae cap. 2 
‘quis porro . . Germaniam peteret . . . , nisi si patria sit’, quoniam 
semper Tacitus ‘nisi si’ cum indicatiuo coniungit, ‘sit’ locum non 
habet, aliorum inuentis praefero ‘nisi si patriast’: nam hoc breuia- 
tum ‘eBt’ quot locis in ‘sit’ abierit dici uix potest. 

Cap. XXXI. bona fortunaeque in tributum , ager atque annus in 
frumentum , corpora ipsa ac manus siluis ac paludibus emuniendis inter 
uerbera ac contumelias conteruntur, uerba corruptissime tradita ex 
parte ab anterioribus criticis uere sanata sunt; restant duo uitia. 
nam manus nullo pacto conteruntur, sed callent multis laboribus, 
fortasse etiam ulcera induunt, sed ecquid dirum atque formidulosum 
huic rei inest? an adeo dissoluti atque deliciis diffluentes erant 
Britanni ut tamquam procerum Romanorum pueri delicati molles- 
que nihil magis extimescerent quam manuum callum ac deformi- 
tatem? apage has nugas atque ineptias! legas ‘corpora ipsa atque 
artus . . . conteruntur.’ nam corpus et artus interdum coniungunt 



Digitized by Google 




AD TACITUM. 



153 



Romani, ut totum corpus designent; cf. et Tac. Ann. II 15 ‘fluc- 
tibus et procellis fractos artus’, postquam autem sollemni errore ‘rt’ 
in ‘n’ abiit, ex ‘atq; anus’ obuia mutatione fecerunt ‘ac manus.’ 
porro suspectum est ‘emuniendis’, quod explicant ‘uias munire per 
siluas et paludes.’ sed per paludes, puto, Romani non fecerunt 
itinera, neque uia ‘emuniri’, sed ‘muniri’ dicitur; et est ‘uiam 
munire’ quidem locutio haud inusitata, sed ‘siluas munire’ sensu 
supra exposito usurpatum uereor ut latinum sit. nam quod compa- 
rant Liuii XXI c. 37 ‘inde ad rupem muniendam , per quam unam 
uia esse poterat , milites ducti': hic legendum ex certa nesciocuius 
emendatione ‘moliendam’ ; nam de remoueuda delendaque rupe est 
sermo, apud Tacitum emendandum puto ‘emulgendis’, quemadmo- 
dum Catullus G84 u. 70 dixit ‘emulsa palude’, nam ‘siluis ac pa- 
ludibus’ per figuram Tacito dilectissimam ita tuoa pro ‘siluarum 
paludibus’ dictum est. in harum umore usque uersantium Britan- 
norum corpora artusque conteruntur. 

ibid. no» integri et indomiti et in libertatem, non in poenitentiam 
laturi primo ttatim congre»»u ottendamu» eqs. innumeris fere coniectu- 
ris doctorum nihil lucramur, nam ut boni medici est cohibere curam 
suam , quoad licet , in aegris membris neque attrectare sana , ita cri- 
ticus quoque eia tantum , quae corruptionem prae se ferunt , manum 
admouere debet, itaque solis uerbis ‘poenitentiam laturi' (nam haec 
sensu sunt inania) periclitemur mederi. Wexius autem ‘arma latura’, 
Woelfflinus ‘bellaturi’ cum proponerent interpretarenturque ‘pro 
libertate, non pro poenitentia dimicaturi', obliti sunt ‘in libertatem 
arma ferre’ uel ‘bellare’ esse ‘contra libertatem dimicare’ ; et ipse 
Tacitus Ann. II 44 ‘Arminium pro libertate bellantem’ habet, neque 
umquam homines beDe sani pro poenitentia arma tulerunt, ut hoc 
additum ‘non in poenitentiam’ plane absurdum sit. et uelim omnino 
scire, quidnam significet ‘in poenitentiam.’ quod ut male (immo 
pessime) opponitur illi ‘in libertatem’, ita nec ex praecedentibus 
uerbis accipit lucem , in quibus Brigantum in opprimendis Romanis 
felicitatem mox in socordiam uertisse dicitur, oppositio autem, quae 
inter duo illa membra intercedit, duplex est haec: Brigantes iam 
olim subacti seruitioque adsueti femina duce rebellabant; nos autem 
integri indomitique nec seruitio nati nunc uiros in proelium proce- 
dere Romanis ostendemus, in his poenitentiae locus nullus est. sen- 
sit hoc postea Woelfflinus coniecitque teste Halmio 'in patientiam 
bellaturi'; egregie quod ad ‘in patientiam’ attinet (nam ‘patientia’ 
fere aequat ‘seruitus’, ut c. 16 ‘ueteri patientiae restituit’) , sed ‘bel- 

laturi’, ut dixi , nihili est. pro ‘laturi’ quid postuletur , olim per- 
spexit Muretus coniciens ‘non in populi Romani seruitutem nati’, 
conflatis igitur Mureti et Woelftlini inuentis ueruin euadit hoce : 
‘in libertatem, non in patientiam nati’, quo iusta sententia simul 
et oppositio efficitur. 

Cap. XXXII. licet dominationi alienae sanguinem commodent, diu- 
tius tamen hostes quam seruos fide et adfectu teneri putatis, metus ae 
terror est, infirma uincula caritatis, uerba priora per appositionem 
accedunt ad illa ‘Gallos et Germanos et Britannorum plerosque’; 
estque constructio haec: nisi si putatis G. et G. et Br. plerosque 
fide et adfectu teneri , utpote qui , licet pro aliena dominatione mi- 
litent profundantque sanguinem, diutius tamen hostes quam serui 
esse uelint (futuri sint), ei autem qui non pro patria sua sed pro 
alieno imperio arma ferunt inuiti , data popularibus suis succurrendi 
occasione quam celerrime deserto seruitio priorum dominorum hostes 
existent. quoniam igitur ad uerba ‘hostes quam serui’ subintellegen- 
dum est ‘dominationis alienae’, peruersa nascitur oppositio, quae 
recta fit transpositione hac ‘seruos quam hostes’, deinde bilem mouet 
illud ‘metus ac terror est’, ad quod aegerrime supplemus ‘quo tenen- 
tur’. sed pessime tamen Beroaldus ‘metus ac terror sunt infirma’ 
scripsit; sic enim disrumpitur totus cum prioribus conexus, uidetur 
librarius inuenisse ‘tent’, quod non intellegeus in ‘est’ mutauit. tu 
lineola addita scribe ‘metus ac terror tenent, infirma uincula cari- 
tatis’. qua scriptura recepta illis ‘fide et adfectu teneri’ efficacissime 
respondetur. 

ibid. (Romanis) aut nulla plerisque patria aut alia est. paucos numero 
circum, trepidos ignorantia, caelum ipsum ac mare, ignota omnia cir- 
cumspectantes, clausos quodammodo ac uinclos di nobis tradiderunt, id 
quod est ‘circum’ cum explicationem habeat nullam, aut auctore 
Heiunanno delent utpote e sequenti uoce ‘circumspectantes’ ortum aut 
cum Anquetilio in ‘locorum' mutant, neutra tamen correctio admo- 
dum est probabilis; et alio ducit accurata totius loci perpensitatio. 
dicit Calgacus in eis quae antea posteaque leguntur de exercitu 
Romano maximam partem ex uariis nationibus conflato, itaque Ger- 
manos et Gallos et Britannos in illo militantes, quippe dominationem 
alienam perosos, in ipsa pugna a Romanis descituros esse summo 
opere sperat, sed cur illos in ipsa acie Romana socios a dis clausos 
uinctosque sibi traditos affirmet , cur porro eosdem , quos a Romanis 
ad Caledonios transcursuros esse pro certo ponit, trepidos ignorantia 
et omnia noua circumspicientes contemptim uocet, id nullo modo 

claret, post Germanos autem Gallosque et Britannos , a quibus tam 
praeclara sibi promittit, partem exercitus Romani iam reliquam 
breuiter tangere debuit, itaque qui dixerat ‘aut nulla plerisque patria 
aut alia est' (quae uerba sic interpreteris: plerique aut ut in castris 
geniti nulla utuntur patria aut, ut Galli ceterique, alia) recte ita 
pergebat ut de paucis eis qui praeter plerosque illos aderant exponeret, 
et hi pauci quinam erant? nimirum ei qui natione essent orti 
Romana, ciues Romani, de his igitur cum exponi nunc desideremus, 
quis non adsentietur mihi affirmanti in uerbis ‘paucos numero cir- 
cum’ ipsam illam ciuium Romanorum latere commemorationem et 
ex ‘circum' eruendum esse ‘ciuium’. restat ut lenissima mutatione 
rescribamus ‘paucos numero* ciuium’; in quo ‘numeri’ noto loquendi 
genere pro ‘cohortes’ est usurpatum : cf. interpretes ad Agrie, c. 18 
uerba ‘sparsi per prouinciam numeri’, hi autem pauci ciuium Roma- 
norum numeri optime dicuntur ‘clausi quodammodo ac uincti’, quippe 
qui a Gallis et Germanis et Britannis iamiam Romanos relicturis 
undique circumdati fingantur. — haec ego dudum scripseram no- 
nissimis editionibus apparatu critico instructis usus , cum ex Oberlinii 
editione discerem et Lipsium ‘numeros’ et Ernestium ‘ciuium’ prae- 
occupasse. Ernestii uerba sunt haec: 'an scripsit Tacitus ciuium ? 
nam intelleguntur sane cohortes legionum , quae sunt e ciuibus 
Romanis.' non uideo equidem, quo modo cohortes ciuium, nisi di- 
sertis uerbis designentur, intellegi possint illis ‘paucos numero’, 
quamquam igitur uellem , intentius Ernestius suspitioni rectissimae 
institisset, aegre tamen fero eam silentio a nuperis editoribus pres- 
sam esse, quamquam ueritas per aliquod tempus ui suppressa tandem 
ad dias luminis oras emergit. — in uerbis ‘deserent illos ceteri 
Germani, tamquam nuper Usipi reliquerunt’ recte Draegerus posuit 
'Germani tam quam nuper Usipi’. 

ibid. Aie dux, hic exercitu *: ibi tributa et metalla et ceterae serui- 
entium poenae, praegnanti breuitate Kritzius pro ‘hic uerus dux, hic 
uerus exercitus’ positum autumat, intellegimus hoc de exercitu , non 
item de duce, cum de Romano duce ne unum quidem uerbum 
Calgacus dixerit, porro, ut iam 1’eerlhampius bene monuit, nulla 
enuntiato illi oppositio subest. et iusta oppositio hic eo mugis requi- 
ritur quod in fiue totius orationis summa ita erat facienda ut ea , 
de quibus in pugna subeunda agebatur, audientium animis penitus 
infigerentur, ad hoc propositum nihil conferunt uerba ‘hic dux , hic 
exercitus’, non dubito quin hic quoque stupidum librariorum genus 
nobis offucias fecerit, Tacitus autem sic fere scripserit (quam ad 

coniecturain aliqua ex parte facem nobis praetulit Peerlkampius) : 
‘hic lux, hic libertas', in quibus ‘lux’, ut saepe, idem atque ‘salus’ 
significat; et ‘lux’ ubi corruptela sollemni in ‘dux’ abiit, ‘exercitus’ 
adiciendum putauit scribarum simplicitas, neque insequentia labe 
uidentur inmunia esse, quamquam enim ‘ibi’ contra Kritzium ‘illic’ 
rescribentem recte defendunt, tamen ‘metalla’ non tuentur contra 
uerissimam Peerlkampii dubitationem, nam dixerat Calgacus c. 31 
‘in exitium petimur, neque enim arua aut metalla aut portus sunt, 
quibus exercendis reseruemur’. neque adeo illum post breue inter- 
uallum sui ipsius oblitum fingere debuit Tacitus, quidnam formidu- 
losi subiectis sit expectandum, eiusdem capitis XXXI initio exposi- 
tum est, scilicet dilectus maxime et tributa, horum commemorati- 
onem aptissime Caledoniis in memoriam reuocauit Calgacus ita: 
‘ibi tributa et mi/ilia et ceterae seruientium poenae’, inter poenas 
in antiquitate erant metalla (cf. Tiberianus a me nuper editus II 

2 ‘aurum quod duris extorsit poena metallis’, Paulus sent. 5, 17, 

3 ‘mediocrium delictorum poenae sunt metalla ludus deportatio’); 
huius rei praue memor nescio quis adscripserat ‘metalla’; quod mox 
propter ipsam similitudinem genuinum ‘militia’ sede sua depulit. 

Cap. XXXIII. ex quo uirtute et auspiciis imperii Romani, fide atque 
opera nostra Britanniam uicislis. iure suo negat Peerlkampius se in- 
tellegere quid sit ‘uirtute imperii Romani uincere’, sed nesciens 
codices ‘nostra’ (non ‘uestra’, quod scripsit Puteolanus) habere ad 
falsa delapsus est. meliora molitus est Nipperdeius (opusc. p. 265) 
‘uirtute uestra , auspiciis imperii Rom. , fide atque opera nostra’, 
nisi quod non bene hic de sua fide loquitur Agricola, hoc uitans 
Urlichsius dedit ‘auspiciis imp. R. , uirtute et fide uestra atque opera 
nostra’, mihi potius uidetur uerba ‘uirtute et’ in ‘uirtute ura’ mutata 
(et corruptio necessario euenit post prauam collocationem) reicere 
post ‘atque’ ita: ‘auspiciis imperii R. , fide atque uirtute uestra, 
opera nostra', cum praesertim ipse Tacitus coniungat Ann. III 47 
‘fide atque uirtute legatos , se consilio superfuisse’. — in initio capitis 
‘excepere orationem alacres, ut barbaris moris, cantu fremituque’, 
in quibus siue causa idonea Peerlkampius ‘alacres’ damnauit, copula 
abest, coniecere ‘et ut’ Waltherus , ‘atque ut’ Ritterus. simplicissimum 
est ‘utq. barbaris’. 

ibid. inuenla Britannia et subacta, non miror haec uerba tam 
absona esse uisa Urlichsio , ut a textu exulare iuberet. qui modo 
dixerat ‘finem Britanniae castris et armis tenemus’ is nullo pacto 
ita ut codices eum pergentem faciunt pergere potuit, cap. XXIII 

legimus ‘inuentus in ipsa Britannia (scii, praeter Caledoniam) ter- 
minus’; hic expectamus (nam ‘Britannia’ sensu praegnanti pro ‘tota 
Britannia’ positum esse, interpretum est sapientia Don Apollinea): 
'inuenta eunda Britannia et subacta’, et ‘cuncta’ cum facillime post 
‘inuenta’ (certe facilius quam ‘tota’) perire potuerit, sine cunctatione 
Tacito reddendum puto. — in uerbis ‘cum uos paludes montesue 
et flumina fatigarent' aut ‘montesue aut flnmina' ‘aut montesque et 
flumina’ latinum est. et hoc (quod uerum puto) ante Urlichsium 
iam Barclaeum coniecisse nunc ex Oberlinii editione uideo. 

ibid. nam ut superasse . . . pulchrum ac decorum in frontem , item 
fugientibu» pcricu lotissima, nemo Romanus haec aliter, ut puto, in- 
tellexisset quam ‘pulcrum ac decorum in speciem’. Kritzius, dum 
praepositionem dissimilibus defendit, explicat ‘ut aciei frons hostibus 
obuertatur’; quod non minus abhorret a latinitate quam ceterorum 
conatus (ut Henrichseni uertentis: fur's Yorwiirts). latinum est: ‘in 
frontem nitentibus, ita fugientibus', sic ex. gr. Liuius XXII 47 ‘in 
directum utrimque nitentes’, uocis autem ‘nitentibus’ uestigium 
superest in illo ‘item’, pro quo Rhenanus postulante usu correxit 
‘ita’, nam sententiam nuper a Petero recoctam , qua ‘item’ interdum 
pro ‘ita’ poni olim arbitrabantur, dudum Wexius et Kritzius suo 
iure exploserunt. 

Cap. XXXIV. hi ceterorum Britannorum fugacissimi ideoque tam diu 
superstites, spretis exemplis alienis tu quam celerrime Tacitum ora- 
tione soloeca liberes hoc modo ‘hi Britannorum fugacissimi ideoque 
ceterorum tam diu superstites’. 

ibid. quomodo siluas tallusque penetrantibus fortissimum quodque ani- 
mal contra ruere, pauida et inertia ipso agminis tono pellebantur , sic 
eqs. ad ‘penetrantibus' subaudiunt ‘nobis’; sed hoc ipsum Agricola 
ad ea quae exercitus in itineribus uiderat adindens nullo modo 
omittere debuit, neque Tacitum ‘ruore’ pro ‘ruerunt’ scripsisse credo; 
nimis hoc ambiguum, immo eorum accedo parti, qui ‘pellebantur’ 
corruptum rati ‘pelli amant’ uel ‘pelli solent (solebant)’ temptauere. 
genuinum puto ‘pelli rfantur’, hoc est, narrantur, nam iterum poeticam 
dictionem sequitur Tacitus : cf. ex. gr. Ouidius Fast. VI 434 'seu 
pius Aeneas eripuisse datur’. — paulo post Ritterus et Maduigius 
(aduers. erit. II p. 568 not.) tam luculenta emendatione ‘nouissimae 
res et extremo metu torpor defixere aciem' scripserunt , ut in ob- 
scuro sit cur nuperrime iterum ad dubia et uiolenta confugere uolu- 
erint. 

ibid. transigite cum expeditionibus , imponite quinquaginta annis mag- 

num diem, dixit hoc Agricola secundum calculum accuratissime com- 
putantium anno p. Chr. n. octogesimo tertio; diuus Claudius primum 
legiones in Britanniam transuexit a. quadragesimo tertio; itaque 
milites Romani non quinquaginta, sed quadraginta per annos illa 
in terra bella gesserant, satis autem constat quam saepe numeri a 
librariis inmutati sint. 

Cap. XXXV. diductis ordinibus, quamquam porredior acies futura 
erat, consilium erat ducis ordinibus diducendis aciem extendere; 
quodsi diduxit , porrectiorem fieri aciem adeo consequebatur ut com- 
memorari non attineret, praeterea ‘futura’ plane superfluum, lege 
‘quamquam porrectior acies intuta erat’, quod egregie in totum locum 
conuenit. 

Cap. XXXVI. igitur ut Bataui miscere ictus, ferire umbonibus, ora 
foedare eqs. Bataui non miscent , sed inferunt ictus ; neque suis um- 
bonibus ad feriendos hostes utuntur, sed horum scuta parua incutiendis 
mucronibus perfrangunt tumque ora foedando in fugam eos com- 
pellant. nihil enim magis quam oris deturpationem horrent barbari, 
lege ‘Bataui misceri, ictus ferire umbonibus’, nam ‘misceri’ ualet 
‘sese inmiscere hostibus’. A praeterea primitus habuit ‘miscere ictus 
ferire ictus umbonibus’, unde fortasse priore ‘ictus’ deleto ‘misceri, 
ferire ictus umbonibus’ aptius erit. 

ibid. inierim equitum turmae, ut fugere couinnarii , peditum se proelio 
miscuere; et quamquam recentem terrorem intulerunt, densis tamen hos- 
tium agminibus et inaequalibus locis haerebant; minimeque equestres , ea 
enim pugnae facies erat, cum egra diu aut stante simul equorum corpo- 
ribus impellerentur ; ac saepe uagi currus exterriti sine rectoribus equi 
eqs. loco omnium difficillimo et coniecturarum nube obruto primum 
ueram medellam afferre mihi uideor scribendo ‘minimeque equestre 
certamen (ea enim pugnae facies) erat, cum’ eqs: cf. Liuius XXII 47, 
1 ‘Gallorum Hispanorumque laeuum cornu cum dextro Romanorum 
concurrit minime equestris more pugnae’ et ibid. § 4 ‘sub equestris 
finem certaminis coorta est peditum pugna', falsissimum autem est 
quod ex Anquetilii (is enim primus proposuit) coniectura non pauci 
edunt ‘minimeque aequa nostris ea iam pugnae facies erat’, cum 
ex initio capitis sequentis appareat Romanos quamquam equitum 
suorum praelio se miscentium turmis impeditos tamen uincendo 
progressos esse, deinde scribo ‘cum e gradu iacli stante simul pedi- 
tum acie simul equorum corporibus inpellerentur’; neque enim sufficit 
emendandis uerbis ‘egra diu aut’ operam dare, sed simul agnoscenda 
erat lacuna perspicuam ob causam orta, denique ‘uagi currus’ non 

possunt esse nisi couinnariorum Britannorum , qui dudum ab equitum 
Romanorum turmis fugati tum quidem praelio non interfuere, in- 
tulit illos librarius, qui ex uerbis ‘interim equitum turmae fugere 
couinnarii peditum se praelio miscuere’ (sic enim corrupte in codd. 
leguntur) false conclusit couinnariorum aliquam partem in pugna 
fuisse, lege ‘ac saepe uago cumm exterriti sine rectoribus equi’. 

Cap. XXXVII. tum uero patentibus loci* grande et atrox spectaculum : 
sequi uulnerare capere atque eosdem oblatis aliis trucidare, iam hostium , 
prout cuique ingenium erat , cateruae armatorum paucioribus terga prae- 
stare, quidam inermes ultro ruere ac se morti offerre, passim arma et 
corpora et laceri artus et cruenta humus ; et aliquando etiam nidis ira 
uirlusque. postquam siluis appropinquarunt , ntem primos sequentium incau- 
tos collecti et locorum ignari circumueniebant. turpissime haec omnia 
foedata sunt, sensit aliquid iam Henrichsenus, qui uerba ‘passim — 
humus’ non in hunc locum ubi de fuga narratur, sed in illum quo 
de caede hostium exponitur conuenire intellegens ante ‘iam hostium’ 
inseruit, eandem autem ob causam nec praecedentia uerba ‘quidam 
inermes — offerre’ hic retineri possunt, accuratius etiam contem- 
plare illa ‘iam hostium — praestare’, in quibus primum ‘prout 
cuique ingenium erat’ praue inter ‘hostium’ et cateruae’ legitur, 
cum debeat ante ‘paucioribus terga praestare’, quamquam sic ex- 
terna orationis forma emendatur, res ipsa inepta manet, etenim si 
hostes fugerunt ‘prout cuique ingenium erat’, in diuersissimas partes 
sparsi, ut quisque potuit, uitam seniare studebant, sed in illa fuga 
nondum Britannorum agmina dissoluta fuisse, ea docent quae paulo 
post de altera fuga instituta leguntur (‘non agminibus, ut prius, nec 
alius alium respectantes rari et uitabuodi’ eqs). et ipsa hercle uerba 
'prout cuique ingenium' et 'cateruae hostium’ aperta fronte inter se 
pugnant : ubi caternatim agitur, singulorum ingenia nihil ad rem fa- 
ciunt. omnes has difficultates superaueris, si uerba ‘iam hostium’, et 
•cateruae armatorum paucioribus terga praestare’ sede sua remoueris, 
utpote olim in margine archetypi paulo angustiore adscripta et hinc 
uariis locis in textum inserta, nunc uero ‘trucidare, prout cuique in- 
genium (scii, siue mite siue saeuuru ) erat’ optime cohaeret , agitque 
totus locus de una caede uictorum. sed iterum uerba illa in marginem 
relegata 'iam hostium cateruae armatorum paucioribus terga praestare' 
diligentius sunt examinanda, nam, ut fit in uerbis minutiore scrip- 
tura in margine exaratis, aliquot maculas traxerunt, peruerse quippe 
armati hostes commemorantur, quasi hi paucis illis inermibus ultro 
se morti offerentibus opponendi fuerint, nec ‘terga praestare' ullus 

scriptor Romanus dixit, et hoc quidem uitium sustulit Peerlkampius 
restituendo ‘terga praebere’; ‘armatorum’ ego in ‘artatorum’ (siue 
malis ‘artorum’) mutandum censeo, nam postquam alae Romanae a 
fronte pugnantium transuectae auersam hostium aciem inuasere, 
alii Britannorum per patentia loca spargebantur eoque quo descrip- 
tum est modo necabantur, alii in collibus conglomerabantur cater- 
uatim. iam illis caesis hi quoque, quamquam paucioribus Romanis 
instantibus, in fuga quaesiuere salutem, restat ut uerba ‘iam hostium — 
terga praebere’ (nam eis non inesse monachi cuiusdam sapientiam 
res ipsa clamat, erantque potius casu quodam in textu omissa et 
hanc ob causam in margine adiecta) ibi reponamus ubi sunt et 
aptissima et necessaria , scilicet post uerba ‘et cruenta humus’, totum 
ergo locum sic redintegra: ‘. . . . spectaculum: sequi uulnerare 
capere atque eosdem oblatis aliis trucidare, prout cuique ingenium 
erat; quidam inermes ultro ruere ac se morti offerre: passim arma 
et corpora et laceri artus et cruenta humus, iam hostium cateruae 
artatorum paucioribus terga praebere, et aliquando etiam uictis ira 
uirtusque: postquam siluis appropinquauerunt’ eqs. — sed nondum 
hunc locum dimittere licet, sed iterum opem atque auxilium flagi- 
tant proxima uerba. quorum correctio probabilis (nam multi frustra 
acumen suum ei admouerunt) tum , nisi fallor , reperietur , si ante 
omnia transpositione necessaria ‘collecti incautos’ scripseris; nam 
male in tradita scriptura ‘incautos’ cohaeret cum ‘primos’; saltim 
‘incaute’ uel ‘incautius’ (ut uoluit Ilalmius) expectes. hinc sequitur, 
non cum Dronckio ‘gnari’, sed Puteolano auctore ‘ignaros’ legendum 
esse: nam ipsa illa uocis ‘collecti’ transpositio effecit ut ‘ignaros’ 
adcommodaretur illi ‘collecti’, quibus restitutis emendando uocabulo 
‘ntem’ (sic A) uel ‘item’ (sic B) fundamentum est iactum. coniece- 
runt autem Hutterus ‘identidem’ (quod nimium est, cum de uno 
hostium facinore sermo sit), Goebelius et Maduigius ‘idem’ (quod 
uerbum abundat), alii alia non minus apta, leni correctione (nam 
compendium non intellectum hic quoque errorem peperit) reponendi 
sum auctor: ‘contra primos sequentium collecti incautos et locorum 
ignaros circumueniebant.’ 

ibid. ceterum ubi compositos frmis ordinibus sequi rursus videre , in 
fugam versis non agminibus, ut prius, nec alius alium respectantes rari 
et vitabundi in vicem longinqua atque auia petiere, indignandum est 
emendationem Peerlkatnpii certissimam , qua ‘sequi uidere , rursus 
in fugam’ uir acutissimus optime reposuit, adeo a nuperrimis edi- 
toribus sperni, ut ne commemoratione quidem dignam habeant- pro 

‘uersis’ autem uulgo inde a Puteolano ‘uersi’ scribitur, melius er 
‘uersis’ elicies ‘uersi s : hoc est , ‘uersi , sed non agminibus’ eqs. nam 
dici ulx potest quot locis particula ista compendiose scripta deli- 
tuerit. et erant qui illud ‘sed’ sententiae necessarium requirerent; 
sic nonnulli praue 'sed alius alium respectantes’, melius Bipontini 
‘respectantes, sed rari’ proposuerunt, dum neutri ueritatem simpli- 
cem et ante pedes sitam agnoscunt. 

Cap. XXXVIII. Britanni palante s mixloque virorum mulierumque 
ploratu trahere uulnerato» , vocare integro» ; deterere domos ac per iram 
ultro incendere ; eligere latebras et stalim relinquere; miscere inuicem 
consilia, deinde separari, summa Caledoniorum consternatio ita pin- 
gitur ut res diuersissimas inire et mox abicere ac contraria facere 
narrentur, quam in imaginem non quadrant illa ‘trahere uulneratos, 
uocare integros’; ita enim homines mentis bene compotes agere so- 
lent. ceterum qui sint illi uulnerati et integri elucet ex cap. 36 
uerbis his ‘ac plerique semineces aut integri festinatione uictoriae 
relinquebantur’, erant igitur in campo multi Caledonii cohortium 
Romanarum in colles conitentium pedibus obtriti quidem, sed a 
uulneribus inmunes atque integri, iam cum exercitus Caledoniorum 
uicti stratique essent, noctu, dum singuli desperantes palantur, 
alii alia iniere consilia, et nonnulli quidem in campum descende- 
runt , ut popularium corpora pernoscerent et a mortuis ac seminecibus 
discernerent leniter addictos et integros, quos secum raperent, sed 
ut erant animo attoniti, incolumes illos interfecerunt, traxerunt 
uulneratos, qui neque postea ulli usui et tum pergentibus summo 
impedimento erant, lege ‘trahere uulneratos, necare integros’. 

ibid. Trucculensem portum tenuit, unde proximo Britanniae latere 
lecto omni redierat, uerbis antea desperatis lucem affudit Maduigius 
(adu. erit. II p. 569), cum proponeret ‘unde proximo anno, Bri- 
tanniae latere lecto omni, reditura erat', nisi quod et ‘latere’ non 
recte retentum est (dudum Pichena uerissime ‘litore’ correxerat) et 

e 

‘redierat’ multo facilius in ‘rediret’ (redirat) mutabitur, nam ‘unde 
rediret’ notissimo dicendi genere idem atque ‘ut inde rediret’ sig- 
nificat. 

Cap. XXXIX. hunc rerum cursum quamquam nulla verborum iactantia 
epistulis Agricolae actum, ut I>omitiano moris erat, fronte laetus, 
pectore anxius excepit, praue ex Lipsii conieetura edunt ‘auctum’, nam 
etsi res apte dicuntur augeri, tamen ‘rerum cursum augere’ qui 
scripserit non inuenio. neque ‘nulla uerborum iactantia’ bene con- 
ii 

iungitur cum ‘auctum’, ut sensit Peerlkampius. nec tamen defenderim 
codicum scripturam, quamuis enim Latini, ut plerumque 'agere de 
aliqua re’, ita interdum sensu eodem ‘aliquam rem agere’ (= nar- 
rare, exponere, describere) usurpauerint (locos nonnullos Ciceronis 
congessit Drakenborcbius ad Liuii X 31, 10), tamen ‘rerum cur- 
sum agere’ longe aliud significat, utique magis placet ‘apertum’, 
quod compendiose scriptum in ‘aptum’ et hinc in ‘actum’ abiit, ‘ut 
Domitiano moris’ cod. A in textu, idem in margine ‘al. ut erat 
Domitianus’, cod. B ‘ut Domitianus erat’ tradunt, neque bene 
subiectum enuntiati primarii (nain nulla Domitiani mentio praecessit) 
detruditur in sententiam secundariam, codicem A ut optimum ducem 
secutus Tacito uindicauerim: ‘Domitianus, ut, ei moris erat , fronte’ eqs. 

ibid. et cetera utcumque facilius dissimulari, ducis boni imperato- 
riam uirlulem esse, lotam Domitiani argumentationem qui simplici 
eensu praeditus perlegit, ei non possunt nou obscura esse ultima 
uerba supra excripta. has enim imperator cogitationes animo secum 
uolutat : ‘nihil magis sibi cauendum esse quam ne homo priuatus 
maiore fama quam ipse celebraretur, hanc oh rem olirn uiros aut in 
foro aut artibus litterieue claros in exilium se pepulisse, nequidquam 
id quidem, si nunc militari gloria Agricola principem anteiret; et 
tamen cetera illa, in quibus a priuatis superatus esset, scii, studia 
fori et ciuilium artium decus, qualicumque modo sine ullo negotio 
neglegi (nam quotumquemque ad haec animum aduertere?); sed 
aegerrime neglegi , boni ducis eam esse uirtutem , quae imperatorem 
deceret quamque hunc non habere comparantibus facile appareret: 
nam res bello egregie gestas omnes et doctos et indoctos pari fauore 
prosequi’, itaque ut illud ‘et cetera’ rectissime se habet (Wexius ‘et’ 
deleri iussit, ut ‘cetera’ aduerbii uice fungeretur) , ita uerba ‘facilius 
dissimulari, ducis boni’ eqs stare non possunt, cum neque apte 
cohaereant et sententia plane contraria flagitetur, si mihi res esset 
cum aetatis aureae scriptore, conicerem ‘et cetera utcumque facilius, 
dij/icilins dissimulari, ducis boni’ eqs. (siue ‘utcumque, difficilius’); 
nunc Tacitum puto scripsisse ‘utcumque facilius, uix dissimulari’. 

ibid. talibus curis exercitus , quodque saeuae cogitationis indicium 
erat , secreto suo satiatus oplitnun in praesentia statuit reponere odium , 
donec impetus famae et fauor exercitus languesceret, amat Tacitus duo 
enuntiata in unum contrahere (exemplo sit cap. 13 ‘olim regibus 
parebant , nunc per principes factionibus et Btudiis distrahuntur' = 
nunc principibus parent, per quos eqs); sed hac breuiloquentia non 
utitur, nisi ubi salua perspicuitate fieri licuit, hic quominus illam 

ab eo adhibitam esse putemus, duae causae gTauiesimae obstant, 
nam primum quod dicunt omnem enuntiati uim positam esse in 
uocabulo ‘secreto’: haec uis perit atque ad nihilum recidit propterea 
quod alterum uocabulum non minore ui efferendum ‘satiatus’ uno 
quasi tenore adiungitur. is qui uerba illa legit ad finem properat 
quia in ‘saliatus’ uoce pondus sententiae inesse existumat, exiliore 
spiritu pronuntiat ‘secreto’, nimirnm contractio illa locum non habet, 
ubi duae res diuersissimae , quarum altera alteram sequitur excipit- 
que, secundum narrationis ordinem accurate sunt distinguendae, 
porro colon 'quodque saeuae cogitationis indicium erat’ mediae ora- 
tioni insertum non ad unum ‘secreto’ sed ad totum illud ‘secreto 
suo satiatus’ referri potest, sed id quod Domitianum tandem secreti 
satias cepit ineptissime saeuae cogitationis indicium dicitur, nulla 
igitur dubitatio est quin oratio tam obscura intricataque a Tacito 
alienissima sit. scripsit, ni fallor: ‘secreto, yuo satiatus’, de Domi- 
tiani secreto abunde egerunt interpretes eidemque inlustrarunt uer- 
bum ‘satiatus’. — ceterum de exercitus fauore minus sollicitus erat 
Domitianus, sed bilem ei mouit populi Romani fauor in Agricolam 
propensus , quippe suae ipsius gloriae imperatoriae nociturus, ita 
autem Caesar secum reputasse uidetur: si uirum rerum fama nunc 
cum maxime uigentem occidam, summum odium atque iram in me 
concitabo; sed fauor hominum nunc commotus ipso tempore lan- 
guescet, cum praesertim Agricola in Britannia etiam nunc moretur 
neque Romae praesens adspectu suo apud multitudinem cotidie illum 
pascat augeatque. sin fauor, ut fere fit, breui elanguit, efficiam ne 
Agricola Romam reuersus iterum eum excitet; campumque uirtutes 
bellicas ostendendi homini isti claudam, nulla in his curis pars erat 
eiercitus (neque enim Caesar tam demens erat ut serio crederet 
Agricolam legiones Britannicas contra eum ducturum esse) ; imtno , 
si ab hoc timuit, nulla mora interposita Agricolam ex Britannia reuo- 
care debuit; neque tum ullus locus est uerbis subsequentibus ‘nam 
etiam tum Agricola Britanniam optinebat’; quae Nipperdeio adeo 
peruersa esse uidebantur, ut longa ac subtili disputatione interpo- 
latori alicui uindicare susciperet (opusc. p. 248 sqq.). optime autem 
illa retinebuntur , si causam indicant cur famam fauoremque mox 
abiturum esse Domitianus sperauerit. restat igitur ut fauor exercitus 
eliminetur hoc modo: ‘donec impetus famae et fauor «citas langue- 
sceret’. — sic ego dudum conieceram, cum Urlichsii apparatum cri- 
ticum perlustrans ipsum codicem B (id quod antea ignorabatur) re 
uera ‘excitus’ praebere non sine gaudio cognoui. uidetur autem 

libri A scriba ‘exercitus’ exarauisae, cum eius memoriae adhuc in- 
haereret id quod paulo ante legitur ‘exercitus’. 

Cap. XLI. crebro per eo» die a apud Jjomitianum abaen» accuaatua , 
abaena abaolutu» eal. rediit Agricola Romam a. 83 , bella mox com- 
memorata intra a. 86 — 89 gesta sunt, spatium sex fere annorum 
non potest indicari uerbis ‘per eos dies’, lege ‘per eos annoa'. quod 
de suo mutauit bonus monachus, qui Agricolam Romam reuersum 
stalim ueneno interceptum e3se mento sibi finxit. — mox in certis- 
sima Gronouii emendatione ‘tot militares uici’ nunc plerosque ad- 
quiescere uideo; sed paulo infra in uerbis ‘poscebatur ore uulgi dux 
Agricola , comparantibus cunctis uigorem et constantiam et expertum 
bellis animum cum inertia et formidine eorum’ inmerito neglegi puto 
Peerlkampii suspiticnem, qui nil nisi ‘comparantibus — animum’ 
a Tacito, cetera a librario rem comparatam alteram ut necessariam 
adicienti uenisse statuit. 

ibid. sic Agricola simul suia uirlulibua, simul uitiia aliorum in ipsam 
gloriam praeceps agebatur, adeo fama gloriaque florebat Agricola, nullo 
pacto ut posset etiam tunc ‘in ipsam gloriam’ agi. porro recte Mad- 
uigius (adu. erit. II p. 570): ‘in periculum et iuuidiam praeceps 
agebatur, non in gloriam’, coniecit igitur ille ‘ipsa gloria’, non 
unam ob causam praefero, quod ipse temptabam ‘inter ipsam gloriam’, 
hoc est, cum ita Agricola sermonibus hominum circumferretur, 
simul et suis ipsius uirtutibus principi iam molestis et machina- 
mentis aulicorum quorundam in perniciem agebatur. 

Cap. XLII. qui paratus simulatione, in aitroganliam compositus , et 
audiit preces excusantis . . . nec erubuit beneficii inuidia. Latini dixe- 
runt, ut ipsa postulat ratio, ‘alicui rei’ aut ‘ad aliquam rem para- 
tum promptumque esse’, cum nudo ablatiuo numquam quautum 
scio coniunxerunt; neque hoc tueri licet accersita locutionum ‘in- 
tentus, confisus, adsuetus aliqua re’ similitudine, quippe quarum lon- 
ge alia ratio sit; et in talibus semper diligentissime obseruandus est 
usus, restituendum est aut ‘paratus simulationi' (et notum est sae- 
pissime datiuum in ablatiuum cessisse) aut, id quod certam ob cau- 
sam praefero, ‘qui parata simulatione in adrogantiam compositus’. — 
beneficii inuidiam hoc uno modo interpretari licet, ut pro beneficio 
inuidioso accipiamus, hoc est, pro beneficio quod odium moueat. 
nemo autem erubescit propterea quod facinus aliquod commissum 
aut unius aut complurium inuidiam odiumque incurrit, sed suae 
ipsius prauitatis conscius, si Domitianus id quod Agricola coactus 
petiit concessit, specie quidem beneficium tribuit, re autem uera 

summam intulit iniuriam; itaque beneficium illud in se habuit in- 
iuriam ; qua tamen mens ista corrupta non erubuit, optime igitur 
ante me iam Ernestius restituit ‘beneficii iniuria’. 

ibid. talarium tamen proconsulari solitum offerri et quibusdam a te 
ipso concessum Agricolae' non dedit, id quod est ‘proconsulari’ indigere 
medella, dudum perspectum est; ecribuntque ex Bletterii emenda- 
tione sane lenissima ‘proconsulare’, qua admissa illud ‘solitum offerri' 
nimis nudum et additamenti alicuius egenum uidetur. lege potius 
pro proconsulatu solitum offerri’. 

ibid. eo laudis excedere, quo plerique per abrupta sed in ullum rei 
post usum ambitiosa morte inclaruerunt, ‘excedere’, pro quo Lipsius 
‘excendere’ uoluit (multo uiolentius Wexius ‘eorum laudes excedere 
qui’), bene tuentur comparatis Valerii Maximi et Plinii maioris locis, 
in reliquis iam Itali ‘rei publicae’ uere correxerunt; eidemque ‘in nul- 
lum’ restituentes partem recti uiderunt, neque tamen ‘sed’ (quippe 
particula copulatiua potius quam aduersatiua hic opus) suo iure re- 
tinuerunt praetermiseruntque istam orationis balbutientis scabritiem 
‘quo inclaruerunt', quam remoturus Heumannus ‘enisi’ ante ‘sed’ 
iuterlapsum esse statuit, quem alii alio modo secuti sunt, mihi co- 
dicum scriptura ‘per abrupta sed in ullum rei post usum’ nata ui- 
detur ex hac ‘sedi nullum reipat usum’ ; in qua lectione ‘at’ , ut 
saepissime, pro ‘ad’ positum est. lege ‘quo plerique per abrupta 
secuti nullum reip. ad usum ambitiosa morte inclaruerunt’, locutio- 
nem ‘locum aliquem sequi' significare ‘locum appetere’, sat constat. 

Cap. XLIII. nobis nihil comperti affirmare ausim. modestiam tam 
puerilem atque adeo plane insanam merito a Tacito abiudicauerunt 
docti plerique. et partem uitii egregie sustulit Honrichsenus , qui 
‘ut firmare ausim' scripsit colligens Ann. I 81 ‘nix quidquam fir- 
mare ausim’ ; Ann. VI 6 , 28 , 50 ; Hist. II 9. sed idem cum ‘nihil 
ita compertum’ proponeret, iusto uiolentior extitit, quamquam ‘com- 
perti’, quod hic locum non habet, recte in dubitationem uocans. 
lenissimo remedio sic illud sanabitur: ‘nobis nihil comper/aw» certi’, 
causa corruptelae ob oculos posita, ceterorum autem coniecturae 
parum a re palaeographica habent probabilitatis. 

ibid. tiue cura illud siue inquisitio erat, uocabulum ‘cura’ (est ger- 
matticum ‘Sorge, Theilnahme’) ita intellegi debet, quasi re uera 
Domitianus de Agricolae ualitudine aduersa sollicitus fuerit, quod 
non conuenit in tyranni imaginem a Tacito exhibitam, itaque alii 
alias significationes a uocabulo illo alienas subesse sibi persuaserunt 
(ut Nipperdeius ‘Aufmerksamkeit’ et Peterus ‘Schein der Theilnahme’ 

uertentes). Tacitus in ambiguo reliquerat, num ueneno socer inter- 
ceptus esset; potuit ergo hic adicere ‘siue conscienda illud siue in- 
quisitio erat’, hoc est, siue de ueneni dati efficacitate Domitiaui nuntii 
certiores fieri siue morbo naturali aegrotantis statum inquirere uo- 
luerunt. 'conscientia’ compendiose scriptum haud ita difficile in ‘cura’ 
abiit. 

ibid. supremo quidem die momenta ipsa dejicientis per dispositos cur- 
sores nuntiata constabant , nullo credente sic adcelerari quae tristis audiret, 
speciem tamen doloris animo uultuque prae se tulit, remouendum est 
ex his ante omnia emblema molestissimum, cursores illi dispositi 
uni solique Domitiano in uilla Albana moranti de deficienti Agricola 
nuntiabant, non item populo, quorsum igitur uerba illa 'nullo cre- 
dente — audiret’ spectant? an ad ipsos cursores? sed hi utpote 
serui uiles uix de eis quae pertulerunt cogitauere. an inter curren- 
dum obuiis de re nuntianda narrauerunt? ne hoc quidein in minis- 
tris aulicis credibile est. nimirum illa margini adseripta in sedem 
alienam delata sunt, initium capitis sic restitue: ‘uulgus quoque et 
hic aliud agens populus *) et uentitauere ad domum et per fora 
et circulos locuti sunt, nullo credente sic adcelerari , quae tristis 
audiret; nec quisquam [audita] morte Agricolae aut laetatus est aut 
statiin oblitus’, uides quam egregie uerba suo loco molestissima in 
hunc conexum quadrent, quibus sublatis ad alia pergamus, pro ‘con- 
stabant’ latinitas flagitat ‘constabat’, quod Rhenanus reposuit, mihi 
tamen ipsuui uocabulutn admodum suspectum est, non ideo quia 
statiin sequitur ‘satis constabat’ (quae causa erat Peerlkampio ut 
illud glossatori tribueret), sed aliam ob rationem, de Domitiano ser- 
monem esse nusquam legitur neque uerborum conexu tam clare 
atque indubie indicatur quam a byno scriptore nostro iure postula- 
mus. hac causa adducor ut in ‘constabant’ grauius uitium inesse 
putem sic tollendum: ‘nuntiata Caesari; speciem tamen’ eqs. nam 
‘Caesari’ solito compendio ‘cari’ scriptum erat; eodem autem com- 
pendio etiam ‘constari’ exarabatur, hinc librarius, cui haec abbreuiatio 
usitatior esset quam illa, ut simul formam orationi conuenientem 
exhiberet , pro sua scilicet sermonis latini scientia ‘constabant' dedit. 

*) data occasione corrigam interpretes, qui populum aliud agentem 
uolunt esse incuriosum ('theilnahmlos, gedankenlos’). conferas potius Catulli 
XV G sqq. ‘non dico a populo; nihil ueremur istos qui in platea modo huc 
modo illuc in re praetereunt sua occupati', itaque populus negotiis suis in- 
tentus designatur. 

num miraris , haec usu uenire potuisse ? tu uero attende quam saepe 
Caesaris uocabulum abbreuiate scriptum erroribus ausam dederit; 
ueluti ilist. IV' 42 uerba ab Joh. lluellero bene restituta ‘sponte 
Caesaris accusationem’ sic corrupta sunt in Mediceo ‘sponte e X SC 
accusatio’. — denique certum est uerba ‘animo uultuque’ foedata’ 
esse, et anteriores quidem critici pro ‘animo’ coniecerunt ‘habitu 
uel ‘oratione’ uel ‘sermone’ uel ‘ore’, maximam partem nimis uio- 
lenti. non me poenitebit restituisse ‘speciem tamen doloris animi 
uulU prae se tulit', nam cum falsa adsimilatione ‘animo’ positum 
esset , necessario deinde ‘uultuque’ scribebatur, nulla autem in duplici 
genetiuo otfensio. 

Cap. XLIV. nam sicuti durare in hac beatissimi sacculi luce ac 
principem Traianum videre, quod augurio uotisque apud nostras aures 
ominabatur , ita festinatae mortis grande so/alium tulit eqs. unam 
maculam omnium consensu feliciter purgauit Acidalius, cum ‘in 
hanc b. s. lucem’ reponeret; cetera nondum ad liquidum perducta 
sunt, progrediendum est autem a uoce ‘quod’, quae cum ad illa ‘durare 
in hanc lucem ac principem Traianum uidere’ sit referenda, ineptam 
efficit sententiam, nihil Agricola de sua uita duratura ominabatur, 
sed de uno Traiano aliquando principe futuro, hinc refelluntur etiam 
coniecturae et Itbenani ‘quod’ delentis et Ritteri in ‘quodam’ Pe- 
terique in ‘quondam’ mutantium, unice rectum erit ‘quo<fe augurio 
uotisque apud nostras aures ominabatur’, auctore autem Dahlio sen- 
tentiae iDitium ita redintegrandum est ‘nam Bicuti non licuit durare.’ 

Cap. XLV. mox nostrae duxere Ileluidium in carcerem manus, nos 
Maurici Ruslicique uisus , nos innocenti sanguine Senecio perfudit, zeug- 
matis figura, quam plerique accersunt, nihil hic lucramur, cola 
circumiaeentia demonstrant, qua orationis forma uerba media ‘nos 
Maurici Kusticique uisus’ fuerint prolata, nimirum lacuna inter 
'Rusticique’ et ‘uisus’ est statuenda, sic fere explenda: ‘nos Maurici 
Rusticique cruciauil rfiuisus’. quae coniectura ab arte certe potius se 
habet quam quod in margine codicis A Vrsinus tamquam uariam 
lectionem profert ‘nos Mauricium Rusticumque diuisimus’; quod 
Itali nescio cuius commentum futtile non debuit Urlichsius recipere 
in textum. 

ibid. omnia sine dubio , optime parentum , adsidente amantissima uxore 
superfuere honori luo; paucioribus tamen lacrimis comploratus es, et 
nouissima in luce desideravere aliquid oculi tui. agitur non de mortuo 
Agricola, sed de aegrotanti, hoc ostendit adsidens uxor, hoc plora- 
tus affinium (quorum lacrimas large profusas quasi quoddam solatium 

secum ferre moribundi putabantur) , hoc iamiam deficientis lux 
suprema, in his nullum locum habet ‘honori tuo’; neque enim aegro, 
quem cari fouent, honos habetur; et honores ultimi sepulturae 
hinc alienissimi sunt, sed de his utique cogitasse uidetur librarius 
qui uerba ‘honori tuo’ de suo adiecit, cum addito quodam indigere 
putaret illud ‘superfuere’, sed ‘omnia superfuere’ aequat fere ‘omnes 
res ad te fouendum necessariae abunde adfuerunt’. 

Cap. XLVI. admiratione te potius temporalibus laudibus et, si natura 
suppeditet , militum decoramus, uulgo legunt ‘quam temp. laudibus’ ; 
et sic certe glossator ille scripsit, qui oppositionem in uoce ‘potius’ 
ad praecedentia pertiuere non intellegens suae sapientiae documen- 
tum addidit, quae glossa primo uocabulo truncata irrepsit in textum, 
interpolatorpm utique prodit illud ‘temporalibus’ iam Peerlkampio 
suspectum, neque Acidalii coniecturam ‘et inmortalibus laudibus’ 
probuuerim; quippe immortalibus laudibus non familia tota, sed 
unus tauturn Tacitus Agricolae memoriam colere potuit, quamquam 
Tacitum ipsum tarn inmanis laudum suarum praedicatio, qualis in- 
eat attributo isti, dedecet, itaque emblema apertum eieiamus; et 
ita iam suasisse Draegerum nunc uideo. pro ‘militum’ autem aut 
Heinsio auctore ‘aemulatu’ (‘imitando’ uoluerat Puteolanus) aut Gro- 
tium secuti ‘similitudine’ scribunt, pro ‘decoramus’ aut ‘decoremus’ 
aut ‘colamus’, et ‘aemulatu’ (‘imitando’) falsum esse facile est de- 
monstratu, unicuique cum natura aemulandi facultatem dederit; sed 
similitudine magnum aliquem uirum colere, id neque cuilibet datum 
est neque nisi per multos labores optinetur; unde additum est 
illud ‘si natura suppeditet’, hinc etiam alterius uocabuli medella in 
promptu est. nimirum ex ‘similitudinecolamus’ post syllabae ‘si’ 
interlapsum ‘militumdecolamus’ indeque ‘decoramus’ natum est. lega- 
mus ergo : ‘admiratione te potius et , si natura suppeditet , similitu- 
dine colamus’. 

ibid sed tuis ipse moribus possis, quidquid ex Agricola amavi- 

mus , quidquid mirati sumus, manet mansurumque est in animis homi- 
num , in aeternitate temporum , fama rerum, haec uerba tam absolute 
posita non concoquo, unde enim Tacitus augurari aut eeire potuit, 
Agricolae uirtutes eas quas admirabatur familia in aeterna hominum 
memoria uicturas esse? an propterea quod ipse hoc libello praeco 
illarum extitit? nimiae et Tacito indignae adrogantiae hoc esset, 
cuius ne scriptorem candidissimum inmerito faciamus reum , alia 
ratiocinatione id quod uerum est eruamus, nam aut ego caecutio 
aut haec Taciti est opinio : si et familia et ceteri homines Agricolam 

aemulentur, si eius et dicta factaque secum reuoluant et mentis 
formam suis ipsi moribus exprimere studeant, tum, quidquid ex 
Agricola amauerint atque admirati sint, manere atque mansurum 
esse perpetuo, imagine Agricolae tamquam omnium uirtutum speci- 
minis liberis nepotibusque tradita, hunc cum eis quae antecedunt 
conexum a Tacito non clare aperteque esse indicatum, credat 
Iudaeus Apella. emendo possis, sic, quidquid’ eqs. — restat 

de uerbis ‘fama rerum’ quaestio, quae prudentissimns quisque cri- 
ticorum aegre tulit, quippe ‘fama rerum' nihil significat quam glo- 
riam rerum ab Agricola gestarum, nam qui interpretantur de historia, 
talem dictionis illius usum neque inluslrarunt exemplis neque 
umquam inlust rabunt; unde conruit Iialmii conieetura ‘in fama 
rerum’, in qua etiam hoc uituperandum est quod plane otiose illud 
additur, nam ut ‘manet’ et ‘in animis hominum’, ita ‘mansuurm 
est’ et ‘in aeternitate temporum’ sibi tam arte respondent, ut quid- 
quid accedit prauum sit. iam prior illa explicatio redarguitur totius 
loci sententia, cum socerum uirtutibus potissimum superstitem fore 
in hominum memoria modo praedicauerit Tacitus; ut taceam, 
illud ‘fama rerum’ in fine totius sententiae positum mirifice languere 
(expectamus ‘fama rerum in animis hominum' eqs). cum additamen- 
tum quoddam monachale hic quidem non sit statuendum, rectam 
uiam iniisse putandus est Peerlkampius uerbis in alium locum 
transpositis; qui quod in eis quae deinceps leguntur scribendum 
proposuit ‘Agricola posteritati narratus et traditus fama rerum superstes 
erit’, a uero longissime aberrauit , ut statim ostendemus. 

ibid. nam multos veterum uelut inglorios et ignobilis oblivio obruet: 
Agricola posteritati narratus et traditus superstes erit. Hauptius conie- 
cit ‘obruit’; quam coniecturam miror a multis editoribus receptam 
esse, iam Wexius bene contra eam monuit: ‘si illos ueteres obliuio 
obruit , ea fuit eorum gloria et rerum fama , ut facile euerti posset, 
habuerunt igitur gloriam , non laudem , neque uero fuerunt homines 
magni et clari, quorum ipsorum gloriam antiqui scriptores, si 
neram dicere nolunt , dicere solent eam nulla uetnstate obrui , nulla 
obliuione deleri posse, tales igitur ueteres superare gloriae perenni- 
tate, quae tandem magna laus erit?’ baec Wexius; quibus hoc addo, 
id quod multi ueterum obliuione erunt obruti nihil ad rem perti- 
nere , neque inde de Agricolae certa stabilique in tempore futuro 
gloria quidquam consequi, quamuis autem llauptii conieetura sit 
inprobanda, rectissimo tamen iudicio ille in uulgata lectione offen- 
disse mihi uidetur. nam haec ‘multos ueterum obliuio obruet’ facile 

persentiscimus ineptissime se habere. Bi ueterum illorum memoria 
ad Taciti usque tempora durauit, aeuo etiam posteriore facile durare 
potuit, quod quo iure aut quo futuri praesagio Tacitus negauerit, 
non perspicimus, quibus ex turbis expediemur, si ipsos nimirum 
ueteres istos ad inferos relegauerimus. quippe medii aeui monacho- 
rum sapientiam redolet illud ‘ueterum’ : librarii cum saecula praeterita 
respicerent, iure suo de ueteribus obliuionis nocte ac tenebris op- 
pressis cogitabant, haec qui secum reputat , ipsain uocem suspectam 
e textu eiciendi patrocinium susceperit, quam sententiam cito dam- 
nauit animus, nam in eis quae iam restant iustum desidero sensum, 
quaero qui sint illi ‘multi’, interpretes parata semper responsione 
dicunt, ad ‘multos’ ex ipso addito ‘uelut inglorios et ignobiles’ 
supplendum esse ‘strenuos et claros eo quo uixerunt tempore’, non 
ita locutus est Horatius certatim ab illis adlatus, qui hoc potius 
habet (od. IV 9, 25): 

uixere forte s ante Agamemnona 
multi, sed omnes inlacrimabiles 
urguentur ignotique longa 
nocte, carent quia uate sacro. 

non ille ‘fortes’ ad ‘multi’ ex ‘Agamemnona’ et ‘ignoti’ addendum 
reliquit legentium menti, sed uocabulum necessarium suo loco po- 
suit, cauens scilicet ne ‘multi’ tam nude positi acciperentur pro 
innumerabili illo numero fruges consumere nato, qui locus Horati- 
anus, etsi cetera sat alienus est a nostro, hoc tamen clarissime 
ostendit, requiri apud Tacitum aliquid quo multi illi accuratius 
designentur quoque simul appareat, cur illorum famae caducae 
fragilique Agricolae gloria aeterna perennisque opponatur, unde 
ratione habita eius conexus, qui ultimo enuntiato cum praecedenti 
eBt , emendandum censeo : ‘nam multos fama rerum notos uelut 
inglorios et ignobiles obliuio obruet’, hoc est , multi eorum , qui 
uerorum animi mentisque bonorum expertes solummodo ob res gestas 
nomen splendidum sunt consecuti , obliterabnntur , cum contra 
Agricola uirtutibus suis solidis semper apud posteros sit uictums. 
sic cohaerens cum praecedentibus sententia efficitur, secuta est corruptio 
uocis ‘notos’ in ‘ueterum' traiectionem uerborum ‘fama rerum’. 



Digitized by Google 







VIII. 

AD SYMMACHUM. 



Quinti Aurelii Symmachi orationum fragmenta cum iam olim in 
emendandis Pauegyricia latinis uersatus tractaui (cuius studii testi- 
monium extare uolui aliquot coniecturas musei Rbenani no]. XXVII 
p. 223 sq. insertas, sed Seeckio incognitas), tum his ultimis men- 
sibus ut iterum in inanus sumerem et unam alteramque horam 
snbseciuam illis emaculandis darem, me adduxit Ottonis Seeckii 
dissertatio sic inscripta 'die Reden des Symmachus und iltre kriti- 
scbe Grundlage’ (comment. Moinmsenian. p. 595 sqq.). nam egregium 
Seeckius fundamentum iecit in hoc scriptore ingenium experturis eo 
quod palimpsestorum Mediolanensis et Romani scripturas diligen- 
tissime acouratissimeque excripsit communicauitque cum philologis, 
idemque, cum ab uno homine tot corruptelarum, quibus palimpsesti 
illi scatent, medella non posset expectari, aliorum doctorum opem 
implorauit, quo nitidior purgatiorqne editio ab ipso praeparata pro- 
ditura esset, cuius precibus nos quidem lubenter morem gessimus; 
putoque me posse exhibere certas nonnullas emendationes. 

In Valentinianum I, cap. 1: prori us quasi ai ipsius mundi guber- 
nacula designatus mutando uarias caeli plagas usum libi omnium cardi- 
num uiudicasti. corrupit corrupta Maius scribendo ‘ad ipsius mundi 
gubernacula’, lege ‘ab ipsi* cunis mundi gubernaculo designatus.’ 
ibid. cap. 2 : tantum meriti pertulisti , ut nullum praemium libi debeat 
inputari. scribe ‘re/tulisti’. 

ibid. c. 4 : sint haec figmenta carminum ; nos habeamus exempla 
fatorum, corrige ‘habemus’ et ‘factorum’. 

ib. c. 10: quae res inuitamento omnibus fuit (ita cod.); nam resp. 
uehementius delectatur inuilit. nemo plue dignitati tuae adfuit quam qui 
non paruit uolunlati. scribe ‘non quaerens inuitamento omnibus fit’ 
et porro ‘nemo plus dignitati «uae adirit’. 

ibid. C. 11: ergo Augustum pari iure confirmas, curasti ne uniquam 
tibi suspectus esset, repone ‘confirmans curasti’. 

ibid. c. 12: nec istud nimium gratiosa aut populari festinatione 
fecisti, corrige ‘gratiose aut populari existimatione’. 

ibid. c. 13: nec menstruo pigra discursu aut in senescendo uarias 
mutaret effigies, luna non habet discursum, sed decursum, deinde id 
quod Maius e codice adnotat ‘et fegies’ muta in ‘erfigies’. 

ibid. c. 14: nondum adulta rerum a te gestarum profano monumenta, 
iam cedo primitiis , faciam quod usu uenire nobis in prolixo itinere solet. 
locum , in quo frustra desudat Seeckius , ita intellege : sed diuulgo 
res a te puero gestas ; his igitur primitiis cedens percurrensque 
uitam posteriorem faciam eqs. itaque ‘adulta’ cedat in ‘adulto’, et 
cum in codice inter ‘monumenta’ et ‘iam’ duae litterae , quae hodie 
legi nequeunt, extent, insere ‘du’, id est, ‘monumenta, dum iam 
cedo primitiis, faciam’ cet. 

ibid. : prouincias luxu superiorum deditas. Hauptius coniecit ‘desitas’; 
ego praefero ‘perditas’. 

ibid.: docuisti magis fortunam regiam quid uirum facere conueniret, 
quam didicisti ab ea quid imperatores ante fecissent, rescribe ‘quid 
dudnm facere conueniret.’ 

ibid. c. 16: Milkradalicis spoliis Lucullus exultet, sed diu in Pontico 
luxu paene uictor elanguit. aut dele ‘diu’ ex superiore enuntiato repe- 
titum aut in ‘dein’ muta. 

ibid.: hi sunt illi triumfalis utri, delicatis negotiis frequentibus 
occupati, dedit Symmachus ‘delicati nec negotiis’. 

ibid. : maximeque hoc in Galliis delegisti , quod hic non licet otiari. 
corrige ‘degisti’ (ut ‘hoc’ ualeat ‘propterea’) siue potius ‘diligisti’. 

ibid. : tibi nulla necessitas remittit indutias, nil proficit Seeckii ui- 
olenta correctio in loco truncato, puto ‘tibi nulla necessitas remit- 
tendi animum in mittit indutias’. 

ibid.: lustrum imperialium iam condis annorum , ubi eqs. restitue ‘ibi 
condis’. 

ibid. : inter tot milia laurearum nondum digrederis ad triumfum. 
corrige ‘degrederis’. 

ibid. c. 19: quid ipsas contiones tuas et humanis sensibus celsiora 
retexo conloquia ? debet esse ‘quia’. 

ibid. c. 20 : tu in cotibus tuis clemens , seuerus in publicis, lego ‘in 
causis tuis’. 

In Valentinianum II c. 4: ascendentem fugere nuper exercitum , qui 
occurrere per plana potuerunt, scribe ‘noiuerunt’. 

ibid. c. 5: altitudo principis utrumque prouidit , ut et illorum circum, 
spectio falleretur, qui numquam mente securi sunt, et nostrorum animus 
integer perueniret, qui ante solliciti non fuerunt, non opus erat uio- 
lenta Seeckii mutatione, lege ‘permaneret’. 

ibid. c. G: quid locorum notitiam , temporum demensiones , laborem sine 
pernicie, curam sine maerore conlaudem. primum ‘dimensiones’, deinde 
‘laborem sine pernici/aie’ scripsit orator. 

ibid.: cum ad destinata praemissi, quae uidebanl prae ceteris se 
tantum meruisse cognoscere, gauderent cum omnibus etiam ante nescisse. 
ita edunt Maius Seeckiusque. codex ‘cognosceregauceregauderent’. 
lege ‘cognoscere, sincere gauderent’, causa uitii aperta. 

ibid. c. 10 : bis uirtutis excursibus non obreptioni uia quaeritur nec 
repentinae caedi insidiarum appacil ferire praeuentos. ‘insidiarum’ ad 
‘obreptioni’, ‘ferire praeuentos’ ad ‘repentinae caedi’ spectat, unde 
haec fere elicio ‘caedi: insidiarum piget, piget ferire praeuentos'. 

ibid. : abire cum liberis et , quo magis cognoscerent bella exigi , ‘patie- 
baris et a barbaris arma transferri. Maius ‘sinis’ in initio addidit; 
potius huic reddendum erat uocabulum paulo post molestum : ‘patie- 
baris abire cum liberis’, in uerbis iam reliquis ‘et’ abundat , ‘arma 
transferri’ non intellegitur, conieci 'exigi, «etaia* barbaris arma 
«flra inferri’. 

ibid. cap. 17: armato populo terra Libye tuta est nec otiose suspicor 
bouini tegminis ambitum dejinitum autlionis ineimitas conpu/it breue spa- 
tium postulari, lege ‘tuta est. negotiose suspicor b. t. ambitu defini- 
tum (nationis inermitas conpulit) breue spatium postulari.’ 

ibid. cap. 18: ceteros ab usu fabricationis , te per te solum scisse 
quid conderes, corrige ‘qui conderes’, id est, quomodo. 

ibid. cap. 20: ipsa illa, quae propugnaculis ambiuntur, opere suo 
decenter ornata sunt, ita crebris eqs. emendandum est ‘opera, sicut 
(sic) decenter ornata sunt, ita’ eqs. 

ibid. cap. 22: non ego montium speculas aut decisa Aegyptiis rupi- 
bus procera miracula, uel pyramidum uertices angulosos, fastigiis celsae 
urbis aequauerim. scripsit Symmachus ‘miracula, ut (uelut?) pyra- 
midum u. a’. 

ibid. cap. 24 : nunc primum uicloriis luis externus /huius publicatur, 
gaudeat seruitute , captiuus innotuit, lege 'publicatur, gaudet’ eqs. 

ibid. : parum quiddam naturae superesl quod adhuc Romanus inquirat. 
scribe ‘paruam’. 

ibid. cap. 29: nec dubita hamus , cum plus in prosequendis negotiis 
habere prudentiae , qui soleret consilium a desinentibus postulare, uerum 
est ‘persequendis’ et ‘a decernentibus’. 

ibid. cap. 32: sumpserunt nomina diuersa tot flamines, ne possent 
dis pluribus esse communes, ‘tot’ traiee ante ‘nomina’ uel ‘diuersa’. 

Laudes Gratiani c. 6 '.et mehercule tenacius rapit imperii disciplinas 
teneritudo primaeua. puto ‘capit’. 

ibid. nempe uirentibus ramis artifex rusticandi alienum germen in- 
cludit , ut nouella praesegmina coagulo libri ubidius inolescant, teste 
Seeckio palimpsestus habet ‘ubidiouis’, ut tamen ‘u’ altera in dubio 
Bit. repone ‘coagulo libri uuidi ocias inolescant’. 

ibid. c. 9 : cuius indoles mulla iam praestitit et adhuc spes plura 
promittit, genuinum est, ni fallor, ‘spe plura’. 

ibid. ille liber hucusque repagulis pontium captiuus urguetur. Seeckius 
adnotat hanc codicis scripturam ‘libera hucusque ceruce rep.’ ; quod 
potest retineri, modo pro ‘ceruce’ rescribas ‘ceruice’. 

Pro patre c. 5 : hinc saepe mortalium pessimos ad amplissimos potes- 
tates fatorum uolatus euexit. scilicet hoc uno placent suflragio , quia 
omnibus displicebant, enuntiata a Maio disrupta auctore Seeckio con- 
iunxi. quamquam mihi uidentur etiam artiore ninculo copulari 
debere (pro ‘placent’ enim codex ‘placendi’ praebet), hoc modo: 
‘euexit, scilicet hoc uno placen lis suffragio’, ad ‘pessimos’ ut re- 
feratur. 

ibid. c. 7 : paterni successor factus imperii tantum malos iudices quasi 
hereditatis onera repudiasti, non intellego ‘tantum’ , quod ex 'iam tum’ 
natum uidetur. 

ibid. : non salis tibi idonea bona illa visa sunt cum ministris ac (siue 
at) primo consilium tuum deliberatio distulit, ita codex, post ‘ministris’ 
interlapsam esse aliqnam uoculam agnouit Seeckius, qui ‘malis’ 
uult inseri, sed nec ‘primo’ habet locum, emendo: ‘uisa sunt cum 
ministris istis, at primam consilium tuum’ eqs. 

ibid. c. 9 : quid loquar crimina necdum delata iam uendita et humani 
sanguinis auctiones aut eruditos in mendacium reos et subornandi artifices 
ianilores ueleres calumnias nouas poenas crimina sine accusatore iudicia 
sine iure sententias, excripsi locum talem , qualis habetur in palim- 
psesto. una uoce transposita et interpunctione facta lucem his affun- 
demus: ‘ianitores; ueteres calumnias crimina, nouas poenas sine 
accusatore iudicia, sine iure sententias’, crimina obiecta continentur 

calumniis illis ueteribus; sed nouae poenae consistunt in eo quod 
iudicia nullis accusatoribus, sententiae nullo iuris respectu habito fiunt. 

ibid. c. 10: nam quibus ab natura recti amor defuit, spem sequentur. 
pro ‘apem’ melius erit ‘speciem’ ; porro ‘defuit’ in ‘defit’ abeat. 

Pro Synesio c. 1 : quod Juliani C. F. cum primis amici mei filio pre- 
cator potius quam testis adsum, ex eo quod in codice extat ‘praecator’ 
potius ‘praedicator’ eliciendum esse docent ea quae secuntur. enuntiati 
autem finem ita emacula: ‘non minore a uobis reuerentia me fidem 
bonam poscere quam ceteros’. 

ibid. c. 3: nec ini uria quis dixerit, Synesium plus decorem adferre 
sili, et illud accessit , quod ex eadem domo iam secundus admittitur . , 
haec sic purgabuntur: ‘Synesium suis decorem adferre; cui et illud 
accessit’, et ‘cui’ Seeckius quoque inuenit, cetera nimis turbulente 
tractans. 

Pro Valerio Fortunato c. 1 : quod mater familias in usum uertit 
suorum; sed male res actura, dum nimis timide consulit arris angustiis. 
codex uidetur ‘maiores actura’ exhibere, lege ‘sed maiore iactura’. 

ibid. c. 3 : et forte eo tempore tamquam vacuum dignitate se meri- 
tensis ordo pulsabat, corrige ‘dignitatis Emeritensis’. 

ibid. : adeo rennuebant sterile certamen, tu ‘adeo’ muta in ‘ideo’. 

Auiani fabulas a plurimis, quibus adhuc foedata sunt, uitiis per- 
purgare, non leuis hercle labor est; non quia caremus codicibus 
uetustis (irnmo Parisinis a Froehnero adbibitis numerum non par- 
uum librorum antiquitate sua non contemnendorum possum adicere, 
ut duos Vossiauos saec. IX et XI , Treuirensem saec. X , Galeanum •) 
saec. XI ab H. A. I. Munrone Cantabrigiensi accurate nobis conla- 
tum, Laurentianum et Vaticanum saec. XI), sed quia hi codices 
omnes diuersis quamquam gradibus ad unum tamen eundemque 
archetypum redeunt uitiorum saepe sat grauium multitudine obru- 
tum. et habet hic archetypi status corruptus suam explicationem 
inde quod carmina illa iam ineunte medio quod uocatur aeuo in 
scholis lecta esse uidentur. sed genuinum textum coniecturarum ope 
restituere conanti saepenumero hoc impedimenti obstat, quod non 
ita facile discerni potest, quid auctori quid librariis imputari debeat, 
et ambiguus haeres utros correcturus sis. nam nec de aetate Auiani 
res plane explorata est. quem Gannegieterus et Lachmanuus, suis 
uterque rationibus ductus, Autoninorum fere tempore uixisse sibi 
persuaserunt; alii extremis imperii Itomani temporibus adscripserunt. 



‘) huius libri primus llentleius ad Horatii art. poet. u, 337 mentionem 
fecit, qui cum ab eo omnia epimythia abesse contenderet non recte dixit, 
desunt nimirum ea , quae ab omnibus libris antiquis exulant neque nisi in 
recentioribus inde a saec. XII prostant. 

neque quin hi uere statuerint dubium esBe potest itentidem consi- 
derantibus aut sermonis proprietates aut licentias metricas, quas 
omnes coniecturis uelle submouere, non prudentis est critici; immo 
ab his indiciis ad ueritatem eruendam proficiscendum est. itaque, 
ut L. Muellerus in opusculo de Phaedri et Auiani fabulis Lipsiae 
a. 1875 edito [p. 32] , sic ego quoque eorum accedendum puto sen- 
tentiae, qui sub Theodosio illo, ad quem epistula fabulis praemissa 
est data, agnouerunt Ambrosium Theodosium Macrobium Saturnali- 
orum scriptorem. 

Apud huius autem aequalem apparet toleranda esse haud pauca, 
quae, si apud priorum saeculorum scriptorem extarent, iustos nobis 
mouerent scrupulos, sed in tolerando quoque modum tenere decet; 
neque, si patienter ferimus ex. gr. uerborum tumorem et sermonem 
a loquendi simplicitate abhorrentem, ideo excusare licet aut sca- 
britiem sordesque orationis, quales ante medii aeui barbariem nullus 
scriptor admisit, aut sententias uix a puero balbutiente profusas 
nec cohaerentes et plane absurdas, et carminum a corruptionis labe 
minus infectorum comparatio huius nostrae opinionis ueritatem te 
docebit, circumspecto igitur critico inprimis id cauendum eat ne 
nimis aut beniuolum aut iniquum de Auiauo iudicium sequatur, 
sed mediam quandam uiam ineat ingenii laude non appetita et 
coniecturarum blandientium lenociniis neglectis nudae ueritati studens. 

Talis autem criticus adhuc non extitit Auiani fabulis, nam Ilen- 
ricus Cannegieterus , uir doctus et diligens Bed iudicii subtilitate 
destitutus nec codicum antiquorum recte aestimandorum (ut erant 
tum tempora) peritus, pauca uere correxit, in multo pluribus per- 
uerse editoris prouinciam administrauit. quamquam non meruit ille 
tam grauia conuitia ab eo, qui deinde Auiauum edidit, a Carolo 
Lachmanno in programmate uniuersitatis Berolinensis a. 1845 [= 
Kleinere Schriften zur klassischen Pbilologie p. 51 sqq.]. nam tan- 
tum abest ut hic aut rectiore iudicio aut maiore successu sit usus, 
ut coniecturis suis saepe falsissimis atque adeo a lingua latina et 
a re metrica uitiosis in textum receptis plus quam Cannegieterus 
Auiano nocuerit, qua in sententia plane mihi conuenire uideo cum 
L. Muellero [l. 1. p. 33]. et necui iniustius de Lachmanno, uiro 
ceteroquin ingeniosissimo, censuiese uidear, unam fabulam iam hic 
tractabo, scilicet tricesimam septimam, quae est in codicibus haec : 
Pinguior exhausto canis occurrisse leoni 
Fertur et insertis uerba dedisse iocis: 

‘Nonne uides duplici tendantur ut ilia tergo 

12 



Digitized by Google 




178 AD AVIANUM. 

Luxurietque toris nobile pectus?’ ait; 

5 'Proximus humanis ducor post otia mensis. 

Communem capiens largius ore cibum’. 

‘Sed quod crassa malum circumdat guttura ferrum’. 

‘Ne custodita fas sit abire domo. 

At tu magna diu moribunduB lustra pererras, 

10 Donec se siluis obuia praeda ferat. 

Perge igitur nostris tua subdere colla catenis, 

Dum liceat faciles promeruisse dapes’. 

Protinns ille grauem gemitu collectus in iram 
Atque ferox animi nobile murmur agit. 

15 ‘Vade’ ait ‘et meritis nodum ceruicibus infer, 

Compensentque tuam uincula dura famem. 

At mea cum uacuis libertas redditur antris, 

Quamuis ieiunus, quaelibet arua peto. 

Has illis epulas potius laudare memento, 

20 Qui libertatem postposuere gulae’, 

u. 5 Lacbmannua ‘duco pasta otia’ scripsit, cum tamen ‘pasta otia’ 
quae sint aut quis scriptor Romanus similiter dixerit ignotum 
sit. quodsi ille, ut decet philologum, anteriorum scripta consulere 
uoluisset, uerum iam dudum reciperatum esse uidisset a Wop- 
kensio legente ‘post ostia'; hoc enim pro nota in praepositione 
‘post’ apud posteriores scriptores brachylogia idem ualet atque 'post- 
quam custodiui ostia’. — u. 7 idem pro ‘crassa’ uoce sanissima 
posuit ‘rasa’ inani inutilique commento, pro ‘quod’ autem optime 
Cannegieterus aut ‘quid’ aut ‘quo’ emendauit; illud Lachmannus 
sumpsit, hoc ego praefero. — deinde uu. 9 — 14 e textu L. eicietidoa 
indicauit, hic ut multis aliis locis Auianum truncans praeter neces- 
sitatem. quid enim urendo secandoque opus est, ubi lenibus inno- 
cuisque remediis sanitatem possis reducere? non inueni equidem in 
toto Auiano unicum uersum qui a manu interpolatrice inculcatus 
esse uere possit putari, et uostro quidem loco si Cannegieteri editi- 
onem despectam Lachmannus diligentius adhibuisset, a decessoribus 
discere licuisset, nam turbatum uersuum ordinem esse perspexerunt 
et Barthius et Cannegieterus; quorum ille uu. 7 et 8 post 14, hic 
post 10 collocauit. tu uero si eos post u. 12 posueris , omnia apte 
currentia habes; nam leo demum post uerba, quae profert canis 
u. 8, audita in iustam prorumpit indignationem. — praeteruisum 
est autem , ut a prioribus , ita a Lachmanno uitium certum , quod 
latet u. 13 in uoce ‘gemitu’, nam nudum ablatiuum pro eo quod 

usitatum est ‘cum gemitu’ quomodo tuearis? nimirum una litterula, 
quae supra lineam posita non recte est inserta , suo loco reddenda : 
‘grauera gemuit collectus in iram atque ferox auirai nobile murmur 
agit’; in quibus ‘gemuit’ et ‘murmur agit’ coniuncta sunt eadem 
sermonis abundantia, qua dixit Seneca Oedip. 943 de leone ‘gemitus 
et altum murmur’. — non magis in suspitionem adhuc incurrit 
disticbon sequens , cuius uersus uterque cubat in mendo, nam nodum 
ceruicibus infert dominus , non ipse canis, dixit igitur leo : ‘et meri- 
tis nodum ceruicibus Aie fer’, id est, in domo a te custodita porta, 
et quam sanam sententiam inesse uerbis his ‘compensentque tuam 
uincula dura famem’ dices? Cannegieterus famem intellegi unit ‘non 
ieiuni tantum atque inanis stomachi , sed et repleti , plura tamen 
desiderantis', at hanc infinitam atque insatiabilem famem uocabulum 
nudum nusquam significat , sed adiectuin quoddam siue totus sen- 
tentiae conexus designat, npque agitur hic de inexsaturabili edendi 
cupiditate, sed hoc solum innuit leo: id quod tu non fame absu- 
meris, i. e. depulsam repletamque famem, compensent dura uincula. 
corrige, sodes, ‘compensentque aciam'. — uu. 17 et 18 iterum 
eiecit Lachmannus. et sine dubio obscurissimus est uersus longus, 
qualem exhibent libri, sed num ideo ad ultimum auxilium refugie- 
mus desperantium instar? uide an hoc modo possis discutere tenebras 
istas: ‘at mea no» uacuis libertas «caditur antris': ast ego non 
uendo libertatem meam propter id quod antra cibo sunt uacua. nec 
dedecet posterioris aeui forma ‘uenditur’ Auianum. 

Ut in hoc carmine non satisfecit Lachmannus critici officiis, ita 
in ceteris quoque fabulis plerumque infelicissiraus est. quodsi quaeris, 
quomodo fieri potuerit ut uir ille cetera egregius in hoc scriptore 
tam sui dissimilis existeret, parata est responsio haec, nec ingeniosos 
homines paucis hebdomadis (tantillum autem temporis ille Auiano 
impendit) in scriptore adeo difficili memorabilia praestare posse, sed 
ad ingenium accedere debere curam diligentiamque. 

Post Lacbmannum qui Auiani editionem apparatu critico instruc- 
tam emisit, Ouilelmus Froehner, emendationi nihil profuit. 

Quibus praemissis ecce nostras tibi exhibeamus coniecturas. * 

Epist. Dubitanti mihi, Theodoti optime , quonam litterarum titulo 
notlri nomini» memoriam mandaremu». Cannegieterus ‘cuinam’ coniecit. 
melius uidetur pro ‘mandaremus’ reponere ‘conderemus’. 

Fabulae I hoc est initium uu. 1 — 6: 

Rustica deflentem paruum iurauerat olim , 

Ni taceat, rabido quod foret esca lupo. 

12 * 

Credulus hanc uocem lupus audiit, et manet ipsas 
Peruigil ante fores, inrita uota gerens. 

Nam lassata puer nimiae dat membra quieti, 

Spem quoque raptori sustulit inde famis. 

‘deflentem paruum’ cum uetustissimus quisque liber tradat (interpo- 
latione aperta nonnulli recentiores ‘deflenti paruo’) neque sit cur 
deflendi uerbum absolute adhibitum (cf. Propertius I 16, 13 et 
Orestis trag. 860) abiciamus, non cum Lachmanno ‘defleri puerum' 
audacissime reponemus , sed uoci ‘iurauerat’ per se non admodum 
placenti maculam inhaerere odorabimur, sed quod Froehnerus tam- 
quam suam emendationem ‘iurgauerat’ in textum inuexit (futtilem 
lectionem iam Cannegieterus in hiiscell. Obseruatt. IV p. 295 ex 
codice quodam Cabeliauiano protulerat): ‘iurgare aliquem’ locutionem 
non agnoscit latinitas, conicio ‘deflentem paruum /xicauerat olim’. • — 
u. 5 ‘nimie’ (ut habet certe Vossianus alter) cum ‘lassata membra’ 
iungendura restitui debere olim Barthium non fugit; et Wopkensius 
pro ‘raptori famis’ (siue ‘fames’) recta emendatione Auiano tribuit 
‘raptoris fami’, impeditam autem orationem sic tolle ‘nam lassata 
puer nimie dans membra quieti spem quoque raptoris sustulit inde 
fami’. — uu. 7 sqq. : 

Hunc ubi siluarum repetentem lustra suarum 
Ieiunum coniunx sensit adesse lupa: 

‘Cur’ inquit ‘nullam refers de more rapinam ? 

Languida consumptis sed trahis ora genis?’ 

‘refers’ codicum aetate minorum scriptura noD per se quidem con- 
detnnenda cedere tamen loco debet propterea quod lectio antiquis 
libris tradita ‘referes’ (uel quod inde ortum est ‘referis’) secundum 
pronuntiationem uulgarem nihil aliud est quam ‘referens’, quod 
praebent et Galeantis et Vossianus alter, corrige ‘nullam referens 
de more rapinam languida consumptis sic trahis ora genis?’ et fre- 
quenter ‘sed’ et ‘sic’ uoces inter se confusae. — u. 13 bene editi- 
ones anteriores ‘nam quae praeda, rego, quae spes contingere posset’: 
codices praue ‘rogas’. 

Fab. II 1—6: 

Pinnatis auibus quondam testudo locuta est , 

Si quis eam uolucrum constituisset humi, 

Protinus e rubris conchas proferret harenis, 

Quis pretium nitido cortice baca daret ; 

Indignans sibimet, tardo quod sedula gressu 
Nil ageret toto proficeretque die. 

fluctuant libri u. 2 inter ‘uolucrem’ et ‘uolucrum’; illud utique ue- 
rum est, cum ope alitis alicuius uolucrem se fieri perque auras 
uehi testudo cupiat, tum uero 'humi' retineri nequit, spretis priorum 
uocem integerrimam ‘constituisset’ praue temptantium commentis 
Lachmannus ‘ait’ coniecit, ego legendum propono ‘si quis eam uo- 
lucrem constituisset ibi , protinus e rubris’ eqs. ; ‘ibi’, scilicet in 
rubro mari. — uu. 5 et G uncis inclusit Lacbmannus, offensus, 
puto, cum uerbi indignandi cum datiuo constructione insolent issima, 
tum uero eo quod participium ‘indignans’ non possit non exprimere 
ucram causam, qua adducta testudo ita egerit; cum tamen uana 
laude actam eam fuisse sequentia doceant, uerura enim uero omnes 
codices integri ‘indignum’ tradunt, ad quod si mente supplebis ‘esse’ 
et corriges interpunctionem ('indignum , sibimet tardo quod — die’), 
remoti sunt scrupuli omnes, iam enim auibus causam reddit testudo, 
cur uelit uolucris ferri, in hoc autem ‘sibi agere et proficere’ quid 
ualeat dandi casus notissimum est. — nec uu. 11 — 14: 

Tum quoque sublimis, cum iam moreretur, in auras 
Ingemuit, notis haec licuisse suis. 

Nam dedit exosae post haec documenta quieti , 

Non sine supremo magna labore peti 
opus est auctore Lachmanno alterum distichon habere pro spurio, 
quamquam sententiae loco haec proferri sane nequeunt, quid uero, 
si testudo scilicet in mortis solatium uerba ista dixit? et erunt non 
pauci qui additum ab ea flagitent, cur talis mors eius uotis libuerit 
(nam ‘libuisse’ pro ‘licuisse' rara felicitate Cannegieterus ‘si quis 
liber addiceret, non inprobaret’). codices pro ‘quieti’ fere unanimo 
consensu ‘quietis’ tradunt, exaratum fuit sine dubio in prisco aliquo 
exemplari NAMQ-EDIEX8E POST, in qua lectione cum D pro Q 
sibi legere uideretur, ‘dedit’ descripsit librarius; et pro obscuro illo 
‘exse’ e coniectura reposuit ‘exosae’, coniungendum quod esset cum 
uoce ‘quietis’ pro genetiuo habita, mirum autem quam maxime est, 
quod Vossianus alter (et hic quidem solus) ‘ex semet' exhibet, in quo 
ultro agnoscimus alterum truncae lectionis ‘exse’ supplendae conamen, 
nos autem obtemperantes arti reponemus ‘ex sese’: nam plus sim- 
plici uice scribae bis ponenda semel ponebant, restitue igitur totum 
locum ita: ‘namyac edi ex sete post haec documenta, quietis’ eqs; 
sunt enim quieti tardi et otio adsueti. 

Fab. IIII 1—6: 

Inmitis Boreas placidusque ad sidera Phoebus 
Iurgia cum magno conseruere Ioue, 

Quis prior inceptum peragat, mediumque per orbem, 
Carpebat solitum forte uiatur iter. 

Conuenit hanc potius liti praefigere causam , 

Pallia nudato decutienda uiro. 

uerba ‘ad sidera’ a Cannegietero male et accersitis alienis exemplis 
sustentata Lauhmannua in ‘ad cetera’ mutauit. sed ‘ad cetera’ pro 
eo quod est ‘cetera’ num quis homo Romanus utnquam dixerit dubito, 
erat autem deorum omnium turba (cf. u. 15 ‘praesentia numina’) 
in Olympo, ad epulas ut uidetur collecta, exoritur Boreae Phoeboque, 
ut fieri solet in conuentu hilari, lis iocosa cum loue (nuin sine ulla 
omnino causa hunc expulit Lachmannus), uter illorum sit celerior 
in re coepta peragenda, itaque reposuerim ‘placidusque ad ludicra 
Phoebus’; mitis hilarisque erat utpote in iocis. — u. 3 in uerbis 
‘mediumque per orbem’ abundat copula; quam hoc modo tolle ‘me- 
dium ecce per orbem’. — u. 5, cum non praecesserit alterius ratio- 
nis ad litem fiuiundam propositae commemoratio, ‘potius’ uux recta 
esse nequit, cui substitue ‘citius’, id est, nulla inora interposita, 
nam id quod est ‘citius’ interdum ita adhibetur ut aequet fere posi- 
tiuum. erat cum magis mihi adrideret coniectura altera ‘potis’. — 
ibid. uu. 15 sq. : 

Tunc uictor docuit praesentia numina Titan , 

Nullum praemissis uincere posse minis, 
non postquam uiatorem deposita ueste humi sedentem fecit sed ea 
ipsa re Phoebus ceteros deo3 docuit, pro ‘tunc’ rescribe Vi/nc’. 

Fabulae V hoc est promythium: 

Metiri se quemque decet propriisque iuuari 
Laudibus, alterius nec bona ferre sibi, 

Ne detracta grauem faciant miracula risura, 

Coeperit in solis cum remanere malis, 
sermo est de eo qui in statum pristinum est reductus, hic status pris- 
tinus parum apte designatur uoce ‘malis’, nec ‘solis’ pro ‘suis’ uel 
‘propriis’ dictum est recte, et pro hoc quidem editores quidam bene 
‘solitis’ scripserunt, lege ‘in solitis cum remanere morfis'. 

Ibid. 13 sq.: 

Rusticus hunc magna postquam deprendit ab aure, 
Conreptum uinclis uerberibusque domat, 
uincula hinc aliena sunt. Lachmannus igitur ‘baculis’ temptauit. 
nonnulli libri habent ‘uinculis’; unde placet ‘s/iiwulis uerberibusque’, 
quod per figuram quam uocant b ita itum pro ‘uerberibus stimulo- 
rum’ est positum. 

Fab. VI 9 sq. : 

Tunc uulpes pecudum ridens astuta quietem 
Verborum uacuam prodidit esse fidem. 
Cannegieterus hypallagen iure auersatus ‘uanam’ dininauit; ego 
malim ‘ambiguam’. 

Fab. VII1I .1—6: 

Montibus ignotis cuniisque in uallibus artum 
Cum socio quidam suscipiebat iter, 

Securus , quodcumque malum fortuna tulisset , 

Robore conlato posset uterque pati. 

Dumque per inceptum uario sermone feruntur. 

In mediam praeceps conuenit ursa uiam. 
frustra fuerunt qui adhuc emaculando u. 3 dederunt operam, ut 
Cannegieterus coniciens aut ‘quod quodque malum’ (in quo displicet 
sonus ingratus repetitae uocis ‘quod’) aut ‘quod cuique malum', et 
Lachmannus rescribens ‘quod cum qua’ (in quo ‘qua’ superfluum est), 
unius syllabae traiectione ita illi medere: ‘securus, cum , quodque 
malum Fortuna tulisset’, nam ‘quodque’ secundum usum posteriorum 
est ‘quodcumque’. — u. 5 uindicandum puto a mutationibus uoca- 
bulum ‘inceptum’ , quippe ad quod facili negotio ‘iter’ subaudiatur, 
sed recte u. 6 uitium odorabantur docti, quod uide an lenissime ita 
curetur ‘conaieat ursa’. 

Secuntur uu. 7 — 12 haec: 

Horum alter facili conprendens robora cursu 
In uiridi trepidum fronde pependit onus; 

Ille trahens nullo iacuit uestigia gressu , 

Exanimem fingens, sponte relisus humi. 

Continuo praedam cupiens fera saeua cucurrit 
Et miserum cumis unguibus ante leuat. 
non dubito quin uerba iusto languidiora ‘horum alter’ non tam 
Auiano quam librario debeantur, qui in eo quod antiquitus erat 
traditum ‘hic alter’ non animaduerterit ‘hic’ aduerbii uice fungi. — 
e u. 10 nondum omnis deprauatio eleuata est. nam licet adsentiar 
Cannegietero corruptam uocem ‘relisus’ in ‘refusus’ transformanti, 
remansit tamen mendum in illo ‘sponte’, nam qui ingruente summa 
necessitate corpus in terram prosternit, quo iure is hoc ‘sponte’ facere 
designatur? repone ‘fronte refusus humi’: ore ille humum texit. — 
u. 11 praedam cupiens fera saeua dicitur absurde ; debet esse 
‘capians’. 

Secuntur uu. 17 sq. haec: 

Sed cum securi paulatim in uerba redissent, 

Liberior iusto, qui fuit ante fugax eqs. 
non bene huc quadrat particula aduersatiua; pro qua bic quoque 
repone ‘sic’. 

Ibid. uu. 21 sq. : 

Magna quidem monuit, sed haec quoque maxima iussit, 

Quae seuiper misero sint facienda mihi. 

‘quoque’ facile apparet non prouenisse a poeta, qui dedit potius 
‘tamen haec quasi maxima iussit’. 

Fab. XI 7 sq.: 

Ne tamen elisam confringeret aerea testam , 

Jurabat solitam longius ire uiam. 

in disticbo deprauatissimo iam anteriores bonas aliquot correctiones 
inuenerunt: liarthius e uetere, si dis placet, codice suo ‘allisam’ 
reponens, Neueletus pro 'solitam’ amiciens ‘sociam’, denique Canne- 
gieterus ‘longius’ mutans in ‘comminus’, restat tollendum uocabuluin 
‘iurabat’. nec enim iureiurando sollemni olla aerea iurat se non 
confracturam esse luteam (hoc quomodo spondere licuit?), sed lianc 
admonet atque impellit ut ipsi sit quam proxima, scilicet ne ad eam 
procul euntem maiore cum uebementia adlideretur. lege ‘ne tamen 
allisam confringeret , aerea testam arcebat , sociam cominus ire uiam’. 
Fab. XII 7—10: 

Hunc Fortuna nouis gaudentem prouida rebus 
Admonet, indignam se quoque ture dolens: 

‘Nunc inuenta meis non prodis munera templis 
Atque alios mauis participare deos’, 
recte se babet u. 8 , ut extat in libris ; nam ‘quoque’ non cum ‘se’> 
sed cum ‘ture’ (cf. XVI 9 ‘se quoque tam uasto necdum consistere 
trunco’) iungendum est, ut doleat Fortuna se uili quoque sacro 
indignam esse habitam, rem aperuerat iam Cannegieterus; nihilo- 
minus hunc neglegens Lachmannus turbulentam coniecturam sanis- 
simis admouere maluit, maiore iure idem in uerbis ‘prodis munera’ 
haesit, sed aequo uiolentius est eius conamen ‘non prodest urnula’, 
sufficit enim ‘non prosa»? munera templis’. 

Fab. XIII 7 sq. 

Tristis abit longaque fugax de ualle locutus 

(Nam timor expulsum iurgia ferre uetat) eqs. 
bene uereque omnino Cannegieterus ‘longeque fugax’ excogitauit; 
nollemque post eum incredibilia finxissent, sed sequentia uerba ‘de 
ualle’ idem false aut cum ‘fugax’ copulanda aut in ‘de colle’ trans* 

mutanda putauit. nam taurus leonem fugiens montium antra peti- 
uerat, sed in his noua pericula, quo erat metu instinctus, latere 
opinatus iterum in planum refugit, corrige ‘longeque fugax e ualle 
locutus’. — n. 11 in uerbis ‘nam si discedat' non ambiget rescri- 
bere ‘decedat’, qui quomodo discedendi et decedendi uocabula inter 
se differant cognitum habet, etiam fab. XXII 7 ‘decedere’ restituatur. 

Fab. XUU 11 sqq.: 

Haec tamen ante alios rumpit turpissima uocem, 

Dum generis crimen sic abolere cupit: 

Iuppiter hoc norit , maneat uictoria siquem , 
ludicio superest omnibus ille meo. 
in ennntiato secundario praua est uox ‘sic’, corrige ‘dum generis 
crimen icite abolere cupit’, sequentis distichi sententia perspicuitate 
caret, pelluntur tenebrae, si olim ‘uictoria quem’ traditum fuisse 
sumimus, cui metri fulciendi gratia a librarii manu ‘si’ importatum 
sit. scribe: ‘Iuppiter hoc norit: maneat uictoria quemque, iudicio 
superest omnibus ille meo’: cuicumque in hoc certamine palmam 
deferes, ego tamen meum natum omnes superare semper credam. 

Fab. XV 1—4: 

Threiciam uolucrem fertur lunonius ales 
Communi sociam continuisse cibo 

(Namque inter uarias fuerat discordia formas , 

Magnaque de facili iurgia lite trahunt), 
u. 2, in quo exultaudi aream nacti Withofius ‘non tolerasse’, Can- 
negieterus ‘contemerasse’, Froehnerus ‘conripuisse’ coniectarunt, ego 
propono ‘communi sociam non fenuisse cibo’, non minus autem 
ineptum est id quod sequitur ‘inter uarias formas', requiritur (et 
sine dubio ita dedit Auianus) ‘nam propter uarias fuerat discordia 
formas’. 

Fab. XVI 13—18: 

Tu rabidos, inquit, uentos saeuasque procellas 
Despicis, et totis uiribus acta ruis. 

Ast ego surgentes paulatim demoror austros, 

Et quamuis leuibus prouida cedo notis; 

In tua praeruptus offendit robora nimbus: 

Motibus aura meis ludificata perit, 
sententiam horum uersuum bene exposuit Cannegieterus his uerbis : 
‘tu, inquit arundo, uentos quantumuis rabidos et procellas saeuas 
despicis ac contemnis remorata eos roboris obiectu , at uero ego 
nil eos demoror etiam surgentes et leniter spirantes, sed continuo 

iis cedo’, parum ille securus de ipsis uerbis. nam in arundinis ora- 
tione non sibi constant singulae partes, cum in priore diuersi modi 
quibus quercus et arundo procellas excipiunt, in altera ea quae ex 
hac diuersitale consecuntur explanentur, itaque in u. 14 uerba 
‘et totis uiribus acta ruis’ nondum habent locum ; immo dicendum 
erat arundini : ‘et totis uiribus afta suiis’, id est omni robore obnisa 
tu excelsa fers paterisque tempestates, pergit arundo secundum codi- 
ces, se uero surgentes austros demorari, hoc recte suspitionem mouit 
Cannegietero : nam eam non morari uentos, sed horum uim incli- 
natam exire et ad flatus quosque se flectere, mutauit igitur ‘ast’ 
in ‘baud’; quo recepto ‘paulatim’ iacet. corrige ‘ast ego 6urgentes 
haudquarjuam demoror austros’, nam ex u. 20 librarius assumpsit 
‘paulatim’ — u. 17 omnes libri (etiam Vossianus primus) habent 
‘praeruptus’, et quamuis alibi dixerint ‘proruptus imber’ similiaque poe- 
tae latini , bic tamen aliquo modo praeruptum nimbum defendere 
licet, quippe cuius prima uis arboris trunco sit fracta, sed nullo 
pacto tueri licet illud ‘offendit’; quamquam obscurum est, quid 
lateat, certe Lachmanni commentum ‘se effundit' non satisfacit, re- 
quiritur fere ‘desaeuit’ uel simile; sed uideaut feliciores. 

Fab. XVIII 9 sq.: 

Et quamuis audax factisque inmanior esset, 

Tantorum solus uiribus impar erat, 
absurdum illud ‘factisque’ nescio au ortum sit ex tali scriptura 
‘audaxsaiisq.’, unde corrige ‘audaxs animisque inmanior’. de prisca 
scribendi ‘xs’ ratione nota est res. — in eiusdem fabulae u. 15 sq. : 
Tunc quidam ex illis: ‘uitam seruare quietam 
Qui cupiet, nostra discere morte potest’, 
in antiquis editionibus legitur ‘qui cupit, ex nostra’, quod praepro- 
pere abiecerunt nuperrimi editores; nam futuro tempori in hac 
sententia generali locus negandus est. sed adhuc fulcienda est ista 
lectio, ut arti respondeat: ‘Qui cupirf, e nostra’. 

Fab. XVIII 1—4: 

Horrentes dumos abies pulcherrima risit, 

Cum fucerent formae iurgia magna suae, 

Indignum referens cunctis certamen haberi , 

Quod meritis nullus consociaret honor, 
inepte abies ad deprecandum certamen prouocat cunctorum iudicium , 
quippe quod nullum fuerit, lege ‘cum «tis certamen haberi’, de forma 
‘ste’ pro ‘iste’ disseruit Lachmannus ad Lucr. p. 197. in uersu 

autem minore recipiendum puto id quod unus ex libris deterioribus 
scribae scilicet coniectura praebet ‘meriti’. 

Fab. XX 7 sq.: 

Nunc me saxosis genetrix fecunda sub antris 
Fudit et in propriis ludere iussit aquis, 
nimium est boc ‘nunc, id est, boc ipso temporis momento me 
mater genuit’, neque fecunda genetrix hic a pisciculo apte comme- 
moratur, licet de piscium fecunditate sat constet, habent libri ali- 
quot boni ‘fetida’ uel ‘foetida’, quod uidetur olim extitisse in ar- 
chetypo et propter metrum uitiosum in ‘fecunda’ correctum esse, 
puto 'uix me saxosis genetrix tcfela sub antris fudit.’ nam ‘ecfetus’ 
interdum pro ‘fetus’ adhibetur neque solum ‘gignendo lassus’ 
significat. 

Fabulae XXIII haec fere est in codd. species: 

Veuditor insignem referens de marmore Bacchum 
Expositum pretio fecerat esse deum. 

Nobilis hunc quidam funesta in sede sepulchri 
Slercari cupiens compositurus erat; 

5 Alter adoratis ut ferret numina templis 
Redderet et sacro debita uota loco. 

‘Nunc’ ait 'ambiguum facies de mercibus omen 
(Cum spes in pretium munera dispar agit), 

Et me defunctis seu malis tradere diuis, 

10 Siue decus busti seu nelis esse deum. 

Subdita namque tibi est magni reuerentia fati 
Atque eadem retines funera nostra manu’. 

Conuenit hoc illis, quibus est permissa potestas, 

An praestare magis seu nocuisse uelint. 
u. 5 (nam u. 1 uocetn ‘referens’ ex usu posterioris latinitatis posi- 
tam Laclimannus non debuit mutare in pessimum illud ‘insignem 
arte ferens’) uere, ut puto, ‘numina’ in ‘munera’ correxerunt prisci 
editores, sed ‘adorata templa’, hoc est, magna ueneratione cnltuque 
hominum florentia, non sollicitauerim , recordans illud Quintiliani 
[X 1 , 88] ‘Ennium sicut sacros uetustate lucos adoremus’, et se- 
cunttir, in quibus emaculandis iure possimus temptare uires. quae 
Lachmaunus adeo obscura esse intellectuque carere dixit, ut nisi 
eiectis uu. 8 et 9 sanari nequeant; in eis autem quae iam restant 
colloquium uenditoris cum deo fingit, equidem hic quoque non dis- 
picio, quomodo ex eo, quod uersus illi corrupti extant in libris, 
eiciendi facultas nobis detur; neque colloquium hic agnosco, sed 

unius Bacchi uerba ad uenditorem data ; quae uerba si non simpli- 
citer possunt introduci illo ‘ait’ omissa Bacchi commemoratione, 
sequitur ut uersus septimi initio adplicemus medellam, nec dubito 
quin ‘ait’ glossa expulerit uoeem genuinam ‘deus’ traxeritque uerbi 
antecedentis corruptelam, saeuius etiam grassati sunt scribae impru- 
dentes in uerbis ‘facies de mercibus omen’, ex quibus sensum quem- 
cumque uidentur elicuisse Cannegieterus et Lacbmannus (nam intactam 
reliquerunt locutionem) , ego aptum hic sanumque sensum elici posse 
nego atque pernego, praeterea ‘ambiguum omen’ quid sibi hic uelit 
non magis claret; et dubitauit de eo iam Lachinannus. ingentes 
autem has turbas procreauit, ut fere fieri solet, panium initio men- 
dum. nam semel scribebatur syllaba bis scribenda , hoc modo ‘mer- 
cibusuin’; unde primum ‘omen’, deinde cetera mutabantur, hanc 
igitur uersus septimi formam primariam fuisse conicio: '/unc deus 
ambiguo, facere/ quem mercibus usum', mercator scilicet haesit, cui- 
nam empturientium uenderet statuam, haesit autem , ut equidem 
statuo, propterea quod utricumque uendens idem pretium erat rela- 
turus. hinc uersus octaui uerbis desperatis opitulandum est. habes 
ibi uerba latina, sed ex quibus uix quidquam extrices quod perspici 
possit ; nisi quod ‘dispar pretium’ aliquo modo intellegitur, sed simul 
apparet pretium non fuisse dispar. nam si alter emptorum plus quam 
alter dare uoluisset , finis liti impositus fuisset, itaque a pretio non 
habuit uenditor, cur in alterutram partem inclinaret. Auiani uerba 
ipsa quis sanus in hoc rorum statu spondeat? sed periclitandum 
tamen num expulsis nugis scribarum traditas litteras in aliquam 
speciem redigentium reciperare liceat quod poeta non sit indignum, 
temptaui ‘nec spes, in pretium mittere dispar’, quae uerba parenthe- 
seos signo includantur, non est autem , cur ‘dispar’ correpta altera 
syllaba positum reiciamus, cum alibi quoque eadem mensura uocis 
‘impar’ apud Auianum reperiatur. hoc non minus quam u. 10 'uelis 
tolerabit, qui ultimorum imperii Romani temporum licentias me- 
tricas cognitas habet, deinde pro ‘agit’ corrigo ‘ait’, et nescio an 
ad deprauatum ‘agit’ adposita in margine correctio ‘ait’ in prioris 
uersus initio effecerit corruptelam. — iam sequitur uu. 9 — 12 oratio 
Bacchi, in cuius primordio Cabeliauius e codice quodam ‘seu me’ 
protulit, contra stantibu3 libris mihi notis omnibus, neque inde 
proficimus ad restituendam aptam orationis illius formam, cum 
praesertim in posteriore potius huius uersus parte cubare mendum 
multa persuadeant, sed ut in toto loco, ita hic quoque opus est 
diuinatione non anxie apices respicienti, uide an tibi placeat hoce 

'et me defunctis et me licet aidere Kiuis’. quidquid autem de ceteris 
iudicabunt periti , unam uocern certissime correctam esse facile mihi 
adsentientur. nam deum Bacchum ‘diuis’ tradere, nihili est; et 
profert hanc sententiam uerbis melioribus uersus sequens, quid igitur 
magis etiam ab oppositionis ui commendatur quam 'uiui3’? denique 
u. 11 ‘magni reuerentia fati’ hic absurdissime se habet, in paraphrasi 
Alexandri Nequam legitur ‘magni reuerentia Bacchi’, haec non mala 
est coniectura, sed uereor num recta, a te pendet, inquit deus, utrum 
in magno celebrique templo me colant reuereantnrque homines uiui 
an tenebris sepulcri includar, potuit hoc Auianus ita exprimere ‘sub- 
dita namque tibi est magni reuerentia fan»’. — absoluimus tandem 
locum, quasque difficultates Lachmannus nodum secando tollebat, 
eas nos arte et uia dissoluerc studuimus quidem ; nam omnes uere 
nos dissoluisse non sumus tam adrogantes ut gloriemur. Bed iuuat 
totum adponere secundum nostram recensionem, quo facilius fieri 
possit iudicium : 

Tunc deus ambiguo, faceret quem mercibus usum 
(Nec spes, in pretium mittere dispar), ait: 

‘Et me defunctis et me licet addere uiuis, 

Siue decus busti seu uelis esse deum. 

Subdita namque tibi est magni reuerentia fani, 

Atque eadem retines funera nostra manu’, 
stupesne tantam corruptionem in unum locum congestam mutati- 
onumque uiolentiam? at inspice initium fabulae XXIV: 

Certamen longa protractum lite gerebant 
Venator quondam nobilis atque leo. 

Hi cum perpetuum cuperent in iurgia finem, 

Edita continuo forte sepulchra uident. 

5 Illic docta manus fiectentem colla leonem 
Fecerat in gremio procubuisse uiri. 

Scilicet adfirmans pictura teste superbum 

Se fieri : extinctam nam docet esse feram, 
bene cum omnia procurrant usque ad u. 7 (neque enim u. 4 in 
coniunctis ‘continuo forte’ offenderim , comparans VII 3 ‘forte canis 
quondam’) , ultimum distiehon iterum omnia recte interpretandi 
conamina eludit, utpote ulceribus turpissimis foedatum, et primum 
quidem pro ‘scilicet’ Lachmannus reponebat ‘hic (scii, uir) calet’: 
inuentum bonum et, donec melius erit praesto , recipiendum, deinde 
uerba ‘superbum se fieri’ sic nude posita non quadrant in rem , cum 
iam ante superbus fuerit uenator et nunc hanc superbiam iustam 

legitirnamque esse demonstrare debeat, ‘supernum se fieri’ scripsit 
Lachmannus : quod non agnoscit latinitas, pendet autem horum 
emendatio a proximis, ubi ‘extinctam’ prauissimum est testibus 
uu. 5 et G ‘flectentem colla leonem — in gremio procubuisse uiri’. 
denique ‘docet’ magnam praebet offensionem, quippe non uir, sed 
pictura illud docet , ut in oratione indirecta ‘docere’ requiratur, has 
quoque sordes non unam et alteram litterulam inmutando, sed for- 
tiore usi remedio curabimus : ‘hic calet adfirmnns , pictura teste 
superbum se fieri merilo ; nam domitam esse feram’, deprauationis 
autem progressum hunc accipe, ad uocem ‘domitam’ non recte in- 
tellectam librarius ‘extinctam’ supra lineam adscripserat ita ut prior 
pars glossae supra ‘merito’ extaret. hinc alterius scribae stultitia 
‘extinctam’ in uocis ‘merito’ locum restituit, alteram lectionem sibi 
deprehendisse uisi. postremo cum in his ‘extinctam nam domitam 
esse feram’ alterius utrius uocabuli abundantia nec medii aeui mona- 
chos lateret, ‘docet’ crassa Minerua reponebant perficientes loci cor- 
ruptionem summam, num artificiosa haec uocas? tu reminiscere, 
perplexas obscurasque saepe esse errorum uias, et periculum ipse 
fac, num omnium dubitationum iustissimarum respectu habito leni- 
ore modo meliora a sententia restituere tibi contingat, sed turbulen- 
tarum mutationum culpam, si quam nere contraxi , redimam prolata 
emendatione, qua facilior certiorque fingi nequeat, dicit uu. 13 — 16 leo: 
Quodsi nostra nouum caperet sollertia sensum. 

Sculperet ut docili pollice saxa leo, 

Tunc hominem aspiceres oppressum murmure magno, 
Conderet ut rabidis ultima fata genis, 
postquam pro ‘murmure magno’ Cannegieterus ‘marmore in isto’, 
pro ‘oppressum’ Lachmannus ‘expressum' coniecit , has coniecturas 
conflauit Froehnerus ita ‘expressum marmore magno’, uerum enim 
uero ‘murmur’ contemptim leo appellat hominis orationem , ut cum 
illo ‘murmure magno’ comparandae sint locutiones ‘uerba magna’ 
apud Yerg. Aen. XI 381 similesque. corrige ‘oppresso murmure 
magno’, hoc est, abiecta uaniloquentia sua. tum Cannegieterus 
uoluit ‘condere sub rabidis — genis’, scii, leonis, elegantem coniec- 
turam nollem plane spretam esse. 

Fab. XXV 9— 1G: 

Faruulus, exiguo circumdans pallia collo, 

Sentibus inmersus delituisse datur. 

Sed post fallaci suscepta pericula uoto 
Tristior amissa ueste resedit humi. 

Dicitur hia sollers uocem rupisse querellis 
Et gemitu summos sollicitasse deos: 

Perdita, quisquis erit, post hac bene pallia credat, 

Qui putat in liquidis quod natet urna uadis. 
non apparet e contextu, uu. 11 sq. de fure esse sermonem; immo 
eos non possumus non accipere de puero, itaque Froehnerus ‘humi’ 
mutauit in ‘homo’, non uno nomine melius erit, initium u. 11 ita 
refingere fur post fallaci’, nam ubi ‘fur’ post ‘datur’ intercidit, 
corroborabant mancum iam uersum addendo ‘sed’. — u. 15 nec 
‘bene’ nec uero ‘credat’ intellectura habet ullum. Lachmanno in 
mentem uenit ‘bona’ ; sed uidetur ex ‘hae bene’ (‘hac’ enim plurimi 
libri exhibent) genuina scriptura eruenda esse, conieci ‘perdita, quis- 
quis erit, post aeque pallia /rendat’. de locutione ‘frendere aliquid’ 
cf. Pacuuii fragm. 10 Itibb. 

Fab. XXVI 6—12: 

Illa gemens ‘desiste, precor, fallaciter’ inquit’ 

Securam placidis instimulare dolis. 

Vera licet moneas, maiora pericula tollas; 

Tu tamen his dictis non facis esse fidem. 

Nam quamuis rectis constet sententia uerbis, 

Suspectam hanc grauidus consiliator habet, 
in uerbis ‘maiora pericula tollas’ mendutn facile agnoscitur, difficile 
tollitur, quamquam hoc certum est, nec hic Lachmannum obelum 
disticho illi appingentem sequendum esse, cauti potius medici instar 
sedem morbi dinoscere studeamus, uera monuit leo de periculis 
capellae inminentibus simulque quomodo haec pericula tolli possent 
ostendit, nullius igitur sensus est in uerbis illis uox ‘maiora’; quam 
ab imperito librario adiectam statuo ad explendam archetypi lacunam, 
quae lacuna qui oriri potuerit apparet, si Auiano reddimus ‘uera 
licet moneas mouiliaque pericula tollas’. — u. 12 aut ‘rabidus’ aut 
‘auidus consiliator’ criticis placet, inuenisse puto quod magis sit 
adeommodatum loco: ‘/iraaus consiliator’, qui est ‘consiliator male- 
ficus' Phaedri [II 6, 2J. nec latet origo mendi, siquidem non infre- 
quens est litterarum ‘g’ et ‘p’ permutatio. 

Fab. XXVIII 15 sq. 

Nimirum exemplum naturae derat iniquae. 

Qua fieri posset cum ratione nocens, 
in ultimis uerbis cum subiecti loco fungatur ‘natura’ ex enuntiato 
primario subintellegendum, sententia euadit quam maxime absona, 
corrige ‘qua fieri possit quii ratione nocens’, summa cum acerbitate 

exclamat rusticus: nimirum nouo opus erat exemplo ut natura osten- 
deret, quo quis modo nocere posset; non sufficiebant scilicet plurima 
exempla uetera ! 

Fab. XXX 11—14: 

Sed cum consumpti dominus cor quaereret apri. 

Impatiens tertur quod rapuisse cocus, 

Rusticus boc iustam uerbo compescuit iram, 

Adfirmans stultum non habuisse suem, 
expectes , non rusticum cordis rapti innocuum , sed cocum domini 
iram compescere studuisse, et ita rem intellexit paraphrastes [p. 79 
ed. Froehn.], cuius haec sunt uerba: ‘corde uero petito a domino 
nec inuento, coci gulositas accusatur, qui se excusans ait' eqs. itaque 
legendum propono: ‘ia acito (siue ‘catua') hoc iustam uerbo compes- 
cuit iram’. 

Fab. XXXII 7—12: 

Perge laborantes stimulis agitare iuuencos 
Et manibus pigras disce iuuare rotas. 

Tunc quoque congressum maioraque uiribus ausum 
Fas superos auimis conciliare tuis. 

Disce tamen pigris non flecti numina uotis, 

Praesentesque adhibe, cum facis ipse, deos, 
u. 9 ‘tunc quoque’ sensu destitutum est. ferri potest, quod ex edi- 
tione Mediolanensi a. 1785 adtulit Froehnerus, ‘te quoque’; nam 
‘congressum’, ut saepius hoc uerbum absolute ponitur, utcumque 
intellegitur, sed adhuc macula insidet uersui minori, aut ablatiuus 
aut daliuus est ‘animis tuis’, sed utrumcumque casum praefers, non 
constat sententia, ‘tu quoque maiora uiribus molitus deos conciliare 
potes tibi forti’ (uel ‘uirtute tua'): in his causa, cur fas sit superos 
conciliare, bis redditur, scilicet et uerbis ‘congressum maioraque 
uiribus ausura’ et illis ‘animis tuis’, hoc iterari ut nihil attinebat, 
ita condicionem sub qua talis uir expectare potest auxilium deorum , 
nimirum laborans inque angustiis uersans, addi desideramus, ut 
frequenter alias , ita hic quoque librarius quidam insolentiori uocabulo 
substituisse uidetur uulgarius. corrige ‘fas superos aM/is conciliare 
tuis’. 

Fab. XXXIV 11—16: 

Decolor hanc precibus supplex alimenta rogabat , 

Quae quondam querulo ruperat arua sono: 

Se quoque, maturas cum tunderet area messes, 

Cantibus aestiuos explicuisse dies. 

Paruula tunc ridens sic est adfala cicadam 

(Nam uitara pariter continnare solent), 
adnotat Cannegieterus , formicam et cicadam hieme non intermori , 
nt alia insecta, sed uitam continuare in aestatem, quod ut sane a 
historia naturali recte se habet, ita hoc potissimum loco inserere 
narrationi absurdissimum est. hoc sentiens Lachmannus uerba sic 
mutata ‘num uitam pariter continuare dolet?’ cicadae orationi se- 
quenti tribuit, hoc probo, sed uerba ipsa quid sibi uelint non satis 
adsequor. lege ‘iam uitam pariter continuare «alent?’, hoc sensu: 
num cantus tui nunc pariter atque per dies aestiuos uitam tibi 
continuare possunt? et ‘iam’ ut fortius ualidiusque praefero Lach- 
manniano ‘num.’ 

Fab. XXXIX 7 sq.: 

Tunc lituus rauco deflectens murmure culpam 
Inmeritum flammis se docet esse prius, 
his aliquis sensus infertur, si reponis ‘se pretium esse docet.’ nam 
‘pretium’ in textu omissum et solito compendio in margine scriptum 
genuit uitium. 

Ibid. 11 sq. : 

Sed taDtum uentis et cantibus arma coegi; 

Hoc quoque submisso, teBtor et astra, sono. 

‘uentis’, quidquid Cannegieterus de sono cantuum dicit, ineptum 
est. nec ‘testor et astra’ decet Auianum. sed Lachmanni couiecturis 
(‘uanis ego cantibus’ et ‘testor at astra’) dubito num multum lucre- 
mur. rescribas rnecum ‘suetis en cantibus arma coegi, hoc quoque 
submisso, testor «t astra, sono'. 

Fab. XXXX 9—12: 

‘Vade’ ait ‘et pictae nimium confide innentae, 

Dum mihi consilium pulchrius esse queat. 

Miremurque magis quos munera mentis adornant 
Quam qui corporeis enituere bonis, 
uere omnino Cannegieterus pro Btulto illo ‘iuuentae’ reddidit poetae 
‘figurae’, comparans cum maxime Ouidii a. a. H 143. sed male 
idem u. 10 ‘queat’ defendit damnauitque obelo distichon ultimum, 
quamquam sane mirum est quam plurime quod uulpes se quoque 
in mirantium numerum refert, tu, inquit illa, tui corporis pulcri- 
tudine gaudeas confidasque , modo mihi mentis bona pulcriora esse 
dicant et haec pluris aestiment, tali Bententiae adcommodata est 
correctio haec ‘dum mihi consilium pulcrius esse c/«at, miren/urque 
magis' eqs. 

13 

Fab. XXXX1I 7-10: 

Nonne uides, inquit, cunctis ut uictima templis 
Inmitein regimens morte cruentat humum? 

Quod nisi securo ualeas te reddere campo, 

Ei milii, uittata tu quoque fronte cades, 
ambigas utrum in archetypo ‘inmitem regimens’ an ‘regemens’ 
fuerit; nam uariant codices , ut tamen alterutrum plerique exhibeant, 
et dubia est etiam correctio; nisi quod certum uidetur, haedorum 
significationem non posse abesse, fortasse uulpes inter laniferum 
gregem (u. 4.) adsisteus dixit ‘cunctis ut uictima templis inmiti hoce 
genus morte cruentat humum’. — indubitata autem correctione u. 
9 pro ‘ualeas’ restitue ‘celeras’, quod utique praestat Cannegieteri 
commento ‘properes’. 

Ibid. 11 sq. : 

Ille refert: ‘modo quam metuis, precor, exime curam 
Et tecum uiles, inprobe, tolle minas’, 
respuit latinitas ‘curam metuere’ eo quo hic usu adhibitum, corrige 
‘qua mi metuis, precor exime curam’; nam formam ‘mi’ alibi quo- 
que habet Auianus. ex ‘qua mi’ primum factum est ‘quam’, deinde 
metro consuluerunt adiciendo ‘modo’. 

Aliquot paginas adici eum huius libri ratio postulet, per saturam 
addam in diuersos scriptores obseruatiuueulas. initium autem faciam 
a ueteribus meis deliciis , a Taciti dialogo , ut simul me ipse corri- 
gam. ubi in c. 18 uerbis traditis: num dubitamus invento s, qui pro 
Catone Appium Caecum magi» admirarentur ? , cum aut auctore Oroslotio 
‘prae’ pro ‘pro’ scriberent aut Schurr-fleischium ‘magis’ delentem 
sequerentur, ego in Fleckeiseni annal. a. 1877 p. 510 ostendi, in 
utraque emendandi ratione deessc eententiae notionem necessariam , 
qua Catonis tempore boc usu uenisse significetur, itaque couieci ‘qui 
uiuo Catone’, postea inueni quod a palaeogruphiu magis commen- 
daretur: ‘qui pro bato Catone Appium Caecum magis sequerentur’, 
quo dicendi genere ex. gr. Cicero in Bruto utitur, itaque quattuor 
uocis sequentis litteras repetiuimus; et hodie satis notum est, quot 
locis boc corruptionis genus grassatum sit. lubet , rem nouis aliquot 
exemplis ostendere, in Apulei metam. V 6 : et insuper quibusrstmque 
uellel ea» auri uel monilium donare concessit ante ‘donare’ inserendum 
est ‘donis’. — in eiusdem Apulei Floridis haec extant c. t‘> fin. : 
magistri perrogant, quod facium a lucis ortu ad iHud ilici Ionum fi ce- 
rini; hic alius se commemorat inter duos arbitrum dilectum . . . .; itidem 
alius sese parentibus quaepiam imperantibus obedisse , et alius aliquid 
meditatione sua reperisse uel alterius demonstratione didicisse: denique 
ceteri commemorant, uerba ultima, quae lacunosa es-u agnouit Kruc- 
gerus, sic supplenda censeo: ‘denique cetera ceteri commemorant’, 
— ibid. c. 7 fiu. : quae enim facilior res est quam linguae rabies et 
ui/itas morum, altera ex aliorum contemptu, altera cx sui? nam viliter 

tenti ■ipsum colere eqs. ante ‘nam’ interlapsum est 'nata’. — lfi Apo- 
logiae c. 9 uerbia num ergo haec sunt crimina mea , et nomine erratis, 
qui me magiae detulistis:’ ante ‘nomine’ periit ‘non’. — ibid. c. 31 : 
igitur ut solebat ad magorum cerimonias aduoeari Mercurius animarum 
uector et illex animi Venus et Luna noctium conscia et manium potens 
Triuia : uobis auctoribus posthac Neptunus eqs. desideratur quod uoci 
‘posthac’ accurate respondeat, itaque ‘adhuc’ siue ante ‘ad magorum’ 
siue ante ‘aduoeari’ intercidit; nec minus post ‘Triuia’ id quod est 
‘ita’. — ita dum librarii a similibus ad similia aberrant oculis, haud 
raro duas uoculas conflabant in unam, bellulum exemplum praebet 
Apuleius met. IV 28 [= Apulei Psyche et Cupido ed. 0. lahn , 
Lipsiae 1856, p. 1 sq.] , ubi de regis filia aetate minima baec 
leguntur: ut ipsam prorsus deam Venerem religiosis adorationibus, addunt 
priscae editiones ‘uenerabantur’; tu uero orationi Apuleiauae conue- 
nientia sic restitue ‘religiosis adoraiuai orationibus’, ad locutionem 
quod attinet cf. Petronius 118 ‘religiosae orationis sub testibus fides’. 
— quid quod truncatas inde uoces iuterdum librarii siue sensui siue 
metro consulentes iterum corrigebant cumulubantque deprauationem ? 
dabo duo exempla, in Culice, carmine pseudouergiliano , inde a. u. 
292 haec extant: 

sed tu crudelis, crudelis tu magis Orpheu, 
oscula cara petens rupisti iussa deorum : 
dignus amor uenia , gratum si Tartara nossent. 
ingratum illud ‘gratum’ inculcabant monachi lacunam expleturi, 
corrige ‘dignus amor uenia, ueniam ei Tartara uosseut’; cf. Verg. 
Georg. IV 489. — in Ouidii heroide prima uu. 39 — 42 sunt hi : 
rettulit et ferro Ithesumque Dolonaque caesos , 
utque sit hic somno proditus , ille dolo, 
ausus es, o nimium nimiumque oblite tuorum, 

Thracia nocturno tangere castra dolo, 
pro certo potest affirmari , Ouidium duo disticha insequentia non uno 
eodemque modo fiuiuisse. difficile tamen est diiudicatu, utri loco 
sit admouendum remedium. A. Palmerus Dublinensis, qui paucis 
aunis ante Ouidii epistulas prudenter edidit , prius illud ‘dolo’, utpote 
e glossa ‘Dolon’ ortum, delendum censuit substituta nesciocuius 
coniectura ‘uigil’. quam opinionem corroborare potuit ex patrio quo- 
dam codice, nam collegii Elonensis sub arce Windsoria siti bibliotheca 
possidet codicem scriptura langobardica exaratum (saeculo XI adtri- 
buo) , qui praeter alia, de quibus propediem disseremus, heroidas 
I — VII 157 sat corrupte siue potius interpolate continet, hic igitur 

liber a me a. 1875 conlatus praebet u. 40 ‘prodit [sic] ille dolon’, 
sed huic Bcripturae ex mera neglegentia uel intempestius Dolonis 
recordatione ortae ut pretii aliquid concedamus uetat Parisinus, 
spectatae bonitatis liber, ‘dolo’ aperte exhibens, itaque missis mem- 
branis ex internis rationibus dissoluere quaestionem studeamus, a 
sententia autem u. 40 optime potest stare; nam Rhesus utpote dor- 
miens facili negotio occidi potuit, Dolona uero nisi adhibito dolo 
non licuit e medio tollere, hoc qui legit, sua sponte, quae est uiro- 
rum oppositio, ad uoccm ‘ille’ mente statim subintellegit ‘scilicet 
uigilans'. itaque eo deferimur ut dicamus (id quod etiam multo plus 
externae praefert probabilitatis), altero loco ‘dolo’ repositum esse ab 
archetypi librario illius ‘proditus ille dolo’ praue memori, quem 
praeterea , ut ego statuo , ad peccandum pellexit corruptus u. 42 
Btatus. sume antiquitus fuisse traditum ‘Thracia nocturno tangere 
castradu’: ob oculos positam habes interpolandi ansam, cuius corrup- 
telae sanationem pingui Minerua factam medii aeui monachis lubenter 
largimur; nos arte adhibita tres fere litteras repetamus: ‘Thracia 
nocturno tangere castra graAa. notum est illud Horatii ‘nocturna 
uersate manu’. 

In Apuleium paulo ante tractatum placet nunc nonnulla proferre 
alia ratione inuenta. Floridorum c. 10 personae comicae eleganter 
ita describuntur: leno periurus et amator fer u idue et seruulus callidus 
el amica illudat» et uxor inhibent et patruus obiurgator et sodalis opi- 
tulator et miles proeliator, parum apte militis comici natura atque 
indoles designatur adiecto illo ‘proeliator’, quapropter YVowerus 
‘praedicator’ couiecit. possumus uocabulum magis proprium reciperare. 
Florentinus habet ‘pliator’. pro ‘p’ repone ‘g’ et lineolam fac perti- 
nere ad ‘1’ litteram : euadet ‘miles yforiator’. — Apologiae c. 9 quis 
umquam fando audiuit tam similem suspitionrm , tam aptam coniecturam , 
tam proximum argumentum, nox ‘similem’ deprauationem prae se ferens 
Kruegero mutanda uidetur in ‘uerisimilem’. magis placet ‘tam «uti- 
lem coniecturam’. — ibid. c. 88 : lex quidem Iutia de maritandis 
ordinibus nusquam sui ad hunc modum interdicit, corrige ‘nusquam loci’. 

Supra commemorationem feci codicis Etonensis. continet hic fol. 
6 — 18 elegias Maximiani hodie fere obliuione pressas; quibus, ut 
nec ultimae aetatis ultimaeque sordis auctores praetermittam , opem 
nunc feram aliquot emendatiunculis , plures mox in poetarum lati- 
norum minorum editione daturus, eleg. I 49 (edit. Wernsdorfianae) : 
Hinc etiam rigidum memorant ualuisse Catonem, 
nescio cur editores Horatii loco ab ipsis adlato ita uti noluerint ut 

pro inepto illo ‘ualuisse’ rescriberent ‘caluisse’. — fibid. 67 sq. : 
Et nunc subridens latebras fugitiua petebat. 

Non tamen et fugiens tota latere uolens. 
codices mei omnes ‘effugiens’ praebent, uitatur duplex participium , 
si reponis effugiis’. — ibid. 77 : 

Omnis foeda mihi atque omnis mihi rustica uisa est. 
hoc uersus monstrum quomodo uel Wernsdorfiua potuerit tolerare 
non intellego, libri mss. omittunt alterum illud ‘mihi’, unde apparet 
traiecto illo ‘est’ reddendum esse Maximiano ‘omnis foeda mihi est 
atque omnis rustica uisa'. — ibid. 125 sq. : 

Ad nullum consurgit opus, cum corpore languet, 

Atque intenta suis obstupet ipsa malis’. 

‘obstupet’ pro eo quod est ‘obstupescit’ alibi non occurrit, nonnulli 
codices ‘astupet’ uel ‘abstupet’ praebent, emenda ‘a! stupet’. — 
ibid. 142: 

Nescio quid toruum seu furiale uident. 
collocatio uerborum in bonis libris est haec ‘toruum nescio quid'; 
deinde omnes fere ‘heu (Etonensis ‘eu’) legunt, uerum erit: ‘t. n. 
quid ceu furiale uident’. — ib. 177 sq. : 

Turpe seni uultus nitidi uestesque decorae; 

Atque eliam est ipsum uiuere turpe senem, 
hic Etonensis unus omnium librorum uestigium priscae scripturae 
tradidit, ‘sene’ exhibens, unde ‘turpe seni’ in uersu quoque minori 
scriptum fuisse euincitur; nam etiam alibi hoc artificio in initio 
finique distichi eadem uerba ponendi delectabatur Maximianus: cf. 
eleg. III 5 et 6. sed ut exitus pentametri facilem habet correcturam, 
ita difficillimam eiusdem exordium, nam ‘quis sine ['sis’ unus] iam- 
que ipsum’ codices tradunt, cum tamen neque ueslium iterata men- 
tio conueniat neque ‘iam ipsum’ aliud est quam ineptum librariorum 
commentum, quippe quomodo ‘uiuere’ sit accipiendum , docent uersus 
sequentes ‘crimen amare iocos , crimen conuiuia, cantus’ eqs; igitur 
‘uiuere’ significat ‘uita iucunde uti fruique’. temptaui ‘qui» sine 
maettitia uiuere turpe sen»’. — eleg. II , 3 sq. : 

Post multos, quibus indiuisi uiximus, annos 
Respuit amplexus heu ! stupefacta meos, 
pro nerbo a sententia parum commendato ‘stupefacta’ pauci quidam 
libri (inter quos est Etonensis) ‘pauefacta’ habent, corrige ‘/arefacta’. 

p. 10, lin. 24 pro ‘quendam’ lege ‘quandam’. 

p. 14, lin. 13 ante ‘humane' adde comma. 

p. 25 , lin. ultima lege ‘supra lineam’. 

p. 48 not. lin. 5 lege ‘uolpis tamquam animalis ore blandi’. 

p. 68 in u. 465 lege ‘Aetnam’. 

p. 82 lin. 9 lege ‘Ascanius’. 

p. 98 in Propertii uersibus : 

Corpora disponens mentem non uidit in arte: 

Recta animi primum debuit esse uia 
uide an difficultas fortasse huc faciliore remedio tolli possit ‘mendum 
non uidit in arte’. 

p. 110 in carminis prioris uersu 5 sic lege: 

Itemque lucem reparas et noctem fugas, 
p. 111, lin. 6 a fine adde: ‘quidque’ ex noto loquendi usn pro 
‘quidquid’ (cf. II 15). 

p. 128 sq. cum de duplici significatione uocis 'dissociabilis’ agerem, 
consulto omisi adicere tertiam , quippe quam ut rarissimam uix in 
censum nenire putarem, nunc tamen , ne eam me ignorasse censeat 
uituperatorum male sedulum genus, quaedam addere potius est 
uisum. statuit enim Rothius in excursu XXIII ad Agricolam [p. 
211] adiectiuis in ‘ilis’ desinentibus inesse notionem participii prae- 
sentis passiui. neque tamen locis adductis id comprobauit. nempe 
ut est ‘amabilis’ is qui amari potest siue amore dignus est, ‘inla- 
crimabilis’ lacrimis indignus, ita in exemplis Taciteis a Rotbio con- 
gestis 'intestabilis’ uel ‘detestabilis’ est detestatione dignus (= ne- 
quam), 'desiderabilis’ desiderio dignus, ‘fauorabilis’ fauore dignus, 
in his uerbis, ut in aliis quoque, notio participii praesentis passiui 
tantum uidetur subesse obiter intuentibus. certa buius usus exempla 
apud solos poetas extant paucissima, ut apud Propertium 1 2, 12 
‘et sciat indociles [= quae non docentur] currere lympha uias’. 

